
trer Efternølernes Rygstykker med en Stok. Op over Pram 
og Skib staar en kvælende Kulstøvsrøg, som er de rejsende 
Damers Rædsel, men som Araberne indaander med Velbehag, 
da den efter deres Formening forebygger Byldenød og Pest. 

Rundt om paa Dækket, hvor Araberne smutter ud og ind 
med Kulkurvene, handles der, som der kun kan handles i 
Orienten. Passagererne tinger og prutter, Købmændene beder 
og besværger, Spillene snurrer, og Fløjten hviner. Lugerne 
smækkes i, Arabere og Købmænd jages fra Borde, Skruen 
røres, og Skibskolossen glider over Middelhavet ad Evropa til, 
eller gennem Suez-Kanalen ad Indien til. Sortgule Røgmasser 
vælter ud af alle Skorstene. Damperen har været i Port Said, 
og det vil sige det samme, som at den har faaet Kul. 

Men her, hvor fire Verdensdele mødes, hvor Støvet fra 
Kong Faraos Rige blander sig med Kulstøvet fra Hull og Car- 
diff, her gaar vi i Land et Øjeblik. Læser — følg mig! 

— Om man tør tro de bedste Rejsebøger, er Port Said en 
By bestaaende af Knejper,. Spillebuler og Orientens laveste 
Bærme. Derfor er det en Overraskelse, naar man ser den 
elegante Del af Byen, der ligger nærmest Havnen. Side om 
Side hæver sig her en Række Konsulatspaladser, ejendomme- 
lige ved en Arkitektur, skabt af Evropæernes Kamp mod Sol- 
heden. Hvidklædte Herrer og Damer ligger henslængte paa 
Husenes luftige Terrasser, og over Selskabet og Husene er der 
noget Ubestemt, som røber Rigdom, Forfinelse, Fornemhed og 
Magt. Ved Indgangene hænger guldblinkende Konsulatsskjolde, 
bevogtede af den statelige Kavas, det vil sige Konsulatstjene- 
ren, der i sit pragtfulde Nationalkostume minder om en Paa- 
fugl. Orientens Fornedrelse er symboliseret i denne Skikkelse, 
der bruges som Lakaj. 

Fra Konsulaternes Bygninger glider Øjet hen over de store 
Dampskibsselskabers Kontorer, hvor Opslag paa Murene for- 
kynder Skibenes forventede Ankomst. Fra Taget af disse Huse 
knejser en Mast med Rigning; paa Masten hejses Kontorflaget, 

Billede. Husene er to- og tre-etages, byggede med smalle 
Kolonnader og foroven udstyrede med rummelige Altaner, der 
synes at være Beboernes egentlige Opholdssted. I samtlige 
Huses Stueetager findes Forretninger, udelukkende anlagte 
paa Passagerer, der i Farten skal gøre deres Indkøb. Her er 
Udsalg af evropæiske Blade, Fotografier, ægyptiske Cigaretter, 
Strudsvifter, røde Sko, bløde Lædertøfler og andre billige Sager. 
I hvertandet Hus er der en Beværtning, hvor Opvartningen 
besørges af Damer, der er mindre tilbageholdende, end de er paa- 
klædte, skønt deres Toilette dog indskrænker sig til et Skørt! Over 
alle Diske og Dørtærskler fjaser og sladrer de levantiske Køb- 
mænd, underlige servile Skikkelser med myge Rygge, nødde- 
farvede Ansigter og sorte spejdende Øjne. Man befinder sig i 
en By, hvor mange orientalske Folkeslag lever i broget Kaos. 
Indbyggernes Antal er c. 40,000, men forat gøre sig forstaaelig 
for dem alle, maatte man kunne tale femten Sprog. Ofte høres 
paa éngang Fransk, Tysk, Engelsk, Italiensk, Græsk, Tyrkisk 
og Arabisk. Ved Havnen er Sproget Fransk 

Under livlige Sammenstød med de arabiske Gadedrenge, 
der synes at leve i lykkelig Uvidenhed om, at Islamitens første 
Pligt er Tavshed, begiver vi os videre op ad Hovedgaden og 
stanser foran et Theater, hvor italienske Sangere for Tiden 
giver ,Lykkebarnet". Rositta hedder Primadonnaen, som Ita- 
lieneren ved Indgangen anbefaler paa en Maade, der røber, at 
hun ikke ernærer sig ved den blotte Sangkunst. Forøvrigt er 
der den Besynderlighed ved Theatret, at Forestillingerne ikke 
gives til bestemte Klokkeslet, men naar der er Rejsende, lige- 
gyldigt enten det er Morgen eller Aften. Skibet kommer, Or- 
kestret spiller, Rositta synger, og Bifaldet bruser i det lumre 
Rum. Skibet letter, Orkestret forstummer, Rositta ryger 
Cigaretter, og Solstraalerne skinner fredeligt gennem det hullede 
Theatertag, — altsammen til stigende Overraskelse for en Til- 
skuer, der overnatter i Port Said. 

Dette er den store Besynderlighed ved Byen, at Livet paa 

Støjen stiger som en Bølge, Købmændene svømmer i deres 
brogede Sager, Sveden perler paa enhver Pande, og hvor der 
snydes mest, ser man Levantinerens røde Fez. I Restavratio- 
nerne strømmer Whiskyen, Rositta gaar i Højden, og fra 
Boder og Butiker høres — gennem den forvirrede Summen — 
Raaben, Beklagelser, Forsikringer, Eder og Forbandelser, indtil 
Damppiben pludseligt paany lyder, de Rejsende forsvinder, 
Skibet letter, og Solskinnet atter fylder de stille og menneske- 
tomme Gader i Port Said. 

Besynderligst er dog disse hurtige Overgange i Gadelivet, 
naar de iagttages sent om Aftenen eller midt om Natten. De 
østliggaaende Dampere passerer Kanalen ved elektriske Projek- 
tører, og pludselig en Nat vaagner man i øredøvende Spektakel. 
Gaden er oplyst og Skueplads for den vildeste Hurlumhej. De 
Rejsende handler, spiller, drikker og synger, — men kun et 
Øjeblik. Saa skifter Billedet, og Handelskvarteret hviler atter 
roligt under Himlens Stjærner. 

Det bedst beliggende Hotel i Byen er Hotel Continental, 
som ejes af en Græker, der paastaar, at han er Italiener og er 
henrykt, naar man antager ham for Franskmand. Hos denne 
værdige Søn af Hellas er der til alle Døgnets Tider Trængsel 
af Rejsende, som med deres Bjærge af Bagage venter paa et 
Skib. I Hotellets Restavrationslokale, hvor Champagnen lystigt 
skummer, hersker en babelsk Sprogforvirring, og naar den 
ægyptiske Kaffe skænkes paa Terrassen og drikkes til adskil- 
lige velsmagende Likører, rører der sig her et muntert Rejse- 
liv, som yderligere stimuleres af et italiensk Orkester, der præ- 
sterer god Musik. Flertallet af de Rejsende kommer fra Indien, 
Avstralien, Kina og Sumatra. Det er Rejsende, der som 
Regel har oplevet adskillige Æventyr og fortæller Løst og Fast 
med al den Aabenhed, der er Rejselivets Charme. Havde man 
ikke Tid til selv at gøre en Rejse i Østen, kunde man som Er- 
statning tilbringe nogle Aftener i dette Rejseselskab, hvor man 
påa éngang udvider sin Bekendtskabs- og Erfaringskres og 

vede Fisk, velsmagende. Hummer og Muslinger, der hentes 
fra det røde Hav. Mellem Køberne, der samler sig om de 
lækre Sager, ser vi græske Restavratører, blege engelske 
Fruer, sværlemmede tyske Kokkepiger og franske Franciskaner- 
munke, som hænger Hummerne om Halsen paa en halvnøgen 
Åraberdreng. Linier og Farver forener sig om at gøre dette 
Markedsbillede til et Billede af Levanten. Man kunde sammen- 
ligne det med et af Orientens brogede Tæpper, gennem hvis 
Mønstre man paa engang skimtede Østen og Evropa. 

Vi kører videre gennem Byen, der nu mere og mere an- 
tager et arabisk Udseende, selv om enkelte evropæiske Huse 
hist og her bryder Karakteren i de smalle kølige Gader. Paa 
Tærskelen til sin lille Bolig sidder gamle Muslim bøjet over 
Koranen, grundende over et dunkelt Punktum. I Nabohuset 
sidder Englænderen og læser Daily News. En ældgammel 
Araber, øjensynlig en Ældste, med fugtige, blodrøde Læber i 
et kridhvidt Fuldskæg, optræder paa aaben Gade som Forligs- 
mægler mellem et Par unge Mennesker. Som Vederlag for 
Kendelsen stikker de samtidig Hænderne i Lommen efter Rets- 
gebyret. Værdigt modtager den Gamle Skillingerne og kvitterer 
ved at stryge sit salomoniske Bukkeskæg. Enhver Bevægelse 
i denne Gade burde gengives i en Billedbog! Sé den franske 
Laps, der koket tænder sin Cigaret hos Indiens Kræmmer! Sé 
den kulsorte afrikanske Neger, der fnisende smyger sin nøgne 
Krop forbi den italienske Bonne! Og sé Kamelerne, der belæs- 
sede med Sandposer strækker Halsene, idet de ilsomt sætter 
deres bløde Pudefødder paa den brændende Sandgade ..... 
det er en Række Optrin, der, yndefulde og pudsige, ejendomme- 
lige og barokke, altid levende og maleriske, springer ud af Folke- 
livet i det klare Dagslys. Og føjer man til Gadens levende Bille- 
der Orientens dæmpede Lyde, Kameldriverens klagende Raaben, 
AÅraberens hvislende Tale, de Gaaendes smutteletle Fodtrin og 
med bestemte Mellemrum de muhamedanske Præsters Syngen 

hendes Skikkelse, samler sig om Døren, hvorigennem hun for- 
svandt.  Guldfluerne, der flyver, hvor hun gik, er løsrevne 
Perler af hendes Dragt. Gaden, der var tom og stille, er ved 
hende bleven fyldt med Blomsterduft, med Fløjtespil og med 
et dæmpet Brus af ømme Ord om stille Lykke og om alt, hvad 
der føles og leves bag Karnappen i det hvide Hus. 

— Paafaldende for Port Said er Mangelen paa Trævækst, 
men Byen har en anden Skønhed. Ved Solnedgang betages man 
af en fin og enestaaende Farveynde, der skyldes Virkningen af 
Aftenlyset, naar det falder over Middelhavet og Sahara. Et 
gennemsigtigt Slør af Skarlagen er udbredt over Havet, et 
glitrende Lag af Guldstøv er kastet over Ørkenen, og midt 
imellem Hav og Ørken ligger Byen som en kridhvid Stribe. 
Naar Solen synker, faar alle Linier et Skær af Violet. Havet 
og Ørkenen flyder sammen, og dér, hvor de mødes, har unge 
Damer, klædte i hvide flagrende Dragter, en luftig Samlings- 
plads ved Foden af den store Statue, som er rejst for Ferdi- 
nand de Lesseps. 

De sidste flygtende Solstraaler falder paa hans Hoved; de 
synes at hæve Byens Skaber op af Havet. Tavs staar han i 
Aftenens Stilhed og ser paa Skibene, der gaar mod Øst 'og 
Vest. 

og af Tomheden. Aldrig glemmer man, saa dødsstille her er, 
saa ensomt, saa grænseløst, saa øde. — — — 

Vender vi os fra dette Ørkenbillede, ser vi tilhøjre de 
milelange store Sumpe, der kaldes Menzaleh-Søen, men snarere 
burde kaldes Moradser. Ude over de glitrende Vandpytter 
blinker Tusinder af hvide Prikker, som senere viser sig at 
være Vadefugle, særligt Storke. Adskillige af dem har tilbragt 
Sommeren paa Taget af en dansk Landsbykirke. Nu gaar de 
i Ægypten og leder efter Pattebørn. 

To Timer sejler vi gennem Storkenes Paradis, og naar 
vi omsider paany nærmer os Ørkenen, stiger Thermometret ti 
Grader. Vi har Sand paa begge Sider af Skibet, og fra de 
skraa Volde er Straalevarmen frygtelig. Yderligere er Luften 
fyldt med glødende Sandpartikler. Det svider i Øjnene, og for- 
sigtige Rejsende anlægger deres Solbriller, eller de forlader 
Dækket og søger Tilflugt i den lukkede Kahyt. Thermometret 
viser femogtredive Grader Celsius, og Vand, man stænker over 
Ansigtet, fordamper med en saadan Hast, at det formaar at 
frembringe en behagelig Kulde. Samtidig føler man for første 
Gang Tørsten, den ulidelige Tørst, der vedbliver at plage En 
gennem en Del af Østen. 

Paa den vedføjede Plan bemærker man, at Suez-Kanalen 
i nogenlunde lige Retning fører fra Menzaleh-Moradserne til 
Timsah-Søen. Her ligger Byen Ismailia, hvorfra Lesseps ledede 
Kanalens Anlæg. Det er velgørende fra den snevre ophedede 
Kanal at komme ud paa aabent Vand, og Overgangen er saa 
meget behageligere, som man langs med Søbredderne ser hvide 
Huse skinne frem imellem grønne Palmer. Men Damperen, der 
mindsker Farten i Kanalen, løber over Søen med fuld Kraft. 
Et Øjeblik efter befinder vi os atter inde imellem de hede 
Sandvolde. 

Fra Timsah-Søen til den næste store Sø, Bittersøen, gør 
Kanalen, som man ser paa Billedet, en vældig Krumning ind i 
Ørkenen. Det er besynderligt at passere denne Krumning, 

hvor man hele Tiden har Følelsen af, at Damperen i næste 
Øjeblik vil løbe ind i Sandet. Forøvrigt hænder det, og ikke 
sjældent, at et Skib rører Bunden, eller at den ene Skibsside 
skurer mod den bløde Jordvold. Slige Grundstødninger finder 
Sted omtrent saa ofte, to Dampere mødes. Mødet foregaar paa 
den Maade, at den ene Damper — den, der gaar mod Strøm- 
men — bøjer af og bliver forhalet ind i et af de Mødesteder 
(smaa Udvidelser), der findes i Kanalen. Araberne, som blev 
taget paa Slæbetov ved Indgangen, er behjælpelige med For- 
tøjningen. Manøvren varer omtrent en Time, og følgelig vil 
den, naar den gentages ofte, betydeligt forsinke Rejsen. 
Enkelte Dampere kan være saa heldige at slippe uden 
at blive forhalede, andre kan blive stoppede flere Gange. 
Kanalens Længde er 160 Kilometer eller hundrede engelske Mil. 
Passagen gennem den varer for Handelsfartøjer c. 16 Timer, 
men den kan ogsaa vare et Døgn. Man keder sig dog ikke 
paa denne Sørejse, hvor Propellens Slag høres midt i Ørkenen. 
Alle Indtryk er saa nye og overraskende, og Modsætningen saa 
besynderlig mellem Ørkenens tomme, rædselvækkende Øde og 
den overfyldte elegante Passagerdamper, der med ti Tusind 
Hestes Kraft skærer tværs gennem de sporløse Veje, ad hvilke 
Patriarken Jacob vandrede til Gosens Land. 

Selve Tomheden mangedobler Interessen for enhver Be- 
vægelse, vi opdager, og ethvert levende Væsen, vi møder. Naar 
Damperen i Timer har sejlet mellem trøstesløse Sandflader, er 
det en Overraskelse at se et Fartøj, selv om det ikke er andet 
end en Muddermaskine. Saadanne er overalt i Virksomhed med 
at bortskaffe Jorden, der synker ned fra begge Sider af Ka- 
nalen. Muddermaskinerne arbejder Dag og Nat og renser 
aarligt Kanalbunden for mere end en halv Million Kubikmetre 
Dynd. 

Stor Underholdning har vi desuden af Araberdrengene, der 





Alle Mil i denne Bog er engelske Mil. 
Cavling: Østen. 3 

i den brændende Hede løber langs med Bredderne og uophør- 
ligt raaber: Backschisch! Bachsckisch! Forbarmer man sig og 
tilkaster dem et Pengestykke, griber de det med forbavsende 
Behændighed og istemmer atter deres Raab. Nu og da møder 
vi en sejlende arabisk Handelsmand, som faar en Line kastet 
ned, og derefter, naar han har gjort Baaden fast ved Skibs- 
siden, sælger Passagererne Koraller, forstenede Dyr og frisk 
Frugt. Fiskene fra det røde Hav siges gennem Suez-Kanalen 
at have blandet sig med Middelhavets Fiskeverden, hvad der 
skal være af betydelig zoologisk Interesse. Paa samme Maade 
har Folkeslagene fra Syden og Norden fundet hinanden ad 
Kanalvejen. Frugthandleren, der ledsager os, er fra Timsah- 
Søen, men kan hænde, han en skønne Dag bliver hængende 
påa en af Skibssiderne og gaar samme Vej som Fiskene. 
Maaske finder vi ham paa Hjemvejen som Frugt- og Vildthandler 
i Port Said. 

Stor Afveksling er det endelig, naar Damperen passerer en 
Signalstation, hvor den franske Vagtmand staar paa Broen og 
svinger med sin Hat. I Forbigaaende faar vi et Indblik i 
Familielivet, der ugenert rører sig paa Hus-Terrassen. Signal- 
stationerne ligger som Regel mellem et Par Palmer, og Synet 
af de grønne Blade midt i Sandet lærer os, hvad Ørkenens 
Qaser maa betyde for Kamelrytteren. ,En Oase i Ørkenen" er 
gaaet over i ethvert Sprog. Men her faar disse Ord en dybere 
Betydning. 

Skibet træder omsider ud i den største af Søerne, Bitter- 
søen, ved hvis Bredder der hist og her skimtes en Araberbys 
forvitrede Mure, forrevne som et Billede paa Spedalskhed. 
Til denne Egn er det, Sagnet henlægger det frugtbare Gosen, 
som Joseph skænkede sin Fader Jacob og hans Hus. Da Israe- 
literne bosatte sig i Gosen, var de ikke mere end halvfjersinds- 
tyve; da de et Par Aarhundreder derefter rejste bort igen, var 
deres Tal seks Hundrede Tusind foruden Kvinder og Børn. 
Landet maa da i det gamle Testamentes Dage have været ad- 

Denne Kanal fyldtes af Flyvesandet fra Sahara-Ørken, 
og næsten to Tusinde Aar forløb, før Franskmanden, Baron de 
Tott, i 1785 paany henledte Opmærksomheden paa Fordelene, 
der kunde paaregnes af et Kanalanlæg. Samtidig bestred 
han den almindelige Antagelse, at Vandstanden i Middelhavet 
skulde være lavere end i det røde Hav. Baron de Totts Under- 
søgelser synes dog ikke at have vakt videre Opsigt. Men da 
Napoleon i 1798 kom til Ægypten, var han ikke længe om at 
indse Betydningen af en direkte Vej til Østen. Gennem denne 
kunde Slaget rettes mod Forindien, påa hvis Rigdomme 
Englænderne havde opbygget deres Verdensmagt. Napoleon 
lod nedsætte en Kommission af Teknikere med Lepére som 
Formand. En Undersøgelse fandt Sted men gav ikke det for- 
ventede Resultat. Kommissionen erklærede, at Planen ikke . 
lod sig gennemføre, da Vandstanden i Middelhavet var tredive 
Fod lavere end i det røde Hav. Imedens havde Napoleon 
forladt Ægypten. 

Saa vidt var man kommen, da en ung Franskmand i Aaret 
1831 rejste fra Marseille til Alexandria, hvor han skulde ind- 
træde i en Plads som Sekretær hos den franske Konsul, 
Mirmault. Rejsen over Middelhavet paa Sejlskibet Diogenes 
var baade lang og kedelig, og den unge Franskmand, der læng- 
tes efter Virksomhed, blev meget nedslaaet, da han ved An- 
komsten til Bestemmelsesstedet erfarede, at han ikke maatte 
gaa i Land, før Diogenes havde ligget tre Uger i Karantæne 
paa Alexandrias Rhed. 

Men disse tre Uger anvendte han paa bedste Maade. Kon- 
sulen havde været saa hensynsfuld at sende ham en Pakke 
Bøger ud paa Skibet, og blandt disse Bøger fandtes tilfældigvis 
den ovenfor omtalte Kommissionsbetænkning. Det var en Bog, 
der som en moden Appelsin faldt i Aladdins Turban. Som 
man har gættet: Den unge Mand var Ferdinand de Lesseps. 

Resten tilhører den nyere Historie og er tilstrækkelig be- 
kendt. Efter grundige Studier paa Stedet opnaaede Lesseps 

Kanalen vilde fyldes med Sand, at det vilde være umuligt at 
bevare Siderne i det saakaldte Rutschterræn, at Bittersøerne 
vilde størkne og forvandles til Saltbeg, at det røde Hav vilde 
blive vanskeligt at besejle, og at Port Said aldrig vilde blive 
en brugbar Havn. Den 22. April 1859 havde Lesseps begyndt 
paa Arbejdet, og til den 17. November 1869 var Tusinder 
af Mennesker i Virksomhed med Opgravningen af de femog- 
halvfjersinstyve Millioner Kubikmetre Jord, der skulde skifte 
Plads. Arbejdets Forsinkelse, som Englænderne havde forvoldt, 
fik den Betydning, at Lesseps i Mellemtiden afskedigede 
de arabiske Arbejdere, der bar Jorden bort i Kurve, og i 
deres Sted indførte de nyopfundne Jordmaskiner, Elevatorer og 
Excavateurer. Tekniken besejrede den gamle Haandkraft, og 
ved Kanalens hurtige Fuldførelse fejrede det nittende Aarhun- 
dredes Ingeniørkunst en af sine stolteste Triumfer. Hos Herodot 
læser vi, at .Cheops-Pyramiden beskæftigede 900,000 Mennesker 
i tyve Aar. Det bliver 5,400 Millioner Arbejdsdage, og regner 
vi en Arbejsdag til 1 Franc, har dette Gravmonument, der 
staar til ingen Nytte, kostet 5,400 Millioner Francs.  Suez- 
Kanalen, der til evige Tider tjener Menneskeheden, kostede 
adskilligt mindre, nemlig 488 Millioner Francs. Men til denne 
Sum maa lægges Udgifterne ved Opførelsen af de første Admini- 
strationskontorer, Anskaffelse af Maskiner og andet Inventar, 
ialt 72 Millioner Francs, og endelig Nybygninger (hvorunder 
Tørdokken i Port Tewfik, som man ser paa Billedet) 100 Mil- 
lioner Francs. 

Suez-Kanalens Betydning for Skibsfarten kan sammenfattes 
i tre Ord: Tid er Penge. En middelstor østasiatisk Damper 
koster at holde i Søen med et rundt Tal 1,500 Kroner om 
Dagen. Naar Vejen fra Middelhavet til Østen eller omvendt fra 
Østen til Middelhavet forkortes med tredive Dage, er der altsaa 
sparet 45,000 Kroner, og Rhederiet kan se sin Fordel ved at 
betale Gennemfarten med 44,000 Kr. Suez-Kanalen har ingen 
Konkurrent, og Selskabet kan følgelig holde Afgifterne nogenlunde i 

Sejlskibenes Antal formindskes, betyder større Trafik paa Suez- 
Kanalen. Indtægten vil kulminere, naar Damperne uden Med- 
bejlere befarer de store Have. 

Franskmændene maa da bitterligt beklage, at de var saa 
ufornuftige at lade Englænderne overtage Khediven Ismayls Ak- 
tier, som han sidst i Halvfjerserne ønskede at sælge i Paris. 
Af de 400,000 Kanalaktier ejede Khediven de 176,000. Han 
tilbød Franskmændene dem, men uden at finde Købere. Næppe 
havde imidlertid Disraéli, Englands daværende Premierminister, 
faaet Nys om Sagen, før han købte Aktierne paa forventet 
Efterbevilling af Parlamentet, en Efterbevilling der selvfølgelig 
ikke udeblev. At Khediven forinden havde afrevet og solgt 
Kuponerne til 1894 var Grunden til, at Englænderne indtil 
dette Aar ikke tjente mere end 5 pCt. af deres Penge, 
ialt 120 Millioner Francs. Men siden 1894, da Aktierne gav 
det almindelige Udbytte, har Englænderne aarlig indkasseret 
17 Millioner Francs, ialt 119 Millioner Francs. Fremdeles: En 
Aktie, der kostede Disraéli 568 Francs, sælges nu for 3560 
Francs. Englænderne vilde altsaa, om de ønskede at sælge 
Aktierne, kunne tjene 528 Millioner Francs. Men de sælger 
ikke. Den engelske Regering har gennem disse Aktier opnaaet 
en Indflydelse i Suez-Kanal-Kompagniet, der ikke kan vejes op 
med Liver-Sterling. 

Kun faa af Menneskehedens Storværker er saa lette at 
begribe som Suez-Kanalen. Man ventede maaske at se Kana- 
lens kommercielle Betydning aabenbare sig i Anlæget. Men 
hvad man ser, er en kolossal Grøft. Tanken er i sig selv saa 
simpel, at et Barn forstaar den, følgelig har et Geni und- 
fanget den. Gennem denne Grøft, der skiller Afrika fra 
Asien og forbinder to Verdensdele med Evropa, føres daglig 
Værdier til et Beløb af 50 Millioner Francs. Christoffer Colum- 
bus søgte en Vej til Indien. Vasco da Gama opdagede en Vej 
til Indien; men Lesseps skabte en Vej til Indien. For denne 
Grøft maa Faraonernes Pyramider bøje sig. Den supplerer Ska- 

Borde, ovale Spejle, Bogreoler og brede Senge. Et Par Por- 
trætter her, et lille Tæppe der, og Interiøret udvikler sig i Retning 
af en dansk Dagligstue. Men skyder man et gult Silkegardin 
til Side, vips er Dagligstuen bleven Sovekammer, og slaar man 
Servanten sammen og sætter et Par Whiskyflasker paa Bordet, 
er Sovekamméret forvandlet til Salon. 

Det er Rejsende, tilhørende vidt forskellige Krese af Sam- 
fundet, som Tilfældet har ført om Bord paa denne Damper. 
Der er Baron Axel Blixen-Finecke, Professor, Dr. med. O. Bloch, 
Etatsraad A. Heide og endnu en halv Snes Herrer, af hvilke 
nogle er ude for at more sig, andre for at gøre Forretninger 
og atter andre for at samle Erfaringer. Særlig gælder dette et 
Par unge Rejsende, af hvilke den ene er ansat i Det østasiatiske 
Kompagni. 

Hvor et Selskab er sammensat af saa forskellige Mennesker, 
er det af Betydning, at der straks anslaas en selskabelig Tone, 
som forener- samtlige Ombordværende i en fælles Stemning. 
Man fører, uden at ville det, en Række Samfundsfornemmelser 
med paa Rejse, og derimellem er maaske den stærkeste Uviljen 
mod at skulle blotte sig, aandeligt og legemligt, som Forholdene 
kræver det, naar et selskabeligt Liv skal etableres for flere 
Uger paa den samme Planke. Er der blot en eneste, som 
undvigende trækker sig tilbage og ikke kan bryde med de 
gamle Vaner og Former, saa er det selskabelige Samliv truet 
paa et Skib. 

Det var da et 'Held for Annams Passagerere, at Skibets 
Kaptejn, Premierløjtnant i Marinen, C. Cold, beredvilligt tog sig 
af Selskabeligheden. Paa mange og lange Rejser havde han 
erhvervet sig en Dannelse, der ikke var almindelig, og som 
Annams Fører fik han rig Lejlighed til at udfolde sine verdens- 
mandsmæssige Talenter. Straks ved Rejsens Begyndelse anslog 
han en munter og tvangløs Selskabstone, og saa godt det lod 
sig gøre, fulgte vi i hans Spor. 

En af de første Aftener — for blot at nævne et Eksempel 

maaske ventede sig hos en Hofmand. Blixen er et usædvanligt 
jævnt Menneske, korrekt og støt, altid i sikker Ligevægt, glad 
over Livets Goder og glad ved at dele dem med Andre. Hvem 
der en Morgen tidlig mødte ham paa Dækket, hvor han paa 
bare Ben travede omkring og røg sin Lufthavana, maalte blive 
smittet af hans Sundhed og nyde Luften, Solskinnet og Cigaren — 
og bagefter en bedre Frokost — med Baronens egre mageløse 
Appetit. 

En paafaldende Modsætning til Baronen var Direktør Heide, 
.der syntes at have vanskeligt ved at forsone sig med Sølivet 
og dets Lediggang. Dreven af sin uudtømmelige Trang til 
Virksomhed, flakkede Heide om fra Dæk til Dæk, altid med 
Papirer under Armen og en Blyantsstift i Haanden, begærlig efter 
at indlede en Samtale om Forretninger og det sidste Nyt paa 
Markedet. Jo længere Skibet fjærnede sig fra Evropa, desmere 
syntes Heide at savne Bank og Børs, Publikum, Telefon og 
"Telegraf. En hel Uge klyngede han sig til den sidste, krøllede 
Kursliste, og det var først, da han ikke kunde presse en 
Draabe af den mere, at han gav sin Trang til Virksomhed 
og Spekulation en anden Retning. Sindrige Ideer til Gennem- 
skæring af. Malakka-Halvøen eller Oprettelsen af ny Banker i 
Østen beskæfligede Heides Tanker. Daglig fremlagde han et 
nyt overraskende Forslag, som Direktør Andersen ubarmhbjærtig 
kritiserede ved Desserten. Andersen kunde aldrig lade Heides 
Ideer i Fred, og. Heide havde vanskeligt ved at føre, hvad man 
under disse - Forhold kunde kalde et Søforsvar. Han befandt 
sig ke +"sit' Element. Ude af Stand til Handling resignerede 
hån."århsidér''og' gav sig til at glæde sine Medrejsende, og til 
alt Held lagde han'ogsaa her den frodigste Idérigdom for Dagen. 
Heide havde allid noget at forære bort, snart tog han det op 
af Lommmen, snart løb han ned og hentede det i sin Kahyt. 
Naærguinltelst' man: mødte ham, vidste han at fortælle et eller 
aridet?' glædeligt, ”ellér han udkastede Planer for Opholdet paa 
Ceylbn? 'Opstod der en lille Rivning mellem et Par Rejsende, 

dersen, der stille gik og vaagede over os, som en forstandig 
og kærlig Fader vaager over sine Børn. 

Med dette Selskab om Bord dampede Annam ud i Østen, 
medens Dagene fulgte efter hinanden uden anden Afveksling 
end den, vi selv lagde i dem. En stor Begivenhed var det, 
naar vi passerede et Skib eller øjnede et Glimt af Land. Det 
hændte forøvrigt kun et. Par Gange paa det røde Hav. 

En Aften sad vi efter Sædvane og passiarede paa For- 
dækket, hvor der paa denne Tid af Døgnet var lidt Brise. 
Havet frembød et Spil af Farver, der, hvor besynderligt det 
end kan synes, mindede om de stærke Farver i en Paafugle- 
hale. Det var ikke mærkeligt, at Arnesen misfornøjet smækkede 
Staffeliet sammen og sagde: 

»Fa'en skulde male det Vand! De siger jo dog hjemme, 
det er Løgn!" 

Op af Havet dukkede langsomt en Række Bjærge. De lig- 
nede spiralformede Taager, omvendte Skypumper eller hvide 
Sukkertoppe med rosenfarvede Spidser. Midt mellem Spidserne 
hævede sig et enkelt mørkt Bjærg, som syntes at naa til Himlen. 
Øde var det, uden en eneste menneskelig Bolig, Plantevækst eller 
Blomst. Mørkt ludede det over Vandspejlet, et frygteligt Bil- 
lede paa den strænge Gud, der fra dets Tinde udraabte, at Fæd- 
renes Synder skal bjemsøges paa Børnene i tredie og fjerde Led. 
Under drønende Basuner, Lyn og Torden kaldte Herren Moses 
op paa delte Bjærg. Her gav han Menneskeheden de ti Bud. 

Sinai! Lovens Bjærg! Kom vi ikke her med vore Fore- 
stillinger om almindelig Valgret, Flertalsbeslutninger, Parlamen- 
tarisme . . . altsammen Forestillinger, der syntes Fnug paa 
denne Klippemasse. Ak, havde det nittende Aarhundrede 
haft sit Sinai! Hvor mange overflødige Ord var ikke for- 
blevne uudtalte! Og Folkeslagene, der vandrer gennem 
Parlamentarismens Ørken, havde maaske ad andre Veje fundet 
Frihedens, Lighedens og Broderskabets forjættede Land! 

Nætterne blev varme, og Rejsen havde ikke varet mange 

er der saa langt som fra København til St. Petersborg og 
yderligere fire Hundrede engelske Mil! Et Skib, der gaar saa 
stærkt som Annam, tilendebringer ikke Rejsen paa mindre end 
halvfemte Døgn. 

Det røde Hav er meget dybt. 1 den sydlige, dybeste Spalte 
finder Loddet først Bund paa 6,000 Fod. Det er rigt paa Alger, 
der snart spiller i det grønne, snart i det mørke-graa. Ved 
Afrikasiden farver de Havet blodrødt. Rimeligvis er det 
deraf, det har faaet Navn. Et Hav, der er rigt paa Alger, er 
ogsaa rigt paa Fisk, og i begge Henseender er det røde Hav 
seværdigt, Der er Timer paa Dagen, hvor man tror at sejle 
gennem et Akvarium. Vældige Stimer af Delfiner springer 
foran Skibet, og er Vandet klart, bemærker man adskillige 
løjerlige Fiskearter, af hvilke den løjerligste dog vist er Hammer- 
hajen, der paa Hovedet bærer en besynderlig Tværstang og paa 
hver af Tværstangens Yderpunkter et Øje. Havde Hammer- 
hajen Briller, vilde der være en rigelig Alen mellem Brille- 
glassene! Ikke desmindre er den en usædvanlig smuk Fisk, 
gennemsigtig gul, et Par Alen lang og ejendommelig ved en 
vis lapseagtig Optræden, der dog ikke synes at have gjort den 
afholdt mellem Havets øvrige Beboere. Tværtimod. Blot den viser 
sit dekorative Hoved, opstaar der Panik. I Havfladen flyder 
smukke Gopler, og mellem Goplerne svømmer Fisk, vi ikke 
kender. Til de fremmede Arter hører særlig Flyvefisken, der 
er af Størrelse som en Sild. Den bærer et Par lange vifte- 
formede Finner, ved hvis Hjælp den hæver sig saa højt fra 
Vandfladen, at den kan flyve over Skibsdækket. En Fyr- 
bøder, der en Dag tilfældig passerede Bakken, greb en Flyve-" 
fisk med Haanden. Han skyndte sig at sætte den i et Badekar 
og fik den til at flyve, naar han kildrede den med en Høvl- 
spaan. Passagererne, der overværede Forestillingen, var saa 
fornøjede, at de gav Fyrbøderen en Krone i Entré. 

Vandlopper og Muslingekrebs er Havenes travle Fyr- 
værkere. Det, vi kalder Morild, er en blaaligt lysende Væd- 

minder de om Isbjærgene i Atlanterhavet, men i Modsætning 
til disse udstraaler de den frygteligste lede. Paa enkelte af 
Øerne staar et Fyrtaarn, og rædselslagen tænker man paa 
Fyrmesterens Liv i dette Helvede. Med hvilke Tanker maa 
han ikke stirre efter Postskibene, der drager ham forbi, men 
aldrig standser. Alt, hvad han længes og sukker efter, findes 
i dette Skib: Breve, Aviser, Mennesker, Musik og Civilisation. 
Og hvilke Tantaluskvaler maa han ikke lide, naar han desuden 
véd, at der et eller andet Sted i Skibet staar en isafkølet 
Sodavand og Whisky! 

Endelig passerede vi Mokka, en kridhvid By med slanke 
Minareter over flade Huse, gnistrende i Solskinnet paa en krid- 
hvid Strandbred. Saa sejler vi mellem mange Øer og øjner Aden, 
som af Englænderne udtales med Selvejertone paa første Stavelse. 
Da Fæstningen ved Aden behersker Indløbet til et af Handelens 
vigtigste Samfærdselsveje, ejes den selvfølgeligt af Englænderne. 
Stedet hører til de varmeste i Verden, og de engelske Soldater, 
der besørger Vagttjenesten, har af Hensyn til Klimaet indfødte 
Tjenere, én Tjener til to Mand. Antagelig er det den' eneste 
Garnison i Verden, hvor menige Soldater har Tyende til deres 
personlige Opvartning, og dog kræver Soldaternes Sundhed, at 
de afløses, naar de har adet sig varte op et halvt Aar. 

— Fra Aden endelig damper vi ud over Oceanet, og 
snart føler vi os saa hjemme paa Annam, at vi vanskeligt kan 
tænke os at skulle forlade Skibet. Dagen forløber efter et be- 
stemt Program. Naar vi har taget Styrtebad om Morgenen, 
gennemgaar vi paa Dækket de forberedende Øvelser under 
Kommando af Kaptejn Rosen, der heldigvis ikke alt for sjæl- 
dent kommanderer ,Rør". Saa spiser vi Frokost, og mens 
Professoren skriver sin lærde Afhandling, gaar Hr. Heide paa 
Børsen, Arnesen maler, Baron Blixen ligger paa Dækket og 
skriver i sin Dagbog, og Goldschmidt, der ikke selv gider hitte 
paa noget, ligger ved Siden af og skriver efter Diktat. Andre 
Passagerer barberer sig, hvad der varer en halv Time, eller 

Bord har fremkaldt en Række mærkelige Sygdomme: Gamle 
Benskader, der flere Gange har passeret Linien, Hævelser i 
Lysken og Tilfælde af den saakaldte ,sjællandske Syge", som 
ogsaa hjemme yttrer sig i stærk Varme. Der er en Matros, 
som har en sort Spader paa Tungen og foreviser den for Pro- 
fessoren, der glæder sig ved Tanken om en videnskabelig 
Triumf. Patienterne er i Søndagshumør og Professoren saa 
oprømt, at det undgaar hans Opmærksomhed, at Skibets egent- 
lige Læge, Tømmermanden, følger hans Bevægelser med Kon- 
kurrentens kritiske Øje. Skønt Tømmermanden ærbødigt holder 
sig i Baggrunden, er det dog tydeligt nok, at han er uenig med 
sin Kollega, Professoren, i Behandlingen af den sorte Spader. 
Han mumler mellem Tænderne, at saadan noget kan være godt 
nok til Lands, men lad Profes'ren komme ud til Kinakysten ... 
kort sagt, Bemærkninger, vi kender fra Moliére og Holberg, 
hvor Talen er om Lægernes indbyrdes Jalousi. 

Men Professoren mærker Ingenting, han stiller Diagnosen 
og gaar videre, hilsende paa de Syge med sit milde, lidt iro- 
niske Blik. 

— Derefter, Klokken 12!/,, møder vi til Tiffin (Frokost), 
som vi afslutter med en tropisk Middagssøvn, der mindst varer 
et Par Timer. Det er forbavsende, hvor man kan sove paa et 
Skib, der gaar i Troperne, men der er ingen Vederkvægelse 
i Søvnen. Man vaagner og gør Toilette i en Døs, og naar man 
er paaklædt, lader man sig med en Følelse af Velbehag falde 
ned i en af de lange Straastole — Long-chairs hedder de — i 
hvilke Dovenskaben fejrer hele Orgier. Ordet Dovenskab ud- 
trykker dog maaske ikke ganske den Tilstand, hvori vi efter 
fjorten Dages Sørejse befinder os. Det er paa engang Doven- 
skab og Glæde over Dovenskaben. 

Med pinlig Nøjagtighed foretager Solen sin daglige, tilsidst 
lidt generende Himmelvandring, og om Natten ser vi akkurat 
de samme Stjærner. Vi vilde tro, at Annam sejlede paa Stedet, 
om ikke Kapt. Cold ved Middagsbordet meddelte os, at vi de 

hansen i Galladragt ved Døren og ventede paa Festdeltagerne, 
der spaserede udenfor i Kjole, hvidt Slips og bare Ben. Et 
Par af Passagererne var dog usynlige. Barbersæben skummede 
i Etatsraad Heides Kahyt, hvor den barberende Fyrbøder for- 
beredte et af sine fine Mestersnit, og fra Goldschmidts Lukaf 
hørtes en stærk Stønnen: Det var den vittige Fabrikant, der 
digtede Festvisen; forøvrigt var den allerede digtet om Mor- 
genen, men Kaptejn Cold, hvem de literære Frembringelser 
skulde forelægges, havde strøget det sidste Vers, fordi det inde- 
holdt personlige Fornærmelser. Vanskeligheden for Goldschmidt, 
der dampede frygteligt paa Cigaren, var at finde et Rim paa 
Heide. Flere poetiske Naboer kom til Stede, og følgende Linier 
løb af Stabelen: 

Hr. Heide, 

O nej De 

er dog en herlig Mand! 
Det blev som sædvanlig en meget animeret Middag. For Enden 
af Bordet sad Etatsraad Andersen, flankeret af Professoren og 
Heide. Ved den anden Bordende Kapt. Cold, og ned ad begge 
Sider saa mange kendte Ansigter, at man godt kunde tænke 
sig hos Neiiendam i Tivoli. Ja, for at gøre Illusionen fuld- 
stændig, var Johansen en gammel Tjener fra Basaren. Han 
hævdede de gode Traditioner: Maden var velsmagende og endnu 
mere velsmagende den isafkølede Vin. 

Der var det mærkelige ved denne som ved tidligere Fester 
om Bord i Annam, at Deltagerne efterhaanden glemte Troperne 
og troede, de var i København. Talerne og Sangene fulgte 
Slag i Slag. Kaffen og Likøren kom paa Bordet, Cigarerne 
brændte, og Diskussionen, der blev højrøstet, drejede sig om 
Hjemmets Spørgsmaal, om det kgl. Theaters Repertoire, om 
Finanslovbehandlingen, om Syrelugten i Nørrebros Sporvogne 
o.s. v. Men midt i Diskussionen sprang Cand. jur. S. Bentzon 
op og sang med glimrende Rutine: 

I lille Kongensgade 
der boede Biskop Absalon — 
Men det var en Vise, som Heide aldeles ikke kunde lade 
passere. Han rejste sig og godtgjorde ivrigt, hvor uværdigt det 
var at latterliggøre Byens Grundlægger, og for at forsone Etats- 
raaden afsang vi staaende , Vift stolt” — skønt vi desværre ikke 
kunde mere end de første Linier. Vi var dog heller ikke kommet 
længere, før Baron Blixen afbrød os med en flammende Tale 
for Professoren, der som Svar tog Brillerne af Næsen og sagde: 
»Tak, det var s'gu godt!" Saa fløj pludselig hele den yngre 
Del af Selskabet rundt paa Gulvet: 
Aa Tingelingeling, aa Tingelingeling. 
Hurra for Nanki Puh — 
Ratsch! Udenfor syntes en Kæde at gaa over Bord. Maskin- 
klokken ringede, og fra Kommandobroen skingrede en Fløjte. 
Vi vendte os, og da vi kiggede gennem Ruderne, saa vi en 
Vrimmel af Lys, der ikke kunde være Stjærner. Vi laa i Havn! 

Ja, rundt om Annam skimtedes Omridsene af Land, og lige 
foran os, i dæmpet Belysning, laa en By, hvor langslilkede 
Palmer parasolagtigt skød tilvejrs fra flade Tage. Paa Bol- 
værkerne og ud over Havnen såa vi mellem Baadenes Lygte- 
glimt et Mylr af nøgne, brune Mænd, der, svirrende med 
Hovederne, krøb op ad Skibets Sider og slangede deres smalle, 
smidige Legemer hen ad Dækket. Ængsteligt indsmigrende 
forekom de os med deres kønne udtryksfulde Ansigter. Og hvor 
de lignede Kvinder med Krumkammene i deres svære sorte 
Haar! 

Drømte vi, eller var vi vaagne! Nyligt fejrede vi Fru 
Heides Fødselsdag i Tivoli. Nu stod vi her, omringede af Sing- 
halesere, og foran os laa Ceylon. 

Vi var i Forindien. 

med Hofterne. Yderst vanskeligt syntes det at skelne Mænd 
fra Kvinder. Fornemme Singhalesere gaar i hvidt Skørt, Dame- 
jakke af lyst Stof og med en Skildpaddes Krumkam i det sorte, 
lange Haar. Jævnere Personer derimod bærer ikke andre 
Klædningsstykker end et Henry-Clay-Mavebælte.  Paafaldende 
var baade Mænds og Kvinders Gang. Nølende flyttede de unge 
Singhaleserinder Benene og skød Underlegemet frem med den 
Bevægelse, der er bekendt fra Mavedansen. Naturens Friskhed 
aandede ud af disse Skikkelser, af alt Menneskeligt og af Slyng- 
planterne, der spredtes over Husenes Tage og med bugnende, 
duftende Blomstervæld i malerisk Uorden faldt ned, over Mure 
. og Terrasser. Her mødte Øjet Naturen i sin hele Uberørthed! 
Disse Kvinders Legemer var ikke vanskabte af Snørliv, og paa 
deres Fødder, som let førte Legemerne fra Sted til Sted, sad 
Tæerne spredte ligesom paa de antike Statuer. 

Ja, Menneskene paa Ceylon synes prægede af gammel- 
testamentligt Enfold. Nøgne Mænd og Kvinder sidder under 
Surija-Træerne og drikker Kokosmælk, idet de sladrer lystigt. 
Børn løber og leger mellem Blomsterbuskene; deres Pludren 
blander sig med Fuglenes muntre Kvidren. I en Dam ved 
Vejen vader Kvinderne ud og bader, pjasker Vand paa hver- 
andre, og uden at gøre Toilette gaar de, dryppende af Væde, 
videre. Ad Vejen, der snor sig rundt om Dammen, trækker 
Zehuoksen store Klodsvogne, som er belæssede med Vare- 
baller. Gør Oksen Mine til at standse, bider Kusken den i 
Halen. 

Ceylon er formet som et Æg, og ud af dette Omrids og af 
Menneskenes Bevægelser, Tingenes Linier og Former, trænger 
der sig en eneste mægtig Forestilling: Genesis. Til denne Ø 
er det ogsaa, at Sagnet har henlagt Menneskenes Skabelse og 
Paradisets Have. 

Og nu var vi netop undervejs til Paradiset, der er belig- 
gende tæt ved det gamle Kongesæde, Kandy, seks Timers 
Jærnbanekørsel fra Colombo. Rikschaerne med Professorens 

Ret. Syndefaldet m. m. havde været undgaaet, dersom Adam, 
da han tog op til Paradis, havde ladet Eva blive siddende i 
Colombo. 

Vi har faaet Billetter, og i et halvmørkt Rum forsvinder 
Bagagen mellem Dragernes nøgne Ben og Arme. Singhaleser- 
Dragerne kigger paa enhver Kuffert, løfter paa den og snuser 
til den, som havde de aldrig set en tilsvarende Mærkværdighed. 
At der er Evropæere, som skal med Toget, synes at være en 
Begivenhed, i hvert Fald anviser man os en særlig Vogn. 
Banens Sporvidde er bredere end Banernes i Evropa, og 
Vognene, hvori de Indfødte kører, er til den ene Side aabne 
og frembyder, naar de halvnøgne Passagerer fylder dem, det 
mest besynderlige Skue, man kan tænke sig. Alt er mærkeligt 
og vækker den Fremmedes Opmærksomhed; men intet er dog 
mærkeligere end i disse Omgivelser at møde en Togfører, der 
paa godt Dansk siger: 

»Mine Herrer, behag at tage Plads!" 

Togføreren, en lille bleg Mand, ligner unægtelig mere en 
Englænder end en Dansker; men hans rene københavnske Ud- 
tale bekræfter, hvad han forsikrer, at han er fra København. 
Hans Navn er Andreas Floor, og han er Søn af en Boghandler af 
samme Navn, der først i mange Aar var ansat i den Gylden- 
dalske Boglade, senere blev en anset Forlagsboghandler i 
Bergen. Floor, der har levet paa Ceylon i syvogtyve Aar, har 
gjort Tjeneste ved Banen, siden den blev anlagt. Med Stolt- 
hed meddeler vor Landsmand os, at han har Trillinger, som 
alle lever, to Piger og en Dreng. Vi gengælder Hr. Floors 
Fortrolighed med nogle passende Oplysninger om vort Privatliv, 
og dermed stiger vi til Vogns. 

Toget kører, og vi maa snart indrømme, at Hr. Floor ikke 
overdriver, naar han siger, at Ceylon er en enestaaende frugt- 
bar Ø. 

Dens Areal er 25,300 engl. Kvadratmil, d: tre Fjerdedele af 
Irland. Den største Længde er fra Nord til Syd, nemlig 266 Mil. 

noget over 700,000 Sjæle. Fremdeles c. 200,000 Morianer og 
22,000 Evrasianere (Ordet er dannet af Evropa og Asien), der 
er Efterkommere af Evropæere og Singhaleserinder. Evrasia- 
nerne minder om Mulatterne i Nordamerika, bl. a. i den Hen- 
seende, at de er en daarlig Race. Man træffer dem især som 
Førere og Tolke. Endelig finder man paa Øen en sidste Rest 
af Veddaherne, Landets Urindvaanere, der lever i Huler. Hel- 
digvis møder man dog sjældent disse Vildmænd. 

Ceylon kaldes Perlen paa Indiens Pande, og tidligt har 
Øens Rigdom fristet fremmede Erobrere. Først blev de gamle 
Veddahere fortrængte af Tamilerne, der strømmede ind fra 
Forindien. I det femtende Aarhundrede indtog Kineserne Øen 
og tvang Tamilerne til at betale Skat. De første Evropæere, 
der kom til Ceylon, var Portugiserne, som Aar 1507 landede 
paa Øen, hvor de grundede indbringende Kolonier. Halv- 
andet Hundrede Aar senere fortrængte Hollænderne dem, gravede 
Kanaler, (overalt, hvor der er en Hollænder, graves der en 
Kanal!), plantede Kokos og anlagde Kanel-Plantager. Men da 
de vindskibelige Hollændere endelig havde faaet opdyrket store 
Dele af Besiddelsen, kom Englænderne og tog den (1796), idet 
de foreløbig regerede den fra Madras. Senere gjordes Ceylon 
til engelsk Kronland, og i 1815 endelig blev Kongen i Kandy 
jagen bort, og alle hans Besiddelser tagne i engelsk Varetægt. 

Ceylons Historie er da et Billede paa Udviklingens Gang i 
Østen. Først fordrives Urindbyggerne af mere kultiverede 
indiske Folkeslag, som i Løbet af nogen Tid maa skatte til 
Kineserne. Saa drives Kineserne bort af Portugisere eller Hol- 
lændere, og endelig kommer Englænderne og spiser hele Kagen. 

Vi vil senere faa Lejlighed til at beundre Englændernes 
praktiske Forstaaelse af, hvad der bør tages i Besiddelse; 
her maa vi erkende den Dygtighed, hvormed de tumler Be- 
siddelsen og forstaar at bringe noget ud af den. Vil man 
studere engelsk Foretagsomhed, er det lærerigt at se, hvad der 
de sidste Menneskealdre er udrettet paa Ceylon. Mere end 

Smaakanalerne, der faar Vand fra Bjærgene. Hist og her 
aabner der sig herlige Udsigter ind i lange, frugtbare Dale, eller 
henover flade Rismarker, der i Baggrunden indfattes af mørke 
Kokosskove. Træerne i disse bliver indtil firsindstyve Fod 
høje, og hertil føjer sig den Besynderlighed, at de næsten altid 
staar i skæv Stilling. Af Kokospalmerne erholdes en stor 
Mængde Udførselsprodukter: Sukker, Saft, Syltetøj, Olie, Gulv- 
maatter, Kurve, Børster og Reb. 

Hvor Toget holder, omsværmes det af Drenge, der falbyder 
Kokosnødder, som de aabner, idet de hugger Enden af dem 
med en klodset Krumkniv. Saaledes forvandles Nødden til et 
Bæger, af hvilket Mælken drikkes. Det er en velsmagende, 
men desværre altfor varm Drik. Andre Sælgere falbyder Appel- 
siner, Bagværk og The. Frugter, der hjemme ikke kan op- 
drives for Penge, t. Eks. Mangoæbler, sælges for en Slik. 

Atter kører Toget, og i Forbifarten ser vi en forgyldt 
Buddha, der staar og breder sig i Skoven med tykke Læber, 
nedhængende Arme og opadvendte Fodblade. Ofte passerer vi 
Dagobaer, det vil sige kolussale Gravmæler, der som Mindes- 
mærker svarer til de danske Kæmpegrave. Jo højere vi 
kommer op i Landet, des større er Dagobaerne. I den største 
af dem siges der at være Sten til 10,000 enetages-Huse. Det 
er forstaaeligt, at man har sammenlignet dem med Ægyp- 
tens Pyramider. 

— Baron Blixen Finecke, der ledede Turen, havde imid- 
lertid holdt indgaaende Raadslagninger med de sorte Tjenere i 
Restavrationsvognen, og Resultatet viste sig i Form af et 
komplet Frokostbord. Opmuntrede af Baronens Løfter om gode 
Drikkepenge havde de sorte Kokke præsteret noget over- 
ordentligt. Der var en vellugtende Purresuppe, og mellem flere 
Fiskearter den meget velsmagende Krybefisk, der fra Havet 
kravler op i Træerne og tér sig som en Fugl. Paa Spise- 
kortet danner den en naturlig Overgang til Stegen. Af Skovens 
Vildt fandtes der et Par stegte Fugle, som Lækkermunde for- 

opsmøgede Benklæder, syntes dog ikke at have videre Fidus 
til de lokale Byggeforhold. Han henkastede foragteligt: 

»Der er ikke Sikkerhed for Hundrede Kroner i en første 
Prioritet!" 

Efter et Par Timers Kørsel blev Stigningen stærkere og 
stærkere og naaede en Højde af fyrretyve Fod, hvad der skal 
være Maksimum paa Bjærgbaner.  Tunellerne blev hyppig- 
ere, og vi forstod, at det næppe var nogen Overdrivelse, 
naar Hr. Floor fortalte os, at en dansk Fjerdingvej af denne 
Bane havde kostet 35,000 Pd. Sterling, og at der var dræbt et 
Menneske for hver Svelle. Samtidigt vogtede Hr. Floor 
paa Toget. Man havde forspændt det med to Maskiner, 
den ene foran, den anden bagved. Thi det er hændt, at 
Toget under Opstigningen er gaaet i Stykker, og at det 
sidste Stykke har taget Vejen nedefter, og er blevet knust 
mod Klipperne. 

Endelig Klokken 127/, Middag, men efter Heides Ur 6//, 
” Morgen (dansk Tid), ankom vi i kvælende Hede til Byen 
Kandy og gik op paa Queens Hotel. En tysk Vært, der havde 
Lagerbiermave og svedte, saa Minchener-Hofbrau dryppede 
baade fra hans Næse og Fingre, forelagde os Fremmedprotokollen, 
i hvilken vi til vor Overraskelse paa sidste Side saa indskrevet: 
Frøken Møller, København. En dansk Dame, og ung og smuk 
selvfølgelig! Der opstod en levende Bevægelse mellem Selskabets 
yngre Medlemmer, og selv om de ældre anlagde en behersket 
Mine, var det dog klart, at Frøken Møller ingenlunde var dem 
ligegyldig. Vi gjorde os forskellige unyttige Ærinder ind i 
Læseværelse og Salon, men den eneste, der søgte med et na- 
tionalt Udbytte, var Kaptajn Rosen, der faldt i Armene paa en 
Missionær fra Nibe. Han hed Larsen. Senere traf vi en dansk 
Løjtnant, Hr. Fabricius, men Frøken Møller forblev usynlig. 
Rimeligvis dvælede hun i Paradisets Have. 

Med bankende Hjærter kørte vi et Øjeblik senere samme 
Steds hen i aabne Vogne. Paa Vejen indprentede Professoren 

os stor Forsigtighed med Hensyn til forskellige Planter, der 
den Dag i, Dag — ligesom i sin Tid Kundskabens Træ paa 
" Godt og Ondt — er liflige at skue, men farlige at spise af, idet 
de indeholder forskellige hurtigt virkende Gifte, f. Eks. Stryknin. 

Vi besluttede at erindre disse gode Raad, om ikke for 
andet, saa fordi vi nødigt vilde skilles fra Professoren. Men 
vi bævede ved Tanken om, at Frøken Møller, der ingen Pro- 
fessor havde, maaske allerede sad og spiste af den forbudne 
Frugt. i 
Paradisets Have (Peradeniya) ligger i en lille Dal, paa hvis 
ene Side Mahaveliganga-Floden vælter sine gule Vandmasser. 
I Omrids danner Haven en kvadratmilestor Firkant. som man 
vanskeligt kører igennem paa mindre end en Time, især naar 
man, som vi gjorde, hvert Øjeblik standser for paa nært Hold 
at se de mest iøjnefaldende Mærkværdigheder. Det Indtryk, 
man straks modtager, naar man passerer de høje Gummitræer 
ved Indgangen, er Indtrykket af et Kæmpedrivhus, hvor alle 
saadanne Tropeplanter, der hjemme vokser i botanisk Have, 
vokser under aaben Himmel og udfolder sig i broget, farve- 
mættet Vælde. Vækster, vi kun kender fra Urtepotter, hæver 
sig fra denne Jord som uhyre Træer med mægtige Kroner; og 
Krydderplanter, hvis Navne vi har set paa Urtekræmmeres og 
Materialisters Skuffer, skyder her, næsten som vulkanske Ud- 
brud, op mod Himlen og fylder Luften med berusende Dufte. 
Hvad enten Adam og Eva har levet i Haven, eller de — 
som Frøken Møller — unddrager sig Forskerens Øje, saa er 
Peradeniya en enestaaende Naturmærkværdighed. Den Rejsende 
gennemvandrer den med stigende Forbavselse, og i Erindringen 
vil den bestandig blive staaende, overstraalende de skønneste 
Rejseindtryk fra Ceylon. 

Luften i Paradis er hed, fyldt med Krydderplanternes 
stærke Udaandinger, der bedøver Sanserne og virker som en 
Troperus. Øjet overraskes af Træernes — f. Eks. Kautschuk- 
træets — sære Former, og op af Jorden skyder som Tusind 

Springvandes Straaler ranke Vækster, der med lysegule, gyldne 
Farver skærer gennem Tropernes Solskin. Foruden alle Indiens 
Palmer ser vi den pyntelige Bombax med de stive gennem- 
brudte, violette Blomster, den ildrøde Junia, det lyserøde Koral- 
træ, den indiske Ficus, den ærværdige Kambuk, den trævlede 
Antiaris (af hvis Bark de Indfødte laver Klædningsstykker), det 
vældige Kaneltræ, der udaander en berusende Kanelduft, den 
uhyggelige Giftbusk, Gadabadua, som Professoren advarer os 
imod, den fine indiske Tamarinde, der er saa almindelig i dansk 
Vestindien, fremdeles Bambus'en, der bliver fem—seks Tommer 
tyk og i Regntiden kan vokse en Fod om Dagen, Agaverne, 
der skyder frem af Jorden som Fontæner, og en Mængde 
mærkelige Slyngplanter, der bærer svenske Navne, f. Eks. Thun- 
bergia og Lagerstråmia, opkaldte efter fremragende Lærlinge af 
Linné. Over alle disse Vækster hviler der en underlig lad 
Ynde, og til Ladheden i Naturen svarer Fuglenes dvaske Skrig. 
Man er fortumlet af de Tusinde Lyde, af Varmen, Farverne og 
den krydrede Atmosfære. Men her er godt at være, at bo og 
bygge og at blive evindelig. — Ak! At Eva kunde ofre hele 
Herligheden for en Gravensten! 

Vi steg af Vognene og betragtede det dejlige Surija-Træ, 
der syntes indsvøbt i en vældig Kappe. bestrøet med paaske- 
liljeagtige Blomster. Højt over dette Blomsterflor ragede Banyan- 
træerne, der er besynderlige ved deres lange Luftrødder, som 
hænger ned fra Grenene. Enkelte af Rødderne svinger frit om- 
kring i Luften, andre Rødder har allerede faaet fat i Jorden 
og ligner Stammer, og alle disse Stammer i Forening giver 
Træet et tilsyneladende kolossalt Omfang. Af Palmer er der 
saa mange Arter, at de vistnok vilde sætte en Botaniker i 
Forlegenhed. Foruden Sagopalmen ser -vi Cabbagepalmen 
med sin tenformede Stamme og smukke Krone, og mellem 
andre Palmearter et Mylr af Ravenala, de Rejsendes Træ, der 
kaldes saaledes, fordi dens Saft saa ofte har slukket Rejsendes 
Tørst. 

Alle Billeder, og de være nok saa straalende, vi forud 
havde dannet os af Troperne, blegnede, idet vi vandrede hen 
ad Paradishavens blomsterbestrøede Gange. Vi havde fundet 
meget mere, end vi søgte, kun ikke Frøken Møller. Men da 
vi gik, fandt vi en to Alen lang Slange, der var død, rimeligvis 
af Solstik, thi Solen brændte igennem Marv og Ben. Paa Vejen 
til Hotellet aflagde vi Besøg i et af Øens Thefaktorier, hvor 
farvede Arbejdere mylrede mellem Themøllerne. Varmen var 
ubeskrivelig i de kunstigt ophedede Lokaler, der dampede af The- 
blade. Vi erfarede, at den engelske Thehandler og Sejlsports- 
mand, Thomas Lipton, ejer Plantager tæt ved Kandy, men at 
han forøvrigt køber Størsteparten af sin The. ' 

Overbebyrdede med Oplysninger om alt muligt mellem 
Himmel og Jord, der angaar The, men har ringe Interesse, 
naar man foretrækker Kaffe, vendte vi tilbage til Hotellet. 
Goldschmidt, som straks sprang ind og spurgte efter Frøken 
Møller, kom tilbage og bragte den bedrøvelige Efterretning, at 
Frøkenen allerede var gaaet til Ro. 

Det var en Meddelelse, som i Forbindelse med seksog- 
tredive Graders Celsius gjorde et betænkeligt Indtryk paa 
de blege Mænd fra Vesten. Men heldigvis vaktes Livsaanderne 
paany ved Synet af et mægtigt Middagsbord, som den svedende 
Lagerbiermave med Stolthed foreviste os i en luftig Sal. Sing- 
haleser-Opvarterne bar Suppen frem, og Baron Blixen indtog 
Præsidiet ved Bordenden, hvorfra han i de følgende Timer 
ledede Slagets Gang. 

Det blev en Middag saa lystig, som en Middag bør være 
ovenpaa en Tur til Paradis. Talernes Række aabnedes ;med 
en Skaaltale for Frøken Møller, den hemmelighedsfulde Ube- 
kendte, der nu slumrede ovenpaa i Nr. 5. Følelsen af den 
Skønnes Nærhed gav Talen Flugt. En Herre udtrykte sig 
paa Vers, og flere Talere fik Ordet samtidigt. Imedens med- 
delte Professoren fornærmet sin Sidemand, at han, uden at 
Nogen hørte det, for fjerde Gang sad og fortalte sin aller- 

morsomste Historie. Saa blev der Tavshed, Professoren for- 
talte, og hans morsomste Historie lønnedes med Bifald, skønt 
han som sædvanligt glemte Pointen. Men Bifaldet bedrøvede 
Professoren, og da vi.desangaaende trængte ind paa ham, sva- 
rede han, at hans bedste Ven, Professor Mulstadius i Upsala, 
desværre døde, før han havde hørt Historien. Hvor sørgeligt, 
men tillige hvor taktløst af Hr. Molstadius! 

Vi klinkede med Professoren, og Talen faldt paa Døden og 
de sidste Ting, paa Paradis og Helvede, og samtidigt talte 
Heide om Sammenslutningen af de københavnske Sporveje, og 
naar de indfødte Opvartere kom med Fadene, raabte hari: 

»Gaa væk, din sorte Rad!" 

Det var en herlig, stjærneklar Aften, da Selskabet efter 
Middagen slentrede gennem Byen, der langsomt beredte sig 
til Hvile. Hist og her saa vi i Lygteskinnet en Malay, der 
var undervejs til Skoven og til sin Mage. Fede Parsere sad og 
smaasnakkede foran deres Boder, og Hinduer med Kaste- 
mærket paa Panden ilede hurtigt og lydløst hen til Kandys 
Helligdom, hvor Præsterne gemmer Buddhas Tand, der maaler 
et Kvarter og rimeligvis har siddet i en Krokodillemund. Talipal- 
Palmelunden, i hvilken Træerne blomstrer med Mellemrum 
af firsindstyve Aar, var sort som Blæk, men fra det mørke 
Løv hørtes Tusinde forunderlige Lyde. Hen over Palmetoppene 
fløj Junglehøns med lange Halefjer og Natfugle med laadne 
Vinger. Fra Græsset lød Faarekyllingernes Piben, i Dammene 
kvækkede Frøerne, og overalt gennem Luften hørtes Natsvær- 
mernes kælne Hvislen, der blandede sig med Lyden fra det 
oplyste Buddhatempel, hvor Præsterne nu gik i Procession med 
Krokodilletanden, og hvor Hinduerne henrykt spillede paa 
Tamtam. 

Vejen, der førte os ud af Byen, lignede en Sølvaare. 
Ængsteligt snoede den sig mellem mørke Palmer uden andet 
Lys end det, der kom fra Himlens Stjærner. - Alt syntes saa 
fjærnt, og dog var Natten fyldt af en usynlig Verdens Travlhed, 

Kresløb, befandt vi os overfor et Billede, der i al sin Ren- 
hed syntes os at være selve Skabelsens Morgen.  Inder- 
ligt og tungsindigt tindrede Stjærnerne ned til dette Hus, 
og naar de atter sluktes, rejste Menneskene sig derinde og hilste 
paa den samme straalende Solgud, der i Skabelsens Morgen 
klædte Menneskenes Forældre i sit Purpur og nu som den 
Gang fyldte Paradiset med varme Lysstrømme: 

Vi gik langsomt ind mod Byen, fandt Hotellet og listede 
os forsigtigt uden om Nr. 5, hvor Frøken Møller fremdeles laa 
i skønne Drømme. En Skuffelse for os var det, at hun ikke, 
ligesom de andre Rejsende, der boede paa Gangen, havde sat 
sit Fodtøj ud til Tjeneren. Det havde dog givet os en Fore- 
stilling om hendes lille Fod. 

Men næste Morgen blev vi unægteligt forbavsede, da vi 
kom ud og saa, at Døren til Nr. & stod aaben, og Forbavselsen 
steg endnu betydeligt, da vi opdagede, at Værelset var tomt. 
Vi kiggede allesammen derind, men der var hverken Bagage 
eller Garderobe. At Frøken Møller havde tilbragt Natten ude 
var tydeligt nok at se paa hendes Seng. 

Vi omringede Værten og spurgte: ,Hvem er Frøken Møller 
og — hvor?" Men Værten slog sig paa sin Lagerbiermave, 
svedte frygteligt og svarede, at han rettede det samme Spørgs- 
maal til Enhver i Huset, men Ingen kunde sige ham Besked. 

Ak, pludseligt i den største Spænding opdagede vi, at Gold- 
schmidt stod og lo, saa han var rød i Hovedet. Der gik et 
Lys op for os, og vi behøvede ingen yderligere Forklaring. 
Han havde, da vi ankom, ladet Portier'en skrive Frøken Møllers 
Navn i Protokollen. Hun eksisterede slet ikke. Hun var Luft! 
Det ærgrede os frygteligt, især den unge Bornholdt, som for at 
behage Damen havde gaaet og svedt i Redingote. Om det saa 
var Kapt. Rosen, havde han faaet en lille Lapsesløjfe paa sit 
Slips. 

Meget misfornøjede med Goldschmidt, der grinede over 
hele Ansigtet, kørte vi en Time senere til Colombo, men hvor 

Indiere, der i Forbifarten viser deres mørke Hoveder over 
Rælingen. Damperne fortøjes ved Bøjer og omringes af 
Pramme, der er belastede med Rissække; men før Sækkene 
løftes op i Skibene, stilles et System af Luftrør ned i Lasten. 
Risen kunde ellers gaa i Brand. Opstillingen af Luftrørene og 
Risindladningen overhovedet kræver megen Øvelse og ledes 
sædvanligt af en Italiener, der for en bestemt Sum paatager sig 
hele Arbejdet. Risdamperen, der midt paa Iravaddi-Floden faar 
Sække hejsede ned igennem alle Luger, afgiver et Billede 
paa bagindisk Handelsliv, som burde foreviges af en Maler. 
Kranernes susende Rullen og Spillenes travle Raslen blander 
sig med Burmesernes hæse Raab. Oppe og nede, paa Dækkene 
og i Prammene skinner nøgne Legemer mellem Rissække, 
der i store Bundter hæves i Vejret, svinges ind over Lugerne 
og forsvinder i de gabende Lastrum. Stevedoren, d. v.s. Ind- 
laderen eller Stuveren, staar paa det øverste Dæk og leder Ar- 
bejdet. Sit ene Øje holder han paa Arbejderne, det andet paa 
en Soda og Whisky, idet han samtidigt med en Stok slaar ud 
i Luften efter Flodfuglene, der er saa nærgaaende, at de truer 
med at vælte hans Glas. 

Vi gaar i Land og standser, overraskede ved Synet 
af det burmesiske Havneliv. Mellem Bjærge af Rissække og 
andre af Østens Produkter vrimler nøgne Mennesker, travlt 
smaasnakkende og sladrende, overmaade fornøjede og glade, 
dog alle paa en besynderlig stilfærdig Maade.  Burmeserne 
er slanke, velvoksne, nøddebrune og ikke iførte andre Klæd- 
ningsstykker end et lille Skørt. Ved Højtiderne ser man dem 
i Musselinskjoler med ganske snævre Ærmer. Deres Skæg- 
vækst er rigere end de øvrige Bagindieres. Paa Tæerne bærer 
de Ringe. De har godlidende, aabne Ansigter, som ved deres 
opbøjede Overlæbe faar et nysgerrigt spørgende Udtryk. Haaret 
er mørkt og kort. Kvinderne bærer det i en Fletning, sammen- 
rullet i Nakken og pyntet med en Blomst. Burmeserne gør 
Indtryk af Sorgløshed og Velstand. Englænderne har befriet 

skyldeligt, at Evropæerne tilbringer den meste Tid af Dagen 
under Punkaen, d. e. Viftemaskinen, der overalt i Rangoon er 
i uafbrudt Bevægelse. Punkaerne i Burma er talrigere og større 
end andre Steder. I Sovekamrene t. Eks. anbringes de over 
Sengene — indenfor Moskitonettet — og holdes om Natten i 
Bevægelse af en Kineser, der sidder udenfor og trækker i en 
Snor. Om Dagen, naar Luften er ophedet, bringer Punkaen 
ikke megen Kølighed, om Natten kan den være af en behagelig 
søvndyssende Virkning. 

Det er Varmen, der gør Rangoon til en mærkelig By, til 
noget Enestaaende saavel i Henseende til Menneskenes Levevis 
som til deres Paaklædning. Besøger man et evropæisk Hjem, 
skyder Tjeneren straks den lange Liggestol hen under en af 
Punkaerne, og naar man har lagt sig, faar man uden at blive 
spurgt derom sin Sodavand og Whisky. Med Andagt hældes 
den i et højt Glas, hvori der ligger en Klump Is. Man drikker 
med Velbehag, og en Kuldegysning føles i det ophedede Legeme. 
Trangen til Livsnydelse er vaagnet, glad tænder man Manilla- 
Cigaren og ryger den til et nyt Glas. Men bedst som man 
sidder, oprømt og vel til Mode," føler man en løjerlig Stivhed 
over Lænderne og faar et Mavetilfælde, der brat afbryder den 
indledede Konversation. Ved Middagsselskaber i Rangoon er der 
altid Herrer og Damer, som skal udenfor. Det kalder man, 
at deres Frø kvækker. Isvandet og Whiskyen i Forbindelse 
med de mange Bittere, man drikker, ødelægger Maven, 
svækker Kræfterne og forvirrer enkelte Sanser, t. Eks. Synet. 
Pludseligt forekommer det En, at Øjnene dækkes af et rødt Glas. 
I køligere Lande har de fleste Mennesker en vis Modstand at 
overvinde, før de bliver drikfældige; her bliver de det af Lyst. 
Saa tidligt paa Dagen som ved Ellevetiden træffer man i Klubben 
og Hotellernes Skænkestuer et forbavsende Antal berusede eller 
halvberusede Personer, og sørgeligt er det mellem disse 
at bemærke mange unge og nette Handelsmænd, der ikke har 

i Rygraden. Fra Husene staar en djævelsk Straalevarme, og bøn- 
faldende rækker Palmerne deres forbrændte Blade mod Himlen, 
som tryglede de om Naade. Templernes og Pagodernes forgyldte 
Indskrifter gnistrer, og fra de hvide Mure er Lysstraalernes 
Brydninger saa stærke, at Øjet blændes, og Øjeæblet faar 
Blodets Farve. Ganske øde ligger Gaderne, tillukkede ligger 
Husene, gispende ligger de Indfødte i deres hede Rum. En 
Zebuokse er styrtet i Rendestenen, hvor den gik og snusede 
efter Væde. Intet Levende rører sig. Alle Lyde er forstum- 
mede. Slyngplanternes Blomster hænger døende mod Jorden. 
Hele Rangoon er et Billede paa Tilintetgørelse og Rædsel, paa 
Helvede,. dog ikke det literære Helvede, vi læser om hos 
Dante, men et Helvede i djævelsk Virksomhed, og ydermere et 
Helvede, hvor vi selv agerer de ulykkelige Syndere, der, uden 
at have forbrudt det ringeste, hjælpeløse sidder i Djævelens 
flunkende Flab. 

Tværs gennem Rangoon gaar en Sporvogn, med hvilken 
jeg en Morgen tidlig kørte ud til Verdensfirmaet Mac Gregors 
Teakmølle. I Vognen mødte jeg en Tysker, der fortalte, at 
han havde været ansat i en Risforretning, men nu stod i Be- 
greb med at forlade Burma, hvor hele Fortjenesten blev sat 
til paa Øl. Mellem de andre Passagerer sad en fornem 
Burmeser, der et Sted, hvor Vognen holdt, købte et Par Smaa- 
fugle og lod dem flyve. Det var en hellig Handling, forklarede 
Tyskeren. Burmeserne tror paa Sjælevandringen, og hvem' kan 
vide, om der ikke skjulte sig et Par burmesiske Fremtids- 
muligheder i disse Fugle. Fanger man en Flue, skal man ikke 
dræbe den. Man skal gøre den noget godt og erhverve sig 
dens Bevaagenhed. Fluen kunde jo være en tilkommende Kre- 
ditor. Hunhunden, der bjæffende løber efter Sporvognen, kan med 
Tiden blive en Hustru for din Søn, og Oksen, der møjsømmeligt 
slæber paa den store Lastvogn, glæder sig rimeligvis ved 
Tanken om at blive Kusk. I ethvert Dyr og Menneske, man 
møder, opdager man uden Vanskelighed et andet Væsen. Det 

en frisk Blomst. Skønt henhørende til den mongolske Race er 
de hverken fladnæsede eller skævøjede. Hudfarven er mat- 
brunlig og af en egen Skønhed; det velformede Ansigt bliver 
yderligere karakteristisk ved de sorte melankolske Øjne og den 
store sanselige Mund. 

Desværre er der adskillige Kvinder og endnu flere Mænd i 
Burma, der er forfaldne til Nydelsen af Østens Skraatobak, 
Betel. Deteren Last, 
som indgyder alle 
rejsende Evropæere 
Væmmelse. Betel- 
skraaen, som de 
Indfødte bærer i 
Daaser, tillaves af 
et grønt Peberblad, 
der er af Størrelse 
som en Haand- 
flade. Med Pege- 
fingeren tager Be- 

telspiseren lidt 
læsket Kalk og 
smører det paa 
Bladet. Ved Kal- 
ken lægger han 
en Skive Åreca- 
Nød og overdrysser det Hele med tør Tobak. Bladet sammen- 
rulles og tygges, saa en hæslig blodlignende Sauce flyder 
ud over Betelspiserens Mundvige og ofte giver ham Udseende 
af en Urangutang, der tygger Skraa. 

Beteltyggeriet er dog ikke saa almindeligt i Burma som 
længere ude i Østen, t. Eks. i Siam, Ikke desmindre kan man 
ofte møde Burmesere, paa hvem Betelplanten og Kalken har 
farvet Tænderne og i den Grad har vanskabt Munden, at 
den sidder som et gabende rødt Hul. Læberne svulmer, og 

ved den evige Tyggen bøjer Tænderne sig udefter, saa de til- 
sidst ligger i en næsten vandret Stilling. Hele Underansigtet 
faar et menneskeæderagtigt Udseende, ikke mindst paa Grund 
af de uhyre røde Spytteklatter, der raketagtigt udsendes fra 
det mahognifarvede Gab. Beteltyggeriet er den hæsligste af 
alle Laster; Kvinder, der henfalder til den, mister derved deres 
sidste Rest af Ynde. I Burma hører det dog til Sjældenhederne, 
at yngre Kvinder tygger Betel. 

Derimod er baade Mænd og Kvinder i højeste Grad for- 
faldne til Nydelsen af Røgtobak. Det er et Syn, man aldrig 
glemmer, naar man blot en eneste Gang har set en Burmeser- 
inde spasere ned ad Gaden med en bogstavelig talt tommetyk 
og kvarterlang Cigar i Munden. Cigaren er rullet i et hvidt 
. Dæksblad, og de mørkhudede Damer har en besynderlig Maade, 
hvorpaa de dampende stikker den ud i Luften, idet de vrikker 
med det nøgne Baglegeme og ikke forsømmer at sende tykke 
Røgskyer i Ansigtet paa alle Forbigaaende. Burmesernes Cigarer 
har en kvalmende Afsmag for Fremmede. Det er Tobak til at 
vænne sig af paa. Man tænder og kaster Stumpen -— og hvilken 
forfærdelig lang Stump! 

Solen skinner lige ned over den lille Landevej og kaster 
en stærk Glans over Mennesker og Dyr. Her møder vi en Bur- 
meser, der kommer trækkende med en sort Ged, som bærer 
forgyldte Horn. I en Have staar en Træ-Elefant, som et Par 
Kvinder overstænker med Vand. Gedens forgyldte Horn og 
Vandofferet. til Elefanten er forskellige Former af den bur- 
mesiske Dyretilbedelse. Foran et Hus ser vi en Moder beskæf- 
tiget med at skære sine Børns Negle. De ni Negle afskærer hun 
med Omhu lige ned til Kødet, men den tiende — paa venstre 
Haands Lillefinger — faar Lov at vokse. Hos Kvinderne er 
den ofte af halvanden Tommes Længde og bæres i et Futteral. 

Vi passerer nogle Huse, der er beboede af Kinesere, som 
staar i Dørene og raaber i Munden paa hverandre, hvad der er 
Tegn paa god Forstaaelse. Forbi Kineserne driver Hinduen en 

og dog kan den finde paa Spas. Der var en gammel Hun- 
Elefant, som pludseligt stak Snabelen i en Vandtønde og over- 
sprøjtede min Singhaleser-Fotograf, der, for at fotografere Dyret, 
netop havde opstillet sit Apparat. Han blev saa bange, at han 
løb sin Vej, og da han kom tilbage, viste det sig, at Vandet 
havde ødelagt hans Kemikalier. En Hændelse som denne und- 
skylder, at Billedet fra selve Savværket mangler. Dagen efter 
fotograferede Singhaleseren en anden Elefant, idet man satte 
den om Bord i en af Floddamperne. Den skulde transporteres 
op til Øvre-Burma, og da den ikke paa nogen Maade vilde 
over Landgangsbroen, løftede man den ud i Damperen med en 
Kran. i 

Elefanterne hos Mac Gregor arbejder uafbrudt fra Morgen 
til Aften og indtager ikke andre Forfriskninger end Vand og 
Vidiekviste, men begge Dele i ret betydelige Kvanta. Dyrenes 
daglige Foder er en Ottendedel af deres Vægt. Om Natten 
staar de Side om Side i en Række Elefantbaase, der er be- 
tydeligt større end en Lokomotiv-Remise. Forøvrigt er det. ikke 
Forestillingen om Lokomotiver, men om noget Forbigangent og 
Forhistorisk, der vækkes til Live ved Synet af den kæmpestore, 
melankolske, taalmodige, godlidende, arbejdende Elefant. 

Den følgende Morgen begav jeg mig op til Rangoons 
Fængsel, i hvilket findes den berømte Dødsmølle. Fængslet 
hører til Østens største. Det bebos i Øjeblikket af 1400 Fanger, 
hvorimellem ca. 100 Mordere. Naar man er sluppen gennem 
Jærnporten, kan man da sige, at man befinder sig i godt Sel- 
skab. 

Ved Indgangen hilste jeg paa Fængselsdirektøren, en yngre 
Englænder, der stod ved Barberspejlet og i Forbigaaende rakte 
mig en venstre Haand imellem to Strøg. Lidt efter raslede 
Nøglerne, og ledsaget af en Fangevogter begav jeg mig 
ind gennem en vildsom Labyrint af Bygninger, allesammen 
fyldte med de mugne Menneskedunster, der er saa ejendom- 
melige for større Fængsler. Fangerne, vi mødte, var Burmesere, 

der bar Lænker om Hænder og Fødder; naar vi passerede 
dem, kastede de sig paa Knæ og kyssede Jorden. Selvfølgeligt 
stred det mod min Følelse at gøre disse Mennesker unødig 
Ulejlighed, og da vi kort efter befandt os i en Gaard, hvor 
over Hundrede Fanger paa en Gang kastede sig i Støvet, 
bad jeg Fangevogteren om at paalægge dem lidt mere Selv- 
følelse. Han svarede, at denne Opførsel var dem påabudt, og 
at de hilste mig nøjagtigt, som de i Aartusinder havde hilst 
paa deres Konge. Jeg fik da Følelsen af, at jeg var Majestæt. 
Men det svækkede jo Virkningen, at samtlige Undersaatter var 
Tugthusfanger. 

Fra Gaardene kom vi ind i Cellefængslet, hvor der i hver 
Celle stod en Fange og drejede paa en Kværn. Haandtaget, der 
bevægede Kværnen, var anbragt indvendigt i Cellen, Kværnen 
udenfor paa Gangen. En Opsynsmand gik og fyldte den med 
Oliekærner, idet han samtidigt vaagede over, at Fangerne drejede. 
Jeg afløste en af Fangerne et Øjeblik og fik en Forestilling om 
det frygtelige Arbejde. De Ulykkelige maatte dreje fire Timer 
uden Ophold. Standsede de, fik de Straf. Paa Stedet, hvor de 
stod, saa man en fugtig Plet af deres Sved. 

I Gaarden kunde Cellefangerne, naar de trak frisk Luft, muntre 
sig ved Synet af Skafottet. En engelsk Soldat, der for Mord 
var bleven dømt til Døden og senere benaadet, gjorde Tjeneste 
som Skarpretter. Fremgangsmaaden var yderst simpel. Galgen 
lignede en af de Klatremaskiner, man endnu ser ved danske 
Landsbyskoler. Fra Tværbjælken foroven hængte tre Løkker, 
og neden under dem laa en bevægelig Lem. De Dødsdømte 
blev stillede op paa Lemmen — tre ad Gangen, om det skulde 
være —, Løkkerne blev lagte om deres Halse, og Lemmen 
vippet bort, saa de samtidig dinglede i Luften.  Skarp- 
retteren forsikrede, at man ikke kunde himle paa en be- 
hageligere Maade. 

Gennem et Kompleks af Bygninger, hvor livsvarige Tugt- 
husfanger var beskæftigede med Liniering og Indbinding af 

Protokoller til de engelsk-indiske Administrationskontorer, hav- 
nede vi omsider i de store Fællesstuer, hvor syv—otte Hundrede 
Fanger var i travl Virksomhed med at forfærdige allehaande 
nyttige Artikler, navnligt Møbler. Værkstederne var anlagte i 
en halv Snes ladeagtige Bygninger, der stjærneformigt skød ud 
fra en Rotunde. Befandt man sig i denne og lod Øjet glide 
gennem Værkstederne, studsede man ved Synet af Fangerne, 
der arbejdede, saa Sveden haglede af deres nøgne Legemer, og 
arbejdede med en lydløs Underkastelse, der vidnede om en 
jærnhaard Disciplin. Fanger, som havde udmærket sig ved god 
Opførsel, gik med hvide Huer, der lignede Thevarmere. De 
Dovne blev straffede med mørkt Fængsel, hvad der i Troperne 
regnes til de haardere Straffe. Lukkes der for Lyset, 
lukkes der tillige for den friske Luft. Ingen af Fangerne 
gjorde et forvorpent eller uhyggeligt Indtryk, men maaske kom 
det af, at man har vanskeligt ved at opdage Forbrydertrækkene 
i en fremmed Race. Snarere syntes de straffede Burmesere at 
være lidende Stakler, nedbøjede af deres Ulykke, sønderknuste 
og lydige — uden Haab. 

Jeg spurgte Fangevogteren, om der var hvide Forbrydere 
i Fængslet, og han svarede ved at sætte Nøglen i Porten til en 
høj, stenmuret Bygning, delt i to Halvdele af en bred Gang. 
Fra denne Gang havde man gennem en dobbelt Række Gitter- 
porte Indblik i luftige Celler, hvor der for Tiden sad ialt ni 
Evropæere, mellem hvilke Portugisere, Italienere og Irlændere. 
De fleste af dem havde begaaet Mord paa Indfødte. Jeg fremtog 
mine Cigarer og skulde til at uddele dem, da det pludseligt gav - 
et Sæt i mig af Overraskelse. Gennem et af Gitrene genkendte 
jeg Politimesteren fra Rangoon, med hvem jeg netop havde 
været i Selskab hos den franske Konsul. Det forekom mig, at 
han endnu bar den samme hvide Smoking, men forøvrigt vendte 
han mig straks Ryggen. Hvorledes det var gaaet til, at han 
befandt sig her, fik jeg senere forklaret af Slutteren. Politi- 
mesteren var om Morgenen bleven arresteret, overbevist om at 

Arbejdet gjort fast ved Bæltestedet. Hjulet holdes i Bevægelse 
fire Timer uden Afbrydelse, og i disse fire Timer skal de Ulyk- 
kelige uophørligt flytte Fødderne fra Trin til Trin. Standser de 
et Øjeblik, slynges de ned af Hjulet, der svinger rundt med 
frygtelig Fart. Paa Gulvet nedenunder er kastet Savsmuld — 
og Slutteren forklarer mig i hvilken Hensigt. Det forebygger 
Selvmord. Uden Savsmuldet vilde de fortvivlede Fanger ved at 
styrte sig bagover knuse Hovedet mod Fliserne. Man betragter 
disse nøgne, foroverbøjede Kroppe og gribes af en frygtelig Gru. 
Vogteren, der staar paa Gulvet, udstøder med visse Mellemrum 
et Skrig, og naar det lyder, skifter Fangerne Fod. Da ser 
man, idet de allesammen vrider Legemerne halvt omkring, en 
Række brustue, bønfaldende, flammende, rasende og onde Blikke, 
og i et Øjeblik føler man den hele Sum af menneskelig legemlig 
og aandelig Lidelse og Smærte, der rummes indenfor det fryg- 
telige Torturkammers Vægge. Det er en Følelse saa nerve- 
rystende, at man skælver af Bevægelse og styrter ud — — 

Den danske Konsul i Rangoon er en elskværdig Englænder, 
Mr. Fabricius, der vistnok sjældent har Lejlighed til at modtage 
Rejsende fra Danmark. Han fordobler da sin Gæstfrihed, naar 
saadanne aflægger ham en Visit. Hr. Fabricius og Frue residerer 
i en Villa, beliggende paa en af Bakkerne bagved Byen; men 
da Varmen under mit Ophold i Landet var utaalelig, besluttede 
Konsulen, at vi en Morgen tidlig skulde køre nogle Mil ud i 
Skoven, hvor han ejede et lille Landsted. Dejligt køligt var der 
derude, sagde han, og til Overflod lovede han at lade en Vogn 
gaa i Forvejen med en Sæk Is. 

Tidligt næste Morgen kørte vi da afsted, en halv Snes 
Damer og Herrer i lukkede Tremmevogne, der holder Solen 
ude, men uhindret giver Luften Adgang. Klokken var ikke 
mere end syv om Morgenen, og dog viste Termometret toog- 
tredive Grader Celsius. Lange stikkende Solstraaler over Øst- 
himlen bebudede en varm Dag. 


Vi kørte gennem de engelske Villakvarterer, hvor Husene 
Cavling: Østen. ; 8 

laa støvede i det forbrændte Palmeløv, og da Vejen omsider 
bugtede sig ud mod Skoven, passerede vi en Række Cisterner, 
der var nyanlagte eller under Anlæg. Overalt, hvor Englæn- 
derne har gjort sig til Herrer over et Land i Bagindien, har de 
med største Omhu taget sig af Vandforsyningen. Paa Voldene, 
der lukkede sig om Cisternerne, stod den typiske engelske Ingeniør, 
iført en stribet Tropedragt, Hat med grønt Skyggeflor, Solbriller 
og Cyklesko. Han mindede om saadanne Englændere, der 
vækker Munterhed i franske Farcer. Her gjorde han dog et 
andet Indtryk. Han var i Arbejde. Ved et Net af kostbare 
Kanaler er Bjærgvandet ledet over en Lavning, hvor før 
laa giftige Sumpe.  Pestkilden er udrenset af det klare 
Vand. Rundt om paa Træerne har den engelske Øvrighed ved 
Opslag forbudt at bade i Bassinerne, og de Indfødte, som ellers 
bader allevegne, lystrer dette Forbud. Englænderne vilde ellers 
lære dem det paa føleligste Maade. Burmeserne kan uhindret 
foretage deres religiøse Processioner gennem Gaderne, de kan 
frit spærre Færdslen, og de kan spilde Tusinder af Tønder fersk 
Vand paa deres Ofringer, men overtræder de et Forbud, der har 
samfundsmæssig Betydning, rammes de af Lovens Straf. 

Luende hævede Solen sig højere og højere paa Himlen, mens 
vi kørte videre gennem uhyre store Brødfrugttræskove, der stod 
med afsvedne Blade i den dirrende Ildluft. Vejstøvet, som var 
ophedet, blæste igennem Tremmerne, og da vi ankom til det 
lille Landsted, var vi ved at dø af Tørst. 

Men i Konsulens Villa ventede der os en Overraskelse, 
som kun kan vurderes af den, der selv har været i Burma. 
Foran det lille Hus havde Tjenerne paa store dryppende Is- 
stykker opstillet et halvt Hundrede Flasker Tuborg-Øl. Vi greb 
en Flaske hver og tømte den, skønt Østens Tuborgflasker er 
betydeligt større end hjemme. De maaler en Pot. 

Det er en meget uheldig Side ved Evropæernes Liv i Burma, 
at Landet ikke byder dem et køligt Opholdssted, hvor de kan 
rejse hen om Sommeren. Ved Kysten er der ingen Søbade. 

Paa Vejen hjem fra denne originale Skovtur standsede vi 
ved Søerne, hvor Købmændene om Aftenen trækker frisk Luft 
med deres Familier. Vejen førte gennem kostbare Anlæg, be- 
voksede med Østens Tropeplanter, der desværre staar og sukker 
efter Væde. Straalevarmen var ophørt, men Luften var til 
Gengæld lummer og saa trykkende, at vi med Møje slæbte os 
over Grønsværet. Mændene, vi mødte, var enten blege eller 
oppustede, Damerne falmede og ligegyldige, Børnene knækkede 
i deres første Friskhed. Hvor frygteligt for disse Forældre at 
se det kæreste, de ejer, langsomt sygne hen i Burmas Klima! 
Paa Evropæernes Kirkegaard i Rangoon er Halvdelen af de 
jordfæstede Smaabørn under tre Aar. 

Vi sluttede denne hede Dag i Konsulens Hus, hvor Middags- 
bordet var dækket i en Spisesal med gennembrudte Vægge. 
Det lufter lidt om Aftenen, og Trækken gennem Værelserne i 
Forbindelse med Punkaerne, der er i uafbrudt Bevægelse, bringer 
nogen Kølighed; men før hvem der lever her bestandigt, bringer 
den tillige Gigt. Burma kan da ingenlunde siges at være et 
behageligt Opholdssted, og det er derfor dobbelt paafaldende, at 
Evropæerne, naar de forlader Landet, næsten altid længes til- 
bage. Livet i Rangoon har dog ogsaa sine Lyssider. Da Mid- 
dagen var forbi, og vi kom ud i Haven, lyste Maanen over 
Husene, og Himmelrummet var et eneste gyldent, gennemsigtigt 
Skær, hvori de tropiske Plantevækster stod med skarpe SIil- 
huet-Omrids. Men i Nydelsen af Aftenen forstyrres Evropæerne 
af deres Frygt for Maanesyge. Det siges, at man ved at se paa 
Maanen pludseligt kan faa en skæv Mund. Jeg har ikke gjort 
personlige Erfaringer, men det er sandt, at de Indfødte ofte 
gaar i Maaneskin med Paraply. 

Fra Konsulens Middag spaserede vi hen til Klubhuset, der 
ligger frit og luftigt paa en Bakke og mellem andre Behagelig- 
heder byder Medlemmerne en aaben Fodboldplæne. Her samles 
om Aftenen den evropæiske Koloni, i hvilken Englænderne er i 
stort Flertal. Vogn efter Vogn kommer kørende og modtages 

de saakaldte Shanstater. Landet er kun svagt befolket. I 
Nedre-Burma lever ca. 5 Millioner, i Øvre-Burma ca. 3 Millioner 
Mennesker. Nedre-Burma, der gennemstrømmes af Iravaddi, er 
et frugtbart Lavland og i alle Henseender en Modsætning til 
det bjærgrige Øvre-Burma, som tillige har en køligere Tempe- 
ratur. I Floddeltaet er Hovedproduktet Ris. Fra Øvre-Burma 
er den vigtigste Udførselsartikel Teak. Det vidtudstrakte Bjærg- 
land, som Englænderne for kun femten Aar siden erobrede, er 
rigt paa allehaande Metaller, Guld, Sølv, Jærn, Bly og Tin; 
fremdeles paa Kul, Petroleum og ædle Stene, f. Eks. Rubiner 
og Nephrit. Iravaddi og dens tre Bifloder, Chindwin, Shweli 
og Myituge er af stor Betydning for Kommunikationen. Hoved- 
floden er sejlbar for anselige Dampere lige op til Byen Bhamo 
eller over 900 Mil fra Havet. Skønt Englænderne har lagt en 
Jærnbane langs med Iravaddi, er Floden dog fremdeles Burmas 
mest befærdede Handelsvej. En Flaade af fladbundede Dampere 
løber uafbrudt med Fragt og Passagerer mellem Rangoon og 
det gamle Kongesæde Mandale. To af disse Dampere føres af 
danske Kaptejner, Tørndrup og Bagge, som til Trods for en 
mangeaarig Fraværelse fra Hjemmet har bevaret deres danske 
Sindelag og Sprog. 

Forøvrigt har Englænderne til Hensigt at forlænge Rangoon- 
Mandale- Banen ind gennem Sydkina for ad Yangtsekiangdalen 
at føre den videre til Shanghaj. Denne Linie vil byde en be- 
tydelig Genvej for Rejsende og Fragtgods mellem Burma og 
Kinakysten, samt Japan. Derefter vil det burmesiske Jærn- 
banenet engang i Tiden blive knyttet til det forindiske, og naar 
dette videre forbindes med de paatænkte Baner gennem Belut- 
chistan, Persien og Arabien, vil der blive tilvejebragt Bane- 
forbindelse mellem Port Said—Burma—Shanghaj. Det er ikke 
Handelshensyn alene, der byder Englænderne at bygge denne 
Kæmpebane. Ved Fuldendelsen af det sibiriske Jærnbaneanlæg 
vil Russerne komme i direkte Forbindelse med Kinakysten, og 
den gamle Søvej med de engelske Fæstninger taber derved 

noget af sin politiske Betydning. Det siberiske Jærnbaneanlæg 
vil hidføre en Forskydning af Magtforholdene i Østasien, og vil 
Englænderne ikke distanceres, maa de selv skabe en Land- 
forbindelse mellem Middelhavet og et Punkt paa Kinakysten, 
t. Eks. Shanghaj. 

Burma er baade Fortidens og Fremtidens Land. Man for- 
dyber sig i dets Natur, dets Folkeliv og i dets synlige Minder 
om en ærefuld Historie. Men overalt, hvor man ser en ny For- 
retning opstaa og blomstre, spørger man: Kunde ikke Burma, 
der i Øjeblikket er Tumleplads for Englændere og Tyskere, byde 
Virksomhed for driftige Købmænd fra et lille Land? Var der 
ikke en Fremtid for Mænd, der foruden fysisk Modstandsævne 
ejede Forretningsdygtighed og nogen Kapital? En Svensker, 
der er ansat ved det engelske Grænsepoliti, fortalte mig, at 
naar han hvert femte Aar besøgte Sverig, medbragte han i sine 
Kufferter en Del burmesiske Artikler, ved hvis Salg han mere 
end dækkede Udgifterne til sin Rejse. Det var ham en stadig 
Kilde til Forbavselse, at Fortjenesten kunde være saa stor, da 
han dog opkøbte Artiklerne hos burmesiske Handlende og solgte 
dem til svenske Handlende, der næppe betalte deres virkelige 
Værdi. Hvad dygtige danske Købmænd har udrettet i Siam, 
vilde andre og ligesaa dygtige Danske kunne udrette i Burma, 
dersom de tog fat, mens det var Tid. 

— — Det er ligegyldigt, hvor man end befinder sig i Rangoon, 
op over Huse og Høje ser man det hellige Bjerg med den 
vældige gyldne Dagon-Pagode, Bagindiens største Helligdom, 
hvortil buddhistiske Pilgrimme valfarter ikke blot fra Burma, 
men fra Siam, Tonkin, Korea og Landene omkring Ganges. 
Religiøse Fester fejres næsten hele Aaret paa dette Bjærg. I 
Øjeblikket er det den store Vandfest. Den falder paa den 
varmeste Tid af Somren, naar Burma sukker efter Regn. 

En bred Vej fører fra Byen ud til Bjærget, og en Vandring 
op ad denne Vej er en Vandring tværs gennem Aarhundreder, 
gennem et fremmed Folk med dets mylrende Ejendommelig- 

heder i Sæd og Skik. Pilgrimme, som, efter at have gaaet 
Tusinder af Mile, nu er saa nær ved Maalet, fremskynder 
deres Skridt ved Tanken om de søde Goder, de ved deres 
Bøn til Buddha skal erhværve sig i Himlen. Ligesom Præsterne 
er de barhovede og klædte i en gylden Kappe, der viser sig at 
bestaa af tre lange gule Tøjstykker, hvoraf det ene bindes 
om Lænderne, de andre kastes over Skuldrene. Enkelte af 
Præsterne medfører Perle-Kæder, der minder om den katolske 
Kirkes Rosenkranse. De fremmumler Buddhas Dyder og lader 
en Perle glide mellem Fingrene for hver Dyd. Perlerne er 
smaa Nødder, ialt 108, trukne paa en Snor. Sædvanligt kommer 
Præsterne dog ikke gennem hele Rækken. Naar de har op- 
ramset en halv Snes Dyder, stikker de Perle-Kæden i Bæltet 
og afbryder Andagten med en lille Sladder. Fanatisme i reli- 
giøse Sager synes at ligge fjærnt fra disse Hellige. De straaler 
af barnlig Fromhed, af Glæde over Pilgrimsrejsen i Lys og 
Varme og af forventningsfuld Fryd ved Tanken om den fore- 
staaende Højtid. Hunde og Okser, der gaar løse omkring paa 
Gaden, blander sig i den fremaddragende Vrimmel. Drenge og 
gamle Kvinder falbyder Frugt og Brød, stegte Spurve og Limo- 
nader, som de hælder op i svære Glas. Et halvt Hundrede Munke 
med nøgne nøddebrune Overkroppe har et Øjeblik skilt sig ud 
fra Strømmen og sat sig under en af de store Toddypalmer, 
hvor Burmeser-Restavratører dækker op for dem med Ris og 
Kød i brun Sauce. De skynder sig at spise, thi om Eftermid- 
dagen maa Munke og Præster ikke nyde andet end Vand. Af 
Træet, hvorunder de sidder, tapper de en Saft, som er berusende 
og har givet Palmen Navn. Kunstigt tilberedte spirituøse 
Drikke maa Buddhisterne ikke smage, men i Planteriget findes 
forskellige naturlige og temmeligt stærke Safter, hvormed de 
slukker deres Tørst. 

Jo højere vi stiger op, og jo nærmere vi kommer den 
hellige Bjærgspids, desto stærkere bliver Trængslen af Mænd 
og Kvinder i alle Aldre. Vi nærmer os Pagoden, og ved Vejen 

Vandkrukker, Klokkespil og andre Sager, ligger Side om Side, 
og i hver Bod staar der en nydelig Burmeserinde, som handler 
og smiler og ryger paa en drabelig Cigar. Hvor der ellers 
handles i Indien, høres højrøstet Falbyden, Raaben og Skrig. Her 
er Tonen præget af stilfærdig Venlighed. Der er i Kvindernes 
Væsen en enfoldig Ynde, en vindende troskyldig Ladhed, som 
forøvrigt præger alt Levende i Burma, fra Menneskene til 
Dyrene, Planteverdenen og Landets Arkitektur. Selve Buddha 
— som den store slumrende Kæmpe, der ligger paa en Græs- 
mark — er karakteristisk ved sin glade Ligegyldighed. 

Vi har passeret Trappen og befinder os nu paa et 
Plateau, der er en Kvadratmil stort. Plateauet er omgivet af 
en hvid Mur, hvorfra vi til den ene Side har Udsigt over Ran- 
goon, til den anden over Rismarkerne og Iravaddi. Midt paa 
Plateauet hæver sig, lysende som en Ildsøjle, den vældige 
Dagon-Pagode, mærkelig ved det lange Spir, man ser paa Bil- 
ledet. Pagoden er kegleformet og spænder forneden over en 
Plads omtrent såa stor som Kongens Nytorv; dens Spir blinker 
i tre Gange Rundetaarns Højde over Bjærget. Desværre faar 
man ikke af Billedet nogen Forestilling om Keglens Lysvirkning. 
Den er fra Jorden lige op til Toppen forgyldt, funklende med 
en gnistrende Glans. Den ligner en vældig Flamme. 

I Formen er Pagoden ikke smuk. Der mangler Forhold 
mellem Keglens Højde og dens nedre kolossale Omfang. Paa 
Spidsen af den sidder den burmesiske 7%, et parasollignende 
Smykke, der er dækket med Guldplader og ægte Stene og 
skinner i Solen som en Diamant. Ti'en maaler i Højden 47 
Fod, i Tværsnit 13?/, Fod. Dens Vægt er 1!/, Tons. Alene 
Guldpladerne og Juvelerne, der er indlagte i Ti'en, har en 
Værdi af seks Lahhs-Rupi (c. ”/, Million Kroner). Ti'en er en 
Prydelse, som findes paa alle større burmesiske Monumenter, 
og som man i beslægtede Former ser i Siam. Det er et Symbol 
paa Magt og Vælde. Hvad Dagon-Pagoden som Helhed har 
kostet at opføre kan næppe angives, men det er Millioner. 

Bygningen af Midterkeglen paabegyndtes Aar 588 f. Kr. Man 
naaede dengang kun til syvogtyve Fod, men i Tidernes Løb 
voksede den, indtil den i 1768 blev staaende ved sin nu- 
værende Højde. Inderst i Keglen, der helt igennem er massiv, 
hviler et Guldskrin med otte Hovedhaar af Buddha. Det nu- 
værende Bygningsværk er altsaa over hundrede Aar gammelt. 
Med Stolthed fremviser Burmeserne det som et Vidnesbyrd om 
deres Forfædres Kulturstandpunkt. 

Men selve den forgyldte Pagode-Kegle, vi foreløbigt har 
beskæftiget os med, er endda næsten det mindst paafaldende 
af Bjærgets mange Prydelser. Rundt om Pagoden ligger et 
Mylr af pragtfulde Tempelbygninger, indeholdende Relikvier, 
der er Genstand for de troende Buddhisters Tilbedelse. Straks 
naar man kommer op paa Plateauet, standser man foran et 
aabent Tempel, i hvis Indre Pilgrimme knæler ved Fødderne af 
en forgyldt Buddha. Det er et Billede af betagende Virk- 
ning. Paa Tempelgulvet de anraabende Mænd og Kvinder, der 
med hvide Blomster i Hænderne vender sig mod Afgudsbilledets 
ligegyldige, milde Aasyn. I Rummet en Glans af Lys, en Duft 
af Blomster. I Mængden Andægtighed og Tro, fremstrakte 
Hænder, og i det hele østerlandske Billede skarlagenrøde Mus- 
selinsdragter, kastede over skønne Legemer, Glimt af Guld og 
ædle Stene og af sorte Øjne, der i Tillid og Forventning hænger 
fast ved Buddhas magelige Skikkelse, ved hans lukkede Øjne 
og hans tavse Mund. 

Fra dette Tempel gaar man mere og mere forbavset gennem 
en By af Templer, og hurtigt glemmer man den egentlige 
Dagon-Pagode, som da forøvrigt heller ikke har budt Øjet andet 
end en forgyldt Teglstensmasse. Det er foran Templerne og 
Pagoderne, der i broget Uorden, flimrende af Guldindlægninger, 
ligger rundt om Hovedkeglen, at man standser og glemmer 
Trætheden og Varmen, overvældet af fremmylrende forunderlige 
Indtryk, der tilsammen bølger gennem Sjælen som en stor og 
ufattelig Poesi. 

Paa de vedføjede Billeder ser man to Partier af Pagode- 
byen, kun ikke den brogede Menneskevrimmel, kun ikke 
Farverne, kun ikke Burmas Sol. Pagoderne og Templerne er 
spidse Bygninger, opførte i den burmesiske Pagodestil, 3: for- 
oven spidse og prydede med den gyldne Parasol. Denne er 
behængt med Klokker, som, naar Vinden rører dem, udsender 
klare sølverne Toner i den lyse Luft. Templerne er af Sten 
med indlagt Mosaik, ofte byggede som Søjlegaarde, prydede 
med kostbart Træskærerarbejde, med ædle Stene, levende 
Blomster og tændte Lys. Paa Altrene ser man Buddha-Skik- 
kelser i alle Stillinger, ofte Vidundere af Dejlighed, om hvilke 
man i Evropra ikke har nogen Anelse. Enkelte Buddhaer er af 
Alabast, andre af Træ, rigt indlagte med Guld. Til adskillige ar 
disse Gudebilleder knytter der sig Overtro. Pilgrimme, som 
har Tandpine, tror de helbredes, naar de rører ved en Buddha, 
der bærer en mægtig Tand. Har Pilgrimmene Mavepine, stikker 
de deres Pegefinger ind i Navlen paa en anden Buddha. Den 
berømteste af Pagoderne er Naungdawi, der næsten er lige saa 
stor som Dagon-Pagoden og samler Tusinder af Pilgrimme. 
Fremdeles Shan-Pagoden med talrige berømte Helgenskrin og 
Offertræer. Af disse ser man et paa Billedet. Træet er prydet 
med Sølvsirater og bærer foroven en lille Platform, hvorpaa der 
staar en Elefant. I musæumslignende Templer er Fremstillinger 
i Træ af Verdensopretholderen Vishnus og Visdomsgudinden 
Ganesa med den store Elefantsnabel. Af fremmede Guder 
finder man et Billede af Jesus, der betragtes som Seværdighed. 
Men den mest almindelige Figur er Buddha, ved hvis Dødsaar, 
c. 500 f. Kr., den buddhistiske Tidsregning begynder.  Bur- 
meserne skulde egentlig skrive Aar 2404, men flere Konger har 
egenmægtigt forandret Tidsregningen. Der staar i Øjeblikket 
1262 paa deres Almanak. 

Til de festlige Bygninger, de strømmende Menneskeskarer, 
Farvernes Pragt og Offerlysenes Spil i Guld og Stene kommer 
der i disse Templer visse mærkelige Lyde, som skyldes de 

støvede og solbrændte, køber Vand af Vandbærerne, kaster sig 
i Støvet og skuer med forklarede Ansigter op mod Dagon- 
Keglen, der staar i Solskinnet som en Ildstraale. 

Livet, der nu i Aftenlyset rører sig paa Tempelpladsen, er 
et østerlandsk Billede uden Sidestykke. En halv Snes unge 
Pilgrimme adspreder sig ved Fodbold, som de spiller paa en 
Maade, der er ukendt i Evropa. De holder Bolden flyvende 
ved at kaste den tilvejrs med Hælene, et Kunststykke, hvortil 
der hører en mangeaarig Øvelse. Hænder det, at Bolden 
falder i . Hovederne paa andre Pilgrimme, der sidder og 
hører paa en Buddhistpræst, afbryder Præsten et Øjeblik Talen 
og kaster smilende Bolden tilbage med sin Hæl. 

Nøgne Børn leger mellem Palmetræerne, Mødrene sidder 
under Solsejl og spiser deres tarvelige Maaltid. Paa et ud- 
bredt Tæppe ligger indfødte Fløjtespillere og spiller melankolske 
Melodier, som de frembringer ved at blæse i snegleformede 
Horn af rødt Ler. I Trængslen foran et af Templerne skinner 
Solen ned paa de nøgne Legemer, der faar samme Lød som 
Rødlersfløjterne. Halvvoksne Piger med gule Alabastlegemer 
skrider over Pladsen holdende Vandkrukken tilvejrs med deres 
fine Arme, der ligner opadstrakte Blomsterstængler. Kvinder, 
der er grønt farvede i Ansigterne og har glinsende Voks i 
Haaret, tænder deres tommetykke Cigarer og sladrer rygende, 
til de er indhyllede i en Sky af hvide Dampe. Fra Boderne 
falbydes Frugt og svalende Drikke, og som Aftenen lider, antager 
den religiøse Offerfest Udseende af et farvemættet Marked. Pil- 
grimmene anvender ikke hele deres Dag paa Bøn og Ofring; 
de ønsker ogsaa at samtale lidt med gode Venner, drikke søde 
Træsafter, spise Frugt og høre Nyt af Mennesker, der er komne 
hid fra fjærne Egne. Hvor mangen Dag vil de ikke, naar de 
atter er vendte tilbage, sidde i en lyttende Kres af Naboer og 
fortælle dem om alt, hvad de, har set og hørt paa denne ufor- 
glemmelige Rejse. 

— Det var Aften, da der ved Festen optraadte en engelsk 

født Avstralier, Smith, der havde omvendt sig til. Buddhismen 
og var bleven Præst. Han talle fra et aabent Tempel, iført de 
burmesiske Præsters sædvanlige gule Kappe. Hans Hoved var 
bart, hans Fod nøgen, og i hans Blik læstes en Fanatisme, der 
mindede om Evropa. Buddhisterne, der flokkedes om ham, 
vidste, at han i Overensstemmelse med Læren tiggede sin Føde 
og aldrig spiste efter Klokken tolv. De betragtede ham vistnok 
som en Slags Profet. 

Smith talte Engelsk, men hans Tale blev oversat af en 
burmesisk Tolk, og det var en Tale, der maatte gøre Indtryk. 
Han strakte Hænderne mod den fjærne Aftensol og raabte: 

»Sig os, Du, som lyser over Landene: Hvor finder Du de 
lykkeligste Mennesker? "Hos Jesus af Nazareth eller hos den 
ene sande Buddha? Hævede ikke dette stolte Tempel sig mod 
Himlen i Aarhundreder, før Jesus Kristus skuede dit Lys? 
Korsflaget segnede for dit Ansigt, og Vestens Missionærer bleg- 
nede ved Synet af dit hellige Bjærg. Med djævelsk Vold og 
bedensk List erobrede de Burma, men de har ikke erobret en 
eneste Troende fra den sande Gud." 

Det var besynderligt at høre en hvid Mand tale saa edes, 
især fra dette Sted. Aftenen var vidunderlig dejlig, varm og 
klar, og gennem Klarheden saa man Tusinder af sorte Øjne, 
der beundrende hængte ved Forkynderens Mund. Højt over 
Forsamlingen funklede Pagodens Guldspir.  STrygt smilte 
Buddha ud i Aftenen. Foran ham aandede otte Millioner 
Buddhister, uden Anfægtelser, uden Tvivl. Der fandtes vistnok 
ikke imellem dem en enesle Ateist. 

Og min Tanke vendte sig mod den fjærne lille Kirke, hvor 
saa mange brave Præster prædiker Korstog mod Hedningerne, 
og hvor retsindige Missionærer lover at gøre, hvad de kan, for 
at vende Østens Millioner til en anden Tro. 

En Gang hver femte Aar rejser der en Missionær. 

Jeg ser ham staaende foran denne flammende Pagode, hvor 


Buddha i Aarhundreder f. Kr. ligegyldigt skuede ned i Iravaddi- 

Deltaet, og hvor en ældgammel gennemtænkt Kultur har sat sin 
ubegribeligste Blomst. 

Og til Missionæren fra de sorte Pløjemarker lyder der en 
Røst: 

»Daare, som rejste fra det kolde Land, sendt af Tvivlere 
og selv en Tvivler. Øjner Du de strømmende Pilgrimsskarer i 
flagrende Musselinskjoler. Føler Du de søde Dufte stige 
op mod Himlen fra de friske Offergaver, og ser Du de Tro- 
endes Øjne funkle for Buddhas Aasyn, som tændte Stjærner 
funkler fra en Himmel? Øjner Du, føler Du, og ser Du? Og 
dog kommer du med Nordens kolde Lære om Bod og Savn og 
Død og Straf." 

Og blændet standser denne retsindige Mand, som rejste hid 
fra Snelandene. Skælvende stirrer han ind i Buddhas Aasyn, der 
afspejler Himlens Varme, Jordens Frugtbarhed, Menneskenes 
trygge Glæde og al Bagindiens aandelige og materielle Lykke. 
Maaske bøjer han ikke Knæ, — han er jo Missionær! — Men 
han har set et Syn, der pludseligt fyldte hans mørke Sind med 
himmelsk Glans. 

siske Djunker med store gule Sejlflader, malayiske Praus med | 
klodsede Rigninger og først og sidst en Vrimmel af mærkelige 
Sambaner, der tilhører Sundaøernes Beboere. Fra | Baade 
og Pramme staar en Duft af krydrede Sager, en Larm af frem- 
mede Sprogs forvirrede Lyde, og noget andet, som man ikke 
opfanger, men som er Totalindtrykket af noget Stort og Nyt. 
Byen, der ligger foran os, er Singapore, Østens London. 

Man gaar i Land og ser fra Havnen en imponerende Hus- 
række, der blænder Øjnene ved sit hvide Lysskær. Det er 
Konsulaterne, Bankerne og de store Købmandsgaarde. Singa- 
pore har sin egen Arkitektur, en Slags indisk Renæssance, 
der er skabt af de klimatiske Forhold. Alle Mure er tykke 
og Tagene svære. Husene skal staa for de orkanagtige 
Regnfald. Vinduerne ligger inde i Altanerne, og paa Gaden 
dækkes Fortovene af overbyggede Kolonnader. Husene skal 
beskytte Beboerne mod Ækvators Sol. I Købmændenes 
Gaarde, hvor der er frit Kørind gennem de aabentstaaende 
Døre, har man længe vanskeligt ved at opdage Pultene og 
Kontorfolkene i de vidtudstrakte Lokaler. Kontoret er et Rum 
med fire hvide, nøgne Vægge. Tværs over Gulvet staar 
en anselig Disk, der hist og her, hvor rede Penge opbevares, 
er tillukket med et solidt Gitter. I den Del af Kontoret, 
hvor Publikum færdes, finder man som Regel nogle Indfødte, 
der sidder langs med Væggene, rygende og sladrende, eller de 
ligger midt paa Gulvet og tæller Penge. Hinsides Skranken 
opdager vi rundt omkring ved Pultene kinesiske Kontorfolk, 
der i Udseende og Optræden stærkt afviger fra de lavere staa- 
ende Kinesere, vi har mødt i Havnen. Kontor-Kineseren er lille 
og fin, næsten kvindagtig proper og med en tydelig Bestræbelse 
efter at omskabe sig til Evropæer. Han bærer sammenbundne 
blaa Benklæder og hvide Filtsko, men til disse kinesiske Klæd- 
ningsstykker føjer han en lys engelsk Jakke og en rund graa 
Hat. Paa hans flade Næse hænger et Par blaa Briller, der er 
af pudsig Virkning i det blege Maaneansigt. Som Kontorfolk 

vægelser, og dog er de som Regel unge Mænd. Der er 
hurtigt Avancement i disse Handelshuse. Det er ikke ual- 
mindeligt at se en Chef, som kun er tredive Aar gammel. 
Firmaerne har næsten uden Undtagelse flere Direktører, der 
skiftes til at opholde sig paa de forskellige Pladser, og som saa 
hurtigt, det er dem muligt, trækker sig tilbage fra Forretningen. 
En Købmand, der er heldig, skal helst ikke være i Østasien 
mere end en halv Snes Aar. 

Danske Forretningsdrivende vilde blive forbavsede ved at 
følge Forretningen i et af disse Huse en eneste Dag. Østens London 
er ikke alene administrativt, men ogsaa kommercielt den største 
engelske By i Indien. Efter Napoleonskrigen faldt Sunda-Øerne 
i Følge Wienerkongressens Beslutninger tilbage til Nederlandene, 
men Sir Stamford Raffles, der varetog de engelske Interesser, 
var klog nok til at sikre sig Singapore-Øen, som dengang til- 
hørte det uafhængige Jahore. I 1819 plantedes del engelske 
Flag paa Øen. I 1827 købtes den af det britiske-ostindiske 
Kompagni for 60,000 Dollars og en aarlig Ydelse af 24,000 
Dollars. Endelig i 1867 blev den lille Ø, paa hvilken Byen 
ligger, ophøjet til engelsk Kronland. 

Et Blik paa Kortet (Pag. 95) viser, hvilken kommerciel 
Betydning Singapore har i Kraft af sin Beliggenhed: Et næsten 
uundgaaeligt Stoppested påa Grænsen mellem Indien og Østasien. 
Endnu større Betydning havde Byen, da Havnene i Kina, Japan, 
Cochinkina og Siam var lukkede for Evropa, og af de hollandske 
Havne kun Batavia var tilgængelig for fremmede Nationers 
Skibe. Med det beundringsværdige Blik paa Handelsforhold, der 
overalt har kendetegnet Englænderne, lod de hurtigt Singapore 
indrette som en Frihavn, aaben for ethvert Folkeslag. 
Engelske og senere tyske Købmænd nedsatte sig i Byen, og 
Skibsfarten, der ikke hæmmedes af Told og Havneafgifter, tog 
et kolossalt Opsving. I mange Aar havde Singapore et selv- 
erhvervet Monopol paa Handelen, først mellem Indien og det 
østlige Asien, derefter mellem Philippinerne, Avstralien og Gui- 

Englændernes Besiddelse. Siden 1895 staar Sultanstaterne Perah, 
Selangor, Pahang og Negri Sembilan under engelsk Overhøjhed, 
og engelske Ingeniører og Købmænd arbejder for Øjeblikket 
paa at drage disse mægtige Oplande ind i det almindelige 
Kresløb. Foruden at være meget frugtbare, ejer samtlige Sultan- 
stater Miner, hvor et rigt Bytte ventes. Malakka-Staterne ud- 
skiber allerede aarligt 50,000 Tons Tin. 

Det er da ogsaa Handel og Handel og intet andet end 
Handel, Øjet møder, naar man spaserer op gennem den evro- 
pæiske Del af Singapore. 1 Pakhuse og uhyre flydende Vare- 
lagere har det evropæiske Snille sat de Indfødtes Kræfter i Be- 
vægelse. Langs med Kajerne, og navnlig i en lille Havn, der 
ligger inde i Byen, hersker der et broget Handelsrøre. Hun- 
dreder af Transportbaade, lige indkomne fra Smaaøerne, ligger 
fyldte med Østens Produkter, der paa Ryggen af nøgne Kulier 
slæbes over i Pramme eller bæres op påa Land. Her som 
overalt i Østen, hvor Arbejdskraften er billig, foretages Omlad- 
ningerne uden Anvendelse af moderne Hjælpemidler. En broget 
Sværm af Malayer, Kinesere, Arabere, Armeniere, Persere, Jøder, 
Burmesere, Siamesere, Bengalesere, Javanesere og Klings fra 
Koromandelkysten er i travl Bevægelse med at hale Pramme 
ind og læsse Vareballerne paa store klodsede Vogne, der trækkes 
af Okser. Ofte standser man forbavset over, hvor mange Kræfter 
der sættes i Bevægelse for at udføre et Arbejde, som uden 
Vanskelighed kunde ekspederes af en eneste Evropæer. En 
Varekasse t. Eks. skal væltes, men Kineserne sætter ikke en 
Løftestang under den, de vælter den over Ende ved at lægge et 
Reb om den og haler i Rebet under lystig Opsang. Heri er der 
endda ikke noget saa mærkeligt, men det mærkelige er, at de 
allerede synger Opsang og skærer Ansigter, som om de slæbte 
frygteligt, længe før de har strammet Rebet, ja endnu før det 
er lagt om Kassen. I alle lignende Forhold, hvor et Arbejde 
skal udføres af Himlens Sønner, raaber og skriger de længe i 
Forvejen, uden at de rører en Finger. Opmuntrer Evropæerne 

de to af Aarets tolv Maaneder. En Del Malayer ernærer sig 
forøvrigt som Fiskere og Søfolk. 

Hovedmassen af Indbyggerne i Singapore er Kinesere. De 
kommer med Nordøst-Monsunen fra HayY-nan og Egnene omkring 
Canton, fattige og uden Kundskaber. Men ved deres sejge Flid 
og Evne til at bore sig ind i alle Livsstillinger er de stærkere 
end andre Racer. Deres daglige Nøjsomhed er med Rette bleven 
et Ordsprog; de er fødte til at skrabe sammen, og de vender 
hjem som Velhavere, dersom de da ikke falder for Kinesernes 
nationale Fristelser, Opium og Spil. 

Det taler højt til Gunst for Kinesernes Forretningsdygtighed, 
at de i Konkurrencen med en halv Snes andre Folkeslag har 
tiltvunget sig en saa betydelig Indflydelse i Singapores Handels- 
verden, at de er uundværlige for Evropæerne. Imod en aarlig 
Afgift har de t. Eks. faaet Eneret paa Handelen med Spiritus 
og Opium. Men først og fremmest er Kineseren -Mellemhandler. 
Han har Opkøbere paa de nærliggende Kyster, navnlig paa 
Malakkakysterne, fra hvilke Varerne bringes til Penang og 
Singapore. I en af disse Byer konsigneres Ladningerne hos de 
mere fremragende Kineser-Købmænd, som sælger dem til 
engelske og tyske Huse. Evropæiske Industrivarer gaar igen- 
nem de samme Hænder, men i modsat Retning. Kinesernes 
Betydning er altsaa, at de foretager Handelen paa selve Stedet, 
og meget ofte er denne Handel Tusk. Adskillige af Kineser- 
Købmændene er Velhavere, der i elegante Vogne viser sig paa 
Evropæernes Promenader. Som Regel roses de for deres 
Hæderlighed, hvad der vil sige, at de snyder mindre end deres 
nærmeste Konkurrenter, Indierne, der særlig befatter sig med 
Import af Bomuldsvarer og Galanterisager. Kineser-Købmændene, 
som afsætter evropæiske Industrivarer, forlanger Kredit paa tre 
til seks Maaneder, og følgeligt er det vanskeligt for dem at faa 
direkle Handelsforbindelse med Fabrikanterne i Evropa. De 
lokale evropæiske Købmænd maa træde til, bl. a. for at skaffe 
Pengene. Firma-Registration kendes ikke i disse Egne, og det 

tisk spiller Taksten forøvrigt ingen Rolle; man betaler altid 
mere, end man skal, og samtidigt gør man den Iagttagelse, at 
Kulien uden Hensyn til, hvad han har faaet, vedbliver at prelle, 
indtil man truer ham med Prygl. Rikschaen er et baade be- 
hageligt og praktisk Køretøj, og Kulien, der er udrustet med 
en kraftig Benbygning, løber som en Hest. Da han kun for- 
staar Kinesisk, maa man styre ham med Stokken. Naar han 
ikke ved, hvor han skal hen, haler han afsted med Vognen 
gennem Byen, til han tilsidst glædesstraalende standser i den 
berygtede Malay-Street. De tobenede Heste synes at betragte 
denne Gade som den største Seværdighed i Singapore, men 
ogsaa inden for sit specielle Omraade svarer Malay-Street al- 
deles ikke til sin Navnkundighed. I nøgternt Dagslys viser 
Gaden sig at være en Række stinkende Rønner, der huser 
Østens laveste prostituerede Bærme. 

Tilfældet vilde, at Forfatteren i Selskab med de tidligere 
nævnte Landsmænd kom til at forblive i Singapore fjorten Dage, 
og vi fik saaledes rigelig Lejlighed til Studiet af Østens London. 
Der findes i Singapore to første Klasses Hoteller, af hvilke det 
ene er gammelt og hedder Håtel de L”Europe, det andet nyt 
og bærer Navn efter Byens Grundlægger, Sir Raffle. I dette 
havde vi taget Ophold og nød i mageligt Velvære de lyse Sol- 
skinsdage. Om Morgenen spaserede vi i Byen, om Efter- 
middagen foretog vi Udflugter, og om Aftenen gik vi i Selskab, 
eller vi havde selv Gæster i det velindrettede Hotel. 

Hotellerne i Østen er vidt forskellige fra Hotellerne i 
Evropa. Særligt er Hovedbygningen mærkelig i den Henseende, 
at Restavrationen og andre til Fællesbrug bestemte Lokaler 
føres gennem alle Etager lige op til Taget. Gangene, som for- 
binder Værelserne, ligger udvendigt i overbyggede Verandaer. 
En Gæst i Hotellet disponerer over tre Rum, af hvilke Forstuen 
vises paa hosstaaende Billede. Gennem Døren ser man ind i 
Soveværelset, og endelig bag dette ligger Badeværelset. Samt- 
lige Værelser er meget rummelige, og naar et Hotel som Raffles 

i hvide Dragter, der holdes sammen om Livet med blaa Baand 
og ved Anklerne er pyntede med blaa Sløjfer. Deres Optræden 
er præget af den østerlandske Flegma, hvortil der føjer sig en 
ikke ringe Værdighed. Enhver af dem har sin bestemte Virk- 
somhed. Den ene er udelukkende beskæftiget med Tøjet, den 
anden gør Tjeneste i Badeværelset, den tredie løber mellem. 
Værelserne og Restavrationen. Deres Bevægelser er underligt 
mekaniske, og blindt følger de deres Instruks. Forlanger man 
et Skohorn hos Boyen, der har Ansættelse ved Thekopperne, 
vil man ikke opnaa andet, end at hans skæve Øjne bliver endnu 
skævere, og at hans gule Maaneskinsansigt oplives af en grinende 
Grimace. 

Det er forbavsende, hvor hurtigt man vænner sig til nye 
Forhold, naar disse betegner et forøget Velvære. Vi -havde ikke 
opholdt os mange Dage i Hotellet, før det forekom os, at vi 
hele Livet havde haft en halv Snes Kinesere til personlig Op- 
vartning, ti Alen høje Værelser, et Badekar, der altid stod parat, 
en Kæmpeseng, indhyllet i et silkefint Moskitonet, og endelig 
"et Frokost- og et Middagsbord med fjorten, femten Retter, hvor- 
imellem Raffles Curries (Karry-Frikassé), der nyder Anseelse i 
hele Østen. Uden for Hotellet holdt Rækker af Vogne, og hos 
en nærboende Kineser lejede vi engelske Cykler. Hele Stedet 
indbød da til at nyde Livet, og vi nød det i fulde Drag. 

Solstraalerne spillede ind gennem Vinduerne til os, naar vi 
vaagnede om Morgenen, og aabnede vi Persiennerne en lille 
Smule, blændedes Øjet af den stærke Lysglans. Udenfor kvid- 
rede Fuglene i Træerne, og en forfriskende Kølighed føltes fra 
det nære Hav. Længe laa vi og drev i Solskinnet, før vi 
klædte os paa og satte os ved Thebordet i den luftige Veranda. 

Henrivende var Udsigten, vi herfra havde over Singapores 
Rhed. Mere end ti Tusind Handelsskibe kaster aarligt 
Anker ved denne Kyst, der Sommer og Vinter er oversaaet 
med Dampere og hvide Sejl. Ladningerne, som i samme 
Tidsrum slæbes ud og ind, beløber sig til ni Millioner Tons, 

dem gør et sygeligt og forpint Indtryk, og det er ikke underligt, 
naar man betænker, hvilket Arbejde de dagligt udfører i den 
trykkende Hede. Om Morgenen Klokken seks sidder de ved deres 
Pulte, hvor de arbejder til om Eftermiddagen Klokken fire. 
Arbejdet lægger uafbrudt Beslag paa deres Aandsævner. Skibe 
chartres; Risladninger købes, evropæiske Varer sælges, Kredit 
indrømmes, .og Aftaler træffes om store Opkøb, det gaar Slag i 
Slag. 

Ved Siden af Købmændenes fint lakerede Køretøjer bølger 
en lystig Strøm af Indfødte, navnlig af kinesiske Kontorister, der 
er undervejs til deres Arbejde. Flertallet af dem spaserer, 
men der er dog adskillige, som benytter Cykle. Kineserne har 
smaa Fødder, og deres Benklæder, som sammenbindes forneden, 
er tilsyneladende forfærdigede til Cyklebrug, skønt de dog har 
været kinesisk Mode i Aartusinder. Pudsigt ser det ud, naar 
de Gule kommer cyklende med Pisken under den ene Arm. 
Lod de den dingle, kunde den faa fat i Baghjulet! 

Indtagende Skikkelser og pudsige Optog følger hurtigt efter 
hverandre paa Vejen, mens Solen stiger højere og højere, og 
Skyggerne under Træerne bliver mørkere, tilsidst kulsorte. Hotel- 
klokken ringer, og snart sidder vi ved Frokostbordet og lægger 
Planer for den kommende Dag. 

Vi beslutter at drive om paa Maa og Faa. Bedre Formid- 
dagsunderholdning gives ikke. Singapore er en By, hvor Østen 
holder alt, hvad den forud lovede Turisten. Man er kommen med 
overdrevne Forestilinger, navnlig om Naturen, og man har ikke 
tænkt sig Varmen saa utaalelig. Det er ligemeget; den Dag, 
man paa sin Rejse møder Kina, betages man af noget saa for- 


underlig Nyt og Uanet, at man glemmer alle Skuffelser, — og 
det er Kina, man møder, den Dag man gaar i Land i Singa- 
pore. 


Kineserkvarteret gør straks et ejendommeligt Indtryk. 
Husene er mørkeblaa, toetages Bygninger, der i Stueetagen 
mangler Vægge. I hver Bygning er der fire fem Boder eller 

Virksomheder, som er aabne mod Gaden, og i alle disse Hummere 
rører der sig et gult Menneskeælte, og fra Æltet staar der ud 
. paa Gaden en Duft af Armod, Opium, branket Fedt og Snavs. 
I Værkstederne arbejder flittige Kinesere, Skrædere, Sko- 
magere, Sinnedkere, Kedelfikkere 0. s. v., og Arbejdet gaar 
tilsyneladende rask fra Haanden, skønt der er saa mange om 
det, at man skulde tro, den ene stod i Vejen for den anden. 
Det er hos Kineserskrædderne i disse Gader, at Evropæerne 
faar syet det hvide Tøj, de hurtigt lærer at anskaffe sig i Østen. 
Vi bestiller os ti Sæt hver. Det kunde synes at være en rigelig 
Garderobe, men det hvide Tøj, der daglig skiftes, holder ikke 
længe. Desuden koster el Sæt, bestaaende af Benklæder og 
Jakke, ikke mere end to til tre Dollars. Det er fem Kr. 
(Østens meksikanske Dollar gælder ca. to Kroner). Vest bruges 
ikke. I Stedet vikler man et Silketørklæde om Maven. Des- 
uden bestiller vi os et Par Pajamas, d. v. s. Natdragter, Ben- 
klæder og Sovebluse af lyst Flonel. I Østen, hvor der ingen 
Dyner findes i Sengene, lægger man sig som Regel i denne 
Natdragt. 

Kineserskrædderen optræder efter de bedste evropæiske 
Forbilleder, men pludseligt som han staar og maaler, gnubber 
han sig paa Maven, pirrer ved de enorme Hornbriller og er- 
klærer paa sit frygtelige Engelsk, at han har forregnet sig. Vi 
er for store og maa betale ham en halv Dollar mere pr. Dragt, 
ellers kan han ikke sy det. Ikke Tale derom! No Master, no 
can do! Men desuagtet maaler han, og Svendene har allerede 
hegyndt at klippe. Vi kan roligt forlade ham; de tredive 
Dragter vil blive færdige og afleverede paa Hotellet inden Aften. 
Enhver af Svendene — og ofte er der et halvt Hundrede paa 
Værkstedet — forfærdiger et bestemt Stykke.  Postskibene, 
der kommer om Morgenen og gaar videre om Eftermiddagen, 
har lært Kineserskrædderen Præcision. 

Lige saa hurtigt gaar det at faa syet de hvide Tøjsko, der 
leveres efter Maal og ikke koster mere end en Dollar Parret. 

største Udbredelse. Uret, fordi Kineserne godt kan lide at 
høre det dikke, Lampen, fordi de holder af at gøre Nat til Dag. 
Kineserne benytter ikke deres Ur som Tidsmaaler; deres Ar- 
bejde begynder ikke paa bestemt Klokkeslet, og deres Maal- 
tider indtager de, naar de er sultne. Da smutter de hen i en 
af de fedtede Spisestuer, hvor de køber en Skaal Ragout med 
Ris. Pindene gaar som Trommestikker, og naar de ikke kan 
faa nok med Pindene, sætter de hele Skaalen for Munden og 
skuffer i sig, idet de krummer deres nøgne Ryg. i 

De fleste Kinesere gør et fattigt Indtryk. Men der findes 
ogsaa velhavende Kinesergader, hvor Huse med forgyldte 
drageformede Tage minder om Buddhatempler, og hvor rige 
Kinesere, klædte i blaa og gul Silke, sidder foran Dørene og 
pudser deres lange Negle. I ethvert Hus, det være fattigt eller 
velhavende, finder man et Alter, hvorpaa er opstillet en Række 
afskrækkende Gudeskikkelser mellem blankt skinnende Lyse- 
stager og Tinfade. Kineseren gaar ikke i Kirke, og følgeligt 
er det praktisk for ham at have Guderne ved Haanden. Fleér- 
tallet af Guderne forestiller iøvrigt hans afdøde Forfædres Aander. 
De er malede med grønt og gult i Ansigterne og staar opstillede 
paa en alterlignende Hylde, der saaledes, foruden at være ter 
tillige er et Slags Familiealbum. 

Ejendommelig for enhver Kineser er hans komplette Lige- 
gyldighed for alt, hvad der er ham uvedkommende. En Evro- 
pæer spaserer gennem (den gule Vrimmel og vækker ikke 
ringeste Opsigt. I visse af Kineserkvarlererne er der store 
Udsalg af Tropefugle,: Aber og Boaslanger, hvor man ganske 
ugenert gaar ind og undersøger Dyrene, tager Fuglene ud af 
Burene, driller Aberne og tirrer Slangerne, uden at Kineserne 
gør den ringeste Tilnærmelse eller siger et Ord. Til Gengæld 
bliver han veltalende, naar man faar Lyst til et af Dyrene og 
byder ham en Tiendedel af Prisen. Skønt man endda har budt 
ham meget mere, end man burde, cer det først efter frygtelige 
Skuldertrækninger og Kropforvridninger, ja efter at man er 

tørrede Kødstrimler, der bruges i en kinesisk Husholdning, og 
der er altid fuldt op af Mennesker paa begge Sider af Disken. 
Rundt om i Stuerne staar smaa Billarder, hvor langpiskede Herrer 
lægger en beundringsværdig Færdighed for Dagen i Billardspil. 
Langs med Husene sidder Tandlæger, der skilter med gamle 
Tænder, som dels er trukne paa Snore og hængte op paa 
Væggene, dels er udstillede i Kasser. Tandlægen, der er pyntet 
med en spids Troldhat og bærer Hornbriller, kurerer netop 
et Par Patienter. Han vasker dem med noget Varmt paa 
Kinderne og anbringer runde Kviksølvpiller udvendigt paa 
deres i Forvejen indfedtede Kæbeben. Med disse Piller paa 
Kæberne sidder Patienterne nogen Tid taalmodigt lidende i 
Sølskinnet, medens Troldedoktoren læser over dem og rasler 
frygteligt med de forhenværende Tyggeredskaber, som pynter 
hans Forretning. Denne og lignende Scener af det kinesiske 
Folkeliv, der yderligere oplives af indiske Slangebesværgere og 
spaserende Hinduer, er af henrivende Virkning midt paa aaben 
Gade. 

Klokken er imedens bleven ét, og hjemvendte fra Udflug- 
terne sidder vi Alle i Hotel Raftles Restauration, hvoraf et 
Billede findes Pag. 136.  Maaltidet, der i Østen indtages 
paa denne Tid af Dagen, kaldes Tiffin og er ikke meget for- 
skellig fra en Middag. Paa Spisesedlen, der indeholder en Snes 
numererede Retter, vælger man sig, hvad man synes om, og 
opgiver Numrene til Kineseren. ,Hvad Numer skal vi spise?" 
spørger den Ene den Anden, og Svaret lyder: ,Prøv Numer 
elleve. Det er delikat!" Retternes Betegnelse ved Numer er 
en Indrømmelse til Kinesernes Sprogkundskaber, der indskrænker 
sig til Forstaaelsen af de engelske Tal. Da de heller ikke kan 
udtale Gæsternes Navne, erstattes disse med Numret paa deres 
Værelse. Har man faaet anvist Værelse Nr. 42, hedder man 
»Master 42%, saalænge man befinder sig i det Hotel. 

Maden paa Østens første Klasses Hoteller er usædvanlig 
god, blot man undgaar det skære Kød, der paa Grund af 

over aabne Veje, hvor Landets. oprindelige Indbyggere, de 
snavsede og dorske Malayer, lever i deres, utilgængelige Kam- 
pangs, d.… v. s. smaa Træhuse, der staar paa Pæle.  Malayerne 
bygger Husene saaledes af Frygt for Tigre. Singapore-Øen er 
ikke meget større end Amager. Desuagtet har Tigrene i .et 
enkelt Aar sønderrevet tre Hundrede Mennesker, og det er 
først,. efter at. Englænderne har udsat Belønninger. for Tiger- 
skalpe, at det er lykkedes at holde de farlige Rovdyr i passende 
Afstand. Øens Malayer dyrker Jorden, som er meget frugtbar. 
De almindelige Produkter er Tapioca, Ananas, Kokosnødder, 
Betel-Peber og Ris. 

Bagved det egentlige Singapore ligger tre Høje, der minder 
om Baggrunden af St. Thomas. Paa den midterste, Govern- 
ment Hill, residerer den engelske Gouvernør. Grønne saftige 
Vækster. skyder op overalt omkring de hvide Huse, og ynde- 
fulde Viftepalmer skjuler Købmændenes Boliger for de Vej- 
farende. Imedens fører Malayer-Kuskene en højrøstet Samtale 
om, hvor de skal køre hen med os. De gør omkring en fire, 
fem Gange, men endelig ruller de gennem en herlig Tropehave 
op foran en Købmandsvilla, der med sine Verandaer og joniske 
Søjler præsenterer sig som et helt Palads. 

Svedende og indvendigt meget misfornøjede, men udvendigt 
smilende, begiver vi os op ad Trapperne og sætter os paa den 
øverste Terrasse, hvor Husets Frue et Øjeblik efter viser sig. 
Det er en ung engelsk Dame med et fint og skrøbeligt Legeme, 
der synes at forflygtiges i den lette hvide Dragt. Med høflig 
engelsk Anstand erkyndiger hun sig om vore Rejseplaner, fordi 
det nu engang er hendes Værtindepligt, og endelig spørger hun 
os, om vi vil drikke Whisky eller The. 

Whisky eller The! Selvfølgelig havde vi Allesammen bort- 
byttet et Kongerige for en Whisky. Men god Tone kræver, at 
en engelsk Lady under saadanne Forhold siger til sin Gæst: 
»Ønsker De at drikke Whisky?" og at Gæsten, indvendigt 
rasende men udvendigt smilende, udbeder sig en Kop Thevand. 

hopper ikke, og de jubler ikke, og de driller ikke Dyrene. 
Man bliver ganske uhyggelig til Mode ved at betragte disse 
Tropebørn. 

— En Time senere befandt vi os atter undervejs til 
Højene, men denne Gang i aabne Vogne; nu tindrede Stjærnerne 
paa Himlen, og efter Landets Sædvane begav vi os i Selskab 
barhovede, skønt vi forøvrigt var i fuld Galla. Til den hvide 
Dragt, man bærer om Dagen, svarer en hvid Smoking (Dinner 
Jacket), som egentlig burde bæres i Aftenselskab; men vil man 
hædre Værten, underkaster man sig galant den Pine, der er 
forbunden med at sidde ved et Middagsbord i sort Dragt. 

Værten, vi i delte Tilfælde hædrede efter Ævne, var Mr. 
Withoft, Chefen for det bekendte Hamborgerhus, Behn Meyer 
& Comp., der spiller en fremragende Rolle i Østen. Som Fler- 
tallet af de tyske Singapore-Købmænd er Withoft en Mand i 
sine bedste Aar. Hans Sundhed syntes ligesaa urokkelig som 
hans Selvtillid. Bred, stod han i Døren og modtog os med 
et vældigt Haandtryk. 

Mr... Withofts Villa var bygget paa Toppen af en Høj. I 
Stueetagens Spisesal stod dækket et Kæmpebord. Ved Siden af 
"Spisesalen laa Røgeværelser og Billardsal. Alt var holdt i stor 
og pragtfuld Stil, men den totale Mangel paa Gulvtæpper, Portiérer 
og Forhæng faldt i Øjnene. Punkaerne, der ideligt holdtes i 
Bevægelse under Loftet, fik Lysene til uafbrudt at flimre, og 
Luften fra Punkaerne, der skulde bringe Kølighed, bragte 
snarere kvælende Varme. Stuerne med de store Tropemøbler, 
.de viftende Lys og Skyggerne, der kastedes hid og did mellem 
Møblerne, kunde ikke gøre noget hyggeligt Indtryk paa et 
.evropæisk Selskab. 

Men Humøret blev snart sat op ved Bordet, hvor der ser- 
veredes en uhyre Mængde kostbare Retter og til hver Ret en 
kostbar Vin. Evropæerne i Østen siger, at deres eneste For- 
nøjelse er Middagen; og det er sandl, at Bordet spiller en be- 
tydelig Rolle, men Grunden er dog maaske ogsaa den, at naar 

de spiser, slukker de tillige Tørsten. Det er en gylden 
Regel, som forøvrigt aldrig følges, at Flaskerne skal 
gemmes, saalænge Solen staar paa Himlen. Det er en ligesaa 
gylden Regel, som altid følges, at ved Middagsbordet drikker 
et dannet Menneske saa meget, han kan taale — og lidt til! 
Det er virkeligt imponerende, hvor mange Flasker der tømmes 
ved en Herremiddag i Singapore. 

I en Stemning, der nok tør kaldes bevæget, blev Bordet 
omsider hævet, og langsomt spredtes det store Selskab i Mr. 
Withofts stille Have, hvor det forekom os, at Palmetræerne 
løb omkring og legede Tagfat i Maaneskinnet. 

Mellem Gæsterne var den elskværdige franske Generalkonsul 
De Jouffroy d'Alban, ved hvis Side jeg spaserede. Han 
syntes at være et aandfuldt Menneske med Franskmændenes 
sædvanlige Hang til Paradokser. Vi talte om Handelsforholdene 
i Singapore, og d”Alban ytrede: 

»De vil ikke opholde Dem længe i Byen, før De erfarer, 
at Englænderne mere og mere fortrænges af deres Stillinger. 
Tyskerne, vi i Aften er i Selskab med, har bemægtiget sig saa 
godt som hele Handelen påa Java og Borneo, og ubestridt er 
Mr. Withoft Chefen for det største Handelshus i Singapore. 
Maaske forekommer det Dem besynderligt, at Franskmændene 
herude arbejder Haand i Haand med Tyskerne. Men for 
Tyskerne lykkes Alt, medens saa meget gaar istaa for Eng- 
lænderne. Deres Rejsefælle Direktør Andersen har nok ogsaa 
påa Fornemmelsen, at Vinden blæser fra den Kant." 

Og Konsulen kastede sin Havannacigar, rullede sig en al- 
mindelig Cigaret og fortsatte: 

»Ved at betragte Verdenshistorien vil De bemærke, at 
Kraft - Kompasnaalen i Evropa bevæger sig i en bestemt 
Retning. Grækerne var ledende i Oldtiden. Saa kom Ro- 
merne, Venetianerne og langt om længe de øvrige Latinere. 
Franskmændene kulminerede under Napoleon den Store. Videre 
drejede Naalen sig, og i det sidst forløbne Aarhundrede er det 

Englænderne, der har behersket Verden. Men Englænderne er 
stivnede i Arrogance, og hvor de i vore Dage konkurrerer med 
Tyskerne, bukker de langsomt under. Det tyvende Aarhundrede 
tilhører utvivlsomt Tyskland eller de tyske Stammer, der mere 
og mere samler sig og tilsidst vil blive den ledende Verdens- 
magt. Naar ogsaa de engang er stivnede, og Kompasnaalen 
svinger videre, vil Rusland blive Sjælen i Evropa. Som 
Sagerne staar i Øjeblikket, gør Franskmænd og Danske klogt 
i at gøre, hvad de gør: I Evropa fransk-russisk Alliance. I 
Østen Haand i Haand med Tyskerne. Det er Politik.” 

Som denne Dag er skildret, tilbragte vi uforglemmelige 
Dage og Uger i Singapore, og ingen af os fortrød, at Opholdet 
var blevet længere end oprindeligt beregnet. Men en Morgen, 
som jeg spaserede ved Stranden, mødte jeg Heide, der gik i 
Solskinnet og øjensynligt var i slet Humør. 

Hvad der var i Vejen? 

»Højstærede," raabte Heide, ,ved De ikke af, at det er' 
Juleaften i Aften!" 

Jo virkeligt! Det var Juleaften. Den var kommen bag 
paa os i seksogtredive Graders Varme. De store røde Blomster 
duftede, og Solen dryssede Guld paa Havets Dampe, der 
steg tilvejrs og bølgede hid og did i lette rosenrøde Taager. 
Men det var Jul. Emfin! 

Vi spaserede ned ad Vejen, og Heide fortabte sig i 
Gisninger over Snestansningen paa de københavnske Sporveje. 
Ja, Sneen laa vel nu højt derhjemme, og Isblomsterne slyngede 
sig op ad Kirkeruderne. Klokkerne kimede, og kærlige Mødre 
pyntede den grønne Gran. 

Foran os ved Vejen laa en engelsk Kirke. Dørene stod 
aabne, og uden at nogen af os foreslog det, gik vi ind og 
satte os i en Stol. 

Kirken, der var tom, lignede en almindelig evropæisk 
Kirke, blot at der her fra Loftet hængte en Række Vifte- 

vi straks omringede af Befalingsmænd og Menige, der trykkede 
os i Hænderne og sagde glædelig Jul. 

Midt paa Skibet havde Prinsen ladet rejse et Juletræ, 
funklende af Lys. Rundt om Træet stillede Matroserne sig og 
sang den smukkeste af alle danske Salmer: Dejlig er Jorden. 
— Ja dejlige Egne havde vi set paa denne Rejse, og ofte, 
naar det lyserøde Solskær blændende faldt over Havene og 
Palmelundene, havde vi troet os henflyttede til Himlene ... og 
dog længtes vi nu, og ret af Hjærtet, efter Nordenvinden og 
de fygende Snedriver paa de øde danske Marker. 

Prins Valdemar uddelte smukke Julegaver, som Prinsesse 
Marie havde sendt Valkyriens Besætning. Hver Mand fik fem 
Gaver, hvorimellem en Shagpibe og en Fjerding Tobak. Stille 
tændte de Piben, og talte man til dem, blev de undselige. De 
syntes modløse og dog glade, eller maaske var det deres Tanker, 
som færdedes tusinde Mile borte, hinsides de store Have — i 
det lille Land. 

Men ud ad Aftenen, da Musiken spillede, blev der efter- 
haanden Liv. Lystige Spasmagere blandt de Indrullerede havde 
udklædt sig og efterlignede morsomt adskillige af de øster- 
landske Skikkelser, t. Eks. de indiske Fakirer, de havde set i 
Singapore. Andre fremstillede sig som skønne Singhaleserinder, 
der opflammede Kammeraterne til Dans. Langsomt forvandledes 
Dækket til en lystig Balsal, og naar Dansen et Øjeblik blev 
afbrudt, var det af Soldaterløjer, hvori Prins Valdemar tog 
livlig Del. 

Det var Midnat, da vi atter stod i Land. Paa Gaderne 
vrimlede skævøjede Kinesere, og langs med Husene, hvor vi 
snublede over gule Legemer, hængte runde oplyste Balloner, 
der skinnede gennem Mørket som en fjærn Brand. I Boderne 
sad Kineserkøbmændene og talte Dagens Indtægt, medens 
Medhjælperne spillede paa Biva, røg og sang, og midt paa 
Gaden bølgede Tusinder af gule Ansigter om et rødt Theater, 
hvor kinesiske Skuespillere tumlede med den røde Drage. 

vi vilde, blot vi kom tilbage om en Uge. Paa det Program 
havde vi i Hast provianteret Skibet og suppleret Provianten 
med Is og de nødvendige Safter. Hensigten var at aflægge en 
Visit hos Sultanen af Jahore, at styre sydligt til Sumatra-Øerne, 
at gaa i Land og — hvad der var Hovedsagen — at skyde 
sorte Pantere, Tigere og andre vilde Dyr. 

Opfyldte af forventningsfulde glade Anelser om de kom- 
mende Dages Begivenheder stod vi paa Dækket, da vi pludseligt 
udstødte et Skrig af Glæde og Beundring. Ud af Kahytten 
traadte Goldschmidt, forvandlet til den flotteste Tigerjæger, der 
nogensinde er udgaaet fra Herforth & Comp. paa Amagertorv i 
København. Goldschmidt var iført tykke Alpestøvler med stærke 
dobbelte Snuder, indrettede til at sparke Tigeren, elegante gule 
Benklæder, der forneden var sammenbundne, for at ikke Slan- 
gerne skulde krybe op i dem og bide noget indvendigt. Forøvrigt 
bar han en raffineret Jægerjakke med blandede Lommer, hvori 
der fandtes Jagtkognak, Jagtcigarer og andre Toilettesager, 
der er nødvendige efter overstaaet Kamp med Tigere. I 
Skøderne af Jakken fandtes Kam og Børste og en Foldekniv, 
bestemt for Tropefrugter. I blanke Remme, der krydsede hin- 
anden over Ryggen, havde vor elskværdige Rejsefælle, foruden 
Kikkert, et flunkende nyt Gevær. Der var kort sagt alt, hvad 
en Tiger kunde ønske sig af Komfort. 

Som skærende Modsætning til Goldschmidt nærede Heide 
en grundig Uvilje mod alle Jagtredskaber, fremdeles mod vilde 
Dyr, især mod Tigere. Etatsraaden fandt det rent ud menings- 
løst at skyde disse Dyr, saa meget mere som man ikke kunde 
spise dem. Nej, to gøde engelske Romaner trak han op af 
Lommen og hævdede, at Tropernes Natur mere stemte hans 
Sind til- Læsning end til Ødelæggelse. Men hvad battede Lite- 
raturen mod Goldschmidts Mordlyst! 

Professoren, der ogsaa var paa Tigerjagt, forholdt sig ganske 
roligt. Han havde klædt sig paa til Stuegang og pudsede uop- 
hørligt sine Brilleglas. Han vilde se Tigeren, og efter megen 

sig og slaaet Rod i Jorden. Grenene voksede baade op 
og ned, tilsyneladende med Udgangspunkt i Luften, og til 
Plantelivet foroven svarede et mylrende Dyreliv forneden. Røde 
Myrer kravlede op ad Benene paa mig og opførte en større 
Tigerjagt med mig som Tiger. Skønt jeg var foret med 
Patroner, følte jeg mig aldeles hjælpeløs; jeg stak Geværet i 
Buskene og vilde klø min Ryg, da jeg til min glade Over- 
raskelse fik Øje paa fire lange Abekatte, som sad ved Siden 
af mig og gjorde Morgentoilette. De kæmmede deres Pande- 
haar, de glattede deres hvide Kravebryster, og de pudsede 
deres Negle som almindelige Mennesker. Jo længere jeg be- 
tragtede dem, jo tydeligere forekom det mig, jeg havde 
set dem før i Livet ... i Selskabssale, i Parlamenter og i be- 
rømte Kunstneres Atelierer. Der var en gammel ærværdig Abe, 
som havde en forbavsende Lighed med Ernest Legouvé. Jeg 
var lige ved at tiltale ham paa Fransk og sige til ham: 

Bonjour Monsieur! Comment ca va? 

Det var første Gang, jeg iagttog Aber i Naturtilstand, og 
længe sad jeg og betragtede dem med Interesse. Til Gengæld 
betragtede Aberne ogsaa mig, som havde jeg i lige Maade 
mindet dem om et bekendt Ansigt! De kløede sig paa Ryggen, 
og da de formodentlig fandt, at det var morsomt, missede de 
med Øjnene og grinede saa deres hvide Tænder smældede i de 
haarede Fjæs. 

Men bedst som vi sad og morede os, knagede Grenene, og 
da jeg vilde gribe efter Riflen, tumlede jeg tilbage under Luft- 
trykket af et Skud. Jeg saa en Bøssepibe mellem Snerlerne, 
og i Krudtrøgen, som sivede gennem Tykningen, genkendte jeg 
Kaptejn Rosen, der i ophidset Sindsstemning fortalte, at 
han havde skudt en sort Panter, men været saa uheldig at 
ramme en almindelig Abekat. Det sidste lod sig vanskeligt be- 
nægte. Dyret laa og sprællede i Buskene med uhyggeligt 
aabne Øjne og en Blodstribe om de sammenpressede Læber. 
I Døden som i Livet har Aben altfor megen Lighed med Men- 

nesket. Vi blev tavse, stak stille Bøsserne ind mellem Grenene 
og dækkede Aben til med Løv. 

Da denne improviserede Begravelse var tilende, arbejdede 
vi os atter ud af Junglen, og endelig fandt vi ved Stranden de 
andre Jægere, som allesammen troede, at de havde set en Tiger, 
men desværre kun havde faaet Skud paa Abekatte. Morgen- 
stunden var imens bleven ubeskrivelig dejlig, lys og gennem- 
sigtig, og Freden i Naturen syntes saa meget større, som det i 
Solskinnet lynede fra en Sky paa Sydhimlen. Under Ækvator 
er Fordampningen saa stærk, at Vandet, der stiger til Vejrs, 
ideligt foranlediger Skybrud. Tordenen rullede, men Verdens- 
rummet lignede endnu det Indre af en gennemsigtig Glaskugle. 
Kun i det Fjærne bølgede et Par mørke Skyer. 

En Tigerjagt bør afsluttes med et Søbad, og saa hurtigt vi 
kunde, klædte vi os af og vadede ud i Havet, der var ganske 
lunkent. Solen brændte, som den kun kan brænde i Bagindien, 
naar det skal tordne, og paa Direktør Guldbergs kyndige 
Henstilling vadede vi i Land igen og fik en Hat paa Hovedet. 
De færreste af os havde vistnok tidligere badet med Hat, især 
en Hat, der maalte tre Kvarter i Omfang, men da disse Hatte 
er forede med Kork i Pullen, kan de mageligt paa egen Haand 
foretage,en lille Sejltur. Professoren befandt sig i en dobbelt 
Vanskelighed, idet han ogsaa skulde passe sine Briller. Det 
nyttede ikke, at han med megen Elegance svømmede paa Ryggen 
og vendte Ansigtet op mod Dagslyset, alligevel blev Glassene 
fugtige, ja saa fugtige, at han spøgende laa og talte med en 
velvoksen Herre, som han troede var en Rejsefælle, men 
var en — Alligator! Da vi andre opdagede, i hvilket Sel- 
skab Professoren befandt sig, 
fik vi et frygteligt Tilfælde af 
Forskrækkelse. Vi  plaskede 
med Arme og Ben i Vandet, og 
heldigvis begyndte det ogsaa at 
plaske ned fra Himlen, og da 

der som yderligere Held i Uheld glimtede et Lyn og rullede et 
Tordenskrald, blev Alligatoren bange og stak ned i Havet med 
et Smut. Himlen var bleven kulsort, lange Zigzaglyn kløvede 
Mørket, og Regnen faldt saa voldsomt, at vi et Øjeblik troede, 
at en vældig Vandbeholder blev væltet over Jorden. Efter 
Søbadet fik vi da et fersk Styrtebad, der desværre med det 
samme badede baade Klædningsstykker, Geværer og Patro- 
ner. Under disse Forhold var der ikke andet at gøre end at 
løbe, og løbe gjorde vi, som om hundrede Tigere var i 
Hælene paa os. Vi voltigerede over gamle Træstammer og 
sprang tilsidst med Tøjet i Favnen og Riflerne hængende 
over Skuldrene i Baadene og trak paa Aarene, medens Regnen 
ubarmhjærtigt piskede os ned ad Ryggen. Hvilket Fliegende- 
Blåtter-Billede af et Jagtselskab i Opløsning frembød vi ikke, 
da vi naaede Damperen, og dog standsede vi allesammen 
ved Ombordstigningen og brast i Latter. Paa Falderebet stod 
Professoren, iført Stanleyhat og Briller, men forøvrigt splitter- 
nøgen. Værdigt vendte han sig og spurgte i en ubeskrivelig 
bedrøvet Tone: 

»Er der ingen af D'hrr., der har fundet mine Fjederstøvler?” 

Det gjorde godt at komme i et tørt Sæt Tøj, og endnu 
bedre at faa et koldt Glas Øl. Frokostbordet blev dækket og 
hele Selskabet klinkede med Professoren, der uden at ane noget 
havde været i Vandet med en Alligator. At Professoren ikke 
var bleven ædt, mente han, skyldtes den Omstændighed, at han 
som Sædvane badede med Briller. Allerede i Hornbæk var det 
ikke undgaaet hans Opmærksomhed, at han indjog Fiskeverdenen 
Skræk. 

Solen skinnede paany, og iført det bedste Puds sejlede vi 
ind til Sultanen af Jahore, der midt i sit frugtbare Rige bebor 
et lille Slot. Ved Landgangen traf vi Tigerjægeren, der gjorde et 
lidt bedøvet Indtryk; han foreviste os et Hotel, hvor Whiskyen 
— at dømme efter hans egen Holdning — var fortræffelig, og 
endelig tilbød han at præsentere os for sin Ven Sultanen. Ved 

rejste sig og bredte lange Sivmaatter ud paa Gulvet. Vi lagde 
os og fik en Tøjpølle under Hovedet, og nu først hilste Mændene 
ved at lægge venstre Haand paa Brystet. Vi havde alle Følelsen 
af, at Gæsteretten ikke vilde blive krænket, og da vi havde 
lagt os, fremsatte vi ved Hjælp af Fingersproget Ønsket om at 
blive beværtede med Frugt. Høvdingen, der gættede vore Ønsker, 
sendte meget høfligt to af sine Sønner op i Skoven for at hente 
Kokosnødder og Ananas, og samtidig gav han sin Datter Ordre 
til at bage os en Kage. Vi lagde Mærke til,. at denne Datter 
forblev i Køkkenet og ikke lod sig bevæge til at komme ind. 
Guldberg forklarede senere, at hendes Adfærd var et Tegn paa 
Høflighed. Der skal bestandig være en Kvinde i Køkkenet, for 
at hun kan lyde Gæstens Vink. 

Et pudsigt Rejselivsbillede udfoldede sig, da Høvdingens 
Sønner kom tilbage med Favnen fuld af friske Frugter, og da 
enhver af os fik overrakt en Kniv, med hvilken vi liggende 
mellem de Vilde gav os i Færd med Maaltidet. Et Øjeblik 
efter kom Datteren ind fra Køkkenet, medbringende to Frugt- 
. kager, en kridhvid og en smørgul, som hun satte paa et mæg- 
tigt Messingfad. Høvdingen bad os spise, og da Datteren paany 
viste sig, bragte hun en Kande The. Saavel den unge Piges 
som Forældrenes Adfærd var præget af en simpel Gæstevenlighed 
og ærbødig Respekt for Husets Fremmede; det var saa øjen- 
synligt, at vi snart befandt os vel under deres Tag. 

Faderen, en brun Mand med ravnsort Haar, Opstoppernæse 
og et betænkeligt stærkt udviklet Mundparti, talte uophørligt, 
især henvendt til Professoren, hvem han rimeligvis antog for 
en Høvding, og Professoren gav ham Svar paa Tiltale. Efter- 
haanden syntes vi Alle, at vi kunde lidt Malayisk og forsøgte 
at. drage de nølende Damer ind i Konversationen; men Damerne 
var ængstelige; de svarede kun med Enstavelsesord og skjulte 
sig bag deres Børn. i: 

Da vi havde opholdt os i Hytten godt og vel en Time, af- 
sluttede vi Besøget, idet vi købte forskellige Vaaben, som de 

Vilde af pure Beskedenhed tilbød at forære os. Vi gjorde 
mange Afskedsfagter med Ben og Arme, og da vi gik, havde 
vi lært noget: Den Kunst at være Vært. 

Imedens var det bleven Aften, uventet som Aftenen kommer 
i Østerlandene. Paa Himlen, der nylig var en klar og gennem- 
sigtig Hvælving, tændtes pludseligt Millioner Stjærner, og ind 
mellem Stjærnerne gled Maanen som et Stykke udklippet funk- 
lende Guldpapir. 

Grebne af det ophøjede Naturskuespil satte vi os i en 
Baad og roede langs med Kysten, til vi naaede en Flod. "Her 
standsede vi, kastede Bøsserne over Skuldrene og gik i Land. 
Man havde sagt os, at ,Tigeren gik" paa dette Sted, men vi 
blev hurtig trætte af at bryde gennem Junglen, der var saa tæt, 
at de Indfødte kun kunde bane sig en Vej igennem den ved 
Hjælp af deres Knive. Den klogeste af os var som sædvanligt 
Goldschmidt, der foretrak at blive ved Stranden. Men da vi 
kom tilbage, fandt vi ham rigtignok siddende paa en Sten 
i Færd med at gøre Toilette. Nedsunken i Naturbetragtning, 
havde han faaet saa mange Myrer paa sig, at han til sin store 
Ærgrelse maatte kaste Skjorten. Nu havde han faaet Fred, 
men imedens var han bleven saa gnaven, at han ikke engang 
gad fyre paa en Kokos. 

Vi roede atter ud paa Floden, og snart glemte vi baade 
Tigre, Vildsvin og Krokodiller, thi aldrig har noget menneskeligt 
Øje set et Billede dejligere end det, der aabenbarede sig i den 
stille, varme Tropenat. Under Baaden strømmede Vandet med 
et forunderligt luende Silkeskær. Ved Flodbredderne stod 
Træer, der med mørke slangeagtige Luftrødder mindede os 
om Træerne i Troldeskoven, og fra Floden flimrede mellem 
brede Vandplanter Millioner Ildfluer, der summede og lyste 
med en Glans, hvortil vi aldrig nogensinde havde set Mage. 
Fluerne syntes at flyve i ovale Ringe, men da de lyste 
stærkest i Ringens skarpeste Kurver, virkede de som elektriske 
Lygtemænd, som stærke Lyspunkter, der pludseligt viste sig og 

Træernes Rødder. Siambugten er desuden usædvanlig rig paa 
Fisk. Delfiner tumler omkring Damperen, og tidt ser -vi Fiske- 
stimer saa store, at de ude over Havfladen tegner sig som 
mørke Grunde. Bagindiens Naturrigdomme overrasker uophør- 


KINA 





mf SYDKINESISKE 
i <Q HAV 





Kort over Siam. 


ligt den Rejsende, der drager hen over disse Have, ind gennem 
disse Lande. 

Fjerde Morgen efter at vi havde forladt Singapore, opdagede 
vi i Horisonten en grønlig Stribe, og nogle Timer senere 
kastede vi Anker foran Barren, en Mudderbanke, der halv- 
maaneformigt omslutter Indløbet til Menamfloden. Denne 

Barre vanskeliggør paa føleligste Maade Adgangen til Siams 
Hovedstad. Ved Lavvande er Vandstanden ved Barren seks- 
syv Fod, ved Højvande tolv-tretten. Heldigt er det da, at 
Grundstødninger sjældent har alvorligere Følger, end at Skibene 
roligt bliver siddende, til Højvandet løfter dem op af den bløde 
Grund. At rense Indløbet, saa det blev sejlbart uden Hensyn 
til Flod og Ebbe, vilde næppe være vanskeligt, men Tanken 
herom har mærkeligt nok mødt Modstand. Havet, der ved 
Springtlod trænger ind i Landet og fylder Sumpene, foraarsager 
Febere, og Barren bibeholdes for at 
hindre yderligere Oversvømmelser. Dens 
Bortfjærnelse menes desuden at ville 
lette fremmede  Angribere Adgang til 
Menamfloden. At de franske Krigsskibe 
Inconstant og Cométe i Juli 1893 til Trods 
for Barren kunde løbe lige op til Bang- 
kok har ikke svækket Tilliden til den 
naturlige Beskyttelse, selv om denne 

"Zx. || senere er bleven suppleret med Torpedo- 
57" g anlæg. Som Forholdet er i Øjeblikket, 
smrønn lt kan.større Dampere ikke laste mere end 
="' Halvdelen af deres Ladning i Bangkok. 
Resten maa føres ud i Lægter og indtages 
under Øen Koh-si-Chang. Siameserne kan da ikke siges at 
fremme Handelen ved hurtige Forbindelser med Omverdenen. 
Det er forbavsende at se et Land med mere end otte Millioner 
Indbyggere, der ikke opretholder en daglig, ugentlig eller dog 
regelmæssig Dampskibslinie med et Knudepunkt som Singapore. 
De Handlende i Bangkok er ofte uden Postforbindelse med 
Omverdenen i otte-ti Dage. Disse Forhold maa forklare. at 
man endnu i Østen betragter Siam som en mørk Plet. Hører 
Nogen, at man vil til Bangkok, hedder det ufravigeligt: ,Hvad 
vil De der? I hele Byen finder De ikke et ordenligt Hotel! 
Faar De ikke Solstik, faar De Kolera! Paa Landet er der 

Livsytringerne bliver endnu stærkere, da vi senere passerer et 
Fort, der staar under Kommando af Kaptejn de Lerche, og 
endelig endnu et Fort, paa hvilket Kaptejn Ziegler-Sørensen er 
Chef. Det slaar os, at der til hvert af disse Punkter knytter 
sig et dansk Navn. 

Fra Flodens Udløb til Bangkok er der saa langt som fra 
København til Slagelse. Sejladsen varer en halv Dag. Flod- 
bredderne bliver efterhaanden livligere. Smaahytter dukker 
frem, og hvor Bifloder, de saakaldte Klongs, falder ud i 
Hovedfloden, ligger Fiskerlejer og hvide Templer. Op og ned 
ad Hovedstrømmen glider siamesiske Lorkas, 2: Flodbaade med 
store Sejl. Fiskerne, der har en flad Straahat paa Hovedet og 
en Klud bundet om Livet, sidder halvt sovende i deres Baade, 
som ligner lange hule Træstammer. En underlig gullig Tone 
hviler over Flodbredderne, Baadene og Menneskene, næsten 
som et Lag gult Støv, der har ligget i Aartusinder. Bagindiens 
stivnede Ælde slaar os i Møde fra Menamfloden, ,Vandenes 
Moder", og hendes Børn. 

Storladen og ensom drager Floden sin Vej gennem det 
tavse Land. Man havde tænkt sig den anderledes, travl som 
Mississippi, vældig som La Plata, men i Stedet finder man en 
næsten stillestaaende Vandvej uden" større Flodliv. Og dog er 
denne Flod hele Siam. Teaktræet flaades ned ad den fra 
Chien-Mai, der ligger tre Ugers Rejse paa den anden Side af 
Bangkok; og påa sin brede Ryg bærer Floden Tusinder af 
Baade, ladede med Majs, der fra Oplandene føres ned til Møl- 
lerne i Bangkok og videre til Singapore. Menam-Floden er 
Vejen indad til Rigets Hjærte, udad til Verden. Alt, hvad der 
lever, gror og rører sig i Siam, staar paa en eller anden Maade 
i Forbindelse med Menam. 

" Endelig nærmer vi os en By. Paa Flodens Bredder maa 
Hytterne vige for industrielle Virksomheder, Træskærerier og 
Rismøller, og rundt om Skibet driver løjerlige kinesiske Djunker, 
der er riggede med Sejl, som ligner Palmeblade, og bemandede 

Længde, der arkitektonisk ikke formaaede at fængsle Øjet et 
Minut. Paa en af Pladserne, vi passerer, har Kineserne ugenert 
oprejst deres Teater. Kunstnere med malede Ansigter larmer 
frygteligt. Tilskuerne kommer og gaar, men et Stampublikum 
paa et Par Hundrede Personer bliver troligt staaende i. Sol- 
skinnet og følger det dramatiske Kunstværk, der rimeligvis er 
af en ærværdig Ælde. De større Butiker, vi ser i Gaden, til- 
hører Kineser-Købmænd, og Flertallet af Haandværkerne, der 
arbejder i Værkstederne, er Kinesere. Her som i Singapore 
synes de svagere Sydlændinge at trænges tilbage af Mon- 
golernes nordligere og stærkere Race. 

Det første Indtryk af Bangkok er da en Skuffelse for 
Rejsende, der kommer med Forventninger om at se en øster- 
landsk Paladsby. I Stedet finder man en Labyrint af stinkende 
Kanaler og mellem Kanalerne snavsede Hytter, grimme Men- 
nesker og ingen blomstrende Træer. Næppe nok en Tre- 
diedel af Bangkoks Indbyggere er Siamesere. Resten er ind- 
vandrede Folk fra andre Lande eller Krysninger af Racer, der 
ikke frembringer karakteristiske Typer. Gadevrimlen er uden 
Farve. De Indfødte lægger ringe Vægt paa deres Dragt. For- 
skellen er i ydre Henseende ringe mellem Mænd og Kvinder. 
Begge Køn bærer den saakaldte Panung, et aflangt Stykke 
Bomuldstøj, der slynges om Livet, føres ned mellem Benene og 
knyttes fast paa Ryggen. Kvinderne gaar med bare Overkroppe 
og ser som Regel lidet tiltalende ud. med deres nedhængende, 
slatne Bryster: Mere velskabte er deres nøgne Ben. Tæerne 
er stærkt udviklede og benyttes i en snæver Vending som 
Fingre. I de aabne Døre, vi kører forbi, ser vi Siamesere sid- 
dende ved Maaltidet, der bestaar af Bananer og Ris. Hænderne 
gør Tjeneste som Kniv og Gaffel. De nøgne Børn, .der vælter 
sig i Gadesnavset, er oversmurte med en gul Væske, som be- 
skytter dem mod Hudsygdomme. I Ansigtet er de penslede 
med noget Hvidt, der skal værne dem mod Moskitoer. Frem- 
deles har den kærlige Moder barberet dem i Hovedet, saa kun 

nærmest italiensk Udseende. Hist og her skyder et Tempeltag 
op mellem de moderne Bygninger; det er det siamesiske Watt. 
I de fleste Tilfælde bestaar det af et betydeligt Antal rummelige 
Forgaarde; gennem disse kommer man til Templet, der som 
Regel gør et besynderligt Indtryk ved sin forfaldne Tomhed, 
I Templet findes Buddhabilleder, staaende eller liggende, der kan 
være af Rundetaarns Højde. Enkelte Kolosser paraderer ganske 
solo; der er hverken Præster eller Menighed i det tomme Halv- 
mørke. . 

Fremdeles faar Gaderne et pynteligere Udseende, Husene 
et fornemt Præg. Siameserne, vi nu møder, er iførte smukke 
Dragter, Panung af blaa og lilla Silke, hvide Strømper, Ankelsko, 
en let, hvid Jakke og evropæisk Hat. Det er Mænd af en be- 
synderlig listig Finhed og Kvinder af en udpræget fremmed 
Ynde. Ekvipager paa Gummihjul og med røde Tjenere ruller 
hen ad de betonlagte Veje mellem cyklende Adelsmænd. Nu 
mærkes det paa Bygninger, Mennesker og Bevægelser, at vi be- 
"finder os i Nærheden af Samfundets Mægtigste. 

Bangkoks nedre Byende, som vi har kørt igennem, er et 
af disse østerlandske Proletarcentrer, der forekommer Rejsende 
saa trøstesløse, fordi de ikke opefter afrundes af den evropæiske 
Mellemstand. I Flertallet af de Butiker, vi har set, forhandlede 
de gule Købmænd Nødvendighedsgenstande og derimellem tal- 
rige billige Artikler fra Evropa. Heri har man et Bevis paa 
Folkets industrielle Uformuenhed, dets Mangel paa Virksomheds- 
trang, skabende Evne og Fantasi. Men kan det være anderledes 
i et Land, hvor Slaveriet først blev ophævet for ca. 30 Aar 
siden, og hvor det faktisk bestaar den Dag i Dag! Disse Mil- 
lioner af Slaver, som Kong Chulalongkorn skænkede Friheden, 
mærkede hurtigt, at den ny Tingenes Tilstand forpligtede dem 
til Selverhverv, og hertil savnede de aldeles Initiativ. Forholdet 
ordnede sig da praktisk saadan, at de gav.sig i , Tjeneste for 
Gæld", hvad der i alt væsenligt er en Opretholdelse af den 
gamle Tingenes Tilstand. Men i et Land, hvor Arbejdsklassen 

Vejen har vi set Nobelmænd, der rask væk lader Templer ned- 
rive og gamle Gader opbryde for at skaffe bedre og luftigere 
Adgang til deres Boliger, og den Lethed, hvormed de bredere 
Folkelag har vænnet sig til Sporvogne, Jærnbaner og moderne 
Postvæsen kunde ogsaa tyde paa, at Siameserne — i Modsæt- 
ning til Kineserne — ikke egentlig kan siges at være fjendtligt 
sindede mod evropæiske Fremskridt. 

" — Endelig standsede Sporvognen, og fra Vejen, hvor jeg 
stod, saa jeg en Slotsmur og over Slotsmuren en Skov af Spir 
og Tempeltaarne, der i Form og Omrids fortalte om et Folk, 
der har sin egen Kunstopfattelse og sit eget Skønhedsideal. 
En forunderlig festlig Klarhed hvilte over denne kridhvide 
Facade, der med skarpe Linier tegnede sig paa Himlens Blaa. 
Det var Kongens Slot. 

Soldaterne, der stod ved Porten, standsede mig ikke, da 
jeg nysgærrigt traadte ind og saa mig om bag Murene. Jeg 
befandt mig i en By af Templer og Pagoder, der med ny og 
sælsomme men dog kultiverede Omrids udfoldede sig i Aftenens 
fine Lysskær. Store murede Porte, svajede Tage med slanke 
sylespidse Spir og pæreformede Taarne smæltede sammen til 
et enestaaende Paladsbillede, der traadte frem i Stilheden som 
et stærkt virkende, stilfuldt Udtryk for et fremmed Folks Følelser 
og Forestillinger. Der var noget i Formerne, i Linierne og 
i Luften, som svarede til visse vage Drømme -om et Eventyr- 
rige, noget Aandigt, som hævede Menneskesjælen til Verdner, 
der laa fjærnt fra Træhuse, grimme Mennesker og stinkende 
Kanaler. Og midt i disse Verdner blændedes mit Øje af et 
gyldent blinkende Slotsspir. Det var Spiret paa det kongelige 
Palads. i ; 

Ja, foran mig, midt i et Mylr af kransekageagtige Bygninger, 
mellem Templer og groteske Gudebilleder, hævede sig en krid- 
hvid Murmasse, der højt oppe syntes at fortone sig i Luften. 
Midt paa Murmassen samlede Linierne sig i en imponerende 
Portal, foroven skød de op mod Himlen i slanke Spir, og fulgte 

blinkende Pratchadier sig her mod Himlen og den fjærne 
Sol! 

Et bagindisk dybt og rigt Naturbillede laa oprullet foran 
mig. Tykke Palmestammer med mørke Kroner hævede sig i 
Kolonnader, omviklede af Lianer, tyndere end Sytraad, tykkere 
end Tovværk. Vildsomt snoede Philodendrerne sig mellem visse 
sølvernehvide Palmestammer, der som klare Blomsterstængler 
lyste gennem Skovens Tykning; Bregner skød op af Jordens 
Dyb som grønne Springvand, og Gøgeurter hængte ned ad 
mastehøje ranke Træer, der i Toppene bar en lille grøn Dusk. 
Blade af en, besynderlig Form og Størrelse bevægedes langsomt 
hid og did i Aftenvinden. Sollyset, som de syntes at have 
indsuget, strømmede svagt lysende fra dem i Aftenens frem- 
brydende Dæmring. Op gennem Underskoven mylrede Snerler 
og Orkidéer, ned ad Træerne hængte i snorelignende Plante- 
trævler vældige brune Klumper. Det var, Termitternes Boliger. 
Paa Træstammerne saa man deres overdækkede Gange, lavede 
af Træsmuld. Fra de tørrede Blade og Plantevækster rejste 
Øglen sig paa Halen og spejdede nysgærrigt efter Bytte, og 
pludseligt begyndte Gekkoerne at raabe, de vilde Hunde at 
hyle, Rørdrummen at klukke, Cikaderne at synge — det lød 
som sælsomt Sammenspil af Violin og Fløjte. Men et endnu 
sælsommere Skuespil beredtes Øjet, da Natten hurtigt inde- 
sluttede Skoven, og Ildfluerne gnistrede mellem Træernes Grene. 
Længe stod jeg og saa paa alle disse Gaader, mistrøstig over, 
at der er lige saa mange skjulte uudgrundelige Hemmeligheder 
i Bagindiens Naturrige som i Kongens Slot. 

Ja. Tror man straks at kunne se paatværs igennem Siam, 
da er en Vandring til Slottet, og fra Slottet til Naturen, et 
grundigt Kursus i Beskedenhed. 

Byen var saa ussel, saa interesseløs og saa let forstaaelig. 
Men har man set et Glimt af Kongemagten, og standser man i 
Skoven, har man skimtet Omridsene af Gaader, som Ingen 

Guldbrillerne paa Næsen, og endelig paabegyndte han om 
mulig endnu langsommere at studere Abens menneskelignende 
Ansigtstræk. Ved denne veloverlagte Optræden uddybede han 
sin Menneskeforagt. Det var en Scene, som glædede alle Na- 
boer, og som først blev afbrudt, naar Goldschmidt kom forbi, 
hilste paa Professoren og alvorligt sagde til Aben: 

»God Morgen, Hr. Reservelæge'!" 

— Vi var otte meget glade Herrer, der en tidlig Morgen- 
stund kørte op gennem Byen og standsede ved den nordlige Jærn- 
banestation, hvorfra der er Forbindelse med Siams gamle Hoved- 
stad Ayuthia. Paa Banegaarden, der er en lille proper evropæisk 
Bygning, vilde Tilfældet, at vi mødte Udenrigsministeren Dewa- 
vongse, hos hvem vi netop samme Dag var inviterede til Middag. 
Hans Exellence, der bar en vægtfuld diplomatisk Mappe under 
Armen, foreslog os at gøre Rejsen sammen. Han skulde op til 
Kongens Residens i Bang-pa-in. i 

Prins Dewavongse, som anses for at være den største In- 
telligens i Siam, er en lille, temmelig svært bygget Personlighed 
med et aabent Ansigt, hvori der glimter et Par kloge brune 
Øjne. Af en Siamesers Ydre slutter man sig vanskeligt til 
hans Alder. Prinsen kunde passere for en Mand i 'Trediverne, 
men han maa være adskilligt ældre. Han har jo styret Siams 
Udenrigspolitik i over tyve Aar. Som Broder baade til Kong 
Chulalongkorns første og anden Dronning (den regerende Dron- 
ning er Nummer tre i Rækken) opnaaede han hurtigt en 
ledende Stilling og siges at have gjort sit Land betydelige 
Tjenester. Da han var ganske ung, besøgte han Evropa, 
dog kun i seks Maaneder. Prins Dewavongse taler temmeligt 
flydende Engelsk, men ikke Fransk, skønt han dog har haft 
et større Mellemværende med Frankrig. Siams Udenrigspolitik 
bestemmes af det delikate Naboforhold til Franskmændene og 
Englænderne, der fra Øst og Vest truer det gamle Kongerige, 
og Udenrigsministerens Opgave har væsentligst bestaaet i at 
vedligeholde de to Magters Jalousi. Som Led i denne Politik 

1893 bleven delt mellem Englændere og Franskmænd med 
Menam som Grænseskæl. Men Englænderne foretrak til Held 
for Siam kommercielt at herske over Landet fremfor politisk 
at dele det med deres Medbejlere. Ikke desmindre enedes 
begge Magter i 1899 om at udstrække deres ,Indflydelsessphære”" 
over det sydlige af Malakka-Halvøen og det østlige af Siam til 
Mekong. Landets hele Stilling er da yderst usikker, hvad der 
ganske naturligt har svækket de ledende Prinsers Interesse 
saavel for Reformer som for den ,evropæiske Kultur". 

Der tales meget om Fremskridt i Siam, men intet virkeligt 
Fremskridt iværksættes med Kraft. Slaveriet er afskaffet, men 
da Loven hjemler Kreditor Ret til at gøre Debitor til Slave, 
florerer det fremdeles under andre Former. For Almuens 
Oplysning gøres saa godt som intet. Templerne er Landets 
Skoler, hvor uvidende Præster bibringer deres Elever saa megen 
Kundskab, at de kan læse en Avis. Udbyttet af denne Læsning 
svarer dog næppe til Anstrængelsen. Bangkoks ledende sia- 
mesiske Blade er Papirlapper, der ikke bringer andet Læsestof 
end Dekreter, Oversættelser fra Engelsk (Jærnbaneulykker o. l.) 
og det lokale Nyt. Censur findes ikke, men en Redaktør, som 
opponerer, mister Hovedet. 

Justitsministeriet sorterede tidligere under Prins Svasti, 
der har studeret i Oxford, hvor hans Siameserskikkelse og be- 
levne Væsen gjorde ham til den mest feterede Student i Balliol 
College. Englændere, der erindrer ham fra Universitetet, for- 
tæller, at han læste Lasalle, Karl Marx og Stuart Mill, og at 
han tilsidst blev saa begejstret for de evropæiske Frihedsideer, 
at han strøg sin Prinsetitel og lod sig kalde ,Mr". Det er dog 
senere gaaet ham som saa mange andre siamesiske Prinser, 
der i en modnere Alder er komne til en bedre Livsopfattelse. 
Prins Svasti anses i Siam for at være Modstander af ethvert 
evropæisk Fremskridt og overhovedet af Evropæere. Justits- 
ministeriet er utvivlsomt det, hvori der foregaar de største 
Misgreb, og navnlig skal Dommerstanden være ganske urimelig 

. siamesiske Stammer (Klaner) fødes til Hæren i den Forstand, 
at Uniformen gaar i Arv fra Far til Søn. Ved Tyveaars- 
Alderen gennemgaar de Værnepligtige en treaarig Uddannelse. 
Derefter indkaldes de aarligt i tre Maaneder, til de har 
naaet en Alder af enogfyrretyve Aar. Ved denne Grænse 
overføres de til Reserven, hvor de staar i ti Aar. Prins Klang, 
der har faaet sin Uddannelse i Danmark, leder Landkadet- 
Akademiet i Bangkok og siges at have forenet sig med Prins 
Chira, Generalissimus for Hæren, om fuldstændig at rense denne 
for evropæiske Elementer. Modstanden mod Evropæerne hid- 
rører især fra Prinser, der har opholdt sig i Evropa, og særlig 
Uvilje nærer de som Regel mod det Land, der skænkede dem 
deres Kundskaber. Danskerne i Siam har næppe Følelsen af 
en Beskytter i Prins Chira. 

I Flaaden tjener visse Stammer af Fiskerbefolkningen, der 
lever mellem Bangkok og Cambodja. Indkaldelsen sker omtrent 
paa samme Maade som i Hæren, og hele Marinemandskabet 
tæller, naar Fortartilleriet medregnes, c, 25,000 Mand. At Siam 
har en virkelig Krigsflaade skyldes udelukkende Richelieu. 

Indtil 1891 blev Landet styret paa den Maade, at Kongen 
overlod de forskellige Provinser til en Statholder, der svarede 
en vis Afgift og følgelig udsugede Provinsen efter Ævne. Siam 
er nu inddelt i sytten Guvernementer, der styres af Guvernører, 
i Reglen Brødre af Kongen eller Prinser af Blodet. Adskillige 
af Guvernørerne, f. Eks. i Korath og i Chien-Maj, regnes blandt 
de mægtigste Mænd i Riget. Guvernøren er Chef for de lokale 
Tropper, for Gendarmeri og Politi. Han har Ansvaret for Re- 
geringen, Overopsyn med Templer, Skolevæsen og Domstole, 
og endelig, hvad der er det vigtigste, han opkræver Taksterne 
for Opium, Spiritus, Spillehuse 0. s. v. og sender Pengene til 
Finanshovedkassen i Bangkok. Fra Guvernøren fordeles Magten 
gradvis nedefter, indtil den i selve Folket udøves af den saa- 
kaldte Thujaikon, der nærmest svarer til en dansk Sognefoged. 
Thujaikonen har Ansvaret for en Snes Huse eller c. Hundrede 

"Mennesker. Han er paa engang Fredsdommer og Politimester 
og handler snarere efter, hvad der er Vedtægt, end efter skrevne 
Love. Den væsenligste af hans Opgaver er at holde Orden, og 
naar dette som Regel lykkes ham, skyldes det maaske særligt 
den Omstændighed, at han er Folkets Mand, valgt ved Afstemning 
i sin Kres. Retslige Trætter, han appellerer, kommer først for 
Overretten i Provinsens Hovedsæde; derfra for Højesteret i 
Bangkok, og endelig, i særligt vanskelige Tilfælde, for Kongen, 
der er øverste Myndighed. 

Højt over Embedsmænd og Guvernører svæver Kongen og 
Ministrene, der én Gang om Ugen holder Raad. Det vigtigste 
af Ministerraadene finder Sted ved Maanedskiftet, da enhver af 
Ministrene forelægger en detailleret Oversigt over samtlige sine 
Udgifter i de forløbne fire Uger. Naar Udgifterne er godkendte 
af de øvrige Ministre, faar de kongelig Sanktion.  Budget- 
terne forelægges altsaa til Efterbevilling, hvad der er Grunden 
til, at Ministrene teoretisk er en Maaned bagefter med deres 
Udbetalinger. Vi siger teoretisk, thi i Praksis er de meget 
længere tilbage. Embedsmænd og Officerer maa ofte i Aarevis 
vente paa deres Gager. 

Nye Love udarbejdes af et Statsraad, der bestaar af tre- 
sindstyve Nobelmænd, som vælges af Kongen. Men hverken 
Ministrene eller Statsraadet har anden Indflydelse end den, at 
de kan paavirke Statsoverhovedet. Det er Kong Chulalongkorn, 
der personlig træffer enhver Bestemmelse; det flygtigste af hans 
Luner har mere Virkning end samtlige Ministres Henstillinger. 
Ofte er det da ønskeligt at paavirke Kongen andre Steder end 
i Ministerraadet. Ox est la femme? Mange vigtige Stats- 
beslutninger tages i det kongelige Harem. 

— Toget førte os imedens over flade Rismarker, der med 
gule Stakke mindede om Hedehusegnen mellem København 
og Roskilde. Bønderne var beskæftigede med at sætte Ris- 
negene i Hob, eller de kørte Sæden ind, hvad der vil sige, at 
Bonden selv slæbte Negene hjem til Gaarden. Gule Bøffelokser 

badede sig i. firkantede Vandhuller, der var gravede langs med 
Floderne. Verden er dog temmelig ens! Udelod vi Bøflerne, 
Lotusblomsterne og de fjærne Palmer, kunde vi et Øjeblik tro 
os hjemme midt i Høsten, og det var en besynderlig Tanke den 
tiende Januar. ; 

Jo længere vi kørte, desto mere forbavsede blev vi over 
Landets smilende Udseende. Fra alle Sider strømmede Vandløb 
og Bække” til Hovedfloden og bidrog til at øge Frugtbarheden. 
Paa Steder, hvor de naturlige Vandløb savnedes, var der anlagt 
vel vedligeholdte Kanaler. De laa i Markerne som blanke Veje. 
Udenrigsministeren Dewavongse, der tilberedte sig en Betelskraa, 
fortalte, at de støre Udgravningsarbejder var udførte af Pheens 
og Klangs Fader. Samtidigt bemærkede vi, at Jærnbanestatio- 
nerne fortrinsvis var byggede ved Kanalerne. Saaledes havde 
Banen yderligere forøget Betydningen af disse Forbindelsesveje 
med Landets Indre. 

Ved Stationen Bang-pa-in tog vi Afsked med Udenrigs- 
ministeren, og efter at vi havde kørt endnu en Time, ankom vi 
til Ayuthia, Siams gamle Hovedstad, som de fleste Turister 
spenderer en Dag paa. Ayuthia blev for 134 Aar siden ødelagt 
af Siams krigerske Naboer, Burmeserne. Derefter flyttedes 
Regeringssædet til Bangkok, som altsaa er en By af temmelig 
moderne Oprindelse. Det gamle Kongesæde har i sin nuværende 
Forfatning nærmest Interesse for Arkæologer. Watt'erne med 
deres fra Illustrationer velbekendte Pratschadier og Prapanger 
er enten hensmuldrede og overgroede med Lianer og andre Trope- 
planter, eller de er gennemrodede og ødelagte af Englændere, 
der søger efter Buddhabilleder. Ruinbyens Midtpunkt er en 
kaserneagtig Bygning, indrettet til Ophold for Hoffets Herrer, 
naar Kongen afholder sine Elefantjagter. I en af Gaardene, 
vi passerede, mødte vi et større Antal siamesiske Slaver, der 
foruden Bøjle om Halsen havde Lænker mellem Fødderne. 
Slaverne syntes at bære disse Udmærkelsestegn med Fat- 
ning. De røg Tobak, og for at være mindre generede i 

Slottet eller rettere Slottene, thi Bang-pa-in er en By af Paladser, 
beliggende i et tidligere Morads, som ved uhyre Pengeofre er 
omdannet til en siamesisk Park. Hvert Øjeblik maatte vi standse, 
overraskede ved Synet af herlige Linier i Haveanlæg og Arki- 
tektur. I Kongens Fraværelse var Lejligheden selvfølgelig 
gunstig til at bese det Indre af Slottene. Desværre viste det 
sig, at Værelserne var udstyrede med evropæiske Møbler, og 
selv om der mellem disse fandtes kostbare Arbejder, fandt vi 
ikke det, vi ventede. I Kongens Sovekammer, der var bevogtet 
af Kammerherrer, stod en Seng, som i Bredde kunde maale sig 
med en Sunddamper. Et Væld af Guldfrynser hængte ned fra 
Sengehimlen, og hvide florlette Drapperier tegnede sig som 
Omridsene af et luftigt Fepalads. Det var en Seng, som fuldt 
ud stod paa Højde med en Middag, ved hvilken Hs. Majestæt 
alene spiste en Skov. 

Gennem henrivende Egne rullede vi i aabne Vogne fra 
Bang-pa-in ind gennem Landet og ankom efter et Par Timers 
Kørsel til Kong Chulalongkorns nyeste, endnu ikke fuldførte 
Lystslot Dusit, der ligesom Bang-pa-in er beliggende i en ud- 
strakt Lystpark. Dusit er helliget Kongens intimeste Privatliv, 
hvorom der ikke maa tales i Bangkok. Kongen, der har Harem, 
skal nære Uvilje imod, at nogen Hentydning gøres til dette, 
ligesom han ikke ynder, at Hoffolkene følger hans Eksempel. 
Prinserne har da i deres Forlegenhed maattet oprette Hus- 
teatre, hvor nationale Feæventyr spilles af indtil et halvt Hun- 
drede skønne Kvinder. Den dramatiske Kunst i Siam har der- 
igennem faaet en Udvikling, der desværre unddrager sig den 
Rejsendes Opmærksomhed. I Husteatrene findes, som man let 
begriber, hverken Fremmedloge eller Abonnement. 

Med Rette eller Urette opfattes Dusit som et Sted, hvor 
Hyrdefløjten kalder Kongen, naar han er træt af sine ophøjede 
Monarkpligter. For Fremmede frembyder Slottet intet af In- 
teresse. Det er en vidtudstrakt énetages Bygning med talrige 
Værelser, i hvilke der ikke findes anden Udstyrelse end Løj- 

Siamesiske Officerer ledsagede os gennem Paladserne, og 
efter at vi havde passeret en oplyst Hovedindgang, hvor livré- 
klædte Tjenere stod og gabede, befandt vi os i Udenrigs- 
ministerens Modtagelsessal, der var holdt i almindelig evropæisk 
Palæstil og oplyst med elektrisk Lys. Midt i Salen stod Prins 
Dewavongse, iført den siamesiske Ministeruniform, som funklede 
af Storkors, og i Selskabet, der livligt konverserende samledes om 
Prinsen, genkendte vi efterhaanden de øvrige Prinser, Ministre 
og fremmede Magters Gesandter og endelig vor Landsmand, 
Admiral Richelieu, der bar den hvide Elefants Storkors. 

Det er grumme vanskeligt at faa en Underholdning i Gang 
med højtstillede Siamesere. Til meget andet end tomme Tale- 
maader kommer det sædvanligt ikke. Dels lægger Sproget 
Hindringer i Vejen, dels er det en besynderlig springende Maade, 
hvorpaa de fornemme Herrer udtrykker sig, og bedst som de 
taler, skærer de Sætningen midt over med deres smilende 
Affabelhed. 

Der var dækket til toogfyrretyve Personer i Udenrigs- 
ministerens Spisesal, hvor vi lod Maden smage os saa godt, 
den kunde i den stærke Hede. Værtens Mening havde øjen- 
synligt været at præstere en stilfuld evropæisk Middag, og det 
var næsten lykkedes. Menuen omfattede udsøgte franske Sager, 
tillavede paa Evropæisk og med evropæiske Vine. Taflet varede 
i tre Timer, og skønt vi uden Ophør blev viftede af Tjenere, 
der var anbragte bagved Stolene, gispede vi dog af Hede, da vi 
rejste os og med knækkede Flipper begav os ind i Kongens 
Slot. 

Vi vandrede mellem oplyste Templer, hvor Klokkerne 
dæmpet ringede, hen under illuminerede Drageporte, hvor Skild- 
vagterne lydløst rettede sig, og omsider ankom vi til en aaben 
Plads af en fortryllende fremmed Lysvirkning. Det var Slots- 
pladsen. Længe lod den os glemme Tid og Sted. 

Pladsen var bevokset med Træer, hvorfra der lyste kulørte 
Lamper, sammenstillede i alle Regnbuens Farver med en for- 

Hellebard i højre Arm. Arrangementet mindede om Åida, 
men Billedet, der her oprulledes for os, var selve Virke- 
ligheden. Enhver Skikkelse, enhver Ting ejede al Op- 
rindelighedens og Ægthedens skære Charme. Hellebardisterne 
rettede sig ikke for en Tenor. Blindt adlød de Despoten, der 
havde otte Millioner Hoveder i sin Haand. 

Fra Forhallen steg vi op ad brede Trapper, og lidt efter 
befandt vi os i en Sal, der var beklædt med Nøddetræ og op- 
lyst med smaa elektriske Lamper, indfalsede i et højtliggende, 
italiensk Loft. Den første Halvdel af Salen var indrettet som 
Parket med magelige Siddepladser; i den anden Halvdel, der 
hævede sig som en Skraascene, sad tresindstyve hvidklædte 
Siameserinder, tilhørende det kongelige Sangkor. Nederst paa 
en særlig Række havde Solosangerinderne deres Pladser, og 
bagved Damerne opdagede man Spidserne af mandolinagtige 
Instrumenter. Det var Orkestret. Damerne i Knæbenklæder, 
i hvide Strømper og lyse Bluseliv, og midt i det Hvide 
deres mørke Ansigter med det misfornøjede knibske Træk 
om Munden, og over Ansigterne det kulsorte, stride Haar, 
alt forenede sig om at gøre en besynderlig Virkning og øgede 
Nysgerrigheden efter at høre deres Sang. 

Da vi havde ventet et Kvarters Tid, sporedes en stærk 
Bevægelse mellem Prinserne og Hoffolkene. Ængstelige Kam- 
merherrer løb ud og ind, Sangerinderne rettede paa deres 
Dragter, i Gangene raslede Hellebarderne, en mægtig Fløjdør 
blev slaaet op, og endelig traadte Kong Chulalongkorn ind i 
Salen Side om Side med sin første Dronning. Utvungent og 
let skred Majestæterne hen over Gulvet og tog Plads, ledsagede 
af et glimrende Følge af Prinser og højtstillede Personer, af 
hvilke de fleste var i Uniform. 

Dronning Chulalongkorn, hvis siamesiske Navn er Sawapa 
Ponghsi, fængslede straks og længe vor Opmærksomhed. Dron- 
ningen, der var klædt i Nationaldragt, syntes at være c. fyrre- 
tyve Aar. Hun var kraftig udviklet med udpræget siamesiske 

man sig med enkelte Toner, der virkede ved en vis søvndyssende 
Ynde. Det var en Sang om dovent Velvære, lidenskabsløs 
Nydelse, Hvile, Selvopgivelse, Tomhed, — og over Sangen, som 
over dem, der sang, stod en forunderlig indisk mystisk Glans. 

Da de tresindstye Siameserinder uden et Øjebliks Afbrydelse 
havde snøvlet en halv Time, rejste Kongen og hans Følge sig 
og gik ind i Tronsalen, hvor den vældige syvdobbelte Guld- 
krone funklede over Tronstolen, og hvor overhovedet alle Gen- 
stande, fra de mægtige Ibenholts Elefanter, der stod opstillede 
langs med Væggene, til de kolossale Gulvtæpper, der laa ud- 
bredte over Gulvene, overgik alt, hvad vi endnu nogensinde 
havde set af Pragt. Kongen, der syntes meget livlig, konver- 
serede Prinserne i Salens Baggrund, medens de civile Gæster 
iagttog ham i Afstand. Af Prinsernes mere end ærbødige 
Holdning maalte man Respekten for en indisk Fyrste. Med 
frygtsom List fulgte deres Øjne enhver af Hs. Majestæts Be- 
vægelser, og naar han talte til dem, svarede de med hvide 
Smil og myge Buk. Unge Adelsmænd, der gjorde Tjeneste som 
Pager, gik omkring og bød Forfriskninger, og man fortalte os, 
at Tjenerne, der var ansatte nærmest Kongen, havde Rang som 
Kammerherrer. Sproget, der tales ved Hoffet, er de ,For- 
nRemmes Sprog", som i mange Henseender adskiller sig fra 
Præsternes hellige Sprog og Folkets simple Sprog. Hofsproget 
bereder de Talende visse Vanskeligheder.  Kammerherrerne 
skal t. Eks. ikke alene sige ,Deres Majestæt" i Tiltale, men 
de skal sige det til enhver Ting, der angaar den kongelige 
Person. Det hedder ikke: ,Deres Majestæt har en Plet paa 
Næsen!" Det hedder: ,Deres Majestæt har en Plet paa Deres 
Majestæt, Næsen!" Det er forstaaeligt, at Tjenerskabet, som 
omgiver Kongen, befinder sig i nervøs Ophidselse. 

En paafaldende Uro prægede tillige Prinserne og Adels- 
mændene, og denne Uro øgedes ved Kongens uberegnelige 
Bevægelser. Pludselig, som han stod i livlig Samtale med Prins 
Chira, vendte han sig og kom hen og bad Professor Bloch 

paa Døgnet, da fornemme Siamesere spiser deres sidste Maaltid. 
Med de Kongelige i Spidsen begav vi os ud gennem det levende 
Espalier af Livgardister, der stod og præsenterede i nøjagtig 
samme Stilling som ved Ankomsten. Vi passerede et Par 
Gemakker, der var om muligt endnu pragtfuldere end Tron- 
gemakket, og befandt os i en Sal, hvor en Række Borde bugnede 
under alle Østens Lækrerier, og hvor Tjenere og Pager kappedes 
om at gøre Opvartning. Ved disse Borde tilbragte vi paa be- 
hageligste Maade en Time, men uden at det lykkedes os 
at faa en nogenlunde Samtale i Gang med Siameserne. De var 
overdrevent høflige. De skænkede i Glassene, meget mere end 
vi ønskede, og opfattede almindelige Bemærkninger som gennem- 
tænkte Aandrigheder; men gik man videre, parerede de med 
deres hvide Smil. 

Da Souper'en var tilende, samledes vi i en evropæisk 
monteret Sal, hvor Aftenen sluttede med Kur. Kongen, ledsaget 
af Dronningen og de siamesiske Prinser, spaserede omkring og 
hilste venligt paa deres Gæster, og Forfatteren fik herunder 
Lejlighed til at blive præsenteret for Dronningen, der desværre 
ikke kunde andet Sprog end Siamesisk. Kongen derimod talte 
flydende Engelsk og gik livligt konverserende fra Gæst til Gæst. 

Ved Et-Tiden omsider forlod vi Slottet, der endnu laa i et 
Hav af Lys. Ved Udgangene brændte elektriske Buelamper 
paa høje Mastestænger, og langs med Gaderne, der fra Slottet 
førte ind til Byen, var med faa Alens Mellemrum opstillet en 
Soldat, som holdt en brændende Fakkel i sin højre Haand. 
Stive og ubevægelige stod de to Rækker Mennesker og gjorde 
en forunderlig Virkning i det flakkende Fakkellys. Det var 
paany et Billede, som ingen af os nogensinde vil glemme, og 
da vi nærmede os Byen og vendte os og endnu engang lod Øjet 
følge de gnistrende Ildlinier, saa indrømmede vi, at vi var 
imponerede. Vi havde været i Kong Chulalongkorns Slot. 

til disse synlige Vidnesbyrd om lange Rejser sluttede sig de 
Hjemvendtes Fortællinger om Hændelser og Æventyr. Sædvanligt 
er der en Sammenhæng mellem en Mands Fødested, hans 
første Indtryk og hans senere Stræben. Danmarks Port mod 
Østen var i hine Tider Aabenraa. Og her fødtes — den 2åde 
Februar 1852 — Admiral A. du Plessis de Richelieu. 

Hans Fader, der var Præst i Landsbyen Løit (tæt ved 
Aabenraa) tilhørte en Familie, som kom til Norge Aar 1670 og 
senere i syv Generationer har været Officerer. I 1858 blev 
Pastor Richelieu forflyttet til St. Thomas, og seks Aar gammel 
tiltraadte den nuværende Admiral sin første Sørejse om Bord 
påa Barken Gerson, der uden Uheld førte Præsten og hans 
Familie til den anden Side af Atlanterhavet. Men efter et 
Aars Ophold i Vestindien døde Faderen, og Fru Richelieu 
maatte foretage den lange og besværlige Rejse hjem igen med 
sine fem Børn. 

Ankommen til Danmark fandt Familien foreløbigt Ophold 
hos en Slægtning i Frederiksborg, Kammerherre Lerche, men 
flyttede senere til København; her begyndte den unge Richelieu 
sin Skolegang. Lidt over ti Aar gammel blev han i 1862 sat i 
Roskilde Latinskole og kom i Huset hos en af Byens Læger, 
Dr. Dorph. Da denne fire Aar senere blev udnævnt til Distrikts- 
læge i Aarhus, fulgte Drengen med og fortsatte sin Uddannelse 
i den derværende Latinskole, hvor han i 1867 demitteredes fra 
femte Klasse. Til Trods for en usædvanlig god Begavelse havde 
han kun ringe Lyst til Læsning. Barndomsminderne levede i 
hans Tanker, og Udlængslerne blev saa stærke i ham, at han 
besluttede at gaa til Søs. 

Der tilbød sig netop en gunstig Lejlighed, idet der kort 
forinden var dannet et dansk østasiatisk Sejlskibskompagni, 
som stod i Begreb med at udsende en tremastet Skonnert, 
Clarence. Richelieu søgte og fik Hyre, og femten Aar gammel 
tiltraadte han den lange Rejse fra København til Bombay. I 
hine Tider ejede Danmark kun faa Dampere, og slet ingen, 

Sammenstød med Åbyssinien faaet en Forestilling om Krigs- 
førelse i fremmede Verdensdele. Som Basis for Angrehet be- 
nyttede Englænderne Bombay, og i denne Havn, hvor til Tider 
Hundreder af Skibe indladede Krigsmateriel, hvor mange- 
haande Mennesker mødtes, og ulige Interesser krydsedes, var 
der noget at iagttage og lære for en videbegærlig Mand. 

Endnu mærkeligere var i hine Tider Udviklingen af de 
japanesiske Forhold. Mikadoen (den nuværende Kejser) havde 
paabegyndt den store afgørende Kamp mod Shogunen (Premier- 
ministeren), der i Aarhundreder havde været i Besiddelse af 
den udøvende Magt i Staten. Shogunen maatte bukke under, 
og Kejseren, der flyttede Residensen fra Kioto til Tokio, tog 
samtidigt Styrelsen af sit Rige og paabegyndte det vældige Re- 
formarbejde, der snart skulde hæve Japan til en Plads mellem 
de betydeligere Magter. Endelig fandt i 1870 Uroligheder 
Sted i Nordkina, hvor Mordet paa otte Franskmænd gav Anled- 
ning til Forviklinger. Disse Begivenheder havde Richelieu fulgt 
med Interesse. En uudviklet, frygtsom Latinskoledreng havde 
forladt Aarhus. Modnet til Mand gennem Oplevelser og Er- 
faringer steg han fire Aar senere i Land i København. 

Richelieu brændte af Begærlighed efter at erhværve sig de 
teoretiske Kundskaber, han savnede, og da han hurtigt havde 
bestaaet de to almindelige Navigatør-Eksaminer, meldte han sig 
i Marinen og tog Reserveløjtnants-Eksamen som Numer Et 
af tyve Aspiranter. Han gjorde Tjeneste paa Orlogsværftet, 
blev Adjudant hos Chefen for Sølransportvæsnet og var som 
saadan behjælpelig med Lejrtroppernes Overførelse til Hald. 
Endelig afsluttede han sin Uddannelse som første Officer i et 
Par Dampere, der gjorde Fart paa Nord- og Østersøen, og da 
han fandt, at der ikke var mere for ham at lære hjemme, gik 
han i 1874 om Bord som Passager paa Handelsdamperen Fyen, 
der var en af de første danske Dampere, som gik ud i Østen. 
Richelieu forlod Fyen i Singapore og styrede sin Kurs mod 
Bangkok. 

Allerede Frederik d. VII og den daværende Kong Mongkut 
(Chulalongkorns Fader) havde oprettet en Handels- og Venskabs- 
traktat. Om dansk Handel paa Siam har der dog paa den Tid 
endnu næppe været Tale, men Siamesernes venskabelige Sindelag 
var af Betydning for de talrige slesvigske Skippere, der besejlede 
Menamfloden. Endnu i Midten af Aarhundredet var det ikke 
ualmindeligt at se en Snes danske Tremastere samtidigt gaa 
Syd om Kap Camao. De kom fra Canton og var paa Rejsen 
op til Bangkok, hvor de hentede Ris. 

Beretninger om Siam, opsamlede paa Rejser i Østen, havde 
givet Richelieu Lyst til at søge Lykken hos Kong Chulalongkorn, 
der dengang, enogtyve Aar gammel, brændte af Begærlighed 
efter ligesom Mikadoen at indføre evropæiske Forbedringer i 
sit uciviliserede Rige. Richelieu havde meget rigtigt indset, at 
i Siam var Betingelserne tilstede for en Mand med hans Evner. 
Desuden haabede han, at hans Nationalitet vilde sikre. ham et 
vist Forspring. Siameserne, der frygtede for de større evro- 
pæiske Magters Indflydelse, kunde ikke nære samme Ængstelse 
for en Stat som Danmark. Det var rigtigt tænkt, og det slog 
til. Richelieu opnaaede en Avdiens hos Kongen, hvem han 
overrakte et egenhændigt Brev fra Kongen af Danmark. Den 
fremmede Monark, der straks fandt Behag i Brevets Over- 
bringer, underholdt sig længe med ham, og Resultatet af 
Avdiensen blev, at han fik Ansættelse i Marinen, som indtil da 
udelukkende var bleven ledet af Siamesere. En Maaned senere 
blev Richelieu som Chef for en Kanonbaad udkommanderet til 
Vestkysten af Malakka-Halvøen. Hans Ordre lød paa at fordrive 
Sørøverne, som plyndrede Kysten, og at skaffe Orden tilveje 
mellem Kineserne, der i Tusindvis arbejdede i Tinminerne. 

Det var en baade vanskelig og farlig Opgave, men efter to 
Aars Forløb var Sørøverne fordrevne, Ordenen genoprettet og 
hele Kyststrækningen, der har en Længde af fire Hundrede 
Mile, nøje opmaalt og kortlagt, hvad der blev af stor Betydning 
for Udviklingen af den lokale Skibsfart. Richelieu havde gjort 

den siamesiske Regering en Tjeneste uden at tænke paa sin 
egen Fordel. ; Maaske var det særligt dette, der vakte Siame- 
sernes Forbavselse, thi Hæderlighed var en temmelig sjælden 
Egenskab hos Evropæere, der paa de Tider æventyrede sig i 
Østen. Richelieu blev kaldt tilbage i Slutningen af 1877, og 
da Kongen personligt havde gjort sig bekendt med hans hydro- 
grafiske Arbejder, overdrog han ham at opmaale og kortlægge 
Menamfloden ved Bangkok. Det var et betydeligt Arbejde, 
som blev fuldført i Løbet af et Aar, og Kongen stillede ham 
nu en ny og langt betydeligere Opgave: Anlæggelsen af det 
Kanalsystem, der forbinder Hovedfloderne i Siams Lavland. 

Om dette Arbejdes Størrelse faar man en Forestilling, naar 
man erfarer, at den samlede Længde af Kanaler, Richelieu 
.de følgende Aar anlagde, var over 50 Mil. Arbejdet, der ud- 
førtes af Siamesere med deres simple Redskaber, lededes af 
Richelieu med rastløs Energi. Hans Kræfter viste sig at være 
uopslidelige i disse Aar, da alle Evner maatte anspændes; 
efterhaanden som hans Stjærne steg, forøgedes ogsaa Vanske- 
lighederne med at holde aabenlyse og skjulte Modstandere i 
Ave. Tornene vokser tæt paa den Vej, der i Bagindien fører 
en Farang (Fremmed) opad mod det høje Maal. 

I Aaret 1878 udnævntes Richelieu til Kongens Yachtkaptejn, 
og nu gjaldt det ikke alene Indsigt men lige saa meget 
Smidighed og Kløgt. Det syntes imidlertid, som om hans 
Evner voksede til alle Sider. Snarer blev lagte for ham i 
den nye Stilling, og ofte var han indviklet i Intriger og 
Kabaler, der mangen Gang før bragte Evropæere til at snuble 
ved et indisk Hof. Maaske har der været Tider, da han 
ønskede, at han var forbleven hjemme, men naar Udsigterne 
formørkedes, viste det sig, at Kong Chulalongkorn var en klog 
Mand, der kunde se med sine egne Øjne. Han bevarede sit 
Venskab for Richelieu og gav ham vægtige Beviser paa sin 
Tillid. I 1883 udnævntes han til Kommandør, i 1888 til General- 
Adjudant for Flaaden. Richelieus Indflydelse var voksende, og 

gjaldt det om at skabe en Flaade, der foruden at tjene militære 
Øjemed ogsaa var skikket til at træde i Civiletatens Tjeneste. 
Postfarten langs Kysterne besørges som Regel af de siamesiske 
Krigsskibe, og indenrigs skal de erstatte Jærnbanerne ved at 
føre Posten op ad Floderne. Samtidigt lægger Kongen ved 
hyppige Rejser Beslag paa Flaaden. Det er Forhold, der bør 
tages i Betragtning ved Bedømmelsen af Richelieus Livsværk. 
Den siamesiske Marine bestaar i Øjeblikket af ialt c. tresinds- 
tyve Skibe, naar medregnes Transportskibe, Postdampere, Skole- 
skibe og Yachter. Fremdeles sorterer under Flaaden de af 
Richelieu anlagte Søbefæstninger, og endelig Marineinfanteriet, 
som tæller 15,000 Mand. Orlogsværftet i Bangkok, der ogsaa 
er anlagt af Richelieu, har et fuldstændigt evropæisk Udseende. 
Det omfatter, foruden Kontorbygningerne, Maskinværksteder, 
Kraner, Støberier, Arsenal, Laboratoriebygninger, Skibsbygnings- 
værfter og en Tørdok, der maaler. 350 Fod. 

I seksogtyve Aar har Admiralen arbejdet for Kong Chula- 
longkorn, der nu er syvogfyrretyve Aar gammel, altsaa et Par 
Aar yngre end Richelieu. De to Mænd kender hinanden nøje, 
og Kongens Tillid til sin Raadgiver kan maale sig med dénnes 
Hengivenhed for sin Monark. Richelieus Liv er intet Æventyr. 
Sjældent har en Mand handlet med klarere Overlæg, saa ganske 
og alene stolet paa sin Intelligens og Tingenes Logik. Lang- 
somt har han arbejdet sig frem, Trin for.Trin; klogt har han 
beregnet Forholdene, bøjet af i Tide, tiet, hvor han gærne vilde 
tale, og vandret Omveje, der var fremmede for hans Væsen. 
Men i alle Forhold har han været urokkelig i sin Hæderlighed. 
I dette Punkt vaklede han ikke, og det betalte sig i det 
lange Løb. 

Uden Spring har da Richelieu tilkæmpet sig alle de For- 
fremmelser og Udmærkelsestegn, der kan erhverves ved Kong 
Chulalongkorns Hof. I 1879 modtog han den siamesiske Titel, 
Luang, i 1880 blev han Phra, i 1888 Phya, i 1890 Phya Pan 
Tong, 2: Greve. Siams Konger har i to Aarhundreder ikke 

hans Levnedsløb. Officerernes Stilling i Siam er vanskelig og 
besværlig, dels fordi de ikke kender Sproget, dels fordi de 
savner Underofficerer til den grovere Del af Arbejdet, og endelig 
fordi den enkelte Befalingsmand har flere Pligter end i Evropa. 
De bittreste Skuffelser, Richelieu har lidt i Siam, er beredt ham 
af de Danske, men ogsaa her har han rustet sig med Taal- 
modighed. Aldrig er han bleven træt af at vejlede de Unge i 
deres Gerning og af at lære dem, hvad de forøvrigt bedst 
lærer ved at følge hans daglige Eksempel: At anstrængt Arbejde 
er nødvendigere i Bangkok end i København. 

Flertallet af Evropæere, der indtager fremskudte Stillinger 
i Siam, har benyttet Lejligheden til at forskaffe sig Koncessioner, 
t. Eks. paa Minedrift og Skovhugst. Et eneste Ja af Kongen 
kan indbringe den Lykkelige, der erholder det, en Formue, og 
selvfølgelig nærer enhver, der bevæger sig i Kongens Nærhed, 
lønlige Planer om at opnaa dette Ja. 

Richelieu har i denne Henseende haft lettere Adgang end 
de Fleste til at gøre sig personlig Fordel, men selv hans - 
Fjender indrømmer, at han har benyttet sig af Kongens Venskab 
med den største Takt. Mellem de Danske er hans Betænkelig- 
heder ved at anmode om Koncessioner næsten bleven et Ord- 
sprog. Søger de at. opnaa noget i den Retning, hedder det 
sædvanligt: Lad os ikke gaa til Richelieu! 

Men er dette en af Grundene til, at Admiralen i mere 
end en Menneskealder bevarede en fremragende Stilling, har 
hans Tilbageholdenhed været af større Betydning for Danskheden 
i Siam, end om han med Fare for sin Prestige havde føjet sine 
Landsmænd. Richelieu hår ikke villet laane Navn til danske 
Foretagender, uden hvor saadanne direkte har fremmet Siams 
Udvikling. Ofte har han holdt sig tilbage, men han har ogsaa 
taget Initiativet, hvor det gjaldt et virkeligt samfundsnyttigt 
Foretagende, t. Eks. Paknambanen (den første Jærnbane i Siam), 
Bangkoks elektriske Sporvej (den første i Bangkok), det elek- 

som Lotusblomstens Bæger skælvende aabner sig for Solens 
Varme. Kælent snoede Lianerne sig om Palmerne, kanelsøde 
Dufte slog ud af Haverne, og Luften var saa bleg og fin, saa 
gennemsigtig dyb, at man troede at se Guds Aasyn, — et Aa- 
syn, der var vædet i Visdom og Retfærdighed og badet i Trope- 
himlens Guldskær. Fra alle Veje kom Troende, Nobelmænd og 
Dignitarer, Købmænd og Agerdyrkere og samledes paa den 
store Plads. 

Med en Elefant i Spidsen — en Elefant med opadbøjet 
Snabel og kridhvide Stødtænder, med gyldent Skaberak og 
Taarn paa Ryggen — vandrede de frem i broget Uorden, disse 
Tusinder, farvede som Regnhbuer, der flyder rundt om Spyd- 
stager, Bambusstænger og nøgne Legemer. Laos-Siamesere i 
Sølvbrokades Trøjer, Ban-Muk-Stammer i gule Hovedslag med 
røde Klapper over Ørene, Flodfolk fra Menams Oplande med 
flagrende Baand om Livet, Kvinder med lilla Silkeskørter løst 
hængende om Lænderne, mørkhudede Siameserbønder i kulørte 
Dragter og sorte Skikkelser med hvidmalede Ansigter, Sind- 
billeder paa Døden; smækre, nøgne Bambusfløjtespillere, Kine- 
sere med glat barberede Kranier og Ansigter, gule og gennem- 
sigtige som Husblas, Malayer iførte gyldenstukne Dragter og i 
Hænderne Stænger, hvorfra der flagrede Tøjposer, Tusinder af 
Børn, klædte som Fantasidyr med Urangutangs-Ansigter og 
lodne Haler, og overalti Mængden de siamesiske Præster med 
glat barberede Hoveder, der lignede Æg, som stod paa gule 
Kapper, — det Hele et ubeskriveligt Mylr af Menneskeracer, et 
straalende Spil af Farver, et friskt sprudlende Fantasivæld fra 
Folkets Dyb. 

Pauker og Trompeter lyder, og fireoglyve Slaver kommer 
bærende med Kongens Stedfortræder, Phyaen, der sidder under 
den femdobbelte Baldakin. Phyaen er en fornem siamesisk Olding, 
klædt i Guldflor. Hans Fingre stritter af funklende Diamantringe, 
og paa Hovedet bærer han den alenlange Guldhat, der ender i 
det smaragdbesatte Spir. Alvorlig og værdig troner han paa 

svævede over det bølgende Hav af opadvendte Ansigter og 
strakte Armene mod Himlen og den luende Sol. 

Det var et Billede, der indenfor en snæver Ramme samiede 
hele Bagindien — et Billede, der ikke kunde flyttes over de 
store Have, ikke kunde udstilles paa et andet Jordsmon: Højt 
over Pladsen Galgen som et Luftsyn. Fra Galgen de fire 
Nøgne, som kastedes frem og tilbage i det glødende Sollys. 
Under Galgen Phyaen med sin gyldne Solhat, og rundt om 
Phyaen et blændende broget Mylr af Siamesere, Laoter, Malayer, 
Pamalesere, Kambodschanere og Burmesere, og hinsides dem, 
som en Theaterscenes Baggrund, Templerne med deres vældige 
forgyldte Bygninger, prydede med fantastiske Dyrehoveder, 
Tage og Mure gnistrende af Mosaik, af Alabast og lysende 
Porcellæn, straalende af Sølv og' Guld. Ved Indgangen til 
Templerne Kæmpestatuer, Djævleædere, Krigere og barokke Af- 
gudsbilleder, og rundt om Uhyrerne slangeagtige Gallerier, som 
drog mørke Skyggeborter i den hvide Solglans. Templernes 
Tagskæg tæt behængte med gyldne Klokker, der nu og da be- 
vægedes af Vinden og klang vemodigli. Højt i Luften fløj de 
filre Nøgne. Og der var dødsstille. Men pludseligt hørtes over 
dem den fine Klokkeklang, som steg og fyldte Rummet med et 
Sus af Lyde og atter sank og udviskedes som flygtende Fugles 
Vingeslag i Luften. 

Omsider aabnedes Tempelportene, der med sælsomme Arabe- 
sker og groteske Skikkelser luede bag Phyas Baldakin, og hen over 
de østerlandske Dragter og de opadvendte farvede Ansigter 
stirrede vi lige ind i Helligdommen, hvor Præsterne kastede 
sig i Støvet for den straalende Safir-Buddha, Siams dyrebareste 
Guddom. Ædelstensguden tindrede ud i Dagslyset, Templets 
Baggrund syntes at bære ham over Menneskehavet; fra Præ- 
sternes Offerpinde steg berusende Røgelse, og i Røgelsen, der 
i lette Ringe hvirvlede mod Himlen, syntes vi, at Buddha stor 
og vældig rejste sig og med et Slæb af Guldgnister steg op mod 

Banens Anlæg blev overdraget til et Ingeniørfirma, der lod 
Arbejdet udføre af den danske Ingeniør P. B.C. Kinch (paa den 
Tid ansat i Firmaet). Paknambanen, der var den første sia- 
mesiske Jærnbane, kostede ikke meget at anlægge, idet den i 
hele sin Længde løber over fladt Land. Materiellet er net, men 
simpelt. Banen ejer fire Maskiner og udsender dagligt ét Tog 
i hver Retning. Stationerne er aabne Tropestationer, og Vognene 
er indrettede med Siddepladser paa langs, nøjagtigt som i 
danske Sporvogne. En Del af Aktiekapitalen ejes af Siamesere, 
t. Eks. er Kongen Aktionær, men Hovedparten af Kapitalen er 
paa danske Hænder. Banen, der væsenligst benyttes af 
Indfødte, begyndte med at give 5 pCt. Den giver nu 8 pCt. 
Man tænker paa at forlænge den, men har foreløbigt ikke 
den nødvendige Koncession.  Driftsinspektøren er en dansk 
Mand ved Navn Hansen, der paa Grund af sin tekniske Indsigt 
og personlige Elskværdighed er meget højt anskreven i sin 
Direktion. 

Den elektriske Sporvej gennemfarer Bangkok i Byens hele 
Længde, d v.s. en Strækning saa lang som fra Kongens Nytorv 
til Charlottenlund. Koncessionen til Sporvejen blev i Midten 
af Firserne givet til daværende Kaptejn Richelieu, der overdrog 
sine Rettigheder til et Aktieselskab. Sporvognen, som byggedes 
af det Ingeniørfirma, i hvilket P. B. C. Kinch arbejdede, blev 
oprindeligt trukken af Ponyheste, men efter at Selskabets 
administrerende Direktør, Ingeniøren Aage Westenholz, havde 
foretaget en Studierejse til Nordamerika, besluttede man at gaa 
over til elektrisk Drift, og under Westenholz's kloge Ledelse 
fik Bangkok en stor elektrisk Sporvej, længe før en saadan 
fandtes i København. Det viste sig hurtigt, at Sporvejen paa 
Grund af Bangkoks Udstrækning var et ypperligt Aktiv. Aktie- 
kapitalen var 280,000 Ticaler (efter den daværende Sølvkurs 
ec. 500,000 Kr.), hvoraf der sidste Aar blev svaret 12 pCt. 
Selskabet ejer tyve Vogne, der i alt væsenligt er indrettede 
som de danske elektriske Vogne men er smallere og mindre 

elegante. Vognstyrerne og Konduktørerne er Siamesere eller 
Malayer. De bærer lette Uniformer og røde Sko, men i Varmen 
kaster de Overtøjet og gaar paa bare Ben. Ofte træffer man i 
Personalet de saakaldte Luchiens (Blanding af Siameser og 
Kineser, som bærer Pisk). Folkelønnen er meget ringe, tredive 
Kroner om Maaneden for tyve Dages Arbejde. Folkene arbejder 
seks Dage i Træk og har fri i tre Dage; endelig har de fleste 
Funktionærer om Sommeren Ferie med Tilladelse til at rejse 
op i Landet. For Overtrædelse af Reglementet idømmes Per- 
sonalet Mulkter, som de sædvanligt anmodér om at faa konver- 
teret med Prygl. Til Sporvejene hører et Maskinværksted, 
hvor Reparationer udføres af Kinesere, der er dygtige Meka- 
nikere. Desuden hører til Virksomheden en elektrisk Lysstation, 
der bestyres af en af de jovialeste Danske i Bangkok, Hr. Hansen. 
Hele Sporvejen ledes af Driftsinspektøren, Hr. W. Fleron-Jacobsen, 
der er en lige saa dygtig Sporvejsmand, som han er skattet 
Selskabsmand. 

Enhver, der har spaseret gennem Bangkok, vil længe i sin 
Erindring bevare Billedet af den elektriske Sporvogn, der kommer 
susende gennem Gadefærdslen, stoppende fuld af siddende og 
staaende halvnøgne Siamesere og Kinesere, af hvilke utvivlsomt 
mange kører for deres Fornøjelse. Østens Mennesker ejer paa 
engang den Ladhed og Livfuldhed, der skaber Passagerer for 
en Sporvogn. I Begyndelsen forefaldt der, som man kan tænke, 
en Del Ulykker, særligt foranlediget ved Fodgængernes Uagt- 
somhed. Dette gav Anledning til, at de overtroiske Indfødte 
betragtede Sporvognen som et ondsindet Væsen, og længe fandt 
man i Vognene Guldpapir og Rester af Røgelse, som Kineserne 
i Smug havde afbrændt for at uddrive onde Aander. Siameserne 
tror endnu, at det er Traaden foroven, der trækker Vognene 
ved at hale afsted med Stangen. Elektriciteten kalder de for 
Himlens Ild, og Driftsinspektøren, Hr. Fleron-Jacobsen, for 
»Herren over Himlens Ild". 

Det elektriske Lyskompagni blev anlagt for en halv Snes 

stemmelse om, at Regeringen forpligtede sig til at tage baade 
Ministeriernes, Paladsernes og Gadernes Belysning hos Kom- 
pagniet. Enhver forstaar, hvad denne Bestemmelse betyder 
i en By, der foruden en uhyre Mængde Regeringsbygninger og 
Paladser har en Befolkning paa 600,000 Indbyggere. Specielle 
Forhold i Troperne bidrager end yderligere til at gøre den 
elektriske Lystilvirkning til et indbringende Foretagende. Det 
elektriske Lys varmer ikke, og i en By, hvor alle Vinduer og Døre 
staar aabne, generes Lamperne ikke af den uundgaaelige Træk. 
Natten er sædvanligt meget mørk og varer hele Aaret fra seks 
Aften til seks Morgen, og de Indfødte, der er vante til det 
stærke Sollys, har fra gamle Tider ved mange Midler søgt at 
forvandle Nat til Dag. Dette opnaas ved det ny Lys. Frem- 
deles vil Elektriciteten finde Anvendelse som Drivkraft, t. Eks. 
ved Ventilatorer (Punkaer) og ved talrige industrielle Virk- 
somheder. 

Under disse Forhold vedtog Bestyrelsen at udvide Kom- 
pagniet. Samtidigt havde Sporvognsselskabet faaet Kon- 
cession paa en Linie fra Kongens Palads til Samsen, hvad der 
betød en Udvidelse af Sporvognsmateriellet til det dobbelte. 
Udvidelser skulde altsaa finde Sted i begge Selskaber, da man 
i 1901 besluttede at forene Sporvejslinierne og Lysstationen til 
én stor Virksomhed. Bestyrelsen for det elektriske Kompagni 
opkøbte Aktierne i den gamle Sporvejslinie og endelig Konces- 
sionen paa Samsen-Linien. 

Herved skabtes Grundlaget for et nyt Selskab, The Siam 
electrical Company, Ltd., der dannedes med en Aktiekapital af 
144,000 Pund Sterling. Bestyrelsen bestaar i København af Uden- 
rigsminister Deuntzer, Etatsraaderne Is. Glåckstadt, H.N. Andersen 
og Heide, samt Admiral Richelieu. I Bangkok af Kapt. L. de Ri- 
chelieu (Admiralens Broder), Direktør V. Guldberg, Dr. T. Hey- 
ward Hays, Kapt. K. de Lerche (Admiralens Svoger) og Ingeniør 
Å. Westenholz. Selskabet er dansk og undergivet dansk Ret. 
Westenholz er dets administrerende Direktør. 

En betydelig Del af Aktiekapitalen er overtaget i Siam, en 
Del ejes af Bestyrelsesmedlemmerne i Danmark. Skønt Sel- 
skabet i Øjeblikket er beskæftiget med den ny elektriske Sporvej, 
har Udbyttet sidste Aar været 8 pCt. Lyskompagniets Maskiner 
forfærdiges hos Burmeister og Wain. Dets Generalagent for 
Evropa er Østasiatisk Kompagni. 

Den sidste og langt den største af de danske Virksomheder 
i Bangkok er det Østasiatiske Kompagni, der paa forskellig 
Maade omspænder hele Landet. Men i disse Linier skal vi 
særligt omtale den Del af Virksomheden, som en Rejsende ser 
med sine egne Øjne. 

I et Kompleks af Bygninger findes Kontorerne for Firmaets 
Import og Eksport. Denne Del af Virksomheden er en Kæmpe- 
forretning, der omfatter alle mulige større Artikler, Maskiner, 
Jærn, Cement, Bølgeblik, Kul, Kokes o. s. v., der afsættes ikke 
til en By men til et Opland paa c. otte Millioner Mennesker. 
Om denne Forretnings Størrelse gør man sig vanskeligt nogen 
Forestilling bjemme. Det er i Ordets sandeste Betydning en 
Tropevirksomhed en gros, der har sin Overledelse i København. 

I Forbindelse med en-gros-Forretningen driver Kompagniet 
en Detailhandel, der er kendt under Navnet Oriental-Store, et 
Navn, der har samme gode Klang i Bangkok, som Félix Potin 
har hos Husmødre i Paris. Efter engelsk Mønster sælger 
Oriental-Store alle mulige Artikler, fra Skibsankere ned til 
Knappenaale, fra Smør til nye Bøger. Det er hundrede Butiker, 
som er slaaede sammen og forenede til en eneste stor Butik. 
Der arbejdes her med fuld Kraft, thi Betingelsen for Varernes 
Friskhed er den store Omsætning. Forretningen har sine egne 
Vogne og Baade, der bringer Artiklerne ud i Byen, ligesom 
Bestillinger modtages pr. Telegraf og Telefon. Der er da heller 
ingen Tvivl om, at Oriental-Store har distanceret alle konkur- 
rerende Forretninger. Danske Rejsende, der færdes i Bangkok, 
træffer Storens Artikler paa Embedsmændenes og Konsulernes 

danske Smør og Hirschsprungs og Alexander Rasmussens Cigarer 
paa de flydende Købmandshuse ved Ayuthia; langt op ad Flo- 
derne er de kinesiske Købmænds Varer mærkede: The east- 
asiatic company limited, Bangkok. 

Det er hjemme lidet kendt, at Kompagniet har sine egne 
Dampere, der besørger Eksport- og Importforretningen til 
Malakkakysten, ad: til Smaahavne, der ligger spredte over 
en Kyststrækning paa c. 500 engelske Mile. Langs med 
denne Kyst har Kompagniet anlagt en Række Faktorier for 
Salg og Opkøb af Varer efter en større Maalestok. Udviklingen 
af denne for et Par Aar tilbage paabegyndte Virksomhed kan 
i Øjeblikket næppe nok beregnes; men i den forøgede Omsæt- 
ning spores, at Hovedforretningen ad denne Vej har aabnet sig 
værdifulde Forbindelser med Befolkningen. Den siamesiske Re- 
gering, der indser Fordelen af, at Handelssamkvem skabes 
mellem Hovedstaden og Landets fjærnere Egne, har subven- 
tioneret en af Damperne og givet Selskabet Tilladelse til at 
skove Træer paa Kysten, en Tilladelse, der vil blive benyttet i 
betydelig Udstrækning. Om hele denne Handelslinie gælder 
iøvrigt, at Tiden og Omstændighederne endnu ikke har tilladt 
at udnytte den med tilbørlig Kraft. 

Men de Virksomheder, vi her har skildret, blegner, naar 
man for første Gang besøger Kompagniets Savmølle, hvor 
c. 300 Indfødte mellem hvislende Baand- og Rundsave tumler 
og bakser med vældige Træstammer, der fiskes op af Vandet 
og i Løbet af faa Minutter forvandles til det sirligste Plankeværk 
og Tømmer. Selve Savmøllen gør i sin ydre Form et impo- 
nerende Indtryk. Kontorbygningerne er et Par tidligere Buddha- 
templer, der rager op over Møllens vældige Skraaplan. Paa 
Pladsen foran Møllen ligger opskaaret Træ, der til Tider 
repræsenterer en Værdi af 45,000 Pund Sterling (c. /, Million Kr.), 
og foran Pladsen findes tre store Broer, ad hvilke Træet paa 
Jærnbanevogne føres ud paa Selskabets egne Dampere. Med 
disse transporteres det til Japan, Kina, Forindien og Evropa. 

Højt oppe i Siam, 3—400 engelske Mile Nord for Bangkok, 
findes de store Teakskove, der er vanskelige at trænge igennem, 
da Skovbunden er tæt bevokset med Junglekrat og Snerle. 
Ved Hjælp af indfødte Arbejdere ryddes Underskoven, og Teak- 
træet, der omsider staar isoleret, ,ringes", d. v. s. at der tæt 
ved Roden hugges en rundt omløbende Fure i det. Naar denne 
Fure er hugget, og Træet har staaet i to Aar, er Saften løben 
ud og Barken falden af. Saa fældes Træet og er færdigt til 
Transport. 

" Ofte frembyder denne de største Vanskeligheder. Teak- 
skovene findes især paa afsides liggende Bjærgskraaninger, som 
ved vældige Klipper er adskilte fra Samfærdselsvejene, de store 
Floder. Transporten gennem et saadant Terræn er yderst van- 
skelig, og det forringer ikke Vanskeligheden, at Stammerne 
sædvanligt skal slæbes mange danske Mile. Slæbningen, der 
lettere kan tænkes end beskrives, besørges af Elefanter, af 
hvilke Selskabet for Øjeblikket beskæftiger ikke mindre end 
tresindstyve. Langt om længe er den store Træstamme da 
bragt hen til Bifloden, hvor den forsynes med et Mærke og 
sættes i Drift. Men Rejsen til Bangkok er lige saa lang, 
som den er besværlig. Snart bliver Træstammerne hængende 
påa Sandbankerne, snart ligger de paa Flodbunden, fordi der 
mangler Vand. - Rejsen kan under disse Omstændigheder vare 
c. seks Aar, men den kan ogsaa under meget heldige Forhold 
gøres paa tre Aar. Hvor Menamfloden træder ned i Lavlandet, 
har Regeringen sine Embedsmænd, der opkræver en Told af 
ec. 10 Kr. pr. Træstamme, og ved en senere Station (Paknam- 
Poe) har Kompagniet sine Folk, der samler Stammerne, lægter 
dem i Flaader paa c. 150 Stykker og fører dem til Møllen. 

Her skæres Træet, lægges op paa Pladsen og transporteres 
ud paa Skibet i den Tilstand, hvori vi senere ser det i 
Københavns Frihavn. Det er en -lang og bekostelig Proces, og 
Teaktræ-Udførslen vilde næppe betale sig, dersom ikke Kom- 
pagniet havde Træet for ingen Ting. Udgiften er Driftsomkost- 


Google 


254 


ningerne og de 10 Kr. i Told. Naar dette Beløb fradrages, er 
Resten ren Gevinst. 

Det var Købmandshuset Andersen & Komp., der i sin Tid 
af Regeringen fik den store Koncession paa Teakskove ved 
Wang-Chaw, hvor der iøvrigt vokser andre værdifulde Træsorter 
end Teak. Skoven strækker sig c. tolv engelske Mile langs 
med en af Bifloderne til Menam og fra Floden mange Mile ind 
i Landet. Der er for Øjeblikket i denne Skov beskæftiget c. 
400 Arbejdere og 60 Elefanter, som pr. Stk. koster c. 4000 Kr. 
Endelig har Kompagniet fornyligt faaet Koncession paa en 
endnu større Skovstrækning ved Muang-Præ, der ligeledes 
ligger ved en Flod og maaler tredive engelske Mile i Længden 
og mindst lige saa mange Mile i Bredden. I alt findes der i 
Siam fire evropæiske Teaktrækompagnier, som har Skovkonces- 
sioner. Tre af Kompagnierne er engelske og har i mange Aar 
gjort indbringende Forretninger. Men Teaktræet, der kun findes i 
Siam og Burma, er saa efterspurgt, at Østasiatisk Kompagni hid- 
indtil uden Vanskelighed har fundet Afsætning for sin Udførsel, og 
det samme vil sikkert vise sig at blive Tilfældet, naar alle 
Kræfter sættes ind paa Udnyttelsen af den sidste Koncession. 

I de forskellige Departementer, vi her har omtalt, forestaas 
Oriental-Store af Hr. Emil Hansen, Importen af Hr. Worm, 
Bogholderiet af Hr. Albrechtsen og Savmøllen af Maskinist 
Rasmussen. Hele Forretningen ledes af Kompagniets lokale 
Direktører E. Kinch og V. Guldberg, af hvilke den sidste særligt 
varetager Skovarbejdet. Hr. Guldberg, der tæller mellem de 
bedste Danske i Siam, assisteres i Skovene af flere unge Forst- 
mænd, saasom Hr. Mygind i Wang-Chaw og Hr. Fenger i Præ- 
Distriktet; selv har han tilligemed sin unge Frue, en Søster til 
Fru Andersen, fast Station i Bangkok. Flertallet af Kompagniets 
Folk er Mænd i Alderen mellem tyve og tredive. De udretter 
i Stilhed et stort Arbejde, først og fremmest for deres Fore- 
satte, i videre Forstand for deres Land. 

Det morsomste ved at gaa paa Jagt i Bagindien er egentlig 
den Tanke, at man kunde møde et eller andet Bestie, ja træde 
det paa Halen! Og dog er det ikke denne Tanke, det skyldes, 
at Evropæeren, naar han færdes i Troperne, saa ofte føler en 
dæmpet Angst. Der er i Skovens overvældende Naturpragt 
noget saa uforstaaeligt, nervepirrende Hemmelighedsfuldt, at det 
til Tider standser Blodet og hviler paa Brystet som en Mare. 
Uventet farer en Skræk, man aldrig før har fornummet, gennem 
Sjælen og omsætter sig til Rædsel, til panisk Frygt for Ensomhed, 
en vanvittig Længsel efter at komme bort, bort, bort — Plaf! 

Det var Andersen, der havde skudt en Hare. Jeg saa den 
hinkende løbe over en nøgen Plet i Junglen, men i det samme 
knagede Grenene tæt ved Stedet, hvor jeg stod, og foran mig 
opdagede jeg Hovederne af nogle tamme Okser, som Skuddet 
havde opskræmt. De snusede til Riffelløbet, snøftede for- 
skrækket og stolprede ind i Junglen. Imedens drog Dagen sit 
sidste Suk. I Skoven var der stille, saa forunderligt stille, til Mør- 
ket pludseligt kom væltende med det sorte Ubekendte, der er 
Nattens Gru. Men lige saa pludseligt sank Mørkets Skygger 
sammen for et gennemsigtigt Lysskær. Det var Maanen, der 
sølvklar viste sig over Palmerne og fyldte Himmelrummet med 
aandeaglige, melankolske Straaler. 

Langt om længe fandt jeg Andersen, der sad paa Strand- 
bredden med en Bunke Fuglevildt. Vi tog et Bad og gik om 
Bord paa Damperen, hvor Kineserkokken smuttede omkring, 
travlt beskæftiget med at tilberede Middagen. Det er for- 
bavsende, hvad en Kineser kan præstere, naar han savner 
næsten alle Hjælpemidler. Til Gengæld vilde et komfortabelt 
Køkken berede ham de største Vanskeligheder. At følge hans 
Bevægelser, naar han tror sig ubemærket, er en virkelig Under- 
. holdning. Bagoverbøjet hælder han med fornærmet Mine Saucen 
paa den stegte Høne, og sprutter der ham et Stænk paa Næsen, 
gør han den pudsigste Grimace. Saa tempererer han Rødvinen, 
idet han hælder Isvand over Flasken, og endelig afbryder han 

gaaet og holdt Opsyn med den forfaldne Bygning, og som 
rimeligvis vil vedblive at holde Opsyn til sin Dødsdag. Paa Øen 
lige overfor ligger Admiral Richelieus nydelige Villa, som nu 
beboes af Mus og Rotter. Da Kong Chulalongkorn byggede, 
var Koh-si-Chang beboet af Tusinder af Mennesker; da han 
rejste og aldrig kom tilbage, døde alt Liv. En af Grundene til 
Kongens pludselige Lede for Øen siges at være, at Jordarbejderne 
foraarsagede Feberepidemier. Hans Afsky for Stedet kan ogsaa 
skyldes, at den franske Gesandt, Pavie, under Fjendtlighederne 
mod Siam gik i Land og her plantede det forhadte franske 
Flag. 

Paa Øens Vestside hæver sig en stejl Klippe, hvorfra 
der er en henrivende Udsigt over Havbugten. Dybt under 
Klippen leger Fiskene mellem de store Vandplanter, der nede 
paa den hvide Sandbund tegner sig som gyldne Arabesker. 
Intet menneskeligt Væsen forstyrrer deres Fred. Midt ude paa 
Havet staar en sort Røgsky. Det er en Damper. Langt borte, 
hvor Himmel og Hav smælter sammen i en brunlig Taage, ser 
vi et Par hvidt blinkende Prikker. Det er Sejlere, der staar 
udefter for den svage Brise.  Hongkong-Damperen kalder. Vi 
skynder os om Bord, og snart passerer vi Sejlerne for fuld 
Kraft. 

Damperen, paa hvilken vi befinder os, medfører som Pas- 
sagerer 182 Kinesere. Den har Kineserbesætning, men engelsk 
Styrmand og Kaptejn. Det er almindeligt, at Damperne paa 
disse Kyster er bemandede med Kinesere, men det er ogsaa 
almindeligt, at Roret bliver kastet Styrbord, naar Kaptejnen 
kommanderer Bagbord, thi Officerer og Mandskab forstaar aldeles 
ikke hinanden, og hvert Øjeblik — og ofte i de mest kritiske 
— stirrer Englænder og Mongol studsende ned i det Svælg, der 
gaber mellem deres Sprog. Af alle andre Tungemaal paa Jor- 
dens Overflade tilegner man sig dog saa meget, at man kan 
gøre sig forstaaelig i de mest almindelige Forhold. Men at lære 
blot Begyndelsesgrundene af Kinesisk varer en Menneskealder. 

lære Kinesisk øges yderligere derigennem, at Sproget har en 
halv Snes Dialekter, der er saa vidt forskellige, at en Kineser 
fra Canton aldeles ikke kan underholde sig med en Kineser fra 
Shanghaj. Den Fremmede skelner ikke Dialekterne men hører 
i alle Tilfælde en Række lange Lyde, der mest minder om for- 
elskede Kattes Mjaven, Lyde, som den Talende ledsager med 
besynderlige avtomatiske Armbevægelser, der ligner de plud- 
selige Bevægelser hos en Sprællemand. Det Hele er saa impo- 
nerende underligt, at man i Begyndelsen ikke tror, at Kineserne 
er virkelige Mennesker. Det eneste, de har tilfælles med 
Evropæerne, er da ogsaa Fødslen, Livet og Døden. 

Foruden at underholde Evropæerens Øje og Øre reserverer 
Kineserne ogsaa en Adspredelse for hans Næse. Alt, hvad der 
omgiver Himlens Sønner, er mættet af en besynderlig Aroma, 
der desværre ikke kan siges at være mille fleurs! Hvert Rum, 
hver Tøjstump og hver Planke i Skibet gennemtrænges af en 
sødlig, sveden Duft. Lumre Stanke stiger op af Maden, fortætter 
sig i Lukaferne og siver ind i Køjekamrene, hvor man for- 
tvivlet presser Ansigtet mod. sin Hovedpude. Det nytter ikke, 
at Damperen arbejder i Søen og kastes hid og did af Havets 
Bølger. Lugten holder sig. standhaftigt i Takkelagen, i Dæks- 
plankerne og i Klædningsstykkerne. Men jo længere man rejser, 
jo stærkere føler man, at i selve Ubehaget ved Kineserne spirer 
den besynderlige Interesse, som er vakt ved deres Nærhed. Et- 
hvert Kineseransigt synes at være en Gaade, som vækker 
Gættelysten, og bagved dette enkelte Ansigt er der fire Hundrede 
Millioner lignende Ansigter, der tilsammen er den største Gaade, 
som findes paa Jordens Overflade, indbefattet Klodens Poler. 
Hvor grumme ringe er egentlig vor Viden om Verdens største 
Folk! 

I Guder! Paa den tiende Morgen genkendte jeg aldeles 
ikke mine Kinesere! De havde allesammen skiftet Dragt og 
promenerede paa Dækket i lyserøde Trøjer, himmelblaa Pludder- 
bukser, Tøjsko med tykke, hvide Filtsaaler og paa Hovedet en 

cisko, men Hongkong er kønnere, og Livet, der rører sig i Ind- 
løbet og i Havnen, er vistnok uden Sidestykke. Middelalderlige 
kinesiske Sejlskibe driver omkring med deres klodsede Ror og 
lasede Rigninger, omsværmede af kinesiske Fragtfartøjer med 
gule Sejl, der ligner Flagermusevinger, af Baade, der i Omrids 
minder om det halve af en vældig Tønde, og af Tusinder af 
Sambaner, som egentlig er flydende Huse. Færgebaadene er 
saa overfyldte af Børn og gamle Folk, at Passagererne, der skal 
betale Gildet, maa bruge Hænderne for ikke at falde i Vandet. 
Hele Familien, fra de gamle Kællinger til de mindste Unger, 
raaber og skriger, skændes indbyrdes, plasker i Vandet og holder 
en frygtelig Flyttedag. Ejerinden, en sværlemmet Dame, som 
har taget Plads ved Roret, taler ikke, men tildeler Familiens 
Medlemmer eftertrykkelige Lussinger. Et Pattebarn, som hun 
efter evropæiske Forestillinger burde bære ved Brystet, har 
hun fastsyet paa sin Ryg. 

Midt mellem disse fremmede Mennesker og løjerlige Om- 
givelser opdager jeg et Klædningsstykke, som pludseligt vender 
mine Tanker hen til andre Himmelstrøg og Egne. Etatsraad 
Andersen kommer op paa Dækket, iført en evropæisk Vinter- 
frakke. Ja, i Sandhed! Nu falder det mig ind, at vi er hen- 
flyttede til et nordligere Klima, der synes koldt, skønt det 
dog ikke er koldere end hjemme paa en Junidag. Frisk og 
oplivende er Luften, og overlegent tænker man paa Sodavand 
og Whisky. I denne Følelse, der betegner Overgangen fra 
Troperne til Kina, gaar vi i Land. 

Det første, det stærke og det varige Indtryk, man modtager 
af det himmelske Rige, er Indtrykket af, at her findes der altfor 
mange Mennesker! Hvor man end kaster Øjet hen, mylre 
levende Væsner, paa Vandet og langs Bolværkerne, i Gaderne 
og i Husene, fra Kælderne lige op til Skorstenspiberne, — for- 
gæves søger man en lille nøgen Plet. Den findes ikke! Overalt 
er der en Kineser, eller rettere: Hvor der kun syntes at være 

Plads for én, mudrer der i det mindste fem, oftere en halv 
Snes. 

Det mest nærliggende Bevis for Overfloden af Kinesere er 
den Omstændighed, at de har fortrængt Hestene. Drosken bæres 
af seks gule Herrer, der godt kan siges selv at køre, idet de 
indtager samme Plads som Hjulene paa en evropæisk Befordring. 
Man puttes med Bagage ind i Bærebøren, der ved Hjælp af et 
Par Bærestænger løftes op paa Skuldrene af de tobenede 
Droskeheste, som straks sætter sig i Bevægelse. Da man i 
Henhold til, hvad ovenfor er udviklet, ikke er videre fortrolig 
med Kinesisk, og da Kineserne selvfølgeligt ikke ved, hvor man 
skal hen i Verden, men bare lunter af, udvikler der sig et høj- 
røstet Replikskifte, hvor det gaar ud over de Gules Forfædre. 
Men tilsidst opgiver man det Hele og giver sig Kineserne i 
Vold. 

Gennem en lystig Trængsel af tyndhalsede Mongoler med 
sorte Vorter paa de flade, gule Bryster, gennem en voksende 
Færdsel af Bærestole og rutschende Rickschaer, bevæger vi os 
langs med Havnen. I det Fjærne ser jeg Andersens Bærestol 
forsvinde om et Hjørne, medens det forbavser mig, at ingen af 
os tildrager sig de Forbigaaendes Opmærksomhed. Selv synes 
jeg nemlig, det er meget mærkeligt. Men det er saa langt fra, 
at min Befordring vækker Opsigt, at jeg endogsaa paa en meget 
ublid Maade skubbes tilside af en tyk Kineser, der kommer 
susende i blaa Bærestol med Silkeopslag. Maaske er det 
en Taksameter! Kineseren har et vældigt Maaneansigt med 
sorte Øjenbryn, Overskæg, der ligner Rottehaler, og tommelange 
spidse Negle. Det er vist en Mandarin. 

. Fra Kajen træder vi omsider ind i en af Hovedgaderne, og 
straks ser jeg foran mig en By, der unægtelig virker ved sin 
Originalitet. I hele Gadens Længde synes Husene at dingle ud 
og ind, at flagre hid og did, skælvende for den mindste 
Luftning. Det er et Øjenbedrag, som skyldes, at Husenes 
Facader er behængte med løse Skilte, overmalede med 

kinesiske Bogstaver, som ligner Krebs. Da Kineserne læser 
ovenfra og nedefter, er det naturligt, at Skiltene ikke hænger 
vand- men lodrette. Og til disse Skilte, som uophørligt bølger 
ud og ind og skaber Forestillingen om dansende Bygninger, 
kommer Vrimlen af Kinesere, der fylder hver en Bod og Dør, 
ja alle Vinduerne ned ad Husenes Rækker, og mellem de gule 
Ansigter og Legemer ildrøde Balloner og mange fremmede Ting, 
man ikke straks faar fat paa, men som synes at være af en 
anden Verden eller af en omvendt Verden. I hele denne 
frygtelige Forvirring er der ikke én Linie, én Bevægelse, som 
falder sammen med den tilsvarende Linie og Bevægelse i Evropa. 
Alt er skævt, kejtet, trekantet, forvirret, sat paa Spidsen: 
En Verden, som fra et Skraaplan spejler sig i Vandet, hvor alle 
Linier og Figurer gennem Lysets Brydning faar et menings- 
forstyrrende, lidt komisk Knæk. 

Og op af dette frygtelige Virvar hæver sig det store Men- 
neskebjærg, der med Millioner Øjne stirrer ud til alle Verdens- 
hjørner. Dets Grundvolde staar i Havdybet, dets Tinde knejser 
mellem Stjærnerne, og i dets Indre vælter der sig fire Hundreder 
Millioner Mennesker, hvoraf jeg ikke kender et eneste. Det er 
et forunderligt, et æventyrligt, et hemmelighedsfuldt, et uud- 
grundeligt Bjærg. 

— — Kina. 

opførte. Hvor der før stod usle Fiskerhytter, tegnede sig snart 
en evropæisk Bys Omrids. Anlæget vanskeliggjordes dog paa flere 
Maader, idet der her som overalt i Østen, hvor Jord opgraves, 
udbrød Feber-Epidemier. Der kom en Tid, da Englænderne tænkte 
paa at opgive Kolonien, og det var først, da de havde gravet 
Kanaler, indført et kostbart Drikkevandssystem og beplantet Bjærg- 
skrænterne med Naaletræer, at de nogenlunde fik Bugt med 
Farsoten. Men endnu den Dag i Dag holder Byldepesten (Bu- 
honic plague) sig konstant i de kinesiske Kvarterer, og til Trods 
for Lægekunst og alle sanitære Foranstaltninger gør Feberen et 
rigt Bytte mellem Evropæerne. 

For den Ankommende udfolder Rheden sig som en ægte 
engelsk Handelsplads. Skibene lader og losser, Kranerne 
svinger, Spillene rasler, og Slæbebaadene, de saakaldte Slippers, 
piler afsted, fløjtende og pustende mellem store Dampere, 
der kommer og gaar. Overalt, hvorhen man vender Øjet, ser 
man mægtige Kræfter lystre stærke Viljer, og man studser ved 
Synet af de mange Tusinde Indfødte, der arbejder med en Lyst, 
som om de arbejdede i Frihed. Englænderne besidder mærkelige 
Evner til at lede Arbejdet og selv at holde Traadene i Hæn- 
derne uden altfor føleligt at krænke Andres Rettigheder. De 
optræder ikke blot som Gentlemen men som arbejdende 
Gentlemen, idet de styrer de fremmede Nationer mod bestemte 
Maal. 

Hongkong har 254,000 Indbyggere, af hvilke de 240,000 
er Kinesere, Resten Evropæere (naar herunder medregnes de 
engelske Soldater). Mellem Verdens Søhavne kommer Hongkong 
som 'Numer seks i Rækken. Dens Ind- og Udførsel var alle- 
rede i 1895 større end Londons. Hurtiggaaende Dampere sætter 
Havnen i Forbindelse med Evropa, Amerika, Philippinerne, 
Singapore, Siam, Avstralien, Japan og Sibirien. Byen raader 
over moderne industrielle Virksomheder, som t. Eks. slore 
Sukkerraffinaderier, der importerer Sukkeret fra Philippinerne 
og Java. Fremdeles Bomuldsmøller, Cementfabriker, Rebslagerier 


Google 


ES De spe de her bre Makers im Kr 
SERENE 7 Prdarn, mrdneer EG ore LØG LR 








none Fond Serra ler 500 Milo Krveer 

Buddig er nei, Hrre ct af Sme skele ise 
anno Fk 7 henh ede, sagkån, ar 
DL nr der er tes eg, den fa Alen 








272 


i Vandet, har Krigsskibet været ude i tre Aar og provianterer 
for Hjemrejsen i Hongkong. Byens Rhed er vistnok uover- 
truffen i Henseende til Salut. Orlogsskibe, der kommer og 
gaar, hilser og besvarer Hilsener, og ved særlige Lejligheder, 
som paa evropæiske Monarkers Fødselsdage, forener samtlige 
Skibes Skydevaaben sig til én Koncert. Saa dundrer Kanonerne, 
Skibsfløjterne hviner, og Officerer med trekantede Hatte paa 
Hovederne og Sablerne under Armene damper omkring i Kolibri- 
chalupper og aflægger hverandre Høflighedsvisitter. Det Hele 
foregaar med en Højtidelighed, som vilde synes komisk, saa- 
fremt man kunde frigøre sig for Billedets Alvor. Men den 
Tanke paatrænger 'sig med al sin Uhygge, at disse gallaklædte 
Officerer, der i Dag fester, spiser og drikker, i Morgen kan 
kræve hinandens Liv. Statsmændene bliver uenige tusinde 
Mile borte, og næsten avtomatisk, ved et Slag paa Telegrafen, 
retter disse Krigsskibe Kanonerne mod hverandre. Man huske, 
hvad der foregik herude under den spansk-amerikanske Krig! 

— Den engelske Handelsstad Victoria er anlagt paa den 
nordlige Side af Hongkong-Øen, hvor en flad Strand er skabt 
ved dyre Udfyldninger. Hastigt er Byen vokset op ad Skraa- 
ningen, ja Hundreder af Huse er som Fuglereder klinede lige 
op til Toppen af det høje Bjærg. Den tæt bebyggede Bjærg- 
skraaning er af megen Virkning, især naar man ved Nattetide 
kommer sejlende mod Øen og mange Mile borte øjner Byen 
som et Lysmylr, der fra Havet synes at blande sig med Stjærne- 
himlen. Lige saa imponerende er Udsigten fra Bjærgets Top. 
" Nedenunder flyder de kinesiske Fragtbaades kulørte Lygter med 
forunderlige Lysvirkninger om mellem de evropæiske Damperes 
straalende Lanterner. Herfra er det egentlig, man ret maaler 
Skibsfartens Omfang. Ethvert af disse Lys, og der kan være 
Tusinder af dem, er et Skib, der fører Mennesker og Fragt fra 
Havn til Havn. Langt ude i det Fjærne dukker Toplanterner 
op af Horisonten, eller Agterlanterner forsvinder i det dybe 
Mørke. Det er Dampere, der stævner hid fra alle Verdens 

tøjer. Hertil kommer de favnelange Lærredsskilte, overmalede 
med forgyldte Bogstaver, der flagrer hid og did i Luften som 
en bevægelig Ramme om det bevægelige Gadeliv. I den øst- 
lige Ende af Queens Road færdes saa godt som udelukkende 
Kinesere; i den vestlige, der berører Raadhuset, Theatret, 
Biblioteket, Musæet, Klubben, Post- og Telegrafbygningen, 
er Trængslen sammensat af alle mulige Folkeslag. Ærværdige 
Parsere, store fede Kinesere, sportsklædte unge Englændere, 
tyske Købmænd, vimse gule Spaniere og Portugiseres Efter- 
kommere fra den nærliggende spanske By, Macao, civile Sø- 
officerer, glade Globetrottere og hele den Verden, der samles 
om en Søhavn, Rhedere, Stevedorer, Sejlskibskaptejner, Proviant- 
handlere, Kadrejere, Lodser og Matroser fra al Verdens Lande, 
— disse og mange flere Skikkelser bølger gennem Queens Road. 

I den kinesiske Ende af Gaden bemærkes saadanne Ting, 
som købes af de Indfødte. Bod ligger ved Bod, og næsten i 
dem alle er det tjenende Personale saa stort, at Kunderne maa 
staa paa Gaden. Jo nærmere man kommer det evropæiske 
Kvarter, jo mere vokser Husene, og Forretningerne bliver større 
og elegantere, til de omsider ikke staar tilbage for Luksus- 
forretningerne i London og Paris. The, Sukker, Porcellæn og 
udskaaren Elfenben er de mest almindelige Salgsartikler, des- 
uden Sølv- og Guldsmykker, hvori er indlagt Jadesten, en dyb 
grønlig Stenart, af hvilken Kineserne ogsaa forarbejder de be- 
kendte Ringe, som Mændene bærer om Haandleddet, Kvinderne 
om Anklerne. Stenen er forøvrigt temmelig dyr og lidet efter- 
spurgt af Evropæere. Betydelig større er Omsætningen af Ting 
i Elfenben og forarbejdet Guld, der for begge Artiklers Ved- 
kommende fremstilles i det fineste Arbejde. Stilenyer næppe 
ren kinesisk; snarere er det en Efterligning af evropæiske 
Stilarter, men af Kina er dog saa meget bleven tilbage, at Tingen 
virker ved en vis fremmed Ynde. Flertallet af disse Forretninger 
ejes af Kinesere, der til Trods for deres Formuer personlig 
modtager den evropæiske Kunde, taler Pidjen-Engelsk med ham 

og siger belong. Det er en behagelig venlig, lidt barnlig Maade, 
hvorpaa kinesiske Købmænd handler. Oplivede ved Udsigten til 
at gøre Forretning tripper de omkring og tager ned af Hylderne, 
aabner smaa lakerede Æsker og trækker Skuffer ud fra Væggene. 
Butiken, der straks syntes at være tom, forvandles efterhaanden 
til en Basar. Kineseren er stolt af sine Sager. Han kærtegner det 
kunstigt forarbejdede Elfenben og holder Guldsmykkerne i Vejret 
mellem sine lange Negle, idet han tungerap vedbliver at sige 
belong, overbevist om, at Kunden ogsaa taler Pidjen. Et For- 
trin ved Pidjen-Sproget er en Ordfattigdom, der nogenlunde 
imødekommer Biblens Krav om Ja og Nej. Hvad Udtalen angaar, 
gør man sig en Forestilling derom gennem den ene Omstændighed, 
at selve Ordet Pidjen egentlig betyder Business. Naar man har 
handlet en Time og tror, at man har ført en længere Samtale, 
har man i Virkeligheden ikke sagt meget andet end: Belong 
how much? No can do og Belong too dear. Desuagtet vender 
Chefen i Forretningen sig ofte triumferende om mod sine 
Underordnede, der stumt staar og beundrer hans Færdighed i 
" Byrons Tungemaal! Men tror man endelig, at man har købt 
et smukt kinesisk Sidevaaben, viser det sig maaske, at Kine- 
seren har solgt en — Peberbøsse. 

I den evropæiske Del af Byen ligger Hongkong Hotel, der 
næsten er lige saa kendt i Østen som Raffles Hotel i Singa- 
pore. Hotellet er et femetages Bygningskompleks, der efter 
Stedets Skik er opført med alentykke Mure. Husene i Hongkong 
skal staa for voldsomme Typhoner. Det hele Uhyre af et Hotel 
med flere Hundrede Værelser er inddelt i forskellige Departe- 
menter. Ved Flytning fra den ene Etage til den anden, kan 
man næsten sige, at man har skiftet Hus. Her som i Amerika 
findes de eleganteste og dyreste Værelser i de øverste Regi- 
oner, hvorfra der forøvrigt er en henrivende Udsigt over Rheden. 
I Hotellet ser man efter lang Tids Forløb paany en aaben, 
engelsk Kamin, og skønt det egentlig ikke er nødvendigt, kan 
man ikke modstaa Fristelsen til at lade Ilden tænde i den. En 

Hygge, som var ukendt i Troperne, straaler ud af de knitrende 
Flammer. 

Ved Tiffin Kl. 1 og ved Middagen om Aftenen Kl. 7//, 
strømmer Gæsterne i store Skarer gennem Gangene og samler 
sig om de Hundreder af Borde, der pynteligt opdækkede staar 
.og venter i den store Spisesal. Hvidklædte Kineseropvartere, 
som ligner danske Fastelavnsdrenge, løber ud og ind med 
Fadene, mens Knive og Gafler larmende skærer gennem den 
højrøstede Tale. Mellem Købmænd og engelske Embedsmænd 
fra Byen sidder Skibsrhedere, Officerer, Kaptejner og en 
Hoben mærkelige Gentlemen, der vanskeligt kunde trives 
andre Steder end i Østen: Russiske Spioner, havarerede japa- 
nesiske Diplomater, industrielle Svindlere fra Tongking, politiske 
Lykkeriddere fra Philippinerne, saakaldte ,Korrespondenter" fra 
evropæiske Blade, fallerede Plantageejere fra Borneo og andre 
ubestemmelige Eksistenser, der driver deres tvivlsomme Forret- 
ninger paa Grænsen af den evropæiske og kinesiske Magtsfære. 
I dette Selskab blander der sig tilfældige Nabob”er og unge 
amerikanske Damer, om hvem det er tilstrækkeligt at vide, at 
de er uden mandlige Paarørende og er bosiddende i Hongkong. 

Naar Middagen er tilende, trækker Selskabet sig tilbage til 
den store Konversationssal, hvor Livet de følgende Timer lystigt 
pulserer, og hvor Gennemrejsende hurtigt føres ind i Byens 
selskabelige Forhold og dens Sladder. Hongkong er en Militærby, 
hvor Parolen udgaar fra den engelske Guvernør. Den højeste 
Ære, nogen Dødelig kan times, er en Indbydelse til Ekscellencens 
Bord. Byen er delt i to Dele, den militære og den borgerlige, 
der hver for sig mener at være den fineste, og af hvilke 
den sidste i hvert Fald er den rigeste. Centret for det 
engelske Selskabsliv er Klubben, der har sin særlige elegante 
Bygning med alle tænkelige sportslige og aandelige Adspredelses- 
midler fra Keglebane til Bibliotek. Tyskerne har i Hongkong, 
som næsten overalt i Østen, deres eget gotisk udstyrede Ølhus, 
hvor de sociale Modsætninger opløses i Gemytlighed. Over- 

at kende hans Familieforhold og Fortid, har ikke meget andet 
. at holde sig til end visse ydre Kendemærker. Tidt drøftes 
latterlige Smaating med den største Alvor. Det gøres t. Eks. 
gældende mod en Mand, at han er ankommen til Østen som 
2den Klasses Passager paa Lloyddamperen. Det er et Skær af 
Fattigdom, der hviler over ham som en Skygge, selv naar han 
er bleven Millionær. Storhed i Optræden, Flothed i Vaner og 
Ligegyldighed for Penge skaber social Anseelse. Men den 
selskabelige Komfort, der ofte er imponerende, dækker ikke 
altid over den aandelige Tomhed. Rigdom foretrækkes for 
Dannelse, udvendige Manerer for aandeligt Indhold, engelsk 
Stivhed for naturlig Holdning, og som Resultat af alle disse 
Særheder samler Bestræbelserne sig om at vanskeliggøre Ad- 
gangen til det lille eksklusive Selskab. Østens Evropæere lever 
i en Slags Klub, hvori den Nyankomne kun vanskeligt finder 
Optagelse. 

Særlige Omstændigheder, der er ejendommelige for Østen, 
kan forklare disse Forhold. Til den ene Side begrænses Evro- 
pæernes Koloni af Indfødte, hvorimellem der vel findes rige 
Købmænd, men næppe en eneste, der har antaget evropæiske 
Sædvaner. At omgaas en Kineser, der lever som Kineser, er 
umuligt paa Grund af den dybe Uoverensstemmelse i Tænke- 
maade og Levevis. For den engelske Købmand er Kineseren 
ret og slet Kuli, og da Købmanden sjældent har Samkvem med 
de videnskabeligt dannede Indfødte og vel heller ikke vilde 
respektere deres Dannelse, saa er hans Følelse for de Gule 
blandet med Foragt. Hertil har endelig det sidste Aars For- 
viklinger føjet det politiske Had. Kineseren akcepteres ikke, 
og er der en nyankommen engelsk Embedsmand, som af mis- 
forstaaet Tjenesteiver indbyder en Mandarin til Selskab, vækker 
det en Storm af Indignation. 

Til den anden Side begrænses det evropæiske Selskab af 
de lavere stillede Evropæere, Søfolk og Værnepligtige, der af 
gode Grunde frygtes endnu mere end Kineserne, thi mellem 

Vejret og befinder sig foran et Hotel. Saa tror man sig, idet 
man pludselig ser den imponerende Udsigt, svævende i en 
Ballon. Dybt under den grønne Bjærgskrænt ligger Byen, og 
under Byen Havet, der er oversaaet med Dampere og Skibssejl; 
fjærnere ser man Halvøen Kawloon med den store meteoro- 
logiske Station, der bestyres af en dansk Mand, Hr. Doberck. 
Hinsides Kawloon skimtes det gule Fastland. 

Vender man sig mod den anden Side, har man Udsigt over 
Bjærgets indre Skraaning, der — som man ser paa Billedet, — 
er bebygget med elegante hvide Villaer. Op ad de grønne 
Skrænter tegner Vejene sig som lysende Linier. Det hele gør 
et ejendommeligt, et østerlandsk, et rigt og festligt Indtryk. 

Har man Forbindelser og bliver indbudt til Ejeren i et af 
disse Huse, tilbringer man en Aften, som Rigdom og godt 
Selskab i Forening gør uforglemmelig. Her som i Singapore 
sætter Evropæerne megen Pris paa Bordets Glæder. Har man 
set, hvad der spises og drikkes ved en større Middag, er 
man ikke saa forbavset over, at Flertallet af Hongkong-Køb- 
mændene med korte Mellemrum maa ,skifte Klima". Det vil 
sige, at de maa løsrive sig fra et Selskabsliv, der vilde være 
ødelæggende for Legemet ogsaa andre Steder end i Hongkong. 

Naar Middagen er tilende, lader man sig i Bærestole trans- 
portere ned ad Bjærget, og under sine Fødder, nede i den 
oplyste By og ude over den aabne Rhed, har man et natligt 
Skuespil, som det nok er værd at nyde med en brændende 
Havanna i Munden og en let Champagnerus i Hovedet. Damernes 
og Herrernes Bærestole holdes under Nedstigningen ved Siden 
af hinanden, hvad der aabner Adgang til lidt Flirt i Luften. 
Pudsige Scener fra disse Nedstigninger kan lettere tænkes end 
beskrives, som naar en Englænder lader Kineserne underneden 
gaa paa Frierfødder! Henslængt i Bærestolen med korslagte 
Ben og melankolsk nedhængende Whiskers, anholder Mr. Smith 
om Miss Roberts Haand, da Kulierne i det samme snubler, og 

langsomt sætter. Skovlhjulene i Bevægelse. Paa Broen, der er 
overfyldt af langpiskede Turister, belæssede med Bastmaatter, 
Opiumspiber og lakerede Maddaaser, opstaar der i sidste Øjeblik 
en haarrejsende Forvirring. "Ud og ind puffes de gule Passagerer, 
Broen kastes af, og under dundrende Gongongslag letter Skibet. 
Kinesere, der ikke skulde med, er blevne puffede om Bord, 
medens andre Kinesere, der skulde med, men altfor længe har 
staaet og trykket deres egne Hænder, foreløbigt maa blive i 
Hongkong. 

Vi sejler, og idet vi passerer Skærgaarden mellem Hong- 
kong og Fastlandet, er der gunstig Lejlighed til at se sig om 
paa Floddamperen, som indenfor et snævert Omraade afspejler 
næsten hele det kinesiske Samfundsliv. Overdækket er for- 
beholdt de evropæiske Passagerer, de underste Etager Kine- 
serne, der efter deres større og mindre Fornemhed er inddelte 
i en første og en anden Klasse. Paa første Klasse rejser Manda- 
riner og rige Købmænd, klædte i stærkt farvede Silkedragter, 
der gør det vanskeligt at skelne Mand fra Kvinde, især da 
Manden bærer Skørter, Kvinden Benklæder. Man opdager dog 
snart, at Damerne under Rejsen holdes afsondrede i særlige 
Kahytter, og at de ikke gærne viser deres Ansigter, selv om 
de ikke, som Kvinderne i Tyrkiet og Ægypten, gaar med Maske. 
Overfor de Fremmede indtager deres Mænd en vis høflig, und- 
vigende og reserveret Holdning, der naturligt forklares af de 
meget mærkelige Forhold, hvori Kineserne staar til Evropæerne. 
Denne Floddamper t. Eks., der ejes af Kinesere og sejler for 
Kinesere, er indrettet saaledes, at de evropæiske Rejsende — 
vi er i Øjeblikket to! — har mere Plads end samtlige tolv 
Hundrede Indfødte, der dog befinder sig paa deres eget Skib. 
De Gule kan slet ikke faa Billet til Overdækket, som bevogtes 
af Soldater. I Spisesalen, "hvor der er Plads for fyrretyve 
evropæiske Rejsende, er der paa Væggene ophængt skarpladte 
Karabiner. Man tænke sig disse Karabiner overførte paa et 
evropæisk Forhold, som t. Eks. paa Ruten mellem Korsør og 

Turistdragt. Fra Kalotten blinker Mandarinknappen, og fra 
Brystet straaler Guldfasanen, der betegner anden Mandarin- 
klasse. Rimeligvis er den kinesiske Herre Rektor for en lærd 
Skole, Inspektør i Toldvæsnet, eller han er Præsident for en 
af Landsbyerne, der ligger langs med Perlefloden (enkelte af 
dem har over 200,000 Indbyggere); alt tyder paa, at han er 
en Mand af fornem Dannelse og Rang. 

Men satte han sig ved Middagsbordet, vilde den første den 
bedste evropæiske Købmand, der ikke ejer Tiendedelen af hans 
Kundskab og Indflydelse, rejse sig og indigneret klage til Kap- 
tejnen, ja maaske til Konsulen, og Klageren vilde faa Medhold 
i hele det evropæiske Hongkong. 

Desangaaende faldt jeg i Samtale med min tilfældige Led- 
sager, en Schweitzer-Købmand ved Navn Suitner. Han blev" 
frygtelig opbragt over min Naivetet. 

»Hvad!" raabte han, ,vil De spise til Middag med en Mand, 
der ræber over Suppen, putter Stegen i Munden med Fingrene 
og i Damernes Nærværelse tørrer Næsen med Bagen af sin 
Haand?" 

Jeg vidste endnu ikke, at Mr. Suitner havde nogen Ret. 
Selskabelig Omgang mellem Evropæere og Kinesere er til ringe 
Glæde for begge Parter; i de fléste Forhold, der berører det 
private Omraade, gør de bedst i at gaa hver til sin Side. Kun 
maa det siges at være mere, end man med Billighed kan for- 
lange, at Kineserne, som her paa Floddamperen, overlader 
de Fremmede deres bedste Pladser og forsyner dem med Vaaben, 
for at de kan skyde paa de hensynsfulde Værter. Kineserne 
betragter inderst i deres Hjærter alle Fremmede som Djævle, 
og af den Ærbødighed, de nødtvungent viser dem, kan man 
nogenlunde maale Dybden af deres Had. 

Fra Skibets øverste Etager, der som sagt er reserverede 
Evropæerne og de velhavende Kinesere, stiger vi gennem en 
Luge ned paa Mellemdækket ,og studser ved Synet af de gule, 

et Glas Absinth. De ryger et Par lange Drag, støder Røgen 
ud gennem Næseboerne, vikler omhyggelig den kostbare Pibe 
ind i et uhyre Silkestykke og fortsætter Læsningen af deres 
kinesiske Aviser. Andre spiller en Slags Domino, hvortil de i 
Stedet for Brikker anvender aflange sorte Stene eller Papstykker 
med Billeder af Stenene. Hvor to Kinesere spiller, er der altid 
andre Kinesere, som med den største Interesse følger Spillet. 
Ved en Buffet i Salens bageste Ende udskænkes kogende Vand 
til The. Fremdeles sælges ved Buffeten Ingefær, Sukkerrør- 
stokke (som gnaves) og vamle Melkager, der koster fem Cash 
(omtrent en dansk Øre). Femtallet staar skrevet paa et Træ- 
stykke, der ligger mellem Kagerne. Hist lytter Kineserne til 
den blinde Musikers Gongongspil, her samler de sig om en 
professionel Fortæller, der foredrager Spøgelsehistorier, men i 
hvad de saa end foretager sig, forholder de sig ganske ube- 
vægelige. De smiler ikke og lader sig ikke henrive til nogen 
Art af Sindsbevægelse. En dødningeagtig Ælde præger alle 
Ansigter. 

Ved Opstigningen fra dette usædvanlige Selskab bemærkede 
jeg, at Forbindelsen mellem Skibets Over- og Underverden ind- 
skrænkede sig til et Par smalle Døre, der var aflaasede og 
bevogtede. Senere fortalte man mig, at Skibets Kedler kunde 
aabnes ind til Mellemdækket, saa at alt Levende derinde i 
Løbet af et Par Minutter kunde skoldes. Saadanne Foranstalt- 
ninger skyldes dog maaske særlig Frygten for Sørøvere, der 
til Tider har indsmuglet sig mellem Passagererne og undervejs 
har plyndret Rub og Stub. Kaptejnen paa Skibet, der to Gange 
havde været i Knibe, var saa henrykt over de nye Sikkerheds- 
foranstaltninger, at han under Forevisningen nær havde lukket 
op for Ledningen med den hede Damp! 

Imedens passerede vi Flodmundingen, der mellem Hongkong 
og Fastlandet er overfyldt af store nøgne Bjærgøer, som endnu 
skal være Tilholdssteder for Sørøvere. Det er ikke længe 
siden, de paa dette Sted kaprede et stort kinesisk Dampskib, 

men at Pengene rimeligvis er blevne forsinkede i den militære 
Yamen (ved Yamen maa man overalt i Kina forstaa et Departe- 
ment, hvori der sidder Mandariner). Forsvaret af Flodmundingen 
(kaldet Fun Lun, 2: Tigermunden, efter Kystens Form og 
Vandets Farve) er da foreløbigt overladt til Gudinden Ha-lien- 
Kau, som Mandarinerne i Mangel af Kanoner har opstillet Øst 
for Fæstningen. Den gamle Dame er en Vandgudinde, og hvad 
skal Kineserne saa med Krupp! 

Vi passerer Fæstningen og Templet, og til begge Sider ser 
vi nu for første Gang det virkelige ægte Kina, der i landskabelig 
Henseende er mere nordisk end alle Landskaber, vi tidligere 
har set i Østen. Markerne er flade, ganske gule og gennem- 
skaarne af snorlige Kanaler, der minder os om Zwibellandskabet 
ved Haarlem. Og ikke alene Opdyrkningen men Bebyggel- 
sen viser, at vi befinder os i et meget gammelt Land. 
Kineserbønder med Piskene oprullede i Nakkerne er i Færd 
med at vande deres Agre. Enkelte af dem bærer røde, spidse 
Hatte, som i Forbindelse med et Par hvide, korte Skørter er 
deres hele Klædning. Fra Floden føres Vandet ind paa Markerne 
og fordeles gennem smaa Kanaler. Digerne er talrige og 
byggede med megen Kunst. Til Agre, der ligger højere 
end Floden, hæves Vandet op ved Hjælp af gamle Paternoster- 
værker, der bidrager til at give Landskabet et forunderligt 
middelalderligt Udseende. Her har vi Billedet af Ditmarsken, 
da Gorm den Gamle regerede i Danmark! 

Befolkningsmængden i Kina er gennemsnitlig 6&£ Mennesker 
pr. Kvadratkilometer (i Jylland 37 Mennesker); men da en be- 
tydelig Del af det indre Kina er ubeboede Bjærgegne, findes 
Kineserne stærkt samlede i de østlige Provinser. Som Følge 
af Befolkningstætheden er Jorden opdyrket med den største 
Omhu. Agrene er stykkede ud i ganske smaa Bede, af hvilke 
et meget lille Stykke er tilstrækkeligt til en Families Underhold. 
Vi sejler Time efter Time gennem flade Marker, hvor Bønderne 
er i Færd med Rishøsten. Der høstes to Slags Ris. Paa de 

egen Husstand. Kunstig Gødning kendes ikke og er heller 
ikke nødvendig. Jorderne i Østkina er saa kraftge, at de 
uden at slappes har været høstede tre Gange aarligt siden 
en Oldtid, der ligger adskilligt længere tilbage end den evro- 
pæiske. Naar Høsten er bjærget, sælges den til lokale Opkøbere, 
der berejser Landet og betaler med Nødvendighedsartikler eller 
med smaa Messingpengestykker, som Kineserne trækker paa 
en Snor. Skønt Kina har den største Bondestand, der indenfor 
et enkelt Riges Grænser findes i Verden, ejer Landet vist næppe 
en eneste ,Agrar". En Risbonde med Familie ernærer sig for 
fire til seks Kroner om Maaneden. Tjenestetyendet gør ham 
ingen Kvaler; mangler Bonden Medhjælp, forener han det nyttige 
med det behagelige og gifter sig med endnu en Kone. Kvin- 
derne og Børnene maa arbejde. Selv tillaver Bonden de varme 
Risretter, ryger Opiumspibe og læser sin Avis. 

— Floddamperen stopper et Øjeblik ved Bambusstaden 
Whampora, der engang har været Cantons Havnestad. Byen 
er nu reduceret til et usselt Fiskerleje, hvor der skal findes en 
Marineskole, dog uden en eneste Elev. Et Par kinesiske 
Torpedobaade, begge byggede i Tyskland, ligger opankrede 
foran Bambusstaden beskæftigede med at udbedre de lange 
Rækker af Pæle, Kineserne har rammet ned paa tværs af 
Floden, saa der er bleven en ganske smal Gennemgang for 
Handelsskibe. Pælene, som vi med yderste Forsigtighed pas- 
serer, synes til Trods for deres krigeriske Formaal at have 
været et Fredens Hjælpemiddel for Flodfiskerne, der benytter 
dem til Anbringelse af deres Garn. De klodsede Baade, Fiskerne 
betjener sig af, vrikkes med selve Roret, der spiller i Vandet 
som en Fiskehale. Flodbaadene har forude paa begge Sider af 
Bougen paamalede Øjne, udførte i flere Farver og af anselig 
Størrelse. Om disse Øjne hedder det i Fiskernes Pidjen: No 
got eye, no can see. No can see, no can go. (Hvem, der ikke 
har Øjne, kan ikke se. Hvem, der ikke kan se, kan ikke gaa). 
Tilsyneladende er Kineserne mere overtroiske end andre Asiater, 

Kina søger man forgæves Markens Blomster; de findes ikke. 
Derimod ser vi paa nøgne Buske store vilde Roser, ensomme 
og hjælpeløse og — som vi senere erfarer — uden Duft. 

Baadefærdslen paa Floden er imedens bleven livlig. Mellem 
Sambaner, der ligner flydende Tøfler, ser vi Lastbaade, som ved 
deres kluntede Bygning vender Tanken hen paa Middel- 
alderen. Djunker med brede Maattesejl, Frugtbaade, ladede 
med de gule, haardskallede kinesiske Appelsiner og med den 
yndede Frugt Li-chee, der minder om et grønt Jordbær, Hø- 
Pramme, der er saa lastede, at Baadene er ganske skjulte, og 
Fartøjerne ligner svømmende Stakke. Men fra Toppen af 
Stakken flagrer den kinesiske Vimpel, og bagved Stakken staar 
Kineseren og styrer med sit brede Roer. Andre Baade, ejen- 
dommelige ved deres kolossale Bredde, er ladede med Salt. 

Indførslen af denne Nødvendighedsartikel er et Regerings- 
monopol, og Embeder, der staar i nok saa fjern Forbindelse 
med Saltet, er meget efterstræbte af Mandarinerne. Ved at 
lukke deres ene skæve Øje for Smuglerne, skal de tjene mere 
paa én Dag, end de kan tjene ved at holde begge Øjne aabne 
et helt Aar. 

Mærkelige store Transportbaade bliver stagede frem af en 
Snes Kinesere, der staar paa Rælingerne og, idet vi glider forbi 
dem, gaber paa os med aabenstaaende Munde. Meget mærke- 
ligere er dog de store Hjulskibe, som uophørligt plasker op og 
ned ad Floden. Skovlhjulet, der er anbragt bag i Skibet, bliver 
traadt af fattige Passagerer, som paa denne Maade arbejder 
for Billetten. Evropæere fortæller, at fremskridtsvenlige Kine- 
sere ikke blot udstyrer Trædebaadene med Skorstene, men at 
de fyrer under Skorstenene, saa Baaden, ligesom en Damper, 
laver Røg. Fyringen og Røgen er dog maaske Overdrivelser, 
men sikkert er det, at enkelte af Trædebaadene flotter sig med 
Skorsten og Ventiler, og at de ,damper" op og ned ad Floden 
komplet ligegyldige for de virkelige Dampere, der hviner af 
Forskrækkelse. Floden er omsider saa mylrende fuld af Far- 

Menneskeboliger, Sambaner, Djunker og flydende Restavrationer, 
de saakaldte ,Blomsterbaade", der er vrimlende fulde af dukke- 
fine, elfenbensagtige Glædespiger. Det er vanskeligt at begribe, 
hvorledes vi skal komme ind til Anlægsstedet; det sker omsider 
ved, at Damperen sætter Skovlene i Bevægelse og langsomt 
presser sig gennem Trængslen. Kineserfiskere, Færgemænd og 
Djunkførere, der synes at blive masede, protesterer voldsomt, 
men uden at der hænder den mindste Ulykke, ligger vi inden 
ret længe fortøjede ved en Bro. 

Man havde sagt mig i Hongkong, at Evropæere ikke 
gaar i Land til denne Side. Det vilde ogsaa i Øjeblikket være 
komplet umuligt. Saa langt Øjet rækker, ser vi fra Skibet ud 
over et bølgende Mylr af gule Ansigter, Lastdragere, Spidsbube, 
Kvælere og Banditter, bevæbnede med lange Stænger og Bære- 
redskaber, hvormed de synes at ville overfalde Floddamperen. 
En uheldsvanger Stilhed hviler over Mængden, men gennem 
Stilheden er det, som om der fra de gnistrende Øjne steg 
rædselvækkende skarpe Skrig. 

— Glad ved at undvige denne Vrimmel begav jeg mig ad 
Søvejen hen til Shaméen, den lille Ø, der er forbeholdt de i 
Canton boende Evropæere. Øen er en Slags Fæstning, for- 
bunden til Fastlandet med smalle Vindebroer, bevogtede af 
Soldater. For femogtyve Aar siden var Shaméen en nøgen 
Sandbanke, som Evropæerne lod opfylde, beplante og befæste. 
Byen, der er bygget derpaa, er uden Gader, thi ogsaa her har 
Bærestolen fortrængt de evropæiske Befordringsmidler. Spa- 
serestierne, der forbinder Villaerne, er smukt bevoksede med 
Træer. Forøvrigt har Øens to Hundrede Beboere indrettet sig 
som en lille Stat med Raad- og Domhus, Theater, filbarmonisk 
Forening, Lawn-Tennisplads og Klub. Kineserne har vel et Par 
Gange forsøgt at overrumple Shaméen, mmen uden Held. Sidste 
Gang, for ti Aar siden, lykkedes det dem dog at afbrænde en 
Del af Bygningerne, og siden har Evropæerne, saavidt det. lod 
sig gøre, haft et lille Krigsskib liggende ved Øen. I Øjeblikket 

fattige Kulier sad i Dørene og spiste deres Ris. Ved Enden af 
Gaden blev jeg standset af en lukket Port. 

Hvor mærkeligt det end syntes, var det altsaa sandt, at 
Canton lukkes og aflaases ved Solens Nedgang. Fra Klokken 
seks om Aftenen til Klokken seks om Morgenen er to Millioner 
Mennesker indespærrede. Portene bevogtes af kinesiske Sol- 
dater. Ingen maa passere. Byen ligger som en Skildpadde, 
der slumrer i sin Skal. 

Jeg stod ved Porten og kiggede gennem en Sprække ind i 
Canton, hvor Gaderne var oplyste med Papirlamper, og hvor 
Kinesere og Kineserinder smuttede afsted paa lette Kattefjed. 
Længe stod jeg der, naglet til Stedet af en vis intens Besyn- 
derlighed. Det forekom mig, at de to Millioner Sjæle, der rørte 
sig derinde, hørte hjemme paa en anden Klode, og at de be- 
fandt sig her paa Jorden ved en Fejltagelse, der var forbleven 
uopklaret i mange, mange Tusinde Aar. 

Og med Følelsen af, at noget Usædvanligt ventede mig, 
gik jeg den samme Vej tilbage og kom ind paa Shaméen, hvor 
Mørket nu havde indhyllet Træer og Huse. 

Butiken sin Kultur. Byen er maaske vokset, men den har ikke 
gennemgaaet nogen Udvikling. I Dag som i Oldtiden lever to 
Millioner Mennesker uden Vandledninger, Kloaker, Sporvogne, 
Telefon og Telegraf. Enhver Ting, stor og lille, i denne By er 
da en Oldtidslevning. Hos Vaabenhandleren, hvor jeg købslaar 
om en Daggert, er alle de Brugsgenstande, der fylder Boden, 
Guldkorn for en Samler. Mandens Vægte, hans Vandpibe, hans 
Thekop, hans Regnebrædt og Skrivemateriale — alle disse Ting 
er Antikviteter samtidig med, at de belærer os om et endnu 
levende Folk, der tæller flere Sjæle end det engelske Kolonirige, 
de forenede Stater, Rusland og et Par evropæiske Kongeriger 
tilsammen. Hvilken Guldgrube for en Turist! 

Svævede vi i en Ballon hen over denne Millionby, vilde vi 
nedenunder os se en uhyre tæt bebygget Lavning uden Torve, 
Kirkespir og Taarne, intet andet end en vældig dunkel Men- 
neskemark, gennemskaaren, af en gul Flod. 

Men vi er ikke i en Ballon! Ledsaget af Føreren, der 
næppe kender andet af Canton end det Kvarter, hvori han selv 
lever, flakker vi om paa Maa og Faa. Der er næppe mange 
Indfødte, som turde paatage sig at være Vejviser, thi Gade- 
nettet i Canton er saa indviklet som det kinesiske Alfabet. 
Aabne Pladser og Boulevarder findes ikke. Fra enkelte Hoved- 
aarer udstraaler Tusinder af Sidegange, hvor Lugten trodser al 
Beskrivelse. En almindelig Droske kunde ikke passere Gaden, 
hvori der paa Grund af nedhængende Skilte og et Tag af 
Maatter sædvanlig hersker Halvmørke. Byer som Jerusalem og 
Konstantinopel er renlige i Sammenligning med Canton. Man 
vader gennem et stinkende Ælte, der synes at flyde ned ad 
Husenes Vægge. Mangelen paa Luft og Urenligheden i Brøndene 
forklarer, at her holder alle Østens Pestsmitter deres aarlige 
Kongres. 

Husene i Canton er uden Hensyn til Kvarterets større eller 
mindre Finhed opførte af grove, graa Mursten. Indgangene og 
Hjørnerne af Granit. Stuerummet er som Regel ved kinesiske 

Skærmbrædter delt i to Dele, af hvilke den bageste er for- 
beholdt Privatlivet, dersom dette da ikke er henlagt til en særlig 
Bagbygning. I Forretningsgaderne, hvor Husene ofte mangler 
Ydervægge, er Butikerne altsaa aabne ud til Gaden. Om Natten 
tilstænges de med Bjælkegitre. Mørke Teglsten dækker de flade 
Tage, hvor man forgæves søger efter en Skorsten. Den findes 
ikke. Røgen fra Kaminerne og de simple Ildsteder trækker ud 
af Vinduerne. Da Gaderne er tildækkede foroven, altsaa egenlig 
en Slags Passager, vilde Værelserne i Husene blive mørke, om 
.ikke adskillige af dem fik Ovenlys gennem et Hul i Loftet. 
De bedre Købmandsgaarde er kostbart udstyrede.  Butiks- 
rummene er høje og rummelige. Væggene prydede med Gallerier, 
forgyldte Drageskikkelser og Skrifttegn. I Baggrunden ser man 
Forretningsmandens Husguder i anselig Størrelse anbragte 
imellem tændte Lys. Egenlig har man mere Indtryk af et 
Tempel end af en Forretning. Udstilling af Varer og Skabe 
med Skuffer 0. l. kendes ikke. Rundt om i Butiken sidder 
altid en Del unge Kinesere, der tilsyneladende ikke bestiller 
andet end at tænke. Det er Slægtninge af Ejeren og Husets 
Venner. Den Fremmedes Indtræden vækker ikke videre Opsigt; 
i det højeste rejser Principalen sig, rækker Vandpiben til en 
Underordnet og begynder uden at sige noget at fremtage for- 
skellige Sager, som han vvilligt lægger op paa Disken. Evro- 
pæeren, der vil købe, søger at skjule sin Beundring, men denne 
undgaar aldeles ikke Kineserkøbmandens fintfølende Opmærk- 
- somhed. Roligt vedbliver han at lægge frem, som om Forret- 
ningen aldeles ikke interesserer ham, og han vedbliver at for- 
holde sig komplet ligegyldig, til den Fremmede siger: How 
much? Pludselig gaar der da et Sæt igennem Kineseren, og 
med en paatagen troskyldig Mine forlanger han det dobbelte af 
sin Pris. Forhandlingen er indledet og fortsættes ved Hjælp af 
Fingersproget. Købmanden, der vedbliver at raabe: no can do, 
er pludselig bleven Fyr og Flamme. Han løfter Skuldrene, slaar 
ud med Armene og citerer Brudstykker af Laotse og Confucius 

Men i samme Øjeblik, Forretningen er afsluttet, falder han til- 
bage i sin gamle Flegma.  Pengestykkerne, han modtager, 
lægger han omhyggelig paa en Pengevægt. Naar de er vejede 
og befundne fuldvægtige, laver en af Medbjælperne et lille Hul 
i dem og trækker dem paa en Snor. 

Det er en Ejendommelighed ved Canton, at den samme 
Artikel fabrikeres og sælges i samtlige Værksteder og Butiker 
i et bestemt Kvarter. Vi vandrer gennem Gader, i hvilke der 
findes Hundreder af Silke-Forretninger, og gennem andre, hvor 
der erfé og alene fabrikeres og sælges haandbroderede Puder, 
emaillerede Sager, udskaaret Elfenben, Sølv- og Guldsager, 
malede Silketøjer og Arbejder af Sten. I de nærliggende snævre 
Gyder, der labyrintisk omslutter Handelsgaderne, er Lejlig- 
heden bekvem til at iagttage Landets Industri. I beskedne 
Omgivelser sidder Kineserne ved Silkevæven og forfærdiger 
Artikler, der blandt Vestens Damer nyder Anseelse som de 
største Rariteter. Her staar den kinesiske Guldsmedesvend og 
holder dyrebare Klenodier og Ædelstene mellem sine lange 
Negle. Mænd med smalle magre Ansigter, med Hornbriller paa 
Næsen og et Sækkeforklæde bundet om det nøgne Overlegeme, 
staar. bøjede over smaa Borde og arbejder i ædle Stene og 
Metal. Hvor ukendte og uanselige de end cr, saa er det dem, 
der skabte hele Cantons Storhed og det moderne Kinas eneste 
Berømmelse. Til de vigtigste Industriartikler hører den kine- 
siske Vifte. Man passerer Tusinder af Værksteder, hvor Vifter 
" af de besynderligste Former og med de kosteligste Indlæg af 
Guld og Ædelstene skabes mellem Hænderne paa Arbejdere, der 
for en Dagløn af en Snes Ører sidder bøjede over Bordet deres 
hele Liv. Bagvendt er Arbejdsmetoden og barnligt det kinesiske 
Værktøj. I Klejnsmedeværkstederne, hvor Svendene laver sind- 
rige Laase og Kunstsmedeartikler, er der saa godt som ikke et 
eneste Redskab eller en Bevægelse, der minder om de til- 
svarende Redskaber og Bevægelser i Evropa. Naar danske 
Klejnsmede filer, spænder de Stykket, de filer, i Skruestiken 

og filer det ved at føre Filen over det. Kinesernes Fremgangs- 
maade er den modsatte. De spænder Filen fast i Skruestiken 
og filer ved at føre Laasestykket over Filen. Først synes man, 
at det er meningsløst, men alt beror til syvende og sidst paa 
Vanen, og ofte finder man i Kina, at åer er Fornuft i det, der 
straks forekommer mærkeligt. Evropæerne betaler t. Eks. deres 
Læge for den Tid, de ligger syge, Kineserne for den Tid, de 
ikke fejler noget. Naar Kineseren gør sig fortjent til Titel, til- 
deles Titlen hans Fader, selv om denne er død. Det Offentlige 
hædrer Ophavet til en samfundsnyttig Søn! Man kan sige, at 
det er bagvendt, men man kan ogsaa sige, at hvor det gælder 
Titelgalskabens Udryddelse, er det den højeste Fornuft. 

Til Cantons industrielle Virksomheder, — og deres Tal er 
Legio —, anvendes udelukkende Haandkraft. Der findes næppe 
en eneste Dampmaskine i Byen, og Røgen fra Dampskorstenene 
sværter ikke Himlen. Menneskene er tilstede i en saadan Over- 
flod, at de har kunnet holde Maskinerne ude. Det er Grunden 
til, at den kinesiske Kunstindustri endnu ejer en Oprindelighed, 
der gør den enestaaende i Verden. Cantons Silketøjer, Vifter, 
Elfenbenssager og Guldsmedearbejder kunde næppe gøres efter 
af Evropæerne, og var det muligt, vilde Arbejdslønnen i Evropa 
endda umuliggøre Konkurrencen. Man køber billigt i Canton, 
selv om man i Silkemagasinerne finder Draperier, der koster 
indtil tusinde Pund. Hver enkelt Ting er haandforarbejdet og 
har sit Særpræg. Tyske Handlende har forsøgt at indføre disse 
Sager til Evropa, men uden Held. De saakaldte Galanterivare- 
artikler har fordærvet evropæiske Køberes Smag. 

Med stigende Overraskelse vandrer man gennem Hundreder 
af Gader, der nøjagtigt ligner hverandre i det Ydre og kun er 
forskellige i Henseende til Butikerne og disses Udstyr. Forret- 
ningsgaderne er brolagte med firkantede Fliser, der som Regel 
vipper for Fodtrinet og udsender lange Straaler af Snavs. 
Rendestene er ukendte. Rengøringen besørges væsentligst af 
løsgaaende, skabede Hunde, som man sørger for at holde i en 

passende Afstand. Hundegalskaben skal nemlig være almindelig 
mellem disse firbenede Sundhedspolitibetjente. Ved Gade- 
hjørnerne er der Brønde, hvor Beboerne henter deres Drikke- 
vand.  Gadebrønden, der foroven er beskyttet med et lille 
Stengærde, maaler en Alen i Diameter, og Vandet, den inde- 
holder, er næppe renere end Kloakvand. Desuagtet skal det 
være mindre farligt for Kineserne end Flodvandet, der foruden 
at være forurenet af Uhumskhederne fra Byen, er forgiftet af 
visse Plantevæksters Frugter. Husene er overdækkede af Skilte, 
der ofte i Længde maaler 7—8 Alen. Røde Sløjfer viklede om 
Skiltet meddeler en glædelig Begivenhed, Bryllup, Barnefødsel " 
0. S. V., graat Sækkelærred et Dødsfald. Købmanden og hans 
Hjælpere, der bærer Sørgedragt, er klædte i Hvidt. Gaderne 
har Navne ligesom i Evropa, t. Eks. ,De gode Hjærters Gade", 
»De ædle Dyders Stræde" 0. s. v., eller de er opkaldte efter 
Beboernes Haandteringer, t. Eks. ,Guldsmedenes Gade", ,Bast- 
bindernes Stræde" o.l. Endelig findes der i Canton: Smedegade, 
Murergade, Bambusgade etc. Paa Skiltene staar de Handlendes 
Navne, af hvilke ,Troskab", ,Godhed" etc. er Egennavne, der 
omtrent er saa almindelige som hjemme Petersen og Hansen. 
Men uden Hensyn til hvad Købmanden hedder, bærer hans 
Forretning et eller andet Firmanavn, som t. Eks. ,,Køberens 
Fordel, ,Menneskehedens Frelse" eller ,Armodens Ophævelse" ; 
det er dette Navn og ikke Egennavnet, der findes i Forretnings- 
seglet og gaar i Arv fra Slægt til Slægt. Jubilæumsmanien er 
mindre udbredt i Kina end i Danmark, og Kineserne vilde 
formodentlig smile ad evropæiske Forretningsjubilæer, som 
spænder over en. Menneskealder. Der er i Canton faktisk Køb- 
mandshuse, i hvis Bøger man kan kontrollere, hvad Menneskene 
købte, spiste og drak paa Tider, da Kristian II regerede i 
Danmark; og der er Forretninger, som er ældre end Køben- 
havn. 

Hvad vilde der ikke blive læsset paa Menneskeryg, dersom 
vi en eneste Dag savnede de almindelige Transportmidler i en 

tungsindig Alvor i de gule Barneansigter. En gammel Handels- 
mand, der bærer forloren Rottehale i Nakken, falbyder Lotteri- 
sedler og gør hastige Forretninger. Sandsigeren, der er klædt 
i spraglede Laser og i det hele virker ved sit fantastiske Ud- 
"seende, blæser paa en snøvlende Træfløjte og tilbyder at for- 
. udsige de Handlende, hvor meget de vil profitere af deres paa- 
begyndte Forretninger, og snøftende af Glæde hører de Handlende 
paa Spaamandens Løfter om Profit. Kvinder, der med deres 
malede Ansigter og røde Tøjblomster i Haaret ligner Skrige- 
dukker, tripper ubehjælpsomt ned ad Fliserne. Deres Bevægelser 
er sprællemandsagtige, deres Ansigter, som intet Smil opliver, 
stivnede under Rispudderet og det tætte Sminkelag. Vandrende 
Boghandlere falbyder kinesiske Bøger, hvor Slutningen af Histo- 
rien efter kinesisk Orden findes paa første Side. Gravøren sætter 
sine Mejsler og Tinkturer op ad Husene og tilbyder med høje 
Raab de Forbigaaende et Monogram. Lasede Præster slæber 
afsted med Træfisken, hvori de samler ædle Giveres Gaver, 
væmmelige Hunde, der ligner skidne Grævlinge, snor sig ind i 
Vrimlen, snusende til Gadens transportable Restavrationer, som 
med dampende Kogekar og Gryder hængende paa Bambus- 
stænger indbyder Forbigaaende til et hastigt Maaltid. Sand- 
sigeren bearbejder sin Gongong, Ligtorneoperatøren sin hule 
Træplade, og det er ganske uden Forskel, om man foreviser 
Sandsigeren en Ligtorn eller anmoder Ligtornemanden om en 
Sandhed. Tiggere, der vil opvække Medlidenhed, dunker 
Hovedet saa frygteligt mod de skarpt fremspringende Fliser, at 
Blodet sprøjter fra dem i dampende Straaler, medens snøftende 
Svin gennemroder Affaldsdyngerne med Tryner, der er lige 
tykke foroven og forneden. Hvilket Mylr! Lastdragere, Banan- 
sælgere, Børn i alle Aldre, støjende Kollektører og raabende 
Sandsigere, pyntede Kineserinder, Boghandlere, "Gravører, Præ- 
ster, Hunde, Tiggere og Beværtere, Ligtorneoperatører og Selv- 
pinere bølger hid og did i Gadens gullige, bakteriefyldte Atmos- 
fære, til det frygtelige Kaos langsomt sluges af den mørke Nat. 

Et Ligtog, der i Tusmørket hastigt føres langs med Murene, 
minder os om Cantons Svøbe, Byldepesten. Hvor Liget nærmer 
sig, sætter Kineserne Vifterne i Bevægelse, og Evropæerne 
damper paa den brændende Cigar. Spedalske Tiggeres hvid- 
finnede Overlegemer træde frem af Halvmørket, og fra Gadens 
Kroge udstrækkes rædselsfulde Fingre, forkalkede, afskaarne 
som Orgelpiber; fattige Blinde albuer sig gennem Trængslen i en 
lang levende Kæde, men Kæden splittes pludseligt, og Gadens 
Trængsel bøjes tilside for en fornem Bærestol, hvori der sidder 
en mægtig gulbleg Mandarin. 

Han er klædt i blaa og røde Silkestoffer. Paa Brystet bærer 
han Paafuglen med det gyldne ciselerede Spænde, paa Hovedet 
Safirknappen i den kinesiske Kalot. Al menneskelig Lidenskab 
synes slukt i denne Skikkelse, ja alt Liv. En forunderlig Ælde 
er bleven tilbage. Mest ligner han et Bjærg af Aske, hvori der 
engang har været et Krater. 

Tæt bag Mandarinen kommer fire Kulier, stønnende under 
Vægten af en Stabel tykke Bøger, som de bærer i et Aag af 
Bambus. Mandarinen er Dommer. Han er paa Vejen hjem fra 
Retten, hvor han har idømt Straffe efter Paragrafer, der var 
to Tusinde Aar gamle, da Christian V gav den danske Lov. 

der følger af at lade en Søn betræde Embedsbanen, og efter 
lykkeligt tilendebragte Studier havde den unge ærgerrige Kineser 
faaet en Stilling hos Vicekongen som Tolk i Fransk. 

Nu var vi undervejs til en af Cantons videnskabelige Se- 
værdigheder, den noksom bekendte Plads, hvor Mandarin- 
Studenterne fremstiller sig til anden Grad af deres Eksamen. 
Vi fulgte Floden, og Shen-Lin fortalte mig, hvorledes han var 
bleven Mandarin. 

»Da jeg var seks Aar smed begyndte han, ,bragte 
mine Forældre mig til en af Forberedelsesskolerne i Swadow. 
Disse Skoler, af hvilke der findes mange spredte omkring i 
Landet, forestaas som Regel af Studenter, der mangler Penge 
eller Evne eller begge Dele til at fuldføre deres Studier. Ofte 
opretter et Par Familier selv en Skole, hvad der selvfølgeligt 
er forbunden med større Udgifter. Den Skole, jeg besøgte, 
havde tolv Elever. Den maanedlige Betaling var c. fem Francs.” 

— Et lille Træk skal her noteres, fordi det kaster Lys over 
en vis éjendommelig kinesisk Finfølelse. Det er ikke For- 
ældrene, der forhandler Pengespørgsmaalet med Læreren. For- 
handlingerne overlades til en Mand, der ved Venskabsbaand er 
knyttet til Familien. En Fa'r og en Mo'r bør ikke tinge og 
prutte om et Barns Opdragelse. Men naar Overenskomsten er 
truffen, sammenkalder Forældrene Husets Venner til et Fest- 
maaltid. Det er en Slags Afskedsfest med Sønnen, skønt denne 
forøvrigt under Skolegangen er nøje knyttet til sit Hjem. 
Første Gang, Eleven møder i Skolen, knæler han for Confucius's 
Billede. Derefter overrækker han Læreren en Gave, og Under- 
visningen begynder. Den varer uden Afbrydelse i mange Aar. 

»Undervisningen i Forberedelsesklassen,” fortsatte Shen- 
Lin, ,foregaar efter den arabiske Metode. Eleven faar et 
rudiment, d. v. s. et vist Pensum til Udenadslære: de første 
klassiske Bøger, der omhandler Renlighed, Orden, høflig Op- 
træden og Begyndelsesgrundene af Confucius's. Morallære. Fra 
kinesiske Drengeskoler vil De altid høre en stærk Larm af 

Barnestemmer. Det er Drengene, der lærer udenad af Bøger, 
som har været benyttede i 1800 Aar. Foruden disse Kund- 
skaber tilegner de sig en Del Ordtegn; man kunde sige Sprogets 
A. B.C. Samtidigt skærper de derés Hukommelse, hvad der 
er af stor Betydning. Den daglige Undervisning vedvarer i ni 
Timer. Fridage kendes ikke undtagen den aarlige Ferie paa 
Confucius's Fødselsdag og et Par Dages Nytaarsferie i Slutningen 
af Februar. Undervisningen fortsættes, til Begyndelsesgrundene 
er tilstrækkeligt bekendte, og følgelig: maa Forberedelses- 
skolernes Varighed bestemmes af Elevens Evner. For mit Ved- 
kommende fandt den sin Afslutning, da jeg var fjorten Aar." 
— Den studerende Kineser, der fra Forberedelsesskolen gaar 
over til Kollegierne, er da stoppet med en stor Mængde moralske 
Læresætninger, der væsenligt gaar ud paa, at han skal ære sine 
Forfædre, frygte Kejseren og vogte sig for slet Selskab. Des- 
uden har han erhvervet sig Begyndelsesgrundene i den kinesiske 
Plante- og Dyrelære, og endelig har han tilegnet sig Tallene, 
hvad der vil sige adskilligt i Kina, hvor ethvert Tal har absolut 
Betydning og ikke som i Evropa betyder mere eller mindre i 
Forhold til sin Plads. Det kinesiske Talsystem er upraktisk og 
anvendes ikke gærne uden for Skolen. Almindelig Regning 
foretages ved Hjælp af Regnebrædter, der dog er uanvendelige 
til Matematik og Astronomi. Endelig har Eleven under sin For- 
beredelse faaet et Overblik over den kinesiske Historie til Aar 
1644, da det nuregerende Kejserhus kom til Magten. Tiden 
efter 1644 læres ikke. Det er ,den nyere Tid". 
Eleven er da omsider bleven færdig til Kollegierne, d. v. s. 
til de kinesiske ,Latinskoler",. af hvilke der findes et betydeligt 
Antal i de store Folkecentrer. Kollegieundervisningen er en 
Række Lidelser, som begynder med Indøvelsen i Kalligrafering 
og ender med den frygtelige Indtærskning af Laotses dunkle 
Lærdomme, der tilegnes i et gammelt uforstaaeligt Sprog. 
. Studiet af Laotse er paa engang Sprogvidenskab og Filosofi. 
Kalligrafering er, som man kan tænke, Grundlaget for al 

kinesisk Dannelse. Hvorledes skulde de Unge kunne lære det 
uhyre indviklede System af Skrifttegn uden praktisk Indøvelse! 
Samtidigt er Kalligraferingen mere end en manuel Færdighed. 
Kineseren, der tilstræber den inderligste Tilegnelse af Klassik- 
erne, maa nøje kende Ordtegnenes Vrimmel af sære Prikker og 
Krøller, der med tusind Finesser udtrykker Tanker og Følelses- 
nuancer, som en Evropæer næppe kan tænke, end mindre give 
Udtryk. Fremdeles maa han individuelt og originalt ud af sit 
eget Følelsesliv kunne bøje, forme eller skabe nye Tegn. Om 
disse Besynderligheder i det kinesiske Skriftsprog fortæller min 
Ven, Shen-Lin: 

»Naar De ser et kinesisk Skrifttegn, bemærker De foruden 
de svære Linier et stort Antal fine, runde, vandrette, krogede 
og svajede Streger, som hver for sig udtrykker en eller anden 
særlig Side af Erkendelses- og Følelseslivet, og som tilsammen 
er det højeste Udtryk for Kinesernes Kultur. I selve de kine- 
siske Skrifttegn, i Skrivemaaden altsaa, rummes der en Mang- 
foldighed af Midler til Betegnelse af Finheder i Stemning og 
Tanke. For Evropæere beror et Sprogs Skønhed, naar det 
skrives, paa Ordenes indbyrdes Harmoni og Sætningernes Rytme. 
Naar det tales, paa dets Klang. Følgen er, at den evropæiske 
Forfatter, der ikke kan forvandle selve Skrifttegnene, kun for- 
maar at udtrykke Tanker og Stemninger i sin Stil. Lykkes 
det ham at skabe sig et skriftligt Udtryk, der ved sin indre 
Kraft og ydre Form behager Menneskene, siger man, at han 
har Stil. Le style c'est Vhomme. Men naar Forfatteren for- 
svinder, tager han Stilen med sig i sin Grav. Man kan efter- 
ligne ham, men det er Plagiat. I Kina er det ganske anderledes. 
Vi begraver ikke vore aandelige Skatte. De bevares og lever 
i de kinesiske Skrifttegn. Er de først engang skabte, gaar de 
simpelthen ved Øjet over i den almindelige Brug. Evropæiske 
Talere virker kraftigere paa deres Samtid end Skribenterne 
Hvorfor? Fordi det levende Liv hos Taleren strømmer 
gennem Sprogets Lyde. Men det er dette levende Liv, der, 

fonografisk opfattet og gengivet, strømmer gennem de kinesiske 
Skrifttegn. I Evropa er. Skrifttegnene uforanderlige, hos os 
bæres og formes de af Tidernes vekslende Tanker og Kultur- 
standpunkt. Evropæernes Skrifttegn er Metal, Kinesernes er 
Aand.” 

Naar Kollegie-Eleven er nogenlunde fortrolig med Kalli- 
graferingen, begynder den store Udenadslære med ,de hundrede 
Familiers Navne”, d. v. s. en Liste over de almindelige. kinesiske 
Familiers Efternavne. Derefter indøves ,Familiernes Klenodier”, 
en Samling Forskrifter og Leveregler, der ikke er mere kinesiske, 
end at de godt kunde læres i en evropæisk Skole. Ved disse 
Discipliner udvikles Eleven til Hukommelseskunstner. Missio- 
nærer, der har studeret Livet i Skolerne, mener, at de Pensa, 
den kinesiske Kollegie-Elev alt i alt skal lære udenad, nogen- 
lunde svarer til Bibelens Indhold. 

Endelig begynder Studiet af Confucius's ni klassiske Bøger, 
der er Hovedhjørnestenen i den højere kinesiske Dannelse. 
Ved Studiets Begyndelse falder over Halvdelen af Eleverne fra, og 
af dem, der fortsætter, slipper næppe nok en Tyvendedel igennem 
Eksamenens Naaleøje. Hovedindholdet af Confucius's Bøger er 
i vore Dage uforstaaeligt, dels paa Grund af den forældede 
Tankegang, dels og mest fordi de moderne Forestillinger ikke 
svarer til de gamle Ord. Men baade hvad der er forstaaeligt 
og uforstaaeligt læres efter Bogstaven. Til de lettere Partier 
hører Læren om Moral. 

De kinesiske Eksamener, der i deres nuværende Form er 
1100 Aar gamle, falder ligesom i Evropa i tre Dele: Artium, 
Kandidateksamen og Doktorgraden. Til den første (sian-tsai) 
kan Eleven indstilles paa Kollegierne. Den byder ingen syn- 
derlig Betryggelse for det unge Menneskes Modenhed, da Enhver, 
der ønsker det, kan erhverve den for Penge. Naar Eleven har 
bestaaet Prøven, fritages han for korporlige Straffe og faar 
Adgang til det treaarige, klassiske Kursus. Endemaalet for 
dette er Kandidateksamenen (ku-jin), som hvert tredie Aar af- 

— Saa vidt min Ledsager Shen-Lin, i hvis Selskab jeg omsider 
befandt mig paa Eksamenspladsen. Den gjorde unægteligt et 
overraskende Indtryk. Pladsen er en hel lille By af Smaahuse, 
der allesammen er nøjagtigt ens i Størrelse og Omrids og ad- 
skilte fra hverandre ved lige lange Mellemrum. Til Forstaaelse af 
Anlæget maa man tænke sig en bred makadamiseret Bane, der 
er såa lang som Nørre-Allé. For Enden af Alléen en Pagode 
og til begge Sider af Alléen, ud over Fællederne, retvinklede 
Gader med Stenhuse, der er saa store, at de netop kan rumme 
en Mand, som sidder ved et Bord. Naar "Prøven skal afholdes, 
ankommer Eksamenskommissionen fra Peking og modtages med 
store Festligheder. De mange Tusind Aspiranter fordeles i 
Husene, og Eksamenen, der helt igennem er skriftlig, tager sin 
Begyndelse. Den varer to Døgn og slutter med en Opgave, 
som skal besvares i bunden Stil. 1 de 48 Timer slipper Eksa- 
minanderne ikke ud af Cellerne, uden naar det er nødvendigt, 
og i saa Fald ledsages de af en Vagt. Om Aftenen ved Mørkets 
Frembrud har de Tilladelse til at faa de klassiske Værker ind 
i Cellerne, hvor der ikke findes Lys. Men ved at sove med 
Panden paa Bogen indbilder de sig, at Lærdommen gaar ind i 
Hovedet. Værdige Mandariner, hvorimellem er de sprænglærde 
Akademikere fra Peking, spaserer, saa længe Eksamenen varer, 
op og ned ad Gangene, og Kulier forkynder Tiden ved Gongong- 
slag. I Pagoden sidder Cantons Vicekonge, der som sagt for 
Tiden er Li-Hung-Chang. Fra Taget af Pagoden kan man ved 
at tælle Husene i en enkelt Række og ved at multiplicere Tallet 
med Rækkernes Antal let overbevise sig om, at der er tolv Tusind 
Celler. Murene er en Fod tykke, og Afsondringen synes be- 
tryggende. At der ikke desmindre snydes fremgaar af, at rige 
Kineseres Sønner næsten altid faar første Karakter. 

I Gaderne, som omgiver Eksamenspladsen, findes det store 
Eksamenslotteri, der maa siges at være en specifik kinesisk 
Indretning. Her spiller man paa Sønner af Landets mest ansete 
Familier, nøjagtigt som vi hjemme spiller paa Hestene ved et 

Men er Eksamensvejen besværlig, er det til Gengæld den 
eneste Vej, der fører Kineseren til Indflydelse og Rigdom. Kina 
har ingen jordbesiddende Adelstand og intet Pengearistokrati. 
Kejseren kan ophøje en Undersaat i Adelstanden, men naar 
Adelsdiplomet ikke fornyes ved Descendenternes personlige For- 
tjenester, bortfalder det ved femte Generation. I et Land, hvor 
der hverken findes arvelig Adel, Godsejere eller Pengematadorer, 
og hvor Præsteskabet ikke tæller, da Regeringen er fritænkerisk, 
i et saadant Land kommer de videnskabeligt uddannede Embeds- 
mænd til at spille en Rolle, hvorom man næppe har Fore- 
stilling i Evropa. En tiltalende civil Opfattelse er raadende 
i alle Forhold. Samfundet er gennemsyret af Filosofers Tænke- 
maade. Landet styres med Aand, ikke med Sværd. Al Magt 
og Myndighed er samlet i Studerekamrene, medens Hæren re- 
krutteres af Tiggere og Dagdrivere, og en Officer socialt ikke 
rangerer højere end en Politibetjent. 

Ligesom Ordet ,Kineser" er ukendt af Kineserne (i Nord- 
kina kalder de sig ,Sønner af Han", i Sydkina ,Sønner af 
Tang"), saaledes kender Kineserne heller ikke Titlen Mandarin. 
Ordet stammer fra det portugisiske mandar, at befale, og er 
af de første Portugisere, der landede i Macao, ført til Evropa, 
hvor det blev Fællesbetegnelse for den kinesiske Embedsstand. 
Mandarinerne er inddelte i ni Klasser, der indbyrdes adskilles 
ved visse Kendetegn, hvoraf den synligste er Knappen i den 
kinesiske Kalot. Første Mandarinklasse bærer en gennem- 
sigtig rubinfarvet Stenknap, - anden Klasse en rød Koralknap, 
tredie Klasse en Safirknap, fjerde en Opalknap, femte en Krystal- 
knap, sjette en lys Metalknap, syvende en glat Guldknap, ottende 
en ciseleret Guldknap og niende en Knap af — Sølv. I Kina 
synes altsaa Sølv at være finere end Guld! Mandarinernes 
mest almindelige Udmærkelsestegn er Paafuglefjeren (en naturlig 
Paafuglefjer) med et, to eller tre Øjne, der fastgøres under Man- 
darinknappen, hvorfra den ved Siden af Haarpisken hænger ned 
da den dekorerede Herres Ryg. En finere Udmærkelse er den 

gule Jakke, som tildeles de højest stillede Mandariner. Gult er 
Hofkuløren i de Gules Land. 

— At tale om kinesiske Mandariner uden at tale om den 
kinesiske Regering er vanskeligt, thi Mandarinerne er Kinas 
Øvrighed. Alt, hvad der officielt planlægges, foretages og ud- 
føres i Kina, gaar gennem Hovedet og Hænderne paa en Man- 
darin. |. 

Centralregeringen i Peking, under hvilken Mandarinstanden 
sorterer, blander sig ikke i Lokal-Administrationen paa anden 
Maade, end at den udnævner og afskediger de større Embeds- 
mænd. I saa Henseende minder det himmelske Rige mærkeligt 
nok om Nordamerika. Kina er en Conføderation af selv- 
stændige Republiker, der styres af den fjærntlevende Kejser. 
(I Virkeligheden af Censorerne, Rigets højeste Mandariner). 
Ganske vist har Kejseren teoretisk en uhyre Myndighed; han 
er — for straks at nævne den højeste af hans Titler — Vor- 
herres Søn og samtlige Kinesere altsaa gennem deres officielle 
Papa af guddommelig Oprindelse. Men selvfølgeligt kan en Op- 
hobning af Mennesker, der er saa uhyre som denne, ikke holdes 
sammen i et despotisk styret Samfund. Der er kun faa Riger, 
hvor Statsoverhovedet blander sig saa lidt i Folkets Affærer som 
den kinesiske Kejser i Kinesernes. Endnu et Forhold, der minder 
om de forenede Stater, er Landets Inddeling i fjorten Vice- 
Kongedømmer. Blot sidder Vicekongerne i disse inde med en 
Myndighed, der gaar meget videre end de nordamerikanske Stats- 
regeringers. Da Franskmændene kolliderede med de kinesiske 
" Sydstater, bemærkede man, at Vicekongerne førte Krig, uden 
at de behøvede at spørge Centralregeringen i Peking, og at den 
enkelte Vicekonge optraadte, uden at de tretten Andre var 
ansvarlige for hans Handlinger. Paa den anden Side udfører 
Vicekongen Kejserens Befalinger, forsaavidt de angaar hele 
Riget, men han raader selv for Midlerne til Befalingernes Ud- 
førelse og er i saa Henseende ikke underkastet nogen virkelig 
Kontrol. 

I Kina, der er grundet af en Tænker, forbavses man ofte 
over Forhold, som synes at høre hjemme i en Republik. Man- 
darinværdigheden er ikke arvelig. Den erhverves kun ved 
Kundskab, og Standen rekrutteres af de bedste Hoveder, der 
findes i det kinesiske Folk. Dygtigheden er repræsenteret i 
Landets Styrelse uden Hensyn til Fødsel eller Rigdom, og 
Samfundets Ælde viser os, at denne Ordning nærmer sig 
det ophøjede Ideal. Findes der et Land, hvor Hundreder af 
Millioner Mennesker i Aartusinder levede lykkeligt i borgerlig 
Orden og lydige mod Loven uden Soldater og Politi? Det 
mærkeligste er endda, at der i Østens store Mandarinland findes 
færre Mandariner end i Evropa. Havde Kina i Aartusinder 
gennemgaaet den samme Udvikling som t. Eks. Frankrig i 
Aarhundreder, vilde Landet i Henhold til sin Størrelse i Øje- 
blikket have ejet over ti Millioner Embedsmænd. Halvdelen af 
Evropæerne er Bureaukrater, eller de sukker efter at blive det. 
Som Modsætning har den kinesiske Konservatisme formaaet at 
opretholde den gamle Folkefrihed, der sikrer Samfundets ar- 
bejdende Mennesker Retten til at ordne deres indre Sager, som 
de har Lyst. Mandarinerne blander sig saa godt som ikke i 
de borgerlige Forhold, og mange af de private Stridigheder, der 
skaber Retssager i Evropa, ordnes af Kineserne ved Voldgift. 
Paa Landet opretholdes Ordenen af Syndikater, og i Grænse- 
provinserne, hvor Nomaderne huserer, paatager Bønderne sig 
at eskortere Varetransporterne mod en vis Takst. Dybt inde 
i Sibirien har de Rejsende fundet smaa kinesiske Kolonier, der 
lever i republikanske Mønstersamfund. Om hele Folket gælder, 
at det er gennemsyret af en borgerlig Fredsaand, der er ukendt 
i Evropa, hvor Lovmageriet og Mylret af Embedsmænd har 
svækket Menigmands Selvstændighedsfølelse, og hvor Over- 
produktionen af Jurister, ja selve Retsvæsnet opmuntrer Borg- 
erne til Kiv. 

Uhyre meget er skrevet om Mandarinernes gammeldags 


Forvaltning, om deres Bestikkelighed og Mangel paa Moral. 
Cavling: Østen. II. 3 

Væsenligst hidrører saadanne Skildringer fra Skribenter, der 
har opholdt sig i Kina, medens Damperne tog Kul. Fuldt ud 
troværdige Mænd, som t. Eks. Sinologen Arthur H. Smith, der 
har levet i Kina en Menneskealder, ser paa Mandarinerne med 
ganske andre Øjne. De er efter Smiths Erfaring lysende For- 
billeder paa Hæderlighed, navnligt sammenlignede med visse 
evropæiske Staters, t. Eks. Ruslands Embedsmænd, og der er — 
efter samme Forfatters Fremstilling — ingen Sammenligning 
mulig mellem den økonomiske kinesiske Statsstyrelse og t. Eks. 
Statsstyrelsen i Amerika, hvor Monopol paa grove Statssnyderier 
er bleven en Faktor i det politiske Liv. Et andet økonomisk 
Forspring for Evropa har Kineserne yderligere i den Omstæn- 
dighed, at de ikke er bebyrdede med Præsteskab og Kirker. 
Gejstlige Udplyndringer som t. Eks. i Spanien, kunde ikke 
tænkes i et Rige, hvor Pavemagten er lagt i Hænderne paa 
Kejseren, og hvor den bogstavelig talt ikke koster Befolkningen 
mere, end hvad det koster at titulere ham ,Himlens Søn". 

At Mandarinerne gør sig visse Fordele af deres Embeder 
hænger ikke alene nøje sammen med den kinesiske Tankegang, 
at Penge ikke kan gaa fra Haand til Haand uden squeeze (at 
»presse", engelsk Betegnelse for det kinesiske Smaasnyderi), 
men squeeze'n anses for en Nødvendighed, idet de højere Embeds- 
mænd vanskeligt kan leve af deres knappe Gager. Staten har 
forøvrigt, saa godt den kunde, søgt at holde Snyderierne inden 
for rimelige Grænser. Mandarinen maa ikke søge Embede i sin 
Fødeby, og har han en vis Rang, formenes det ham at gifte sig i 
sin Jurisdiktion; hans Sønner og Slægtninge maa ikke beklæde 
Embeder under ham, og endelig —- hvad der er det vigtigste 
— han kan ikke beklæde det samme Embede længere end i 
tre Aar. Den sidste Bestemmelse, der oprindeligt blev truffen 
for at vanskeliggøre Sammensværgelser, har stillet den kinesiske 
Embedsstand paa nogenlunde samme Fod som Embedsstanden 
i Amerika. Der er dog den betydelige Forskel, at den ameri- 
kanske Embedsjæger falder med sit Parti, medens Mandarinen 

er det himmelske Riges Budget. For Centralregeringens Ved- 
kommende er det paa 315 Millioner Francs. Naar vi til denne 
Sum lægger de lokale Skatter, som vi vil antage er det dob- 
belte, skønt det er altfor meget, faar man en aarlig Totalskat 
af c. 1200 Millioner Francs. Disse 1200 Millioner er altsaa, 
hvad Kineserne betaler for at blive regerede. Tallet godtgør, 
at Kina er det billigst regerede Land i Verden, og at Misbrugene 
følgelig ikke kan være saa store som antaget i Evropa. Man 
tænke sig de 400 Millioner Kinesere administrerede paa Evro- 
pæisk, t. Eks. efter fransk Mønster! Kina er i Landomraade 
atten Gange større end Frankrig, og det har ti Gange flere 
Indbyggere. Landets aarlige Budget er 1200 Millioner, Fran- 
krigs aarlige Budget er tre Milliarder! Regnes Danmarks Riges 
Budget til 80 Millioner, har Kina, der i Indbyggerantal er to 
Hundrede Gange større end Danmark, kun et femten Gange 
større Budget! 

Som man kan tænke, støtter den her fremsatte Opfattelse 
sig væsenligst paa Samtaler med Shen-Lin. Det er en Mandarins 
Opfattelse, og den bør ses i dette Lys. Mandarinvæsnet har 
selvfølgeligt ikke ene- formaaet at føre det vældige kinesiske 
Statslegeme fra Historiens Udspring op til vore Dage. Andre 
i Vesten ukendte Faktorer har været afgørende, visse dybe 
samfundsbevarende Ejendommeligheder i Folket, dets Kærlighed 
til Racen, til borgerligt Arbejde, til Orden, Fred og Ro. 

Enhver kinesisk Familie havde i gamle Dage sin Patriark, 
hvad der midt i det umaadelige gule Menneskehav vilde sige 
en uindskrænket Hersker indenfor et bestemt Omraade. Patri- 
arken delte Jorden, afgjorde Tvistigheder og Retssager og bort- 
giftede Familiens Børn. Hans Kendelser i Anliggender vedrørende 
Familien var en inappellabel Dom. I vore Dage ejer Familie- 
overhovedet vel ikke den samme Magtstilling, men under andre 
Former spores Patriarkmyndigheden i Kommunen. Den udøves 
her af Forstanderen, som indtager Patriarkens Stilling, ikke 
for en Familie men for et Sogn. Det er Sogneforstanderen, 

der er begravede ved Huset og blandt de Levende tænkes re- 
præsenterede af Familiens ældste Medlem. Faderen ikke alene 
taler i sit eget Navn, han taler i de Afdødes. Det er ikke 
blot Forældrene, der skuer ned paa Børnene, det er Forfædrene, 
Slægten, og denne omfattes med en Ærbødighed, som forklarer 
Kinesernes trofaste Vedhængen ved de gamle Forestillinger og 
Statens urokkelige Bestaaen paa det givne Grundlag. 

I nøje Forbindelse med Forfædredyrkelsen staar Forme- 
ringens Kultus. Fødsler omfattes i Kina med den største Pietet, 
særligt hvor Talen er om Drenges Fødsel. Sønnen bevarer 
Slægtens Navn. Mindre bemidlede Kinesere vil som Regel ikke 
blive Polygamister, naar deres første Hustru har skænket dem 
en mandlig Arving. Men hvor Hustruen udelukkende føder 
Døtre, tager Husbonden en anden, en tredie og en fjerde Hustru, 
og naar hans Ønske endelig er sket Fyldest, rykker Moderen 
til Drengen op og træder ind i den første Hustrus Plads. Ægte- 
herren kan afskedige sin Hustru for Goldhed, Uforskammethed 
og Sladder. Utroskab straffes baade for Mænd og Kvinder, 
haardest dog for Kvinden. Frygtelige er Pinslerne, hvormed 
hun dræbes, dersom hun har hengivet sig til en Evropæer. 
Tilsyneladende er Flertallet af Ægteskaber i Kina lykkelige, 
eller rettere, de er prægede af den almindelige kinesiske Lige- 
gyldighed, der ogsaa er ejendommelig i Familieforholdene, und- 
tagen hvor Talen netop er om Børnene. Der er her et Punkt, 
hvor Kinesernes Følelser synes at være dybere end Evropæernes. 
Ofte vil man træffe Familier med indtil tyve Børn, og rørende 
er den Ømhed, hvormed de Smaa behandles. Frygtløshed for 
Døden og Opfattelsen af Livet som en Plage er bl. a. Grundene til, 
at fattige Kinesere — hvad senere skal omtales — dræber 
deres Afkom. 

Det kinesiske Sogn er altsaa noget i Retning af en Con- 
føderation, en Mængde smaa Samfund, i hvilke Familiefædrene 
regerer hver i sin Kres. Den enkelte Landsdel er en anden 
Conføderation, i hvilken Sogneforstanderne under Vicekongens 

Opsigt regerer over Sognene, og endelig er hele Kejserdømmet 
en Conføderation, i hvilken de atten Vicekonger regerer 
næsten uafhængigt i deres Stater. Den kinesiske Stat er da en 
sindrig Mekanisme, sammensat af mange fine Hjul, der uden 
Hensyn til Størrelse og Anbringelse hver for sig bidrager til 
Mekanismens regelmæssige Bevægelser. 

Af afgørende Betydning er det, at de folkelige Embeds- og 
Bestillingsmænd,  Distriktsforstanderne, Land-Kommissærerne, 
Sognefogederne, og Medlemmerne af de kommunale Raadsforsam- 
linger og Voldgiftsretter er Mænd af Folket, valgte ved almindeligt 
Flertalsvalg. I Statens indre Styrelse har den videnskabeligt ud- 
dannede Mandarinstand altsaa at gøre med praktiske Mænd. Op- 
efter i de større Embeder sidder Mandarinerne og allerøverst Over- 
mandarinen i Peking, som man saa vidt som muligt har søgt 
at fjærne fra den reale Verden, der kunde friste ham til Ind- 
blanding. Kejserens Fjærnelse er i Løbet af de sidste Aar- 
hundreder yderligere øget, fordi han er en Fremmed, der omgives 
af et fremmed Hof. De regerende Fyrster er Mandschurer, der 
nedstammer fra en Tartar, som i Aaret 1620 indtog Peking og 
gjorde sig selv til ,Himlens Søn"! Vi vil senere faa at se, 
hvad det betyder for det moderne Kina, at Kejserhuset og 
Hoffet ikke taler Landets Sprog. 

Kina, der forbavser Verden ved sin Evne til at hænge 
sammen, er altsaa egenligt en Sammenslutning af selvstændige 
Vicekongedømmer, i disse en Sammenslutning af selvstændige 
Kommuner og i disse igen af selvstændige Familier, fra neden op- 
efter inderligt forbundne ved en mægtig Følelse, som paa én- 
gang er Kinas Storhed og dets Svaghed, en Følelse, som upaa- 
virket af Tiden strømmer af Folkets Dyb. 

Denne Følelse er de Gules Racefølelse, en Art østlig 
Patriotisme, der dog ikke har meget tilfælles med den Pa- 
triotisme, vi kender i Evropa, hvor Patriotismen har erstattet 
Ret med Magt. 

Racefølelsen bunder i Formeringsdriften, i Ønsket om 

at øge Racens Tilvækst og dens indre Soliditet.  Evro- 
pæernes Patriotisme bunder i Erobringslyst, militær Hæder, 
Udvidelse af Territoriet. I Racefølelsen findes intet Holdepunkt 
for Krige, Revolutioner, Landudvidelser etc.; dens Formaal er 
Tilvæksten gennem Overskud af Fødsler, dens Ideal et snævert 
indbyrdes, afsondret, gensidigt Liv, som leves indenfor Mure. 
Evropæernes Fremtrængen er en Fare for Kejseren og Dynastiet, 
ikke for Racen. Hvad Kejseren i Peking hedder angaar ikke 
den kinesiske Borger. Hvad denne ønsker er at passe sine 
Anliggender, følge sine Sædvaner og leve sit eget Liv. 

Under Krigen med Japan vakte det Forbavselse, at Kine- 
serne med Ligegyldighed hørte paa Beretningerne om deres 
Officerers Nederlag. De havde ikke ventet sig andet fra den 
Kant. Selve Krigen havde saa ringe almindelig Interesse, at 
der inde i Landet den Dag i Dag findes Kinesere, som ikke 
aner, at Landet er bleven overvundet af Japan. Til denne 
Ligegyldighed for' Vaabenære svarer der om muligt en endnu 
større Ligegyldighed for Hæren og dens Attributer; og for Sol- 
daten som saadan kan Ligegyldigheden kaldes Ringeagt. I et 
Land, hvis Bestaaen ikke har været truet i Aartusinder, og i 
et Folk, hos hvem den patriotiske Erobringslyst er ukendt, maa 
Hæren blive en overflødig Udgiftspost. Det er en nøgtern og 
sund Betragtning, som alle Folkeslag, der sukker under 
Militærbyrderne, burde misunde de Gule. Men netop her, hvor 
de er forud for Evropæerne, behandler evropæiske Forfattere 
dem med Foragt. 

Den kinesiske Hær sorterer ikke under Kejseren, men en- 
hver af Vicekongerne i de atten Provinser har et Hærkorps, 
der er uafhængigt af de andre. Da Vicekongen er Øverst- 
befalende, er Hærkorpsene vidt forskellige saa vel med Hensyn 
til Uddannelse som til Disciplin. I Laudets Indre, hvor Kine- 
serne endnu er temmeligt upaavirkede af Evropæere, er Sol- 
daterne bevæbnede med Buer, Lanser, Træskjolde og — naar 
det kommer højt — med Flintbøsser. I Kystbyerne derimod, 

hederne i en kinesisk By. Soldatens Løn er 25 Øre om Dagen, 
for hvilke han, foruden de almindelige Livsfornødenheder, maa 
anskaffe sig en Uniform. Denne, der bestaar af blaa Bluse med 
rød og hvid Besætning, er særlig ejendommelig ved de store 
kinesiske Ordtegn, der med hvidt Tøj er indsyede over Ryg og 
Bryst. Paa Fødderne bærer Soldaten Filtstøvler og paa Hovedet 
en tallerkenformet Straahat. Pisken umuliggør, som man let 
kan tænke, en virkelig militær Hovedbeklædning. Hyppigt er 
Soldaterne gifte. De fører Koner og Børn med i Lejren, og da 
de ikke kan leve af de 25 Øre, ernærer de sig ved tilfældigt Sjov. 

Almindelig Værnepligt findes ikke i Kina. Soldaterne 
hverves, og Hvervningen er et af de mange kinesiske Optrin, 
der morer Fremmede. Paa en Mark ved Byen hersker der en 
Morgen uhyre Trængsel. Ud gennem Murene mylrer fattige 
Kinesere og Kineserinder, der taler i Munden paa hverandre, 
hvad der for et fremmed Øre lyder som et Kor af Kattes 
Mjaven. Midt i Spektaklet kommer nogle Soldater tilstede og 
skaffer saa megen Luft, at der kan anbringes et Telt, i hvilket 
en Oberst med runde Briller paa Næsen sætter sig i en rød 
Lænestol. Foran Teltet tilvejebringes en lille aaben Plads, og 
én for én føres Aspiranterne frem og underkastes en Prøve, 
der bestaar i, at de løfter en Bambusstang, i hvis Ender der 
hænger Kampestene. Stangen med Stenene kan veje indtil 
130 Pund. Aspiranten, der løfter Vægten til en vis Højde, 
faar Haandpenge og er indlemmet i den himmelske Hær. 

I Officerstanden findes tre Grader, som fremkommer ved 
de tre forskellige Officereksamener. I ingen af de militære 
Skoler læres Ingeniørkunst, og ogsaa under Forberedelsen til 
de højere Grader lægges der Vægt paa Bueskydning. Graden 
Tsin-ze synes særligt oprettet for de fornemmere, degenererede 
Familier, hvad der maa forklare, at enkelte af de himmelske 
Generaler er saa uduelige, at de ikke kan sidde paa en Hest. 

De her omtalte Hærkorps bestaar af Fodfolk. Beredent 
Mandskab findes ikke i Kyststaterne alene af den Grund, at 

Kineserne i disse Egne savner. tilstrækkeligt kraftige Heste; 
men det forsikres, at der i Mandschuriet skal befinde sig en 
Kavalleristyrke paa 40,000 Mand. Med dette Tal er Forholdet 
dog næppe anderledes end med Tallet paa kinesiske Kampskibe. 
Officielt raader Kineserne over en betydelig Flaade, medens 
Sandheden er, at de efter Krigen med Japan ikke ejer noget 
virkeligt Krigsskib, skønt Riget har en betydelig Kyststrækning, 
udmærkede Havne og en overordenlig dygtig Sømandsstand. 

Naar Kina uden egentlig Hær og Flaåade har kunnet bevare 
sin politiske Selvstændighed i Aartusinder, skyldes det selv- 
følgeligt foruden Landets Størrelse tillige dets Beliggenhed. 
Ingen østlig Magt kunde binde an med dette Rige, der foruden 
de berømte nu forfaldne og tildels forsvundne Mure var dækket 
af en Ring af mægtige Vasalstater. Bevarelsen af disse Stater, 
Annam, Tonking, Siam, Laosstaterne, Burma, Nepul, Øvre-Tibet, 
Turkestan, Mandschuriet og Korea, var af afgørende Betydning 
for Kinas Integritet. Kejseren af Kina betragtedes som Hovedet 
for den gule Race. Han modtog Hyldest af de mindre Konge- 
dømmer, som han til Gengæld lovede at støtte mod fremmede 
Erobrere. Paa den anden Side ydede Vasalstaterne (Barriéren 
kaldte man dem) et levende Værn mod Fjender, der fra Land- 
siden vilde forulæmpe Kineserne, og i Aartusinder afsondrede 
de Kina. Da Evropæerne trængte ind i Østen, tog Englænderne 
Burma, Frankrig Tonking, Japan Formosa, Russerne Mand- 
schuriet, medens Korea blev selvstændigt. Evropæerne maatte, 
før de naaede det himmelske Rige, bryde Barriéren, og de brød 
den. Nu staar de Ansigt til Ansigt med den kinesiske Kolos. 

Dertil er det da kommet, at Kineserne, som afskyr de 
evropæiske Reformer, synes tvungne til at reformere deres Hær. 
Rent bortset fra, hvad det vil koste, er det et Spørgsmaal, om 
en kinesisk Hærreform er mulig, thi Kineserne fattes, hvad vi 
kalder ,den militære Aand". De har i Aartusinder betragtet 
en Filosof som nyttigere for Samfundet end en Helt, en Skole- 
lærer som dyrebarere for Folket end en Officer. 

By. Vandrer man omkring mellem Cantons to Millioner Men- 
nesker, vil man ikke møde halvt saa mange Politibetjente som 
paa en Cykletur gennem Nordre Birk. Grovere Forbrydelser 
er sjældne i Kina, hvor Planteføde og Opium forener sig om at 
dæmpe og dulme Menneskenes Lidenskaber. Kineserne stjæler 
lidt, hvor der er Lejlighed, men frygtelige Forbrydelser, 
som dagligt udøves i Evropa, er ganske uforenelige med deres 
milde Sæder. Maaske kunde Kineserne myrde af Skræk, sjæld- 
nere af Hævn og endnu sjældnere af rovdyragtig Havesyge. I 
et Samfund, hvor Livsfornødenhederne er smaa, hvor den person- 
lige Ærgerrighed er ringe, og hvor den enkelte Borger er 
gennemtrængt af en Ærbødighed for Næstens Rettigheder, vi 
ikke kender i Evropa, i et saadant Samfund maa Overbæren- 
heden blive Folkets fornemste Karaktertræk. Ubevæbnet gaar 
man gennem de usleste Kvarterer i Canton, og Ingen forulæmper 
en Rejsende, der lader sig transportere gennem Kina i en 
Bærestol. Hvilken Modsætning til Lovløsheden i Byer som 
Chicago! Og er der Nogen, der tror, at man uden at blive 
overfaldet og udplyndret kunde rejse i Bærestol fra San Fran- 
cisko til New York? 

At Retssikkerheden og den borgerlige Orden i Kina næsten 
kan kaldes enestaaende, har sin Grund i Folkets Flegma, dets 
Sædvaner og instinktmæssige Forstaaelse af Retten. Øvrigheden 
har intet dermed at skaffe. Tværtimod. Lovbestemmelser, der 
oprindeligt gennemstrømmedes af Folkets Mildhed, vil af Øvrig- 
heden blive forvanskede i Aand og Bogstav. Skrigende Uret- 
færdigheder udøves i Lovens Navn, og Følgen er, at Folket nærer 
Mistro til Loven, Foragt for Øvrigheden, og at der i Mistroen 
og Foragten blander sig en ikke ringe Frygt. Kineserne har 
lært, at alle Parter taber ved at bringe en Sag for Skranken, 
og at Retsvæsnet er saa smudsigt, at en Mand ikke nærmer 
sig det uden at tage Skade paa sit gode Navn og Rygte. Det 
kinesiske Retsvæsen har da væsenligst den Betydning, at det 
skræmmer Folkets daarligste Elementer. Af Kejseren Kang-Hi 

er denne Opfattelse formuleret i et Par berømte Visdomsord. 
Han sagde: ,Jeg ønsker, at Enhver, der henvender sig til en 
Dommer, skal behandles med den største Strænghed, thi til 
Borgernes Pligter hører at forliges indbyrdes, og de skal 
lade deres Stridigheder afgøre af Sognets Ældste. Hvad de 
Trættekære, de Egensindige og de Avindsyge angaar, saa bør 
de allesammen straffes. De fortjener ingen Skaansel." Endnu 
skarpere udtrykkes de kejserlige Ord i den Bestemmelse, at 
naar to Kinesere indlader sig i Proces, faar de begge to ved 
første Retsmøde tredive Slag paa Ryggen! Maaske er det 
kun en Anekdote, men Anekdoten maler træffende Folkets Op- 
fattelse, at den Kineser, der søger Rettens Bistand, fortjener en 
Dragt Prygl. 

— Et Steds midt i Canton standser jeg ved en ildrød Træport, 
der minder om de røde Porte i Dyrehaven. Paa den anden 
Side af Gaden er rejst et skærmbrædtlignende, kridhvidt Mur- 
værk, prydet med et spraglet Billede af Begærlighedens Dæmon. 
Jeg skynder mig at gaa i modsat Retning af Dæmonen, og efter 
at have passeret Porten befinder jeg mig mellem en Del gamle, 
uregelmæssige og forfaldne enetages Bygninger, der viser sig at 
være Cantons Rets-Yamen. Den afviger hverken i ydre eller 
indre Henseende fra de andre Rets-Yamen'er i Kina, kun at 
her de rummelige Lokaler er vrimlende fulde af Mennesker. 
Stedet, hvor jeg befinder mig, er Sædet for Retterne i Kinas 
største By. 

Jeg gaar over Gaarde og gennem Gange, hvor Kinesere, 
der bærer blaa Briller paa Næserne, iler afsted i alle Retninger 
med beskrevne røde Blade i Hænderne. Formodentlig er det 
Indlæg i kinesiske Retssager. Der er en Kineser, som standser 
og spørger mig om noget, og da jeg paa ærligt Dansk har sagt 
ham, at jeg ikke taler Kinesisk, spaserer jeg videre, til jeg 
omsider opdager et Lokale, der er aabent ud mod en lille 
Gaard. Det er Kriminalrettens Lokale, bygget efter det kine- 
siske Bud, at Retten skal holde sine Møder paa Alfarvej. 

det — efter Loven i det mindste — at sætte Dommeren i Be- 
vægelse. Retslokalet staar Dag og Nat aabent for enhver 
Klager. Den Forurettede træder ind og slaar paa en Gongong, 
der hænger i Lokalet. Straks kommer Dommeren tilstede, ifører 
sig sin officielle Dragt og sætter Retten. Loven byder, at han 
skal høre Klageren uden Vederlag, uden forudfattet Mening og 
uden Frygt — alt i Følge den ældgamle kinesiske Formel: I 
Lys og Mørke holdes Retfærdighedens Øje aabent. Det er Te- 
orien. Nu skal vi se paa Praksis! 

Hovedparten af de kinesiske Straffelove er tusinde Aar 
ældre end den kristne Tidsregning. I 1647 samledes de i pas- 
sende store Bøger, og uden væsentligt at være reviderede er 
de gældende den Dag i Dag. Paa Landet afgøres civile Sager 
af Byens Ældste og de øverste i Klanen. Iøvrigt forbinder 
Herredsfogeden med sine andre Funktioner Politi- og Dommer- 
myndigheden. å mindre Tilfælde afsiger han inappellable Domme, 
medens alvorligere kriminelle Sager, hvor Dødsstraffen kan 
bringes i Anvendelse, indankes for de højere Embedsmænd, Over- 
dommeren, Guvernøren og Vicekongen. Teoretisk kan en Sag 
appelleres lige op til Kejseren, men naar Peking-Gazette nu og 
da bringer kejserlige Domme, er det dog vistnok nærmest for at. 
minde, Mandarinerne om, at Kina har en Højesteret. I Praksis 
dømmer Vicekongen fra Livet som øverste Instans. 

Af egen Tilskyndelse rører Retten sig kun i meget alvorlige 
Tilfælde, t. Eks. hvor det gælder Statens Sikkerhed. Regelen 
er ellers, at den Forurettede selv maa optræde med en skriftlig 
Klage, som han, for at vise sin Beskedenhed, nedskriver med 
ganske smaa Bogstaver, og hvori han som Tegn paa ydmygt 
Sindelag kalder sig selv en Myre. Oplyses det, at der i Klagen 
findes falske Paastande, ikendes Straffen for den paaankede 
Forseelse Klageren. Dødsstraf bringes ofte i Anvendelse mod 
Klagere, der uden Grund beskylder navngivne Personer for at 
have begaaet alvorlige Forbrydelser. Letsindige Klagere findes 

der da ikke mange af i Kina, og Dommerne sparer saaledes 
deres Tid. 

Retsforhandlingen, jeg overværer (en Sag om Toldsvig), er 
mærkelig i den Henseende, at Krydsforhøret af Vidnerne 
foregaar ved Hjælp af Tolk.  Mandarinen kan ikke tale 
Canton-Dialekten, eller maaske han, hvad ofte skal være Til- 
fælde, anvender Tolken for at faa Tid til Overvejelse af alle 
Sagens Enkeltheder. Kineserne mener, at naar en Mand kan 
lyve, kan han ogsaa sværge falsk. Vidnerne tages ikke i Ed. 
Ved Sagens Begyndelse kastes de i Fængsel og forhøres 
enkeltvis eller sammen med den Anklagede, og det er ved 
Studiet af deres Minespil, Modsigelser 0. s. v., at Dommerens 
Opfattelse langsomt modnes. Skønt Torturredskaber er hjemlede 
af Loven, benytter Mandarinen sig dog kun i Undtagelsestilfælde 
af disse Midler, hvad der er saa meget mere paaskønnelses- 
værdigt, som Anklagede kun kån fældes ved sin egen Tilstaaelse. 
Hyppigere kaster Dommeren en Haandfuld Bambuspinde hen 
til Retsbetjentene, der uden lang Betænkning tildeler Anklagede 
saa mange Stokkeslag, som der er Pinde. Torturredskaberne 
bestaar af Tommel- og Ankelskruer, men deres Anvendelse vil 
skade Dommeren i den offentlige Mening. Historierne om Vidner, 
der hænges op ved Tommelfingrene eller rulles over Glasskaar, 
er enten opdigtede eller meget gamle. Den værste og virkelig 
rædselsfulde Torturstraf i Kina er Opholdet i de kinesiske 
Varetægtsfængsler, hvorhen vi senere fører Læseren. 

Overalt i det kinesiske Retsvæsen spores Lovgiverens Be- 
stræbelser efter at værne Borgerne mod Vilkaarlighed. Det er 
en Bestræbelse, der i Retssalen har gjort Forhørsdommeren til 
Avtomat. Oprindeligt holdt Familiernes, Stammernes eller 
Landsbyernes Ældste selv Justits, og Mandarinerne bekymrede 
sig ikke om Retsvæsnet uden i Tilfælde, der angik Staten. 
Senere fremkom Straffeloven som en Art Forklaring til Natur- 
loven, og til Straffeloven knyttedes Beskrivelser af en uhyre 
Mængde specielle Tilfælde, indtil omsider alle tænkelige For- 

adskillige andre Henseender humanere end Evropæerne. Endnu 
i Aaret 1898 blev t. Eks. de danske Soldater i Vestindien 
straffede med Rottingslag paa Ryggen, hvilket netop i talrige 
Tilfælde havde til Følge, at deres Lunger ødelagdes. Loven i 
Kina tillader Pryglestraf af fra ti til hundrede Bambusslag, men 
i Praksis dømmes der sjældent til mere end fra fire til fyrre- 
tyve. Forøvrigt er det almindeligt, at Straffen reduceres 
ved Stikpenge. For mindre Forseelser idømmes den saa- 
kaldte Kang, en Slags spansk Krave, om hvilken Billedet 
giver en Forestilling. Trækraven, der er uadskillelig fra det 
kinesiske Gadeliv, vejer et Par Lispund og skal være meget 
generende at bære. Af Papirstrimlerne, der er fastklæbede paa 
den, erfarer man Synderens Navn og Arten af hans Over- 
trædelse. En særlig Papirstrimmel indeholder en Formaning til 
de Forbigaaende. Kang-Kineseren opstilles som Regel paa 
Stedet, hvor han hår begaaet sin Forbrydelse, selv om det er 
paa et befærdet Gadehbjørne. For større Lovovertrædelser maa 
han enten staa i Solskin, eller det forbydes hans Venner at made 
ham, hvad der vil sige det samme som, at han maa sulte, thi 
Kraven forhindrer ham i at naa sin Mund. Farligere Forbrydere 
udstilles i aabne Træskure, der er saa lave, at Legemet maa 
holdes i en bestemt Bøjning. Af andre alvorlige Straffe er Lands- 
forvisning anset for haardere end Dødsstraf. Kineseren, der 
ikke frygter Døden, gruer ved Tanken om at skulle begraves 
udenfor Fædrelandets Grænser. Landsforviste Kinesere brænde- 
mærkes paa Kinden og føres sammenlænkede, fem og fem, 
udenfor den store Mur. Saa længe Mærket er synligt, og det er 
vanskeligt at udslette, maa de ikke vende tilbage. Enhver, der 
møder dem i Kina, kan frit dræbe dem. Følgeligt bliver det-et 
daarligt Selskab, der samles paa de kinesiske Grænser og i de 
nærmeste Kineserkolonier, Singapore og Bangkok. At Rejsende 
i Østen studerer Kineserne paa disse Pladser, hvor de fleste af 
dem mangler Ørene eller er brændemærkede, maa undskylde 
Studiernes mærkelige Resultater. 

dømmes han til Kang i én Dag, men har han begaaet Told- 
svig, skal han efter Svigens Størrelse bære Kraven fra tre Maa- 
neder til et halvt Aar, og indenfor begge Straffedomme er det nøje 
foreskrevet, om han skal gaa i Solskinnet eller i Skyggen, om 
han skal tigge Føden, eller om Vennerne maa made ham oo. s. v. 
Overalt forbavser Dommene veå deres Præcision. En Kineser 
dømmes ikke til Døden alene; han dømmes, eftersom han har 
forbrudt sig, til en bestemt Art af Død. I enkelte af Evropas 
Lande er Dødsstraffen bibeholdt for Mord, hvadenten Morderen 
har dræbt sin Fjende eller sin Ven. Det er en Mangel paa 
Nuance, der ikke kunde: tænkes i Kina, hvor Retfærdighedens 
Vægtskaal er indstillet til de fineste Udslag. Forbrydere aflives 
ved mange Arter af Kvælning, fremdeles ved Halshugning ved 
flere Hug og ved den saakaldte ,langsomme Død", Ling-chi, 
der foregaar paa den Maade, at Forbryderen hænges paa et 
Kors og efter bestemte foreskrevne Regler skæres i fra tresinds- 
tyve til Hundrede og tyve Stykker. Først bortskæres Øjen- 
haarene, dernæst Armmusklerne, Armene, Laarmusklerne, Læg- 
gene, Benene o.s. v. Kejseren kan dog som en Slags Benaadning 
indskrænke Stykkernes Antal til otte, og i Praksis eksekveres 
Straffen næppe mere, idet den Dødsdømtes Familie bestikker 
Bødlen, der i Forstaaelse med Mandarinen straks skærer Halsen 
over paa Forbryderen og derefter i Overensstemmelse med 
Loven parterer Legemet. Den langsomme Død, som endnu i 
1872 blev udført i Nærværelse af den bekendte Rejsende, Mr. 
Gray, er særligt vanærende, fordi den Dødsdømtes Legeme lem- 
læstes, og Sjælen efter Kinesernes Formening til Dommedag 
maa svæve om og søge efter de forskellige Legemsdele. Ud 
fra denne Forestilling er det, at Kineserne i Krigen halshugger 
de Faldnes Lig. Den langsomme Død og andre Gengældelses- 
straffe anvendes overhovedet kun, hvor den samvittighedsfulde 
Lovgiver ikke mener, at Forbrydelsen er tilstrækkeligt straffet 
med Døden. Loven er en logisk Tugter, sammensat af fore- 
byggende Foranstaltninger, komplicerede Hensyn og den videst 

mulige Bestræbelse efter at yde den uangribeligste til det enkelte 
Tilfælde svarende Retfærdighed. Grumheden i de Gules Love 
er ikke den, der kendetegner lidet udviklede Folkeslag. Det er 
en Grumhed, udsprungen af Hensynet til Andre, af Omhu for 
at yde Samfundet den videst mulige Beskyttelse ad gennem- 
tænkt videnskabelig, juridisk Vej. 

Nogen egentlig Advokatstand kender Kineserne ikke; men 
da enhver Anklage, enhver Vidneførsel og ethvert Forsvar skal 
være omhyggeligt nedskreven, har der udviklet sig en Slags 
Notarkaste, der spiller samme Rolle i Retsvæsnet som Præsterne 
i den buddhistiske Kultus. Notaren skriver Klagen og forelægger 
den i Retten. Han skaffer Vidner og stemmer Mandarinen 
gunstig, hvad der vil sige, at han demoraliserer Retten med 
Kontanter. Desuden findes der i ethvert Retslokale Sekretærer, 
som selvbestaltet spiller en ikke mindre Rolle. Ved Rets- 
forhandlingerne gælder det nemlig . om al kunne forelægge 
Kendelser fra tidligere, beslægtede Sager for derigennem at 
paavirke Mandarinerne i en bestemt Retning. At erindre Ind- 
holdet af disse Kendelser og at fremtage dem af Arkiverne er 
Sekretærernes meget indbringende Forretning. Notarer og 
Sekretærer, der egentlig er Retsvæsnet ganske uvedkommende, 
vimser i enhver Yamen. De kender Dommeren og faar en 
Del Sager afgjorte ved Bestikkelser og Kneb. Paa Grund af 
Rigdom og lokal Indflydelse er adskillige af Sekretærerne endda 
mægtigere paa Stedet end selve Mandarinen, og naar man yder- 
ligere erindrer, at denne kun beklæder Dommerembedet et be- 
grænset Tidsrum, og at det for ham gælder om at tjene det mest 
mulige, saa forklares det, at Dommeren ofte kommer i Sekre- 
tærens Vold. Dette Forhold er saa meget uheldigere, som den 
Forurettede har mange Vanskeligheder ved at faa Kendelsen bragt 
for højere Instanser. Loven foreskriver rigtignok, at Dommeren i 
visse, nærmere angivne Sager skal tilkalde Nabodommerne, frem- 
deles, at der til Dommen, som er afsagt, skal anføres de Paragrafer, 
der er bragte i Anvendelse. Men i Praksis er det faktisk Dom- 

meren, der i den store Masse af Sager afgiver sin Kendelse uden 
nogen Appel. 

Som Resultat af samtlige disse uheldige Forhold har 
Menigmand i Kina en indgroet Rædsel for Retten, selv om han 
iøvrigt har en god Samvittighed. Min kinesiske Fører, A-Mok, 
fortæller mig en Historie, der i saa Henseende tydeligt maler 
Tilstandene: I Gaden, hvor han bor, var der en Kone, som 
krævede en Urtekræmmer for noget som en Tiøre, men da 
Urtekræmmeren ikke anerkendte Fordringen, nægtede han at 
betale. Det endte med en Ordstrid, hvorunder Konen blev saa 
rasende, at hun efter kinesisk Sædvane slugte Opium. Hun 
døde i Urtekræmmerens Butik. Straks maatte Manden lukke 
sin Forretning, købe Kiste til Konen og foranstalte hendes Be- 
gravelse, hvad der tilsammen kostede ham tyve Kroner. Frem- 
deles maatte han betale Præsterne tyve Kroner for at fordrive 
hendes Genfærd og yderligere tyve Kroner til Sekretæren, der 
skulde bevise i Retten, at Manden ingen Skyld havde i Døds- 
faldet. Endda var Urtekræmmeren glad, at han slap med 
Skrækken. Havde han ikke baaret sig fornuftigt ad og anvendt 
Penge, var han bleven kastet i Fængsel og havde maaske siddet 
der endnu og ventet paa sin Dom. 

Varetægtsarresten i Canton (der findes ikke andet, Straffe- 
fængsel kendes ikke) ligger i en snæver Labyrint af Gader 
tæt ved Retslokalet. Da Bygningen er altfor lille, har man 
anbragt en Del af Fangerne langs med Murene, hvor de 
ligger Hulter til Bulter med Fødderne i Lænker. Hist og her 
hæver der sig op af disse Omgivelser store aabne Mure, hvori 
de farligere Forbrydere opbevares. De strækker Hænderne ud 
gennem Bambustremmerne og raaber efter os, og da vi senere 
overalt i Fængslet hører det samme Raab, faar jeg det oversat. 
Selvfølgelig er det en Anmodning om Tobak. 

Gennem dette Selskab baner vi os Vej til Fængselsporten, 
men paa Tærskelen standser vi ved Synet af Fængslets 
Indre, som unægtelig er en Anklage mod en civiliseret Stat. 

svarede, at Fængslerne i Kina maatte betragtes paa den almin- 
delige sociale Baggrund. Kineserne, og særligt de fattige iblandt 
dem, havde ingen Forestilling om Hygiejne. Til de usle Be- 
boelser i Cantons Gyder maatte svare usle Celler. Fængsels- 
opholdet skulde ikke lokke Nogen, det skulde skræmme. I Kina 
forstod man ikke Evropæernes Deltagelse for Forbryderen og 
den tilsvarende Ligegyldighed for den, der havde været Gen- 
stand for Forbrydelsen. Det var at vende Tingene paa Hovedet. 
Endelig ytrede Dommeren, at Flertallet af Kinesere, der kolli- 
derede med Lovene, var noget Pak, som i og for sig fortjente 
… den Behandling, der blev dem til Del. 

I Følge Fængselsreglementet har Anklagede Ret til to 
Skovle Ris om Dagen, men som Regel underholdes han af sine 
Venner... Ejer han ingen saadanne, maa han stjæle fra de andre 
Fanger eller lide Sult. Velhavende Arrestanter kan for Penge 
erholde en Ekstraforplejning, der minder om den franske La 
pistole, og her som overhovedet i alle kinesiske Forhold erholdes 
Begunstigelser for Kontanter. Det er almindeligt, at velhavende 
Kinesere, der arresteres, lader en Kuli repræsentere sig i 
Fængslet. Endnu almindeligere er Undvigelserne, der foretages 
påa mange Maader, t. Eks. ved at Opsynet erklærer en Arrestant 
for død, lægger ham i en Ligkiste og lader ham bære til sit 
Hjem. 

— — To Dage senere indfandt jeg mig paany i Fængslet 
for at overvære en Henrettelse ved Halshugning. Det blodige 
Skuespil er offentligt, og ligesom i Paris finder det Sted paa 
aaben Gade. Derimod skal det være vanskeligt at blive Vidne 
til de gamle gruopvækkende Straffe, der saa godt som synes 
afskaffede. Sørøvere blev tidligere ophængte i en Kurv paa 
Bymuren, hvor man lod dem dø af Sult, og Kvinder, der havde 
begaaet Ægteskabsbrud, fik Hovedet knust under en Elefants 
Saaler. Den langsomme Død idømmes nuomstunder især for 
Oprør. Højforrædere ikke blot parteres, men deres Slægtninge, 
som er over sejsten Aar, halshugges, deres mandlige, mindre- 

aarige Paarørende gildes, og Kvinderne af Familien bortskænkes 
til Statens højeste Embedsmænd. Benaadning kender Kineserne 
ikke, men ad andre Veje er en mildere Opfattelse langsomt 
trængt ind i de bestaaende Love. Landsforvisning for civile 
Overtrædelser konverteres til Bøder, og for Uformuende kan 
Bøden afsones med Tvangsarbejde. I enkelte ejendommelige 
Bestemmelser spores Kinesernes Familiefølelse. Med særlig Over- 
bærenhed behandles saaledes Tiltalte, der underholder deres 
Forældre. Er to Brødre lige skyldige, rammer Straffen kun 
den ene af dem, og naar en Fader landsforvises, har Sønnen 
ikke alene Tilladelse til at følge ham, det er hans moralske 
Pligt. É 
Forbryderen, hvorom der her er Tale, skulde halshugges, 
fordi han havde rapset nogle Smaating, og hvad der var det 
mærkelige: han skulde halshugges uden Dom. Det er saadanne 
tilsyneladende Grusomheder, der oprører Evropæerne, men som 
altid har sin naturlige Forklaring, naar man vil søge den. Manden 
havde for nogle Aar tilbage begaaet en grov Forbrydelse, for 
hvilken han var bleven dømt til ,Døden paa ubestemt Tid", 
det vil sige, at han var dødsdømt og sat paa fri Fod med den 
Bemærkning, at naar han nogensinde igen fik noget at gøre med 
Rettens Haandhævere, vilde det koste ham hans Liv. 

Ved min Indtræden i Fængslet sad Manden roligt og spiste 
af et Fad Ris. Han var nyvasket, og hans rene Ansigt i For- 
bindelse med den hvide Klædning gjorde et behageligt Indtryk 
mellem de øvrige skidne Fanger, der stod i Afstand og mis- 
undte ham hans Mad. i 

Manden, der hed Kuang, glædede sig øjensynligt over, at 
en Fremmed vilde vise ham den sidste Ære, og Glæden steg 
end yderligere, da jeg rakte ham en Cigar. Vogterne, der 
befrygter, at Dødsdømtes Genfærd senere skal plage dem, 
indynder sig hos ham i Timerne før hans Død. De havde bragt 
Forbryderen Ris, og nu barberede de ham og vaskede hans 
tynde Hals i lunkent Vand. De klappede ham og strøg ham 

paa hans magre Skinneben, og endelig løftede de ham forsigtigt, 
bar ham ud af Fængslet og satte ham i en Bærestol. Imedens 
var Manden omringet af en Sværm af Fanger, der beundrende 
betragtede ham, og selv havde han utvivlsomt Følelsen af, at 
han var Situationens Herre. En Sværm af Nysgerrige ledsagede 
ham fra Fængslet hen til Rets-Yamen'en, hvor Mandarinerne 
kom ud i Gaarden og bad ham tilgive dem den haarde Dom. 
Ogsaa her er Frygten almindelig for Delinkventens Genfærd. 
Den kinesiske Forbryder, der er paa Vej til Retterstedet, 
føler sig da pludseligt hævet af en Deltagelsens Bølge, der om 
faa Minutter skyller over hans Grav. 

Da Kuang havde taget Afsked med Mandarinerne, bemærkede 
jeg et Par Kvinder, der indfandt sig med Forfriskninger. 
Rimeligvis var en af Kvinderne hans Hustru. Hun fremtog af 
en lakeret Æske tørre Kager, flade Stykker Grisesteg, en Blik- 
flaske med Risvin og en Tøjpose, der var fyldt med Betelnødder. 
Fangen drak af Vinen og smagte paa de lækre Sager, især paa 
Betelnødderne, der er en Kinesers Lækkerbidsken. At disse 
Nødder presser Blodet op i Hovedet paa den, der spiser 
dem, har ladet Evropæerne antage, at Delinkventen under saa- 
danne Forhold bedøvedes med Opium. Dette er dog urigtigt. 
Betelnødderne er alene tilstrækkeligt stimulerende for en Døds- 
dømt. Da Kuang paany satte sig i Bærestolen, var han i 
straalende Humør. 

Toget, der foruden Forbryderen i Bærestolen bestod af to 
Soldater, en Mandarin til Hest og Kvinderne, satte sig i Bevægelse 
og passerede uden at vække videre Opsigt gennem en Række 
Gyder. Hist og her nikkede Kuang til en af de Kinesere, der 
altid staar og glor i Dørene, og uden at fortrække en Mine, 
svarede Kineserne paa samme Maade. Det var et Par Venner, 
der tog Afsked! Heller ikke Kvinderne, der fulgte efter Bære- 
stolen, viste mindste Tegn paa Uro. Og dog skulde om faa 
Minutter Øksen skille Mand og Hustru. — 

Efter at vi havde passeret et Net af Krinkelkroge, befandt 

igen. I et af Husene skændtes Pottemagerne, og foran Huset 
løb en Dreng og legede med et Stykke rødt Papir. 

I Baggrunden af Pladsen laa et uanseligt Hus, hvor en 

gammel Kuli kom tilsyne i Døren med et bredt Sværd. Det var 
Bødlen. I Husets eneste, aabentstaaende Vindue saas et Par 
unge Piger. Rimeligvis hans Døtre. Et stærkt Smil bredte sig 
fra Pigernes hvide Tænder over deres Ansigter, og det forekom 
mig, at Smilet fulgte Faderen, og at det tilsidst fyldte den 
uhyggelige Plads. 
— Men hvad der videre foregik, var ikke præget af Uhygge. 
Da Kuang opdagede Bødlen, lagde han sig paa Knæ, idet han 
kastede Pisken bag ad Nakken. Samtidigt hængte Mandarinen 
en beskreven rød Seddel paa hans Ryg; formodentlig var det 
Forkyndelsen af hans Dom. Med dansende Trin stillede Bød- 
len sig nu op ved Fangen og vejede Sværdet i Haanden paa 
en besynderlig Maade. 

Alt syntes parat. Men pludseligt, som Bødlen hævede 
Sværdet, tilkastede Kuang ham nogle Ord, hvoraf der udspandt 
sig en lille Diskussion. Det blev mig senere forklaret, at Fangen 
havde ytret, at da hans Hals var saa tynd og lang, behøvede 
han ikke at bøje sig forover. Hertil svarede Bødlen: 

»Min Haand er sikker nok. Mit usle Sværd er skarpt, og 
forhaabentlig vi] Din ringe Tjener afhugge Dit Hoved i enhver 
Stilling. Men da Din Hals er ædelformet som en Opal, anbefaler 
jeg Dig, min dyrebare Broder, at Du bøjer Hovedet, saa det 
kan falde for et smukt Hug!" 

Bødlens Henstilling har formodentlig tiltalt den Dødsdømtes 
Egoisme. Han bøjede sig og strakte Hals. Den ene af Sol- 
daterne greb fat i Pisken, og i det samme fløj Sværdet gennem 
Luften og skilte Hovedet fra Kroppen med en Lyd, som naar 
en skarp Od bider gennem Ben og Brusk. . 

Paa Pladsen havde der imedens samlet sig en Halv Snes 
Tilskuere, som uden synderlig Interesse stod og saa paa Hen- 
rettelsen. Et Par lasede Skikkelser nærmede sig Kvinderne og 

gelse, men de kan ikke faa ham ordenllig i Jorden, før Man- 
darinen har efterset hans Lig. 

— — Der er næppe nogen Tvivl om, at vi i de foregaaende 
Linier havde kunnet skildre Dommerstanden med meget mørkere 
Farver; men det maa ikke lades ude af Betragtning, at den — 
som overhovedet Kinas Retsvæsen — efter Landets egen Op- 
fattelse skal være en Trusel for Samfundets Udskud. Som vi 
har set, styrer Kineserne deres egne borgerlige Anliggender, 
og i dette indre Selvstyre, hvori de fleste Retstrætter praktisk 
bilægges, finder vi paany en stærk Modsætning til Forholdene i 
Evropa, hvor Retsvæsnet er en af Folkenes største Byrder, 
fordi det kun er forstaaeligt for en Jurist. 

Den gule Race er en uhyre, uadskillelig Masse, stærkt for- 
enet i en Civilfølelse, som holder baade Regering og Øvrighed 
fjærnt fra Folkets Liv. Det er denne Følelse, Kineserne kalder 
Gen, d. v. s. en Races Følelse af Solidaritet, af etnografisk 
Broderskab. Gen oversættes af Franskmændene ved responsabilité. 
Men Gen er meget mere, egeutlig Summen af alle religiøse og 
filosofiske Dogmer, der fylder en Kinesers Sjæl. 

I Evropa er Individet Eneren; Samfundet en Kollektion af 
Enere. Det er anderledes i Kina. Her, hvor en By paa tre-fire 
Tusinde Indbyggere ofte er en eneste stor Familie med samme 
Efternavn, er Staten en Kollektion af smaa Samfund, og i disse 
Samfund maa det enkelte Menneske bøje sig for Solidariteten 
indbyrdes, for Gen. i 

Traditionen, Afstanden mellem den enkelte Borger og 
Lovens Udøvere, og endelig Troen paa Forfædrenes milde 
Aander har i enhver Kineser skabt en dyb Følelse af Race- 
Enhed, Følelsesfællesskab, Livsindhold og Maal. Kærnen i dette 
Tanke- og Følelsesfællesskab er Gen: Intet Menneske kan være 
lykkeligt, saalænge der er et Menneske, som er ulykkeligt. Et 
godt Menneske, der lider, er en Afskyelighed, som ødelægger 
det Heles Sammenhold og sunde Vækst. Den gensidige Hjælp 

temmelig lav Sal med fem Hundrede Afgudsbilleder opstillede 
langs med Væggene. Et saa betydeligt Antal mere end men- 
neskestore Billedstøtter gør selvfølgelig et mærkeligt Indtryk, 
især da Figurerne er forgyldte og skærer slemme Ansigter. 
Det Hele er saa komisk, at man vanskeligt begriber, hvorledes 
det kan vække Ærefrygt. Men det Sete afhænger af Øjnene, 
hvormed det ses, og til de Gules skæve Øjne svarer rimeligvis 
en aandelig Skævhed. Af Kinesernes Bevægelser og Minespil 
er det umuligt at slutte sig til deres Følelsesliv og Tanker. 
Tidt hører man Latter, hvor man havde ventet Graad. Ligeledes 
er det stridende mod vore Forestillinger. om det Hellige, at 
Kineserne har gjort enkelte af Tempelguderne humoristiske ved 
at iføre dem moderne Klædningsstykker. Endnu mere besyn- 
derlig er Kinesernes Mangel paa Andagt. Spredte mellem Af- 
gudsbillederne sidder de og ryger Pibe, passiarer højrøstet, griner 
og spytter, og det er dem komplet ligegyldigt, om en Fremmed 
viser Stedet den samme Mangel paa Ærefrygt. 

Det er meget mærkeligt, at en af de fem Hundrede Genier 
bærer Matroshat, og efter Kinesernes Udsagn skal forestille 
Marco Polo. Det er saa meget mærkeligere, som de fem Hun- 
drede ellers siges at være Disciple af Buddha. Hvorledes gaar 
det da til, at den gamle venetianske Sømand pludseligt optræder 
som kinesisk Gud? Det er et af de mange Spørgsmaalstegn, 
man løber paa i Kina, og hvor skal man faa Besked? Tempel- 
vogterens Oplysninger er ikke videre udtømmende. Han for- 
tæller, at Marco Polo var en Vestlænding, der kom til Kina paa 
et Skib! 

Fra Geniernes Tempel, der ligger tæt ved Bymuren, bevæger 
Bærestolen sig fra den ene Seværdighed til den anden i den 
indre By. Vi begynder med Blomsterpagoden, der er ni Etager 
høj og fjorten Hundrede Aar gammel. Men Interessen for saa- 
danne Bygninger svækkes betydeligt af den ene Omstændighed, 
at man som oftest ikke rigtig ved, hvad de betyder. Om et 
andet Tempel, der kaldes De fem Aanders Tempel, erfarer man, 

nogenlunde samme Rolle som Kuglen paa Nicolaj Taarn hjemme. 
Der er dog den Forskel, at Kuglen averterer Klokkeslettet efter 
Solen, medens Vanduret meddeler det efter den Tid, et vist 
Kvantum Vand bruger til at synke gennem fire Kobberspande. 
Paa Billedet ser man en Indikator, der fra den nederste af 
Spandene viser Tiden. I Evropa, hvor enhver Stodder har et 
Ur i Lommen, kan man smile ad denne gamle Indretning, men 
Faktum er, at den i Aarhundreder har vist Millioner af Men- 
nesker, hvad Klokken var — man kan ikke sige slaaet! Ved 
Temperaturforandringer, naar Vandets Fordampning bringer en 
forbigaaende Slinger i Beregningen, har Byen ganske vist forkert 
Tid; men praktisk spiller det ingen Rolle. Alle Cantoneserne 
retter sig jo efter samme Ur! 

— Efter at vi havde beset en Række mindre mærkelige Se- 
værdigheder, standsede vi ved den bekendte femetages Pagode, 
der ligger paa et lille Bjærg i Byens Nordende. Det er Skik, 
at Rejsende føres hen til denne Pagode, og at de her spiser 
deres medbragte Frokost paa den øverste Terrasse. Der er 
noget forunderligt imponerende ved dette Maaltid, som man 
indtager i ensom Majestæt, næsten som en Buddha, der sidder 
med Millionbyen under sine opadvendte Fodblade. Foran Fro- 
kostbordet ligger det uhyre røde Teglstenshav, der i det Fjærne 
overskæres af den gule Flod. I en vældig Rundkres tegner 
Bymurene sig som en slangeagtig, lysende Linie, og ser man 
nøjere til, bemærker man, at Cantons Udvidelse, ligesom de 
evropæiske Storstæders, foregaar mod Vest. Men egenlig Forskel 
paa Kvarterer, noget, der svarer til Londons Westend og Eastend, 
opdager man ikke. Det Hele ligner en stillestaaende, rødlig 
Taage, hvori de store Embedsmandsboligers runde Tagværker 
hist og her tegner sig som mørke Pletter. Derimod vil man 
forgæves søge Fabrikskorstene saa lidt som andre kommunale 
Indretninger, der er uadskillelige fra en evropæisk Millionby. 
Mange Tanker kaldes til Live, idet man sidder og stirrer ned i 

deres Virkninger. Evropæernes Samfundsliv er bygget paa 
Vaabenmagten, Kinesernes paa Moralsystemer. Basis for 
Samfundsdannelsen og Tænkemaaden var Religionen, men en 
Religion, der lærer, hvorledes Menneskene skal leve for at blive 
lykkelige paa Jorden, ikke en Religion, der bekymrer sig om 
Menneskenes Salighed i Himlen, ja end ikke lærer Troen paa 
en personlig Gud. 

Af alt, hvad der er dunkelt og utilgængeligt i Kina, er det 
dunkleste og utilgængeligste Kinesernes Forhold til det Hinsides. 
Man føres i Canton gennem en By af gamle Templer. I det 
ene staar en Billedstøtte af Buddha, i det andet en Billedstøtte 
af Laotse, i det tredie en Billedstøtte af Confucius, og der er 
Templer, hvor de trende Gudebilleder er opstillede Side om Side 
og er Genstand for de samme Ofringer fra den store Hob. Om 
alle Templer gælder, at de er forfaldne; Solstraalerne skinner 
igennem dem, og Gudebillederne ødelægges af Himlens Væde, 
der paa Regnvejrsdage siver gennem Tagene. Af en saadan 
Ligegyldighed for Templerne slutter man, at Kineserne er lige- 
gyldige for deres Religion. 

Men desuagtet, overalt i Gaderne, hvor man færdes, ser man 
rygende Offerpinde. I det fattigste Hus er der et Alter, og tidt 
er Skovenes Træer fredede, fordi de menes at være Aanders 
Opholdssteder. Paa Flodbaadene hænger Silke- og Papirstrimler 
med skriftlige Henvendelser til højere Væsner, og fra Djunkerne, 
der befarer Havene, sætter Søfolkene en Papir-Djunk i Vandet, 
naar de overraskes af Uvejr. Det sker i den naive Tanke, at 
det kan være Aanderne ligegyldigt, hvad de ødelægger, naar blot 
de ødelægger en Djunk. Kineserinden, som er svanger, indfinder 
sig i Templerne, hvor der hænger smaa Børn af Ler, og idet 
den vordende Moder afriver og sluger den Del af Billedets 
Legeme, der betegner Kønnet, mener hun at bestemme sit 
kommende Barns Køn. Tidt ser man et Gudebillede, som i 
højtideligt Optog føres gennem Gaderne. Det er en Guddom, 
der har undladt at opfylde et af Befolkningens brændende 

Ønsker, og som nu trækkes for Retten og højtideligt idømmes 
den sædvanlige Pryglestraf med Bambuskæppe. Mærkeligt er 
det, hvor ofte man iagttager en velklædt og tilsyneladende dannet 
Kineser, der beder til en død Rotte, en Tudse eller en Kat. 
Man har vanskeligt ved at forlige disse Modsigelser. Templerne 
staar tomme, og Ligegyldighed bæres overalt til Skue for Reli- 
gionen, men praktisk foretages ingen vigtigere Handling, uden 
at Kineserne vender Blikket mod det Ubekendte. Det er Mod- 
sigelser, der rejser Spørgsmaalet om, hvorvidt der i Kina eksi- 
sterer en virkelig Tro paa Guder eller paa en enkelt Gud. 

Der findes i vore Dages Kina to store Folkereligioner, 
Buddhismen og Taåoismen, og endelig Confucius's Lære, der 
egentlig ikke er en Religion. Buddhismen og Taoismen drager 
Menneskenes Sjæle opad mod det Uendelige; Confucianismen 
vender deres Blik mod Jorden. Buddhismen er en indisk Re- 
ligion, medens Taoismens Stifter, Filosofen Laotse, var Kineser 
ligesom Confucius. Da Sokrates fødtes Aar 463 f. Kr., var 
Østens tre Vismænd allerede gaaede over i Nirvana. Ved Kristi 
Fødsel havde Millioner af Gule levet efter Laotses og Confucius's 
Forskrifter i fem-seks Hundrede Aar. 

Den største, den rummeligste og den mest ophøjede af 
disse Religioner er Buddhismen, der den Dag i Dag har 470 
Millioner Tilhængere og til Trods for sine snart halvtredie 
Tusind Aar endnu er saa kraftig, at den ikke blot har formaaet 
at afværge Kristendommens Indtrængen i Østasien, men endog 
i Øjeblikket under Navn af Ny-Buddhismen sejrrigt trænger 
frem til evropæiske Folkeslag. Buddhismens Grundlægger, Sid- 
dharta, fødtes i Nærheden af Benares (Forindien) i Aarene omkring 
550 f. Kr. Ordet Buddha er Navnet paa et Menneske, der besidder 
Bodhi eller den fuldkomne Viden. Navnet er altsaa egentlig en 
Titel. Siddharta, som i det følgende kaldes Buddha, vakte tidlig 
Opmærksomhed ved sin tungsindige Grublen over Tingenes 
Sammenhæng. Faderen, hvem Sønnens ensidige Udvikling gjorde 
urolig, fristede ham forgæves med allehaande Fornøjelser. 

Intet formaaede at udrive ham af hans Tungsind, før han som 
Yngling blev forelsket og ægtede den skønne Kvinde Gapa, 
med hvem han levede tretten lyse og lykkelige Ungdomsaar. 
Men som Tiden nærmede sig, da Gapa skulde føde, blev Buddha 
greben af sin gamle Uro og vandrede grublende over Stier og 
Veje. Paa en af disse Vandringer mødte han forskellige Vej- 
farende, af hvilke den ene havde Febersyge, den anden hungrede, 
den tredie frygtede Døden. Endelig, da Buddha havde snublet 
over et Lig, der var gaaet i Forraadnelse, mødte han en Filosof. 
Ved Samtale med denne erfarede han, at Alderdomssvækkelse, 
Sygdom og Opløsning ikke er Følger af Menneskets Fejl, men 
er Dødeliges uundgaaelige Lod. Buddha blev greben af dyb 
Medlidenhed med Menneskenes Skæbne, tog Afsked med sine 
Nærmeste og drog til fjærne Egne, hvor han opsøgte Lærde, 
Asketer og Filosofer for hos dem at finde Svar paa alle Spørgs- 
maal. Han var endnu ikke tredive Aar. 

De Vise raadede deres søgende Elev til Bodsøvelser, men 
da Buddha hurtigt følte, at dette Liv ikke bragte ham Fred og 
Hvile, og da han ophørte dermed, ansaa de ham for en 
Vankelmodig, som var falden tilbage til Sanselighed. Uden at 
have fundet et Middel mod Livets Onder forlod han sine Lærer- 
mestre og rejste til Bodhimundi, der var Stedet, hvor Datidens 
Indere modtog den højeste Viden. Her dvælede han, og ligesom 
Jesus Aarhundreder senere fristedes i Ørkenen, blev ogsaa 
Buddha fristet af Mara, men modstod'Fristeren saa vel, at denne 
omsider raabte: ,Du er Buddha og kan frit vandre til Nirvana!" 
Men Buddha besluttede at blive en Lærer for Menneskeheden. 
Han brød op, fulgt af et Par Købmænd, der havde set ham 
sidde under Bo-Træet i straalende Solskin. Købmændene led- 
sagede ham til Benares, hvor han holdt sin første Prædiken. 
I femogfyrretyve Aar drog Buddha derefter talende fra Sted til 
Sted, overalt beundret af Folket for sin Visdom. Hans Ord 
ledsagedes af Undere, saasom Blomsterregn, skønne Luftsyner 
og klart Lys. 

Bestræbelser maatte følgelig gaa ud påa enten at svække eller 
helt at ophæve den mangelfulde Forbindelse. Men ved Dyden 
alene lod det sig ikke gøre, thi Mennesket opnaar ved Dyd kun 
i næste Fødsel at stedes under lykkeligere Livsforhold; det 
lastefulde Menneske kommer under slettere. Sjæl og Legeme 
skilles først for evigt, naar Mennesket er bleven Buddha, det 
vil sige, naar det besidder den højeste Visdom. 

Denne gamle indiske Filosofi blev Grundlaget for Buddhas 
Lære, men han udviklede den og førte den videre, idet han 
brød med de sociale Institutioner, der hvilede paa Brahma- 
nismens Avtoritetstro. Han brød med Kastevæsnet og de 
Aartusinder-gamle Ofringer. For Buddha er Formaalet med 
Menneskelivet den højeste Erkendelse, der efter det af ham op- 
stillede System hviler paa fire store Grundsandheder. Af disse 
lyder den første: Da Smærte er uadskillelig fra al Tilværelse, er 
det jordiske Liv et Onde. Den anden: Ingen Virkning ophører. 
Tilværelsen er frembragt ved Lidenskaber og Ønsker, som 
kræver Nydelser og frembringer Handlinger, der maa skabe ny 
Fødsel. Den tredie og fjerde Grundsandhed endelig viser, hvor- 
ledes Lidelserne kan ophøre ved Menneskets egen Villie. 
Midlerne er teoretiske og praktiske. Man skal søge Hjælpen 
hos sig selv, idet man søger at blive lig de guddommelige 
Væsner, der selv er Mennesker og kun en vis Tid opholder 
sig i Himlen, før de atter fødes som Mennesker paa Jorden. 
Men i en højeste Sfære, over de almindelige Guder eller Helgene, 
staar Buddhaerne, det vil sige Mennesker, der er naaede til 
Visdommens yderste Grænser og har hævet sig over alt Levende 
ved Visdom og Humanitet. 

Til Buddhaer henregnes i vore Dage Mænd som Confucius, 
Moses, Jesus og Muhammed. Ialt findes femogtyve Buddhaer, 
inddelte i to Klasser efter deres Dyder. De har alle opnaaet 
Nirvana, men i Modsætning til andre Hellige, for hvem Nirvana 
er Selvtilintetgørelse, vaager de femogtyve Buddhaer over Ver- 
dens Løb. 

Beskeden og retsindig som Buddha var, advarede han mod 
at tillægge Buddhismen absolut Betydning. Selv sammenligner 
han sin Lære med et skrøbeligt Fartøj, som han til eget Brug 
har sammentømret for at komme over en Flod. Men ligesaa 
taabeligt en Mand vilde handle, naar han lykkeligt var sluppen 
over Floden og derefter tog Baaden paa Ryggen og slæbte den 
med sig, ligesaa taabeligt handler den, der tillægger Læren 
absolut Sandhed og elsker den for dens egen Skyld. Den 
esoteriske Buddhismes Lære om en gradvis Udvikling ved 
Naturens Haand igennem Sjælevandringen findes ikke hos 
Buddha. Han indskrænkede sig til at indprente Menneskene, 
at de ikke skal lade sig drive med Naturens Strøm. 

Et Par Aarhundreder efter Buddhas Død var hans skønne 
og milde Lære udbredt over en Del af Indien, og c. halvandet 
Hundrede Aar f. Kr. trængte den ind i Burma, Siam og Kam- 
bodja, og endelig femogtresindstyve Aar f. Kr. naaede den 
Kina. Overalt, hvor den kom hen, befrugtede den Menneske- 
aanden og satte uforgængelige og skønne Mindesmærker i Lite- 
ratur, Tempelbygning og Malerkunst. Buddhistiske Kunstnere 
fremstod og skabte en ejendommelig Skulptur, som Evropæere 
forgæves har søgt atefterligne. Billeder af Buddhaer, Bodhisattvaer, 
Guder og Dæmoner blev fremstillede af Guld, Sølv, Bronce, 
Marmor, Sten og brændt Ler. Templer og Pagoder byggedes 
med en Kunst, som man i denne Bog har set Eksempler paa i 
Rangoon. Tusinder af Pilgrimme strømmede til de hellige 
Steder, hvor de ofrede Blomster, vellugtende Træsorter og 
duftende Vande, og hvor Præstestanden udviklede sig til en 
mægtig Kaste, der omformede Læren og kom til at spille en 
Rolle, der minder om de katolske Præsters i Evropa. Overalt, 
hvor man i vore Dage færdes i buddhistiske Templer, studser 
man ved Synet af besynderlige Paafund, t. Eks. Bedehjulet, der 
bestaar af en Cylinder, som de i Læsekunsten uvidende Budd- 
hister drejer rundt for Gudernes Aasyn. Udvendigt paa Cylin- 
deren staar Bønner opskrevne, og idet Cylinderen drejes, er 

det Meningen, at den skal erstatte det levende Ord. Præste- 
standen har da her som andre Steder gjort Religionen til en 
" mekanisk Udenadslære, eller — for at blive i Billedet — til et 
mekanisk Hjul. ; 

Den anden af de store Religioner i Kina samler sig om 
den kinesiske Filosof, Laotses Lære, der handler om Te (Dyden), 
Tao (Vejen) og bærer Navnet Taoismen. Laotse fødtes Aar 604 
f. Kr. og kom altsaa til Verden et halvt Aarhundrede før Con- 
fucius. Hans Forældre var af ringe Stand; selv levede han som 
Bibliotekar, først i en Provinsby, senere i Peking. Det antages, 
at han i sin Ungdom har gjort en Rejse til de vestlige Lande, 
maaske til Indien. Adskilligt i hans Skrifter røber, at han er 
paavirket af den indiske Tankegang. Iøvrigt vides der saa godt 
som intet om hans Livsløb. 

Da Laotse fødtes, havde Kina i halvandet Aartusinde haft 
en Literatur. Landets Historie er altsaa ældre end dets Reli- 
gion. Historiske og astronomiske Optegnelser findes fra 2000 
Aar f. Kr., og de klassiske, saakaldte kanoniske Bøger, der er 
de lærde Mandariners Stolthed, var skrevne længe før Laotses 
Fødsel. Af disse Bøger ser man, at Oldtidens Kinesere levede 
under et Feudalsystem, der minder om det middelalderlige 
Evropas. I religiøs Henseende dyrkede de Himlen, Stjærnerne, 
Floderne, Bjærgene og de Afdødes Aander. Himlen aabenbarede 
sig i Solskin, Kulde, Hede og Regn. 

Laotse er Forfatter af den ovenfor nævnte Bog om Te og 
Tao, der er delt i enogfirsindstyve Kapitler, hvert indeholdende 
en kort Sentens. Bogen, som Kineserne henregner til deres 
hellige Bøger, er en Morallære, skreven af en Filosof, som uden 
at tage sin Tilflugt til det Overnaturlige vil helbrede Tidens 
Fejl. Laotse undersøger Tilværelsens Aarsager, det Skabtes 
Oprindelse og indbyrdes Forhold og havner i en pantheistisk 
Livsopfattelse. Skaber eller Skabelse kender han ikke. Grund- 
begrebet er Tao, 2: de af sig selv virkende Aarsager. Før Du 
fødtes, havde Du intet Liv, ingen egentlig Form, ej heller 

Luften og Fiskenes Bevægelser i Havene, men af Laotse havde 
han ikke begrebet andet, end at Sagnet vistnok talte sandt, 
naar det fortalte, at han var født med hvide Øjenbryn og hvidt 
Haar. Navnet Laotse betyder forøvrigt ,den gamle Dreng". 
Confucius (den latinske Form af det kinesiske Kung-Fu- 
Tsu) blev født Aar 551 f. Kr. i Staten Lu, den nuværende 
Provins Shangtung, ikke langt fra Peking. Hans Navn betyder 
Mesteren af Slægten Kung. Confucius var en Officersøn. Faderen, 
som ikke ejede Formue, døde tidligt og efterlod Familien i 
trange Kaar. Ikke desmindre skaffede Moderen Penge til sin 
begavede Drengs Opdragelse. Han studerede flittigt den kine- 
siske Literatur, giftede sig, da han var nitten Aar, og optraadte 
offentlig med Følelsen af at ville blive en Lærer for sit Folk. 
Fornemme Elever flokkedes om ham, og blandt disse et Par 
rige Ynglinge, der tog ham med til Peking. Paa denne Rejse 
var det, han talte med Laotse, der havde et Embede som Biblio- 
tekar. I Confucius's fireogtyvende Aar døde hans Moder, og som 
gammel Skik byder i Kina, trak Sønnen sig en Tid tilbage til 
Ensomhed. Herunder vaktes hans Interesse for Studiet af 
Samfundsliv og Statsstyrelse, og for at udrede Sammenhængen 
mellem Fortiden og den Tid, hvori han levede, fordybede han 
sig i gamle kinesiske Forfatteres Værker og nedlagde Frugten 
af sit Arbejde i historiske Skrifter, som hurtigt skabte ham stor 
Berømmelse. Efter at Confucius i tre Aar havde levet fjærnt 
fra Verden, optraadte han paany som Lærer, og hans Navnkun- 
dighed blev saa stor, at Fyrsten af Lu tilsidst bad ham overtage 
Borgmesterembedet i en større By. Han ledede Embedet med 
overlegen Visdom, og som Belønning udnævntes han til Dommer 
over alle Dommere i Staten. Confucius fik da saaledes Lejlighed 
til i Praksis at vise Menneskene Holdbarheden af sine Teorier, 
og Resultatet var saa glimrende, at: Nabofyrsterne begyndte at 
frygte for, at deres Borgere skulde udvandre til Confucius's 
Mønsterstat. For om muligt at ødelægge det gode Forhold 
— mellem Confucius og hans Medborgere sendte Fyrsten af Nabo- 


Google 


NEED end Byrne Bande forsden  Trnde fr Cen 
Big Adan Sp Ana, Ikke BamenaderseL 
Sne Fole Tanker 5 Mere. Borgerne LD Ikk 
Bomme Be arr Forninerr, dg lyde 1 SER Ål og 
BE Ben Dyb edb over Menneskenes bela 
MARR ohne Bed or er TH Le 








Avøieted, 1 trøten Aar tundrvde han sm frå St UL Sl. 
Net STE hamrede Delle, Rrnrbrn un Kee, SO 
lm mon og Magne Dr Dan var mlagtesldlyne Arr 
fø Van hun UlBags 1 La, hane Mak odtnndnde Arr 
"anbelur kan Ms des Ragnar Sek te 

















ERA Hk Mand, Ge Bare FG SAGE 


Co 





86 


og gav Svar. Hans Lære tager Sigte paa borgerlige Forhold. 
Det Hinsidige interesserede ham ikke. ,Hvorfor skal man spilde 
Tid paa Aanderne, naar man ikke kender Menneskene?" , Hvad 
angaar mig Døden, naar jeg ikke fatter Livet?" Confucius har 
samlet Kinas ældste Literatur og har udgivet de kanoniske 
Bøger, der er blevne Kinesernes Dannelsesgrundlag og har skabt 
den lærde Klasses sociale Overlegenhed. Ingen nok saa ringe 
Handling bør overses af den, der stræber efter Dyd. Con- 
fucius angiver nøjagtigt, hvorledes Mennesket skal opføre sig i 
alle Stillinger, og han har udarbejdet Love for det daglige Liv, 
som t. Eks. de tre Tusind Regler for Anstand, der senere for- 
vandlede Kineserne til Avtomater. Ofte faar hans borgerlige 
Tænkemaade et Præg af Frisind. Om Kejseren t. Eks. siger 
han, ,åat den, der tager Bestemmelser vedrørende Millioner, 
bør føle sig saa ængstelig som den, der kører seks vilde Heste 
i raadne Tøjler." Det snusfornuftige, det godlidende og smaat- 
skaarne i hans Lære har haft en Levedygtighed blandt Kineserne, 
der usvækket vedvarer til vore Dage. Næppe var Confucius 
død, før Kejseren paabød Ofringer til hans Ære, og Folket, hvis 
Følelser og Tanker han havde givet Udtryk, rejste Templer, i 
hvilke han dyrkedes som Helgen. I det tredie Aarhundrede 
syntes det vel et Øjeblik, som om Taoismen trængte Confucius's 
Lære tilbage, men da de to filosofiske Systemer flød sammen 
og gik over i den særlige kinesiske Afart af Buddhismen, havde 
Confucianismen allerede gennemsyret hele den kinesiske Kultur. 
Endnu i vore Dage, da dog saa mange Aar er forløbne, siden Læreren 
vandrede paa Jorden, fejrer Mandarinerne og Literaterne over hele 
Kina Foraars- og Efteraarsfester til hans Ihukommelse, og det er 
næppe overdrevent, naar Missionærerne fortæller, at Ofringerne 
ved disse Fester alene i Kyststaterne beløber sig til 27,000 
Stykker Silke og 40,000 større og mindre Dyr. Skal Confucius 
bedømmes efter Indholdet af sin Lære, rager han ikke højt op 
i Verdens Pantheon af store Aander. Men ser man hen til, at 
den har gennemtrængt et Samfund, der tæller en Femtedel af 

Jordens Beboere, kan man ikke være blind for det Faktum, at 
ingen anden Filosof tilnærmelsesvis har udøvet nogen tilsvarende 
Indflydelse paa Menneskeheden. I halvtredie Aartusinde har 
hans Tanker været Ledetraaden for Verdens største Folk. 

— Vi har i disse Linier talt om de to store Religioner. 
Buddhismen og Taoismen og endelig om Confucius's Morallære. 
Men vi kan ikke slutte denne Oversigt uden tillige ganske kort 
at nævne Muhammedanismen, der har tredive Millioner Til- 
hængere i Kina. Mere end dobbelt saa mange Kinesere, som 
der er Indbyggere i Spanien, bekender sig til en Lære, for 
hvilken Sultanen i Tyrkiet er Kalif. 

De kinesiske Muhammedanere lever særligt i det sydlige 
Kina, i Staten Yen-nan, der støder op til de engelske og franske 
Kolonier Burma og Tongking. Kineserne betragter dem som 
Hedninge (Hui-hui), selv kalder de sig Kiao-Mun (Religionens 
Folk). Socialt tilhører Muhammedanerne som Regel de lavere 
Klasser, den ulærde Soldaterkaste og Stænder, der ernærer sig 
ved Haandens Arbejde. Kun sjældent gaar de Eksamensvejen, 
og af Mandarinerne anses de ikke som hørende til det gode 
Selskab. 

Det var under Middelalderens store kinesiske Kejsere, at 
persisk Sprog og dermed Muhammedanismen vandt Indpas i det 
himmelske Rige. Kinesiske Embedsmænd bar persiske Titler, 
og Skuespillerne sang persiske Sange. Persisk blev endog i 
enkelte Dele af Riget Forretningssprog. Af mange og for- 
, Skellige Grunde svækkedes dog senere den persiske Indflydelse, 
og Forbindelsen med Vesten truede med at ophøre, da Islam 
langsomt trængtes tilbage til sin egentlige Hjemstavn. 

Ikke desmindre opretholdtes den muhammedanske Lære i 
visse Egne af Kina, og Lærens Tilhængere voksede atter i Antal, 
til de omsider i dette Aarhundrede rejste en stærk Bevægelse 
mod det mantschuriske Dynasti. Muhammedanerne i Yen-nan 
dannede i Aaret 1857 et uafhængigt Rige med Hovedstad i 
Talifu, og det var først i 1873, at denne muhammedanske 

Hovedstad efter frygtelige Kampe blev indtagen og Bevægelsen 
kuet, dog uden at de gule Sejrherrer forbød den fremmede 
Lære. Ved denne som ved mange andre Lejligheder viste 
Kineserne sig at være det toleranteste Folk i Verden. Enhver 
kinesisk Borger kan tilhøre den Bekendelse, der behager ham, 
blot han afholder sig fra Politik. 

En anden og endnu farligere Rejsning af Muhammedanere 
var samtidigt udbrudt i de vestlige Egne, og da det her, som 
i Yen-nan, var Hensigten at løgrive visse Dele af Riget og deraf 
danne et nyt Statssamfund, undertvang Kineserne Opstanden 
med frygtelig Grusomhed. Muhammedanernes Fører, Iakub Beg, 
der havde udnævnt sig selv til ,Sejrens Fader", grundede et 
særligt muhammedansk Rige, som holdt sig til hans Død i 1877. 
Aaret. forud havde Kineserne indtaget Muhammedanernes stærke 
Fæstning, Manas, og efter Begs Død generobrede General Kin- 
Shun Landet. Muselmændene blev straffede paa forskellig 
Maade, bl. a. blev det paabudt dem at ophænge Kejserens og 
Confucius's Mindetavler i Moskeerne og at knæle for Tavlerne 
ved deres Indtræden. Iøvrigt beholdt de deres Religionsfrihed 
og har siden vundet en betydelig Udbredelse. Til fjærntliggende 
Provinser, der hærges af Hungersnød, udsender Muhammedanerne 
Agenter, som køber Børn i Tusindvis. Paa denne praktiske 
Maade rekruteres Islam. Kristne Missionærer, fra hvilke de 
evropæiske Bibelselskaber og Blade erholder deres Oplysninger 
om Østens Forhold, har ikke bragt mange Meddelelser om 
Islamismens Udbredelse. Maaske føler de Kristne det som en 
Ydmygelse, at de med deres Pengemidler og Kanoner saa godt 
som intet har udrettet, medens Islam udbreder sig uden Støtte 
fra Evropa. Om Muhammedanismens Betydning for Kina er det 
vanskeligt i Øjeblikket at have nogen Mening, men det er værd 
at bemærke, at den til Trods for de uhyre Afstande, der skiller 
den fra Sultanen, fremdeles er paavirket af evropæisk Tanke- 
gang. Moderne Opfindelser, t. Eks. Lokomotivet, betragtes 
af Østens Muhammedanere som Allahs Undere, og Forfædre- 

da Forholdet mellem disse tre oprindeligt saa vidt forskellige 
Systemer, og hvorledes skal man forklare, at Folkets store 
Masse synes at være baade Buddhister og Taoister, medens 
Regeringen ved officielle Lejligheder udmærker Confucianismen, 
som var Confucius's Lære Statens officielle Religion? 

Man maa da erindre, at Buddhismen og Taoismen i Aar- 
hundredernes Løb er saa uopløseligt sammenblandede af Kine- 
serne, at de praktisk sete er druknede i et Hav af Tilsætninger. 
Det eneste, der uberørt er blevet tilbage, er Forfædretilbedelsen, 
der forøvrigt er meget ældre end de bestaaende Religioner, ja 
saa gammel, at den kan siges at være Grundbasis for den 
kinesiske Kultur. I Tiderne, før Laotse levede paa Jorden, 
tilbad Kineserne deres Afdøde, og i Aartusindernes Løb har 
Forfædredyrkelsen udviklet sig, saa man nu kan sige, at alle 
afdøde Kinesere er Guder, om end selvfølgelig vidt forskellige 
i Grad. Det er en Tro, der tiltaler den Fremmede, fordi den i 
Modsætning til Kinesernes almindelige Ligegyldighed er saa dyb 
og inderlig, at den formaar at paavirke Tankegangen i ethvert 
Forhold. Fremdeles er til Forfædredyrkelsen knyttet Troen paa 
en Skyggetilværelse som Fortsættelse af Livet og efter Skygge- 
tilværelsen en anden Fødsel i en ny og bedre dyrisk eller 
menneskelig Skikkelse. Det er Haabet om bestandig at komme 
til Verden under mere heldige Forhold, der nærer og opflammer 
den Gules Tro. Manden haaber at fødes til Rigdom og Ære, 
Kvinden haaber at fødes som Mand. 

Vi ser da her den polyteistiske Side af den moderne Kinesers 
Verdensopfattelse. Men samtidig er han Panteist. De Gules 
Anskuelse om ubegribelige og ukendte Kræfter leder dem til 
Kræfternes Personliggørelse og Tilbedelse. Der er Guder for 
Vinden, for Tordenen og for Lyset, ligesom der er Templer for 
Solen, Maanen og Stjærnerne, især for Nordstjærnen. ,Solens 
Fødselsdag” fejres ved Fester, som i Landsbyerne kan være af 
en forunderlig naiv Skønhed. Om Morgenen tidligt vandrer Ris- 
bønderne ud af Byen og modtager Solen i Østen, om Aftenen 

vandrer de den modsatte Vej og ledsager den til dens Natte- 
herberg i Vesten. Skovens Træer 'tilbedes, og Ofringerne til 
»Bedstemoder Jord" og ,den gamle Mand paa Skyen" gælder 
Jorden og Himlen, ikke en højeste Gud. Kineseren er Panteist. 

Saaledes bliver det da vanskeligt at sige, hvad der er 
Buddhisme, og hvad der er Taoisme i Kina. De to Systemer 
er saa nøje sammenblandede, at mangen en dannet Kineser 
vanskeligt vilde kunne forklare, om han var Buddhist eller 
Taoist. Særligt er Taoismen bleven ukendelig. Alskens Hekseri 
og Trolddom har forvandlet denne i sin Oprindelse videnskabe- 
lige Verdensopfattelse til en Almue-Religion af groveste Kaliber. 
Det taoistiske Præsteskab, der er Broen mellem Guderne og 
Folket, inddeles i tre uhyre Klasser, af hvilke den ene hengiver 
sig til saakaldte filosofiske Undersøgelser, den anden til læge- 
videnskabelige og alkymistiske Forsøg, den tredie til Magi, 
Eksorcisme, Aandepaakaldelse, Astrologi, Geomanti og Nekro- 
manti. Laotses nøgterne Lære er da under Tidernes Omskiftelser 
bleven omdannet til en systematiseret Religion med Ypperste- 
præst, Præster, Ritual, Ceremonier og en uhyre Mængde over- 
troiske Forestillinger. Den første af Ypperstepræsterne fødtes 
for et Par Aartusinder siden, og senere Indehavere af Værdig- 
heden har modtaget hans Sjæl som Arv. Taoismen, der op- 
rindelig var panteistisk, har efterhaanden faaet et stærkere 
polyteistisk Anstrøg. Naturkræfterne og materielle Genstande 
fremstilles som Personer og gøres, som vi har set, til Genstand 
for regulær Afgudsdyrkelse. 

Men til Panteismen og Polyteismen i de lavere Folke- 
klasser svarer der i de højere Klasser, hvor Confucius æres og 
agtes, en Ateisme, der vel tør kaldes den reneste i Verden. 
Ikke desmindre opfører Tilhængerne af den gamle Lære- 
mester Templer; men i disse findes dog ikke Afgudsbilleder. 
Derimod ser man paa Templernes Vægge Navnene paa 
Hundrede og halvfjers af Confucius's Disciple. Tempeldørene 
er indrettede som Tavler, hvorpaa er skrevne de fem store 

Dyder: Godgørenhed, Kundskab, Troskab, Høflighed og Op- 
rigtighed. Det var disse Dyder, Mesteren særligt indprentede 
sine Lærlinge. Endelig vil man bemærke billedlige Fremstillinger 
af de ,fem Forbindelser', d. v. s. Forbindelsen mellem Fyrste 
og Undersaat, mellem Fader og Barn, mellem Mand og Hustru, 
mellem Broder og Broder og mellem Ven og Ven. Disse For- 
bindelser spiller en fremtrædende Rolle i Confucius's Lære. 
Det er da umuligt at faa godtgjort, om Buddhisterne eller 
Taoisterne er i Flertal i vore Dages Kina. Højest kan det 
siges, at den moderne Taoisme (Forfædredyrkelse tilsat med en 
uhyre Mængde Overtro) er særligt udbredt i de lavere Klasser; 
Buddhismen isprængt med Taoismen i Mellemklassen, medens 
den videnskabeligt uddannede, regerende Kaste væsentligt tæller 
Ateister. For Flertallet af Kineserne falder alle tre Systemer 
sammen, uden at Modsætningen føles. Hovedguderne Buddha, 
Laotse og Confucius nyder nogenlunde samme Anseelse, og skønt 
Buddha er Udlænding og i Kina yngre end de andre, anbringes 
han, hvor Guderne opstilles Side og Side, i Midten. Med Und- 
tagelse af Forfædredyrkelsen er den almindelige Religiøsitet i 
Kina udvendig i en Grad, hvorom man næppe gør sig nogen 
Forestilling i Evropa. Sent glemmer den Rejsende Billedet af 
Kineseren, der med grinende Fjæs henvender sig til Guderne, 
ikke knælende eller bedende, men tampende løs paa en Gongong, 
alt imens hans Hustru staar ved Siden af og sender Gudebilledet 
futtende kinesiske Pistoler i Næsen. Livet i Templerne har 
nærmest Udseende af Kommers, men det er muligt, at For- 
fædredyrkelsen i Hjemmene foregaar med større Værdighed. 
At Kinesernes Respekt for Gravstederne er ægte, har Evro- 
pæerne tilstrækkelig tydeligt erfaret, hvor Talen var om 
Baneanlæg. Forøvrigt efterkommer Kineserne i Forholdet til 
Guderne Confucius's Paabud: ,Du skal bede til dem, men holde 
dem i Afstand!" Naar en Kineser gaar i Kirke, er det med 
nogenlunde samme Følelse, hvormed en Evropæer aflægger 
Pligtvisit hos gamle Tanter. Confucius har formanet ham til 

det moderne Kina passer, hvad Gibbon sagde om det gamle 
Rom: ,For Folkets brede Lag er alle Religioner lige gode, for 
tænkende Mennesker er de lige falske, og for de ledende 
Statsmænd er de lige nyttige." Vore Dages Kina er ofte bleven 
sammenlignet med det romerske Kejserdømme i det første 
Aarhundrede efter Kristi Fødsel, men denne Sammenligning 
minder unægtelig noget om en Sammenligning mellem en Gubbe 
og en Aarsunge. Man kan selvfølgelig mene, at Kina er lige 
saa ormædt som Romerriget. Men man kan ikke paastaa, — 
hvad Missionærerne aldrig bliver trætte af at gentage, — at 
Hedenskabet er Skyld i Landets Forfald. Thi hvor findes en 
kristen Stat, der skylder Jesus, hvad dette Kæmperige skylder 
en hedensk Filosof? Til Trods for den almindelige religiøse 
Ligegyldighed, ja rene Ateisme, har Kina med sit uhyre Ind- 
byggerantal haft Evne til at holde sammen i et Tidsrum, der 
gaar saa langt tilbage paa den anden Side af den kristne Tids- 
regning, at Sporene taber sig i Menneskehedens Barndom. 

Men at Kineserne selv har Følelsen af, at deres Religions- 
systemer savner Styrke, lærer man af følgende mærkelige 
Legende, der er bragt til Evropa af en Missionær. 

En Dag — hedder det — som de tre Hellige, Buddha, 
Laotse og Confucius sad i Lysets Boliger, faldt Samtalen paa 
Menneskenes manglende Evner til at leve efter de guddomme- 
lige Anvisninger. At Kinas Oldtidsreligioner fremdeles var 
fortræffelige, derom var de tre Gamle lige saa enige, som de 
var enige om, at Menneskene var vanartede og ude af Stand 
til at leve efter de klassiske Bøgers Forskrifter. De besluttede 
derefter at stige ned paa Jorden for at finde en ny Lærer og 
Mester, som kunde vejlede Menneskeheden ved Tale og Eks- 
emplets Magt. 

Confucius, der var den ivrigste, befandt sig snart paa Jorden, 
hvor han ikke længe søgte forgæves. Det første Hus, Tilfældet 
førte ham ind i, ejedes af en gammel Mand af klogt og venligt 
Udseende. Confucius, som straks var bleven indtaget i den 

han sig tilbage og aflagde sit Referat. Aldrig havde han set 
Mage til grundig Lærdom og klassisk Høflighed. Dog havde 
det ligesom Confucius forundret ham, at den Gamle, der var 
yderst høflig, tog Afsked uden at følge sin Gæst til Døren. Paa 
Grund af denne Særhed kaldte Guderne i deres Samtaler den 
Gamle for ,den siddende Filosof". 

Endelig erklærede Buddha, at ogsaa han vilde foretage 
Rejsen for personlig at tale med en Mand, der ved klas- 
siske Dyder og sin Aands Styrke ene maatte være i Stand til 
at genoprejse den faldne Menneskehed. Buddha drog ned til 
Jorden, traf den Gamle og blev om muligt endnu mere henrykt 
end Confucius og Laotse. I ,den siddende Filosof" fandt han 
en Mand, der ikke blot var fortrolig med Tanka og Karma og 
de andre dybe Hemmeligheder i Buddhismen, men i sin Frem- 
stilling af den dunkle Lære tillige ejede Tankens Skarphed og 
Formens Klarhed. Opfyldt af Glæde tog Buddha Afsked med 
den kloge Olding, der dog stadig blev siddende i sin Stol. 

Straks ved sin Tilbagekomst til Lysets Boliger sammen- 
kaldte Buddha sine Medguder og foreslog, at de alle i Forening 
skulde stige ned og opfordre den Gamle til at være deres Talerør 
paa Jorden. Dette skete. Guderne gav sig til Kende for Filo- 
sofen og bad ham vandre ud i Verden og belære Menneskene 
ved sine Ord og ved sit lysende Eksempels Magt. 

Da svarede den siddende Filosof: 

—— s»Ærværdige Vise! Eders nedladende Velvillie for en ussel 
Uvidende er høj som Himlen, dyb som Havet, og Eders Ønske 
er et Vidnesbyrd om Eders ubegribelige Godhed. Men I bør 
søge Eder en anden Reformator. Sandt er det, at jeg har læst 
i Visdommens Bog, og sandt er det, at jeg har gennemskuet 
og indset Enheden i de tre Lærer. Men én Ting er undgaaet 
Eders ophøjede "Opmærksomhed. Det Legeme, som skælvende 
sidder foran Eder, er kun Kød fra Issen ned til Lænderne. 
Fra Lænderne til Fodspidsen er det Sten. Guderne har givet 
mig Evnen til at diskutere Menneskenes Pligter, sete fra ethvert 

til store Byer med Tempelbygninger, Mure og Taarne. 
Afstanden mellem Landsbyerne er ofte ikke mere end hundrede 
Skridt, mellem Tempelbyerne sjældent mere end en Fjerdingvej. 

Et kinesisk Mundheld siger, at naar en Vej er tusind Aar 
gammel, forvandles den til Flod, 'og Vejforholdene i Kina for 
klarer dette Mundheld. Dér, hvor de Ældste i Byen finder, at 
en Vej bør anlægges, tvinger de Bønderne til at afstaa Jorden, 
af hvilken disse dog fremdeles maa betale Skat. Vejen bliver 
selvfølgelig ikke bredere, end at en Kærre netop kan passere 
den, og hvor Bønderne frygter, at Vejfarende, der mødes, skal 
dreje ind paa Markerne, omgærder de disse med solide Jord- 
volde. Da Vejen fremdeles ikke er belagt med Skærver, køres 
den hul og antager Udseende af en Grøft. Dette er dog netop, 
hvad Bønderne havde tilsigtet! Fra Markerne leder de Regnvandet 
ned i Grøften, der snart forvandles til en Kanal, som hverken 
Kørende eller Sejlende kan passere. At selve Anlæget har 
været en frodig Kilde til Nabostridigheder fremgaar tilstrække- 
ligt af Vejens mærkelige Krumninger.  Tidt, hvor man 
tilbagelægger en Mil, avancerer man kun en Fjerdingvej. Hvad 
der yderligere sinker Rejsen, er de talrige Floder, som 
man overskrider paa pramlignende Færger. Folkene sætter 
sig vel i Bevægelse ved Synet af en Rejsende, men da 
de ofte befinder sig paa den anden Side af Floden, maa man 
vente paa dem, til de kommer over, hvad der tager rigelig 
Tid. Man spørger ikke, nvad Taksten er for Overfarten, men 
betaler med en Haandfuld Cash. Det er mere, end det koster, 
men desuagtet forbliver Færgemandens Ansigt ubevægeligt, og han 
siger ikke Tak. Er han uhøflig? Ingenlunde. Af de tre Tusind 
Regler for dannet Optræden, han har lært, er der formodentlig 
ingen, der passer i det foreliggende Tilfælde. Høflighedens ydre 
Former har dog ellers i Østen naaet den højeste Udvikling, 
og intet Sted højere end i Kina. Overalt, hvor man færdes, 
standser man og ser paa høflige Kinesere, der gnistrer af 

Og den anden svarer: 

»Naar man, som Du selv, er Ejer af det dyrebareste Kle- 
nodie, kære Nabo, er det i Sandhed ædelt at spilde sin koste- 
lige Tale paa mit gamle Kommodeben." 

Eller et Par Mødre, der omtaler deres Børn: 

»Dyrebare Veninde! Tør jeg antage, at Din Engel af en 
Datter aander med Glæde, og at hun stræber efter at ligne 
Dig i Skønhed?" 

Og den anden svarer: 

»Skamrødmen bedækker mit Ansigt, beundringsværdige 
Moder, naar Du, som selv føder Prinsesser til Verden, vender 
dine Tanker mod min tyndbenede Gris." 

Konsulen i Canton fortalte en Historie, som viser Omfanget 
af den tillærte Høflighed. En højtstaaende Kineser traadte ind 
i Konsulatskontoret paa et Besøg, da i det samme en Rotte, 
der stod og snuste til en Oliekrukke, blev forskrækket og i 
Flugten væltede Krukken med Indhold over Kineserens kost- 
bare Silkefrakke. Konsulen, som netop kom tilstede, fandt den 
fornemme Kineser ligbleg af Vrede. Men uden at fortrække en 
Mine sagde han: 

»Idet min Fod berørte Husets fyrstelige Tærskel, for- 
styrrede jeg Deres noble Rotte, som, idet den flygtede, 
væltede en kostbar Oliekrukke ned over mit elendige Overtøj.” 

En Kineser, for hvem et Barn er afgaaet ved Døden, med- 
deler de Nærmestboende det sørgelige Budskab med et Smil 
påa Læben. Hans Høflighed forbyder ham at vække Deltagelse 
hos Naboerne. Desuagtet venter han selvfølgelig, at de skal 
yde ham Trøst. 

Iagttager man et Par Mandariner, der mødes, faar man en 
grundig Forestilling om de daglige Omgangsformers Vidt- 
løftighed. God Tone byder, at Mandarinerne ikke hilser 
paa hinanden uden at standse og stige ud af Bærestolen. 
Staaende mellem deres Ekvipager bukker de mange Gange, 
trykker sig selv i Hænderne og veksler indviklede Kompli- 

bønder sidder og sladrer paa en Risbunke. Men pludseligt 
rejser de sig og stirrer forskrækket paa de fremmede Bære- 
stole. Guderne maa vide, hvad det er for Tanker, der gaar 
gennem deres gule Hoveder ved Synet af en hvid Mand! 

I Indien findes over en halv Million Landsbyer; i hele Øst- 
asien fire Gange saa mange. Her, som overalt i Verden, er 
den langt overvejende Del af Menneskeheden Landsbybeboere; 
af Kinas Indbyggere de tre Fjerdedele. Da endelig Byerne 
i Kina uden Undtagelse ligner hverandre som Vanddraaber, 
lærer man, hvorledes 300 Millioner Mennesker lever, naar man 
har lært, hvorledes 300 Mennesker lever i en tilfældig By. 

— Hvad der straks er paafaldende her, er Gaardenes Be- 
liggenhed. Forgæves søger man at finde en Plan i dette Kaos. 
Bygningerne ligger paa Kryds og Tværs, omtrent som Brikker, 
der fra en Pose er rystede over Jorden. Det er en Planløshed, 
der selvfølgeligt ikke skyldes noget Tilfælde. Men i det føl- 
gende Kapitel vil vi faa at se, hvad Kineserne forstaar ved 
Fong-Choué. 

Man har sammenlignet den kinesiske Landsby-Arkitektur 
med to paa Enden staaende Bjælker, over hvilke er lagt en 
tredie Bjælke. Billedet giver noget af Husenes ydre Form. 
Gaardene kan være forskellige i Størrelse, men i ydre 
Henseende er de alle ens. De bestaar af Beboelseshus med 
to Længer, der er byggede i én Linie, saa hele Gaarden 
egentlig er et langt Hus.  Beboelseshusene er byggede af 
Sten, som laves af Dynd. Stenene er tre Tommer tykke, 
tyve Tommer lange og vejer fyrretyve Pund. En Sten koster 
en Cash, tusind Sten altsaa c. to Kroner, hvilket giver en 
Forestilling om Landets billige Byggemateriale. 

Naar Husets Fundament lægges, anbringes der under 
Gulvene et tykt Rørlag, hvormed Kineserne vil forhindre Jord- 
dampene i at trænge op i Værelserne. Rørlaget er uund- 
gaaelig nødvendigt, da den kinesiske Jordbund indeholder 
saa megen Soda. Tagstenene hænges paa et Bjælkelag, der 

er lagt paa langs fra Gavl til Gavl. Bjælkelagets Anbrin- 
gelse forklarer den Besynderlighed, at Hovedhuset egenligt 
bestaar af flere Huse. De ca. ti Fod lange Bjælker kræver to 
Gavlmure som Støttepunkter, og skal Huset gøres længere, 
maa Bonden altsaa opføre endnu en Gavl, hvad der er det 
samme som at forlænge Huset med et andet Hus. Taget, der 
er temmeligt fladt, dækkes med Teglsten, hvorover spredes 
Jord. Ofte, naar det regner, og Jorden bliver tung, falder det 
Hele ned i Hovedet paa Beboerne. Saa slaar de paa Gongongen 
og opsender Raketter efter de onde Aander! 

… Da der ikke er Loft i Husene, kan man fra Værelserne se 
det nøgne Tag. Dørene er altid utætte, forneden forsynede 
med bevægelige Tærskler, der ved at skydes frem og tilbage 
giver Adgang for Hunde og Katte. Foran Huset, altsaa 
ud til Vejen, ligger en temmelig høj Jordvold, som skal be- 
skytte Beboerne mod Tyve. I Væggen nærmest Jordvolden 
findes Husets eneste Vindue, som indskrænker sig til et Gitter- 
værk af Træ. Desuden er der i den samme Væg et Hul, der 
gør Tjeneste som Nødtørftshus og — takket være Jordvolden — 
holdes usynlig for de Vejfarende. Lejlighedens Udstyrelse i 
Henseende til Møblering er den simplest mulige: Lige inden 
for Døren staar Komfuret, hvor Maden koges i Kasseroller af 
en gennemsigtig Tyndhed. Da Brændselet er meget dyrt, 
gælder det at holde brændselbesparende Kogeredskaber. Af 
samme Grund ledes Røgen fra Komfuret gennem et System af 
Rør hen i Sten-Sengen, der er af en Bredde, som | tillader 
den at rumme samtlige Familiens Medlemmer. Sengen er paa 
Grund af Varmen et lige saa yndet Opholdssted for Mennesker 
som for krybende og springende Insekter. Sengklæder erstattes 
af et Par lakerede, firkantede Træ-Hovedpuder og et Par 
Maatter. Gennem en Aabning forneden i Væggen føres Røgen 
ud i Luften, men som Regel bliver der dog saa meget tilbage 
af den, at Tagværket er tommetykt belagt med Sod. 

Kineserbøndernes Gaarde er da lidet behagelige Opholds- 

steder, især i det nordlige Kina, hvor Temperaturen om Vin- 
teren er lavere end Temperaturen i Danmark. Om Foraaret 
skrabes Soden af Loft og Vægge, opløses i Vand og bruges som 
Gødning. I Sommermaanederne er Værelserne luftige og kølige. 
Gulvet er af stampet Jord, Væggene behængte med Køkken- og 
Markredskaber, men selve Værelset forøvrigt uden andre Møbler 
end Sengen. Gaardspladsen er ikke brolagt. Hønsene udruger 
deres Æg i Dynger af alskens Skarn, og to- og firbenede 
Dyrearter vælter sig i Hjulsporene, hvorfra der staar en Sky 
af Støv. 

Den lille By, vi her beskriver, hedder Chang, hvilket i 
Kina er et lige saa almindeligt Person- som Stednavn. Kine- 
siske Landsbyer er næsten uden Undtagelse opkaldte efter 
deres Grundlægger; i dette Tilfælde er Byen altsaa grundlagt 
af en Chang. Personnavnene Chang og Wang forekommer lige saa 
hyppigt i Kina som hjemme Petersen og Hansen. Forøvrigt 
har Kineserne en Vrimmel af Navne, som de fornyer paa 
mange Maader, t. Eks. opkalder Landsbybeboerne deres Af- 
kom efter Husredskaberne. Det vrimler med Navne som 
Stegepande, Rivejærn og Saks. Eller Børnene opkaldes 
efter Dyrene, saasom Rotte, Mus og Kat. Fødes Barnet paa 
sin Bedstefaders 70-aarige Fødselsdag, kaldes det Halvfjers, og 
har en Kineser mistet flere Sønner, giver han (for at desorien- 
tere Aanderne) de følgende Sønner, der fødes, Pigenavne, og 
har han slet ingen Sønner, faar hans yngste Datter Navnet 
Kai Tsu d: Skulde være en Dreng. 

Men er Ynglingen bleven voksen, kaster han Mælke- 
navnet og modtager det ikke uden at føle det som en 
grov Fornærmelse. Han ikke blot fordrer at kaldes som sin 
Fader, t. Eks. Wang, men han forlanger desforuden et Tillægs- 
navn, f. Eks. efter Aarstiderne, og kalder sig Foraars-Wang. 
I dette Tilfælde maa hans Brødre, efterhaanden som de bliver 
større, ogsaa antage et Navn, der knytter sig til Foraaret, t. Eks. 
Foraarsfugle-Wang, Foraarsblomster-Wang o. s. v. Men ind mel- 

lem de io Navne stikkes den uundgaaelige kinesiske Titel, 
hvad der i Tilfælde af, at Foraarsblomster-Wang har Krav paa 
Titelen ,den gamle højtansete", berettiger ham til at hedde 
»Foraarsblomsten, den gamle højtansete Wang". I det kine- 
siske Postvæsen, der navnligt for Landpostens Vedkommende 
ikke er paa Højde med Tiden, foraarsager disse ensartede 
Navne paa Byer og Personer en frygtelig Forvirring. Foruden 
ved deres Navne maa Byerne betegnes t. Eks. ved ,den lille 
Wang ved Floden", ,Chang ved den gule Bæk", o. lign. Per- 
sonerne betegnes ofte ved deres Længde og Tykkelse, t. Eks. 
»Chang, der ligner en Bambusstok", og ,den spidsmavede 
Wang". Stor Skarpsindighed udvikles for rigtigt at besørge 
et Brev efter dets Adresse. Til Gengæld har det paa sin Vej 
gennem Millionriget skærpet adskillige Kineseres Intelligens. 

Besvær og Bryderier, som er ukendte i Evropa, sluger 
Halvdelen af en Kinesers Tid. Alt, hvad der kommer ind 
under Begrebet handigt, fattes i de Gules Liv. Hvor besvær- 
ligt er det t. Eks. ikke for dem, at de mangler det bekvemme 
evropæiske ,Hr.”. I Tiltale skal de sige ,formaaende Ven" 
og »ældre Broder", og til Besværligheden i Tiltaleformen 
slutter sig den blomstrende Sprogbrug. Naar en Bonde møder 
en anden Bonde og spørger om Vej, siger han: 

»Store, ædle Broder! Lad en ussel Tjener laane Dit dyre- 
bare Lys, at det kan vejlede hans Fod til Shang-Tu-Wang". 

— Den indskrænkede Plads i Husene tvinger Skomagere, 
Smede og Snedkere til at arbejde under aaben Himmel. Rundt 
om paa Vejene ser vi dem beskæftigede med deres respektive 
Haandværk, som de udfører med forunderlige, gamle Red- 
skaber. Synderligt travlt har de iøvrigt ikke. Tidt retter de 
Ryggen og gaar hen i Nabohusets Skygge. Allevegne sidder 
voksne, arbejdsdygtige Mænd og sladrer, ikke blot med Munden, 
men med Ben og Arme. Kineserne kender ikke Herrens Paa- 
mindelse om, hvad der er over Ja og Nej. Fra Morgen til 
Aften løber Munden paa dem. Deres Sladder omspænder en- 

hver Person, Ting og Bevægelse i Sognet: Naboens Privat- 
forhold, hans Jord og Redskaber, Vejret, Markedspriserne, det - 
lokale Nyt, især fra Retterne, og endelig hvad Mandarinen 
sagde, og hvad Chang svarede. Om Begivenhederne i Peking 
derimod har Landsbybønderne kun dunkle Forestillinger, og 
om Evropa ved de ikke andet, end at det er fuldt af fremmede 
Djævle. Til Gengæld kan de paa en Prik sige, hvad Confucius 
har befalet dem at gøre i ethvert forefaldende Tilfælde, og de 
kan huske Kongerækken lige ned til Dynastiet Ming. Her som 
overalt i Kina, hvor man bevæger sig mellem Folket, synes 
man at befinde sig mellem Mennesker, der gaar i Barndom. 
Men selvfølgeligt er det grumme vanskeligt at kontrollere sine 
Indtryk, hvor man ikke taler Sproget og ikke har andet at 
støtte sig til end Tolkens Oversættelser og andre Rejsendes 
Fortællinger. Paa den anden Side er her tusind Besynderlig- 
heder, som man opdager i et Minut. Landsbyen er jo forbleven 
uforandret i 500 Aar. Husene, vi ser, er maaske ikke nær 
saa gamle, men Byen selv ligger bevisligt, som den laa for 
500 Aar siden. De ydre Omrids er bevarede, og til disse Om- 
rids svarer Menneskenes materielle og aandelige Livsvilkaar. 
I Sandhed, Confucius var en mægtig Lærer! Milliarder Menne- 
sker har i to Aartusinder uvægerligt levet i hans Aand. Hvor 
træffende, naar man har sagt, at det Svar, han fik, var — Kina. 

Paa Gaden løber halvnøgne Kineserbørn. A-Mok gør mig 
opmærksom paa, at deres Maver er ballonagtigt udspændte af 
det sidste Rismaaltid, og selv slikker A-Mok sig om Munden 
efter sin Livret. Mærkeligt er det forøvrigt at iagttage kinesiske 
Børn, der leger. Er der i de Ældres Væsen noget barnligt stille- 
staaende, saa er der til Gengæld noget forunderligt gammel- 
agtigt over deres Børn. Drengene kan blive onde, aldrig kaade. 
Naar de er særligt lystige, kaster de Jordklumper efter hver- 
andre, men paa en løjerlig betænksom Maade. Tidt ser man 
dem ligge i Skarnet og lave Byer med Jordvolde og kinesiske 
Taarne, men de vil sjældent gøre Spilopper som evropæiske 

Børn. Betegnende er i saa Henseende, hvad en Missionær 
har gjort opmærksom paa, at Fuglene i Kina, t. Eks. Kragerne, 
bygger deres Reder ganske tæt ved Jorden. Drengene rører 
dem ikke. Smaapigerne gaar omkring, stilfærdigt aands- 
fraværende, som gik de med deres Oldemoders Sjæl. 

Der er et bestemt Arbejde, hvormed kinesiske Børn paa 
Landet næsten altid er beskæftigede: de sanker Brændsel. Iet Land, 
hvor Samfærdselsmidlerne er usle, og hvor Transport af tunge 
Varer, Kul o. lign., næsten er umulig, maa Brændsel blive en 
dyr Artikel, og Indsamlingen deraf omtrent saa vigtigt et Ar- 
bejde som selve Høsten. Forbavsende er det, med hvor 
lidet Brændsel en kinesisk Husmoder forstaar at hjælpe 
sig, men noget bruger hun jo dog selvfølgeligt til Madlavning 
og til det varme Vand, hun ideligt hælder paa Theen. Ved Dag- 
gry vandrer Børnene ud paa Markerne, eller de gaar langs med 
Floderne, hvor de flittigt samler brækkede Grene, Blomster- 
stilke, visne Urter og tørt Græs. Brændsel, der ikke i Øje- 
blikket bruges, gemmes omhyggeligt i en Krog af Stuen, og 
efter Bunkens Størrelse maales Børnenes Flid. ' 

Ved otte Aars-Alderen begynder Børnene at gaa i Skole, 
man kan næsten sige uden Undtagelse, skønt Kina ikke 
kender Skoletvang. Et vist Antal Forældre enes om Oprettelsen 
af en Landsbyskole. Der nedsættes en Komité, som efter 
grundig Overvejelse antager en af de mange Lærere, der gaar 
ledige i Provinsen. Lærerne er Studenter, der har opgivet 
deres Studier, eller som ved Siden af Skolegærningen forbereder 
sig til en Eksamen. I Landsbyen, hvor vi befinder os, er 
Læreren en køn ung Mand, hos hvem enhver Bevægelse er 
præget af den klassiske Dannelses yndefulde Korrekthed. Skole- 
stuen er et firkantet Rum, beliggende i en Fløj af Mandarinens 
Yamen. Bagest i Lokalet sidder Læreren paa en Forhøjning 
mellem sine Tushkopper, Skrivepensler, Vandpiber og Ferle, 
medens Drengene, der har Plads ved Bordet, læser højt, den 
ene højere end den anden. Kineserne lægger særlig Vægt paa 

Drengenes støjende Indenadslæsen. Hele Landsbyen kan høre, 
at der arbejdes, og i Afstand kan Mødrene glæde sig over 
deres Poders Flid. 

Utvivlsomt er det første Gang, en Evropæer besøger denne 
Skole. Undervisningen standser, Læreren bukker og rødmer, 
og Drengene gemmer sig ængsteligt, men nysgerrige, bag 
Bøgernes sorte Blade med de hvide Skrifttegn. Længe har de 
dog ikke siddet rolige, før de peger til hverandre og gør smaa 
Bemærkninger. Jeg gætter, hvad det er, der vækker deres 
Forbavselse: Jeg har ingen Pisk. 

Læreren meddeler, at han har været knyttet til Skolen i 
to Aar, og at han næste Foraar skal op til Tsai-Eksamen i 
Canton. Hans Løn er tredive Kroner om Aaret med Tilladelse 
til for egen Regning at lade to Privatelever deltage i Under- 
visningen. Desuden har han fri Bolig og et Køkken, hvor han 
er sin egen Kok. Klassen tæller toogtyve Elever, hvad Læreren 
finder er altfor mange. Han forklarer, at Drengene er meget 
forskellige i Alder, og at hver Dreng egentlig er en Klasse for 
sig selv. I de kinesiske Skoler følges Eleverne ikke ad i 
Undervisningen, men enhver af dem gør Fremskridt efter sine 
særlige Evner og Alderstrin. Men vi skal samle Lærerens Ud- 
talelser om Undervisningen i faa Ord: 

Naar Eleven indtræder i Skolen, faar han sit særlige lang- 
benede Bord. Desuden et Eksemplar af ,de fire dyrebare 
Artikler", en Stol, en Tushkop, Tush, Skrivepensel og en Rulle 
rødt Papir. 

Skoletiden varer fra Morgen til Aften med en ganske kort 
Middagspavse. Der er ingen Kakkelovn i Værelset, men om 
Vinteren, naar det er koldt, medbringer hvert af Børnene selv 
en Haandfuld Brændsel. Ved Hjælp af dette laver de et Baal 
paa Gulvet. Skønt Læreren er slet stillet i økonomisk Hen- 
seende, nyder han en ikke ringe social og pædagogisk Anseelse. 
Hans Raad indhentes i vigtige Sager, der angaar Byens Sty- 
relse, og i Forholdet til Børnene har han en Faders fulde 

mellem de af Drengene, der viser Anlæg for klassiske Studier. 
En Skikkelse, der svarer til den danske Erasmus Montanus, er 
ikke ukendt i kinesiske Landsbyer, hvor Respekten er saa al- 
mindelig for dem, der læser i ,det tunge Leksikon" og kan de 
44,449 Ordtegn. Almuen har en levende Forstaaelse af, at 
Lærdom kan hæve Bondedrengen op til Samfundets højeste 
Stillinger. Kinas berømteste Mænd har faaet deres første 
Undervisning i Landsbyskolen. 

Teoretisk er der da i det kinesiske Skolevæsen gennem- 
ført et Lighedsprincip, hvortil der ikke findes Mage i Evropa. 
Teoretisk ja! Men praktisk finder Lighedsprincipet næppe An- 
vendelse paa andre end de bedst begavede Elever, 2: paa circa 
tre af Hundrede. Hele Skolen opretholdes i Grunden for 
disse tre. De mindre begavede skydes ud, de interesserer 
hverken Læreren eller Forældrene, og da Læsningen ikke 
aabner dem Udsigter, synker de tilbage til Bondearbejdet. 
Skolens Opgave indsnævres da af sig selv til Uddannelse af 
de bedste Hoveder. Samtidigt har det selvfølgeligt haft en stor 
og indgribende Betydning for Staten, at Landets Aands- 
aristokrati er bleven og bliver rekruteret af Almuen. 

Højst i den kinesiske Rangforordning staar Mandarinerne. 
Nærmest disse den Klasse af Befolkningen, som dyrker 
Jorden, Bønderne. Derefter den Klasse, der forarbejder Gen- 
standene, Haandværkerne, og endelig nederst de, som ikke 
skaber noget selv, men blot fordeler Tingene, Købmændene. 
I Havnestæderne, hvor Kineserkøbmændene ejer store Formuer, 
gælder denne Rangfølge vel næppe, men i Landsbyerne, altsaa 
for den langt overvejende Del af Kinas Vedkommende, vil 
den holde Stik. 

At Kina lever af sin Agerdyrkning, og at Agerdyrkerne 
holdes i Ære, lægges bl. a. for Dagen ved den kejserlige Pløj- 
ning, der én Gang om Aaret foregaar i Peking. Halvfjersinds- 
tyve Bønder fra alle Landets Egne tilsiges til Pløjningen, der 
foretages af selve Kejseren. En gul Plov, forspændt med en 

Ejendomme skal Dokumenterne tinglæses, hvilket koster fem 
pCt. af Købesummen. Til Gengæld udsteder Mandarinen ,det 
røde Skøde”", som er den højeste Form for Adkomst. Et 
billigere hvidt Skøde, der almindeligt benyttes, har i visse Til- 
fælde ingen Retsgyldighed. 

Næsten alt dyrket Land i Kina er spadegravet som en 
hollandsk Have. Jorden er i Aarhundreder bleven delt og 
atter delt, og efter at Bønderne i vore Dage er rykkede højt 
op ad Bjærgskraaningerne, som de dyrker paa murede Terrasser, 
er der tilsidst næsten ikke mere Jord. Desuagtet finder, i For- 
hold til den voksende Befolkning, ny Udstykning fremdeles 
Sted. Kinesiske Godsejere eksisterer ikke, saa lidt som nogen 
kinesisk Landadel. Der er ikke Plads. Heste, Faar og Horn- 
kvæg er forsvundne af Mangel paa Græsgange, og Lysthaver, 
Parker og Skove er forvandlede til Agerland. Overalt, hvor 
der er en nøgen Plet, dyrker Kineserne Bomuld, The og Ris, 
navnligt Ris. Jorden pløjes hyppigt og passes i alle Henseen- 
der med den største Omhu. Da der ikke holdes Køer paa 
Gaardene, har Bonden ingen Kogødning. I Stedet hjælper han 
sig med Olie, der presses af visse Planter, med Sod fra 
Stuerne, Aske fra Komfurerne, Indholdet af Renovationsgruben, 
Haar, Sæbeskum fra Barberstuen og pulveriseret Ben. Overalt 
i Byerne løber Børn og samler Gødning, som omhyggeligt op- 
bevares. Latrinen fra de store Folkecentrer tørres og sendes. 
i Kager til Landdistrikterne, hvor Kagerne opblødes. Sæde- 
kornet dyppes i den flydende Gødning. Rismarkerne maa 
nøjes med Vand. 

— Det er Foraar, og Regnen har netop skyllet over Jorden. 
I Lavlandet, hvor Markerne ligner Sumpe, ser vi Kineserne i 
travl Virksomhed med deres Risavl. Jorden er blød som 
Dynd, og i de hvide Dampe, der ståar op fra Markerne, skimtes 
gule Mennesker, Vandokser og store Sværme af Vadefugle, 
der søger efter Orme. Naar Pløjningen er tilende, sænkes Ris- 
kornene ned i Beholdere med flydende Gødning; i denne 

hædrer de den med Fester. Hvor den ikke hjælper, stiller de 
den ud i Solskin. Det hænder, at Kineserne overfalder vej- 
farende Fremmede, og at disse ikke kan begribe Grunden. Men 
Grunden kan være den, at de Fremmede, hvor Befolkningen 
netop anraaber Guderne om Regnvejr, har passeret Vejen med op- 
slaaet Paraply. Naar Regnguden svigter, maa Bønderne hjælpe sig 
med Floderne, der spiller en uhyre Rolle i det kinesiske Ager- 
brug. Ved de større Floder er ansat en Mandarin, der bærer 
Titlen Generaldirektør — en løjerlig Titel, hvor Talen er 
om en Flod! 

I Egne med følelig Vandmangel har Brøndgravningen 
selvfølgelig naaet den højeste Udvikling.  Brøndgraverne 
i Kina nyder megen Anseelse. Navnene paa de modigste af 
dem kendes ofte i en hel Provins. Overalt paa Markerne ser 
man Brønde, hvorom der samles Folk og Kvæg. Brøndene, 
der noget ligner de danske Landsbybrønde, mangler Ind- 
hegning, saa det er mærkeligt, at de ikke foraarsager Ulykker, 
især da der her færdes saa mange Børn og Blinde. Men Brøn- 
dene i Kina har aldrig været tildækkede; følgelig falder Ingen 
i dem, — saa stor er Vanens Magt! 

Naar Forholdene i en Landsby kræver Anlæg af en særlig 
vanskelig Brønd, udsteder de Ældste et Opraab til Egnens 
modige Ynglinge, og sjældent vil Opraabet blive ubesvaret, thi 
at udføre det farlige Arbejde og efter dets lykkelige Fuld- 
endelse at blive hædret med en Fest i Landsbyen er en Yng- 
lings skønneste Drøm. 

Il Spidsen for Byen Wang, vi her beskriver, staar en 
Sogneforstander, den saakaldte Ksiang Chang, som desværre 
er bortrejst til Nabobyens Marked.  Sogneforstanderen, der 
vælges af Befolkningen, styrer Sognet næsten uindskrænket, 
men samtidig er han Genstand for en baade skarp og nær- 
gaaende Kritik. Hans Forretninger er i alt væsentligt de 
samme som en Sogneforstanders i Danmark, blot at han ikke 
spilder sin Tid paa Fattigvæsnet. Det findes ikke. Sogne- 

grave og bortføre Rodfrugter og Kartofler. Hen imod Høsten, 
da det særligt gælder at vaage over den modne Grøde, sover 
Bonden og hans Familie paa Markerne, der næsten aldrig 
ligger samlede om Gaardene, men er adspredte mellem andre 
Bønders Jorder. Paagriber Sædvagten en Marktyv, føres denne 
højtideligt til Byen, hvor de Ældste, sammenkaldte ved Gon- 
gongslag, efter moden Overvejelse og udmærket Veltalenhed 
fra alle Sider, ikke mindst fra Tyvens, idømmer Misdæderen en 
Pengebøde. Da det er Byens egne Folk, der dømmer ham, 
kan han selvfølgeligt appellere sin Sag for nærmeste Mandarin- 
Ret, men han er klog nok til at tage sig i Agt for den Appel. 

OL I hver eneste lille Kineser - Landsby er der en 
ussel Købmandsbod. I Boden lever et udtæret, altid arbejdende 
Menneske. Det er Købmanden. Han sidder ved den lille Disk, 
bøjet over Regnebrædtet, grundende over et Par Tal, der ikke 
vil gaa op. Den fattige Butik er fyldt med allehaande Ting, 
der ikke koster meget, med kinesiske Fødevarer, med rødt 
Papir til Gratulationskort, med hvidt til Meddelelser om Dødsfald 
og med kinesiske Pistoler, som baade Drenge og Voksne 
bruger mange af i Templet, men som den Handlende sælger 
uden videre Fortjeneste. Baggrunden af Butiken, hvor Køb- 
manden har sit Sengested, er Oplagsplads for Ris. 

Hver Dag er Butiken ikke aaben. Saa ofte der nemlig 
er Marked i en Naboby, lægger Købmanden sine Varer paa en 
Skubkærre og slider sig fra Morgenstunden frem ad de daar- 
lige Veje for at naa den fjærne Markedsplads. Den første, der 
indfinder sig, har ikke, som man skulde antage, Ret til det 
bedste Stade paa Torvet; det maa erhverves underhaanden, og 
Købmanden skynder sig derfor at komme saa tidligt om Mor- 
genen som muligt for at bestikke Mandarinens Medhjælpere 
med sine fattige Cash. 

Derefter lægger han besindigt sine Sager frem og be- 
svarer taalmodigt de Forbigaaendes mange Spørgsmaal. For 
Flertallet af Kinesere er Markedet nærmest et Paaskud til at 

løjerne begynder, naar Pengestykkerne blinker i Spillehusene, 
og Opiumspiberne tændes, vender han bedrøvet hjemad, tung- 
sindigt skydende sin Kærre ad de lange og ujævne Veje. Lands- 
byen slumrer ved hans Hjemkomst. Det er Nat. Men greben 
af bange Forudanelser sætter han sig ved Disken, hvor Mus 
og Rotter iler over hans Fødder. Gennem Vinduet ser vi 
hans forpinte Ansigt i det lille Lysskær. Der er Skræk i 
enhver af hans Bevægelser, i hans Miner og i de tynde Fingre, 
der tæller Messingpengene og hurtigt løber over.det raslende 
Regnebrædt. Langsomt brænder Lyset ned; men ved Skæret 
af den sidste osende Tande sidder Købmanden endnu og regner, 
om igen og om igen, til Mørket omsider ubarmhjærtigt lukker 
sig om hans ængstelige Skikkelse. 

Saa er Livet udslukt i den lille By. Dagen er forbi. Spor- 
løst er den gleden ind i den uhyre Række af Dage, der i 
Aarhundreder og Aartusinder fulgte efter hverandre, medens 
Menneskene i disse Huse, upaavirkede af skiftende Tiders 
vældige Bølger, usete og ukendte levede deres eget Liv. 

de Blinde sig gennem den forunderlige Gade, hvor Bevægelserne 
er hemmelighedsfulde og formummede, og hvor Mørket ud- 
visker Tingenes Omrids. 

— — Vi standsede, thi gennem Vinduerne i et af de lave 
Huse saa vi en Kineser, der let som en Mus fløj om og 
flyttede Møbler. Febrilsk tumlede han med Borde, Stole, 
Løjbænke og Kasser, stillede dem op i Rader og Rækker, i 
Stabler og Pyramider, idet han ivrigt samtalte med en Gam- 
ling, der interesseret fulgte hans Bevægelser fra Husets Dør. 

Jeg vendte mig mod min Ledsager, som bekræftede min 
Formodning om, at Mandens Handlinger var dikterede af Frygt 
for onde Aander. Idet han flyttede Møblerne, søgte han at 
bringe dem i et nyt og bedre Vinkelforhold til Fong-Choué. 

Der er skrevet adskilligt om det himmelske Rige, men 
endnu foreligger der intet udtømmende Værk om Fong-Choué, 
og for de Fremmede i Kina er dog Kendskabet til denne Over- 
tro en bydende Nødvendighed. Hvad er Fong-Choué? Det er 
vanskeligt at definere, thi til den virkelige Forstaaelse af de 
herhen hørende Forestillinger mangler Evropæerne ethvert 
Holdepunkt. Selve Ordet betyder Vind og Vand, og i Hoved- 
sagen gaar Overtroen ud paa, at der et eller andet Sted i Kina 
findes et Punkt, hvor alle aandelige og materielle Kræfter 
samles, og at enhver Bevægelse, det enkelte Menneske fore- 
tager, maa foretages i Overensstemmelse med Kræfternes til- 
fældige og lunefulde Beliggenhed i Punktet. Naar Kineseren 
har Lykken med sig, undgaar han ængsteligt enhver Forandring. 
Ved Forstyrrelse af Tingenes indbyrdes Forhold kunde han faa 
en uheldig Fong-Choué. Ja, han tør end ikke tænke paa For- 
andring. Tanken alene kunde bringe Uheld. Plages han der- 
imod af Sygdom, trykker Sorger ham, eller trues han af 
Tab, prøver han sig frem som her Manden med Møblerne. 
Imorgen lader den samme Mand sine Trapper flytte, i Over- 
morgen Taget paa sit Hus. Og under Flytningen er han i den 
travleste Bevægelse. Præsterne og de skarptseende Astrologer 

tilkaldes, Forfædrenes Aander anraabes, røde Josspinde af- 
brændes, og de hellige Bøger læses. Om Fong-Choué er der 
påa Kinesisk skrevet en Literatur. 

Fong-Choué er da Kinesernes Fortuna. Hvorfor vinder jeg 
i Lotteriet, ikke Du? Hvoraf kommer det, at jeg har Uheld 
med mig, naar jeg bygger Broen over Aaen, medens Du gaar 
frem i Velstand ved at bygge den det samme Sted? Maaske 
havde det været bedre slet ikke at bygge en Bro, men at 
plante et Træ. 

Ingen Tanke tænkes i Kina, og intet Forehavende fremmes 
uden i Frygt og Bæven for den store ukendte Kraft. Køb- 
manden indretter en Butik til Salg af Peber, men af Kundernes 
og Indtægternes Udebliven ser han klart, at Fong-Chouéen 
havde foretrukket en Butik med The. Naar Kineseren mister 
en Slægtning, er det ikke saa meget selve Tabet, der beskæf-" 
tiger ham. Det er Tanken om at vælge en Beliggenhed for Graven, 
der sikrer den Efterlevende en fordelagtig Fong-Choué.  Be- 
gravelsespladsen findes paa hans egen Mark, og baade Bedste- 
faderens og Faderens Begravelse bragte Familien Lykke, men 
hvem kan vide, hvad den lunefulde Guddom vil finde paa ved 
denne Lejlighed! Saa tilkaldes Professoren i Fong-Choué. Han 
ankommer til Stedet med Kompas og Spejle, med Briller paa 
Næsen og med lærde Bøger, som en længere Praksis har 
gjort fedtede og ulæselige. Han breder alle Sagerne ud, og 
under løjerlige Lyde og Fagter studerer han Himlen for at 
opdage, om der skulde staa en Stjærne over Graven. 
Derefter studerer han Terrænet for at udfinde, om der skulde 
staa en Drage under Jorden. Stor Betydning tillægger han 
Stedets ydre Form, en ikke mindre, om Vinden frit suser over 
Pladsen eller danner Hvirvelvinde, om Skyggerne fra nær- 
liggende Bakker kastes over Graven o. s. v., det er en Under- 
søgelse, der ofte varer Maaneder, og som følges af de nærmest 
Interesserede med den største Spænding. Endelig begraves 
den Afdøde, og naar Familien føler, at Stedet svarer til For- 

ventningerne, rejser de en kostbar Grav-Mur, som de er parate 
til at forsvare med deres Liv. Det er jo ikke alene Muren og 
den Afdøde, de forsvarer, det er deres egen Lykke. Hellere 
rives i Stykker af vilde Hunde end tillade ,de fremmede 
Djævle" at lægge en Jærnbaneskinne over den dyrebare Plads. 

Enhver Folkeovertro har sin naturlige Forklaring, og For- 
klaringen paa Fong-Choué-Overtroen staar utvivlsomt i For- 
bindelse med Kinesernes Ligegyldighed for sanitære For- 
holdsregler. I den kinesiske Samfundsbygning var der en 
tom Plads for Hygiejnen, og ledet af Selvopholdelsesdriften 
har Folket ladet Overtrøen udfylde denne Plads. Fong-Chouéen 
kræver, at Husene bygges med Vinduerne mod Solsiden, at 
Dørene aabnes for alle Vinde, at Møblerne flyttes, og i alvor- 
ligere Tilfælde at gamle Rønner nedrives, og andre opføres i 
"deres Sted. Har man Forstaaelsen af, hvor inderligt de Gule 
hænger ved deres Fong-Choué, forbavses man over, at de 
endda saa hurtigt har kunnet forsone sig med Jærnbanespor 
og Telegraf. Evropæerne forlanger af Kineserne, at de skal 
bryde med aartusindgamle Vaner og gøre Plads for Opfin- 
delser, som for ikke længe siden vakte Modstand i Evropa. 
Vi bør ikke glemme, at den største Uvilje, Robert Fulton 
mødte, stammede fra det franske Akademi. Og i hvor mange 
Byer protesterede ikke Evropæerne mod Indførelsen af Gas! 

Et uhyre Kapitel indenfor Fong-Choué-Læren er Læren om 
Dragen, Kinesernes hellige Dyr, af hvilken man træffer Af bild- 
ninger overalt i Kina, bl.a. i det kinesiske Flag. I Ydret er 
Dragen en Blanding af en Krokodille og en Boa-constrictor. 
Skønt den hverken har Vinger eller Finner, kan den flyve 
gennem Luften og bevæge sig gennem Vandet. Paa Labberne 
bærer den fem Klør. Dragen, som intet Menneske har set 
komplet — mørke Taager skjuler altid Stykker af den —, 
symboliserer, hvad der er højt, sublimt og helligt: Floderne, 
Skovene, Bjærgene og Kejseren, Himlens Søn. Dens Vrede 
skaber Jordskælv, og naar den sluger Sol og Maane (ved Ind- 

træden af Sol- og Maaneformørkelse), opstaar der i Kina den 
frygteligste Forskrækkelse. I Byer, hvor Evropæerne har Forter 
og Kanoner, indbilder Kineserne sig, at de Fremmede har 
skudt paa Dragen, og at den hævner sig ved at æde Solen. 
For at den ikke skal æde det Hele, afbrænder de kinesiske 
Pistoler og dundrer af alle Kræfter paa Gongongerne. Kina 
er i Oprør, og i Peking giver Kejseren ikke Avdiens. 

At Dragen — foruden at opholde sig i Vandet, i Jorden og i 
Luften — tillige lever i Husene, har i Kina skabt en særlig 
Arkitektur. Ved svajede Former søger Bygmestrene at give 
Dragen ,et behageligt Tag". Hos kinesiske Astrologer, der 
særligt dyrker Dragelæren, finder man de saakaldte Dragekort, 
d. v. s. Landkort, som indeholder Vejledning angaaende Dyrets 
Opholdssted i Jorden. Naar evropæiske Ingeniører trænger 
ind i Kina og uden videre begynder at grave efter Metal i 
Bjærgene, hvor Dragen lever, kan man tænke sig Kinesernes 
Forskrækkelse og Vrede. Evropæere skændes og myrdes i 
Kina, men sjælden uden Grund. Som Regel har de, ofte meget 
mod deres Vilje, kollideret med Fong-Choué. Og lige saa milde 
og sagtmodige Kineserne af Naturen er i deres Optræden, lige 
saa opbragte og utilregnelige bliver de, naar Nogen krænker 
dem i denne Henseende. At en Fremmed skal vise Agtelse 
for deres Gudebilleder og Templer, forlanger de ikke, men 
Krænkelse af Forestillinger, der er knyttede til Fong-Choué- 
Overtroen, virker paa dem, som det vilde virke paa en Evro- 
pæer, om Fremmede krænkede hans Børn. 

— — Vi vandrede gennem den østlige Del af Byen, hvor 
Gaderne blev smallere og mørkere og tilsidst ved alskens 
Uhumskheder blev vanskelige at passere. Midt paa Gaden sad 
de Gule å la Turque, en Frihed, der dog udelukkende skal 
være Mændene forbeholdt. Kvinderne maa af Blufærdigheds- 
hensyn holde sig i Husene. Velanstændigheden byder yderligere, 
at de gule Damer ikke viser sig paa Gaderne i Regnvejr. 
Himlen er efter kinesisk Opfattelse det mandlige Yang, 

Jorden det kvindelige Yu og Regnvejret en Parringsakt i 
kæmpemæssig Udgave. En nok saa lille Regnbyge vil altid 
fordrive blufærdige Kvinder fra Gaden, og en Mand vilde 
skamme sig over sin Hustru, saafremt hun udsatte sit høviske 
Blik for Skybrud. 

I en af Gaderne, vi passerede, standsede jeg ved Synet af 
et fire-fem Aars gammelt Barn, der laa og jamrede sig under 
en Papirlygte. At Barnet var meget sygt, ja døende, for- 
bavsede ikke min kinesiske Ledsager. Han fortalte, at hans 
Landsmænd ikke alene bærer dødssyge Børn men ogsaa 
Voksne ud paa Gaderne, for at ikke Sjælen ved Dødens Ind- 
træden skal blive hængende i Sengen. Møblerne i Dødsværelset 
ødelægges. Det er paany en Overtro, der fremmer Hygiejnen. 
Den Dødes Ansigt tildækkes med et Silkestykke, paa hvilket 
der er broderet en Hane, og hans Paarørende skynder sig 
med smaa Papirstrimler hen til Templet, hvor de forsøger at 
faa Papirstrimlen til æt hænge paa en Mur. Lykkes det til- 
fældigt, formenes den Afdødes Sjæl at befinde sig i Templet. 
Vil Papiret ikke hænge, iler de Paarørende hjem igen og an- 
retter en større Ødelæggelse paa Bohavet. 

Det er i disse Dele af Byen, at Byldepesten raser med en 
Voldsomhed, der minder om dens Optræden i Bombay. Under 
en af de sidste Epidemier, da over 20,000 Mennesker døde, 
siges Indbyggerne i Canton at have opbrugt mere Krudt til 
deres Knallerter og Bomber, end Kina brugte i Krigen mod 
Japan. Overalt, hvor Pesten viser sig, gør Kineserne et 
frygteligt Spektakel. Deres Hensigt er at kyse Aanderne, og 
lykkes det dem ikke, bruger de List. Saa erklærer Manda- 
rinerne det gamle Aar for endt, og midt om Sommeren be- 
gynder Folk at holde Nytaarsfest og skrive et andet Aarstal, 
altsammen i Haabet om, at det skal bringe en glædelig For- 
andring. Kinesernes naive Opfattelse af Aandeverdenen lægges 
dog ingen Steder tydeligere for Dagen, end hvor de spiller 
Aanderne et Puds. I Koppeepidemier ser de kinesiske Mødre 


Google 


130 


de ondsindede Aanders Lyst til at sætte Ar i Børnenes 
Ansigter. Om Aftenen tildækker de derfor Børnene med 
Masker, der er saa afskrækkende, at Aanderne maa tro, 
at andre Aander er kommet dem i Forkøbet. Lignende 
naive Forestillinger har skabt det ejendommelige Bord, hvorpaa 
Kineserne ofrer Mad til deres Guder. Pladen paa Bordet har 
Formen af et rundt Fad. I dette lægger de Gule deres Offer, 
forskellige Slags Viktualier, Pølser, Kødstykker i Karry, Svine- 
haler og Flæskestrimler. Men dybest i Pladen, midt mellem 
de fede Sager, findes et Hul. Naar nu Kineseren vil indynde 
sig hos de højeste Væsner, anbringer han sig inde under Bordet, 
stikker Hovedet op gennem Hullet, saa Guderne antager, at 
de foruden Madvarerne tillige modtager Hovedet af den fromme 
Giver. Sent glemmer man Billedet af den Gule, der uden at 
røre en Mine sidder med det barberede Hoved mellem de 
stegte Grisehaler. 

Det er forbavsende, hvor hurtigt man forsoner sig med 
Indtryk, der er stik modsatte Ens sædvanlige, og hvor hurtigt 
man vænner sig til Synet af de halvraadne, halvt opædte 
Børnelig, der ligger henkastede i Cantons Rendestene. Barne- 
mord er desuagtet mindre almindelige i Kina, end det synes af 
Rejsendes Beretninger. Det er vist egenligt kun i Sydkina og 
ganske særligt i Canton, at Armoden har svækket Kinesernes 
ellers saa stærke Følelse for deres Afkom. Naar Faderen 
ønsker det, dræber Jordemoderen Barnet, idet hun efter Fødslen 
lægger det paa en Stol og sætter sig paa det. Da hverken 
Rige eller Fattige begraver deres Børn i de almindelige Grav- 
steder, overlades den Nyfødtes Lig til Hundene. At Drenge 
dræbes er dog vist en Undtagelse, thi Synet af en Søn vækker 
Kineserens Faderfølelse. Er Jordemoderen ikke oplagt til at 
dræbe Barnet, erklærer hun det for en Dreng, og Forældrene, 
som senere opdager Kønnet, betænker sig paa Drabet. Iøvrigt 
er Barnemord saavelsom Fosterfordrivelse Forbrydelser, Loven 
straffer med Strænghed. Jordemoderen mister, hvad der maaske 

er denne Dame det mest uundværlige, Tungen, og kejserlige 
Edikter, der er opslaaede paa Gadehjørnerne, truer de i Sagen 
implicerede Parter med-strænge Straffe. Men paa samme 
Gadehjørne læses følgende Annonce fra en driftig Apoteker: 


Sheu-Chang 
garanterer en god Abort ved sine parfumerede 
MOSKUS-PILLER. | 
Naar Midlet nedsvælges, forsvinder alle ydre Tegn. 
Gaa hen i Krydderiernes Gade! 


Ligene af Voksne, der kastes paa Gaderne, er Lig af 
Selvmordere, som Hunde og Rotter opæder. Da statistiske 
Tabelværker ganske savnes, er det vanskeligt at opgive, hvor- 
mange Selvmord der aarligt udøves i Kina, men Tallet maa 
være betydeligt. Hos Grækerne og Romerne var det Stoikerne, 
der tog sig selv af Dage. I Kina er det Folk af alle Samfunds- 
klasser. Rousseau sagde, at Selvmorderen bestjæler Menneske- 
heden. Kineseren siger: , Livet er mit eget. Tynger det mig, skiller 
jeg mig af med det, thi det er uden Betydning for mig selv 
og uden Betydning for min Nabo." Hverken Tanken om 
Smærte eller det Ubekendte skræmmer en Kineser. Der er 
kun én Ting, han sikrer sig, saafremt han kan: En god Grav! 
At Flertallet af Selvmorderne er Kvinder forklares af disses 
uheldige Stilling i Familien. Socialt set maa Kinas fire Hun- 
drede Millioner Indbyggere divideres med to. Kvinderne tæller 
ikke. Deres eneste Livsmaal er at føde Børn. 

Imedens befinder vi os i de østlige Egne af Canton og 
vandrer gennem et uhyre Proletar-Kvarter, der synes at være 
Byens Whitechapel. At Fremmede sjældent besøger disse 
Gader, ser man af de Gules stirrende, forskrækkede Øjne, idet 
de glider gennem Halvmørket. Kinesiske Haandværkere har 
ikke bestemte Arbejds- og Spisetider som Haandværkerne i 
Evropa. De arbejder, naar det passer dem, og spiser, naar 
de føler Trang dertil. Mange Virksomheder begynder først om 

gennemboret af Huller. Følgelig kan de Fattige, idet de for at 
trække Vejret stikker deres barberede Hoveder op igennem Hul- 
lerne, forene to af Livets største Modsætninger, Sengevarmen og 
den fri Natur. Naar Faldskærmen sænkes over Tiggerne i 
Fjerene, naar den lukker sig over dem, og naar deres Hoveder 
som Billardkugler skyder frem af Filtet, frembyder Rotunden 
et Skuespil, hvortil der næppe er noget Sidestykke i Verden. 

I en gammel, forfalden Bygning, der ligger paa den anden 
Side af Pladsen, træffer vi Præsidenten for Tiggernes Syndikat, 
Hr. Hu-Chefong, der assisteret af Sekretær og flere Skrivere 
sidder og arbejder i sit Kontor. Præsidenten, som modtager 
os med en ærbødig Smasken, er selvfølgelig gul i Huden, men 
minder iøvrigt om en gemytlig dansk Landsbypræst. Tiggerne 
i Canton (som overalt i Kina) synes i Aarhundreder at have 
haft Fagforeninger, udsprungne af de samme kollektiv-kommu- 
nistiske Ideer, der i den nyere Tid er blevne moderne i Ev- 
ropa. Hu-Chefong serverer The og meddeler os, at Foreningen 
tæller 14,000 Medlemmer, og at den er anerkendt af Vicekongen. 
Fremdeles udvikler han, at Tiggerne, der lever af andres Evne 
til at give, egentlig er et Bevis paa Velstand. De udfører et 
samfundsnyttigt Arbejde, idet de opmuntrer Menneskene til de 
højeste klassiske Dyder, til Deltagelse og Barmhjærtighed og 
derigjennem fordeler Livets Goder. Tiggerne fortjener da saa 
godt som nogen anden Samfundsklasse rettænkende Medborgeres 
Agtelse og Øvrighedens Beskyttelse. De modarbejder Egoismen 
og højner den almindelige Moral. 

Saaledes talte Hu-Chefong, medens han drak flere Kopper 
The og spiste tørre Nødder. Nu tændte han sin Vandpibe, 
dampede og fortalte videre. Cantons Tiggere er som sagt for- 
enede i et Syndikat, i hvilket de ved almindelig Stemmeflerhed 
vælger deres Præsident. Syndikatet anviser Tiggeren et be- 
stemt Distrikt og udsender en maanedlig Meddelelse om, hvor 
meget Borgerne i Distriktet bør betale i Tiggerskat. Nægter 


de Handlende at betale, spærrer Tiggerne Adgangen til deres 
Cavling: Østen. II. 9 ' 

Forretninger, og fornuftige Handlende affinder sig derfor hellere 
med Hovedkassen, end de udsætter sig for Vrøvl. Til Gengæld 
faar de udleveret en gul Seddel, som de slaar op paa Døren. 
Sedlen er en Meddelelse til Tiggerne, udstedt af Syndikatets 
Præsident. Den lyder: 


Dyrebare Brødre! 
I dette herlige Hus lever Cantons Pryd, Fu-Sichang. 
Han elsker de Fattige. Elsk ham igen og gaa forbi 
hans Dør. 


Eders ringe Broder 
Hu-Chefong. 


(Segl.) 


I private Familiehuse henvender Tiggerne sig ikke uden 
ved Brylluper og Begravelser, men ved disse Lejligheder ind- 
finder de sig ogsaa i meget stort Tal. For at undgaa 
den Ulæmpe, der er forbunden med åt modtage dem, foretrækker 
Festens Giver undertiden at arrangere sig med Tiggerkongen, 
der i saa Fald besætter Gaden med en Tiggervagt. Har Tig- 
gerne faaet mindre, end de ventede ved en Begravelse, støjer 
de ved Gravstedet, hvad der kan blive skæbnesvangert for 
den Hedenfarnes Aand. 

To Gange om Aaret, paa Tiggernes store Festdage, stiller 
de Handlende Sække med Ris udenfor deres Døre, og af 
Risen har enhver Tigger Tilladelse til at tage saa meget, som 
han kan holde i sin Haand. Nærige Handlende snyder ved at 
komme Sand i Risen, eller de udstiller diminutive Sække, 
hvad der giver Tiggerne Anledning til mundtlige Protester paa 
Stedet og skriftlige Klager til Hu-Chefong. Tiggernes Festdage 
skal være et Par meget bevægede Dage for Hs. Majestæt. 

Kinesiske Tiggere er mere hensynsfulde mod Rejsende end 
t. Eks. Tiggerne i Italien. De bliver aldrig paatrængende alene 
af den Grund, at de overfor Evropæerne har Følelsen af, at de 
er udenfor deres Jurisdiktion. Mindst generes man af dem 

og snuse til Spisehusene, som skilter med Opstillinger af 
dampende Retter. Tilbyder Lejligheden sig, er der en Tigger, 
der rører ved et Kødstykke, som Værten.derefter kaster ham 
i Hovedet. Ved Berøringen er det blevet uspiseligt. Andre 
Tiggere opsamler gamle Sager i Snavset, tilsølede Klædnings- 
stykker, fordærvede Levnedsmidler og døde Katte. Man ser 
Tiggere to og to, .der gensidigt lysker hinanden, sætter Lusen 
mellem Fortænderne, blæser Benene bort og spiser Kødet. Er 
Vejret koldt, affører de sig deres Tøj, og snart vækker de 
blaafrosne Legemer Forbigaaendes Medlidenhed. Endnu grovere 
Midler anvendes af Selvpinerne, der jager Knive gennem 
Kinderne eller midt paa Gaden slaar Hovedet mod skarpe 
Fliser, saa Blodet til Evropæernes Rædsel gydes over Stenene 
i dampende Strømme. 

Men her i Tiggerverdenens Kulisser, hvor Gadens Billeder 
antager andre Former, præsenterer Selvpinerne sig ogsaa i en 
ny Belysning. Ledsaget af Hu-Chefong besøger vi en Række 
Anstalter, hvor Tiggerne perfektioneres ved kirurgisk og medi- 
cinsk Behandling. For at faa et sygeligt Udseende spiser 
Tiggeraspiranterne giftige Næringsmidler, eller de lader Pande- 
brasken partielt bedøve, saa den kan knuses uden videre 
Smærte. Ved mærkelige Bandager faar Tiggeren et Ben 
snøret sammen, saa han tilsidst taber det og kan forevise det 
for Penge. Det er sælsomme kirurgiske Kliniker, vi gennem- 
vandrer, bl. a. kommer vi til et af de Huse, hvor Kineseren 
forvandles til Evnuk. 

En nærmere Beskrivelse af disse Anstalter maatte høre 
hjemme i et kirurgisk Tidsskrift. Kineserne anvender ved 
Operationen aartusindgamle Knive og Instrumenter, og da 
den Paagældende ikke bedøves, kan man forstaa, at han 
lider frygtelige Smærter. Han faar Feber, og da han i 
mange Dage ikke maa drikke, føjer sig til hans øvrige 
Kvaler en brændende Tørst. Evropæiske Saarlæger er for- 
bavsede over, at Patienterne i de fleste Tilfælde overlever den 

frygtelige Mishandling. Følgen af Operationen er forøvrigt en 
stedsevarende incontinence, hvoraf det kinesiske Udtryk: Han 
lugter som en Evnuk. 

For Kineserne er Evnukerne en Slags Jomfruer.  Højt- 
staaende Damer, hos hvem de finder Stilling, tillader dem at 
være sig behjælpelige i Toiletværelset. Kejseren har tre Tusind 
Evnuker, af hvilke de tre Hundrede er Skuespillere. Resten 
gør Tjeneste hos Hoffets Damer, gennem hvilke de til Tider 
har opnaaet betydelig Indflydelse paa Statens Styrelse. I Kejse- 
rens Palads, som egenligt er et særskilt Rige, maa der ikke 
leve andre Mennesker end Kvinder og Evnuker. Om Aftenen, 
naar Solen gaar ned over det vældige Bygningskompleks, er 
der mellem de seks Tusind levende Væsner, det huser, kun 
et eneste Mandfolk, Himlens Søn. 

Evnukerne er som Regel beskedne og gode Mennesker, 
og i Modsætning til andre Kinesere mindre paaholdne i Penge- 
sager. Et Fællestræk hos dem er deres Had til Faderen, som 
har mishandlet deres Legeme. For Moderen derimod be- 
varer de en rørende Hengivenhed.  Besynderligt er det 
fremdeles, at de ældes meget tidligt og ofte ligner Oldinge, 
naar de er fyrretyve Aar. Ved Dødsfald betragtes de ikke 
som tilhørende Familien, men begraves paa en særlig Kirke- 
gaard. At Evnuker har Børn er ikke ualmindeligt; selvfølgelig 
har de i saa Fald været gifte, før de blev Evnuker. Naar 
Børnene slaar ind paa samme Levevej, fremkommer den Be- 
synderlighed, at Evnukværdigheden kan arves fra Fader 
til Søn. 

Vi forlod Evnukerne og fordybede os i andre Virksom- 
heder, stadigt ledsagede af den utrættelige Hu-Chefong. Gamle 
hæsligt udseende Kineserinder foreviste os de klodsede Skrue- 
apparater, de saakaldte Hæleknusere, med hvilke de unge 
Pigers Fødder fra den tidligste Alder ødelægges. Hæleknuseren 
er et djævelsk Torturredskab, som faktisk gør de unge Kvinder 

I et af disse Huse var en Læge, som med Stolthed foreviste os 
sine kirurgiske Instrumenter. Han fremtog dem af en Pose, hvor 
de efter deres Rust at dømme godt kunde have ligget, 
siden Podalyre med tilsvarende Instrumenter behandlede de 
Saarede ved Troja. Om forskellige Mediciner, Lægen senere 
foreviste, tør jeg ikke udtale nogen Mening. Gode Husraad 
skal findes mellem disse Midler, selv om man, som Dr. 
Nicola, forgæves søger det kinesiske Ydunsæble, der forynger 
Legeme og Sjæl. Lægevidenskaben spiller ingen fremtræ- 
dende Rolle i Kina. For de dannede Kinesere er den nær- 
mest at regne som en Slags Dyrlægekunst, der selvfølgelig er 
underordnet de klassiske Videnskaber, Literatur og Filosofi. 
Kinesiske Læger tror da ogsaa, at Hovedet er en massiv Ben- 
masse, at Sjælen sidder: i Leveren, og at Frygten har sin 
Plads i Sædet. Rejsende Skribenter plejer at hovere over 
dette Mørke. Men man kunde spørge: Hvad betyder egen- 
ligt den evropæiske Lægevidenskab, da dog faktisk her 400 
Millioner Mennesker trives fortræffeligt og opnaar de højeste 
Aldre uden Kirurgi og Bakteriologi? Har Lægerne forlænget 
Evropæernes Liv en Dag? 

Dog, Stedet egner sig ikke til Drøftelse af slige sags: 
maal! Hu-Chefong anbefaler sig, men først præsenterer han 
mig for en ung Kineser, Søn af en Mandarin, vi har mødt 
paa Vejen, og ved hvis Side jeg nu vandrer gennem smalle 
Gader, hen ad lange Planker, til jeg skimter Vandet og opdager, i 
at vi spaserer mellem Træhuse ude paa den rindende Flod. 

Disse Huse er de berømte Blomsterbaade, d. v. s. 
blomstersmykkede Restavrationer, af hvilke de yderste og 
mindste enkeltvis er opankrede, de inderste og største er sam- 
lede i en Flaade. Enkelte af Baadene er paa Størrelse med 
en Sunddamper; i dem alle er der kvindelig Betjening. Hvad 
Udstyrelsen angaar, er de vidt forskellige. De simpleste, der 
væsenligst søges af Matroser, svarer til Beværtninger i evro- 
pæiske Havnestæder; i andre Baade musiceres der og spilles 

meddelsomme. Opium'en har udvidet deres Synskres og skærpet 
deres Tanke. Stille har andre Røgere lagt Piben hen. Nu stirrer 
de med tilslørede Øjne ud i Rummet. 

Af Opium-Valmuen, der vokser overalt i Asien, fremstiller 
Kineserne en klæbrig, brunlig Vædske, hvoraf de hælder en 
Draabe i Pibehovedet og damper, idet de med en lille Lampe 
sætter Draaben i Brand. Den kinesiske Opium, der er mild 
og ikke meget bedøvende, dyrkes særligt i Staten Yen-nan. 
Men da den langtfra er tilstrækkelig til Forbruget, indføres der 
Masser af den stærkere og giftigere indiske Opium, som især 
vokser paa Ceylon og ved Benares. Engelske Missionærer 
tordner mod Opiums-Lasten, og dog var det England, der 
for halvtresindstyve Aar siden tvang Kineserne til at købe 
deres Opium i Forindien. At engelske Købmænd aarligt tjener 
ca. seks Millioner Pund Sterling paa Opium”'en tør kaldes et 
fint Plaster paa deres skrøbelige Samvittighed. 

Hvad de dannede Kinesere angaar, er Brugen af Opium 
nærmest at regne for et behageligt Tidsfordriv. I Folkets 
bredere Masse derimod er den bleven lige saa skadelig og mod- 
bydelig som Brændevinsdrikkeriet i Nordevropa. Til Gengæld 
modarbejder Giften Kolera, Dyssenteri og enhver Art Sygdom, 
der har sit Udspring i Nervøsitet. Overdreven Brug af Opium 
foraarsager Blodfattigdom i Hjærnen. Men for de dannede 
Kineseres Vedkommende gælder, at den farlige Gift nydes 
med et ganske andet Maadehold, end Vinen nydes blandt 
dannede Evropæere. 

Fra disse af Opiumsrøgen indhyllede Udenomsværker gaar 
vi om Bord paa Blomsterbaadene. Ved Indgangen straaler 
Lyset os i Møde fra det store Restavrationslokale, hvor kine- 
siske Herrer ligger henslængte paa bløde Lejer, opvartede af 
museagtige Kvinder. Lokalet er i sit Udstyr præget af Østens 
raffinerede Førnemhed, og til dette Udstyr svarer Selskabet, 
der øjensynligt tilhører Cantons Aristokrati. Mellem The- 

kopperne blinker Piper-Heidsick-Flaskernes forgyldte Halse. 
Det er et Pust af Vestens Liv! 

Salen, som vi nærmere tager i Øjesyn, kan rumme to til 
tre Hundrede Menuesker, og den er fyldt til sidste Plads. I 
Væggene er indlagt kostbart Træ.  Forgyldte Lysekroner 
hænger under Loftet, Bordene er af sort Ibenholt og Stolene 
og Løjbænkene betrukne med Fløjl og Damask. Damerne, der 
besørger Underholdningen, er ikke anbragte paa en Tribune. 
De synger og spiller mellem Gæsterne. Ved Væggene findes 
de sædvanlige brede Lejer, hvor Røgerne ligger paa Siden og 
smøger deres Piber. Gæster kommer og gaar. Bemærkninger 
veksles mellem Bordene, og en Fremmeds Nærværelse synes 
ikke at vække videre Anstød. Snarere har man Følelsen af 
almindelig Velvilie. Vi sætter os, og Bekendtskab er hurtigt 
indledet med den nærmeste Kres. 

Der var nu adskilligt, som maatte interessere en Fremmed 
i dette Selskab. For det første Mændenes raffinerede Livs- 
vaner, der maaltes alene af den Behændighed, hvormed de 
aabnede en Østers og rullede en Havannacigaret, som de, før de 
tændte den, dyppede i Champagne. Fremdeles af hele Maaden, 
hvorpaa de førte sig i Selskabet. Ethvert af disse unge silke- 
klædte Mennesker syntes et Billede paa Østens Vellevned, 
fint og stilfuldt som Vellevned former sig, hvor det i Slægtled 
er kultiveret inden for en bestemt Stand. 

Endnu mere interesserede Kvinderne, der paa Dukkefødder 
trippede rundt méllem Gæsterne. De ældste blandt dem var næppe 
femten Aar gamle, og til Alderen svarede en jomfruelig gennem- 
sigtig Sarthed, som man næppe havde ventet paa en Blomster- 
baad. Efter evropæiske Skønhedsidealer kunde de unge Piger 
vel ikke kaldes smukke, men ud af deres Skikkelser straalede 
saa megen fremmed. Ejendommelighed, at man betragtede dem 
med Velbehag. De var spinkle og næppe et Par Alen høje. 
Paa deres Dukkefødder bar de guldindvirkede Silkesko med 
Hælene anbragte midt mellem Hæl og Taaspids. Forøvrigt 

var de iførte rummelige Silkekjoler, Benklæder og røde Trøjer. 
Om Liv og Hals hængte prægtige Smykker, og paa deres 
Elfenbensfingre sad tommelange, omhyggeligt soignerede Negle, 
som enkelte af dem beskyttede med Futteraler. Af underlig 
Virkning endelig var deres Hoveder og maaneagtige Ansigter, 
der ved de store mørke Øjne fik et forunderligt melankolsk 
Udtryk. Yderligere øgedes Ansigtets Bleghed ved et stærkt 
Lag Pudder, hvori var paasat røde Skønhedspletter, fremdeles 
ved det tilbagestrøgne mørke Haar, der spillede i Lysstraalerne 
som kulsort, blaaligt glinsende Lak. Hvad der dog mere end 
noget andet bidrog til deres besynderlige Udseende var en 
stærk rød Streg, de havde malet fra Underlæben ned til Hagen. 
Der var noget i deres Væsen, Dragt, Ansigt, Haar og glas- 
agtigt stillestaaende Øjne, som mindede om malet Porcelæn. 

Til dette Indtryk af Livløshed bidrog fremdeles deres lige- 
gyldige, lidenskabsløse Holdning. De saarede Ingen, saalidt 
ved Miner som ved Handling. End yderligere tilbageholdende 
var Mændene. De passiarede sagte, dampede ligegyldigt paa 
Piberne og hørte paa den klagende Musik. 

Saaledes fandt man da her paany en Modsætning til Livs- 
ytringerne i Evropa, hvor Støjen paa lignende Steder kan være 
saa skurrende brutal. Alkoholen ophidser, Opium”en dulmer, 
og offentlig at støje eller lade sig rive med af sine Følelser 
vilde ganske stride mod de Gules stille Værdighed. Desuden 
véd Kineseren, at det kun ved en bestemt og nøje foreskreven 
Fremgangsmaade lykkes ham at vinde 'Damens Gunst. 
Bestemte Foræringer skal sendes med bestemte Mellemrum. Naar 
de er modtagne, kan Levemanden sende hende et klassisk Digt. 
Dersom ogsaa dette vinder den unge Dames Bifald, erhverver han 
sig Ret til at invitere hende til et Aftensbord, hvor der foruden 
Parret endnu skal være fire Personer tilstede. Ved Bordet 
træffes de fornødne Aftaler med Damens Moder, og endelig 
kan Kurmageren paa verdensmandsmæssig Maade give sig sine 
" Følelser i Vold. 

og underholdes af kvindeklædte Skikkelser, der spiller, synger, 
fremsiger klassiske Digte og tungefærdigt diskuterer filosofiske 
Spørgsmaal. Gæsterne byder dem Kager, Frugter og Foræringer, 
og Kvinderne, der er Mandfolk, takker koketterende for enhver 
Opmærksomhed, der bliver dem til Del. 

I det gamle Grækenland udviklede Sodomien sig af Græ- 
kernes Beundring for mandige og skønne Former. Forhold 
stiftedes mellem ligestillede Mænd. I Kina udspringer det af 
Mændenes Ligegyldighed for Hustruer, der er dem underlegne 
i aandelig Henseende. De kinesiske Kvinder kender ikke 
Klassikerne; de er for uudviklede til at kunne skrive Vers og 
for dovne til at lære Musik. En Plads var bleven ledig for et 
intelligent kvindagtigt Væsen, og Sian-Kon'en har trængt sig 
ind paa denne Plads. 

Vi har tidligere set, at Sian-Kon'en uddannes paa Gym- 
nasier. Fra disse spredes de over Blomsterbaadene og op- 
træder i Herreselskaber, som de underholder med deres Sang 
og Deklamation. Jeg havde Lejlighed til at se en Sian-Kon, 
der parodierede de kristne Missionærer. Sproget hindrede mig 
desværre i Forstaaelsen af Parodien, og Kinesernes galante 
Adfærd over for en Fremmed forbød dem at give mig en Over- 
sættelse. Men jeg begreb saa meget, at Satirens Genstand 
mindre var Missionærernes Lære, end det var deres mangel- 
fulde Optræden og tarvelige Væsen. At evropæiske Forkyndere 
af Evangeliet ofte er ukultiverede Almuesfolk forklarer Virk- 
ningen af et saadant Numer. Kinesernes Ligegyldighed for 
religiøse Materier forklarer, at de ikke gør sig lystige over de 
Fremmedes Tro. 

Det blev Midnat, og endnu straalede Lysene i de svøm- 
mende Paladser. Under Lampeskærmene, i Opiumsrøgen og 
paa Løjbænkene rørte Livet sig med kinesisk Ligegyldighed, i 
harmoniske Bevægelser og uden anden Støj end den sagte 
Strængeleg paa Sian-Kon”ens Mandolin. 

Og foran de omhyggeligt tillukkede Baade, der gennem 

hængte tæt ved Siden af hinanden, hørtes der et Knald. Det 
kom fra Templet. I samme Øjeblik var alle Husenes Vinduer 
overfyldte af Kineseransigter, og ned ad Gaden luede Lunterne 
i de Gules Hænder; endnu et Knald hørtes og — Ratsch! 

Det knitrede og blinkede op og ned ad Snorene, hen ad 
Murene og over Tagene; i en blaalig Røg, der bølgede gen- 
nem Gaderne, hørtes Tusinder af korte, skarpe Knald. De 
overdøvedes hurtigt af Sværmernes Susen, Raketternes Hvislen 
og Bombernes drønende Bulder. Fra Ildregnen grinede gule 
Ansigter, og i de smalle Gader, der snart forvandledes 
til ildgnistrende Fyrgrave, øjnede man Kineserdrenge, som 
med deres Rottehaler i Nakkerne, indhyllede i Krudtrøg, 
tog sig ud som Djævle i et kinesisk Helvede. Gadefærdslen 
standsede. Det skrattede, raslede og hvislede. Kineserne drys- 
sede Gnister, Husene spyede Raketter, og op gennem Krudt- 
røgen steg dundrende Kanonslag. — 

I dette djævelske Spektakel gik Damperen til Shanghaj. 

Atter befinder man sig da ved en af Skæbnens Tilskik- 
kelser i en fremmed Kres af Rejsende, der gør det sædvanlige 
mutte, tillukkede Indtryk. Men Begyndelsen af en Sørejse forholder 
sig heldigvis til Slutningen af en Sørejse som Nat til Dag. 
Straks vender Passagererne Børster mod enhver Nabo, som de 
frygter skal berøve dem forskellige Fordele, de har erhvervet sig 
ved diplomatisk Optræden. Det er egenlig først, naar man 
har faaet Følelsen af sin Stillings Holdbarhed, at Trangen 
vaagner til selskabelig Omgang. Saa nyder man Livet, som 
man kun kan nyde det til Søs! 

Shanghaj ligger fire Dages Dampskibsrejse nordligere end 
Hongkong; men ofte forsinkes Rejsen i Formosastrædet, hvor 
Farvandet som Regel er i Oprør. Vindene. fra de store Have 
holder Stævnemøde i dette Stræde. Luften er fyldt med Sne- 
skyer; det bliver koldere, tilsidst en bidende, isnende Kulde, 


og Havet faar de nordiske Haves onde Ydre. Damperen be- 

gynder at løbe op og ned ad Bakke. Det forekommer os, det 
stormer, men Kaptejnen forsikrer, det er ,fint Vejr". 

Alle Rejsende kender disse bedrøvelige Timer, hvor Per- 
sonligheden langsomt gaar til Grunde, medens Følelsen af 
fælles Ulykke vækker Deltagelse for den lidende Menneskehed. 
Flertallet . af Passagererne var -engelske Damer og Herrer, 
og saa længe det paa nogen Maade lod sig gøre, holdt de 
Stand og mødte i de foreskrevne Dragter til de foreskrevne 
Maaltider. Men da Blæsevejret ubarmhjærtigt tog til, saa selv 
Kaptejnen maatte indrømme, at det ,luftede", var der store 
Vanskeligheder forbundet med at opretholde Etiketten. Endnu 
mødte Damerne nedringede ved Middagsbordet, men det var 
trist at se dem sidde og vippe og holde sig i Bordkanten, idet 
de mest forvovne spiste corned beef med Fortænderne, og af 
Herrerne var der næppe andre end Kaptejnen, der nævne- 
værdigt bidrog til den hendøende Konversation. 

Det er paa saadanne Trængslens Dage, at Venskab knyttes 
uden smaalig Fordom. Naar Middagen var tilende, og Mr. 
Smith fra Birmingham bestemte sig til straks at søge Hvile, 
hjalp han personligt sin nydelige Datter ned ad Trapperne, idet 
han overlod de yngre Herrer at assistere Fruen. Og hvor mærke- 
ligt det end kan synes, assisterede de hende uden at bære Nag 
til Mr. Smith. 

En Opofrelsens og Hjælpsomhedens Aand fyldte det af 
Havets Bølger vildt omtumlede Fartøj. Tilsidst mistede de 
yngre Passagerer i den Grad Herredømmet over deres Hjær- 
ters frit strømmende Følelser, at de ad hemmelige Veje søgte at 
nærme sig en enlig nydelig Dame, der dog forinden Uvejret havde 
været ramt af Selskabets moralske Banstraale. Damen hed 
Miss Harrison, hvad der lød mistænkeligt. Da hun derhos 
var uden Ledsager og straks havde trukket sig tilbage, kunde 
ingen af de engelske Fruer være i Tvivl om hendes Dyds- 
attest. Det er forøvrigt i saa Henseende tilstrækkeligt at 
være en enligt rejsende Amerikanerinde og at komme fra Hong- 

kong! Miss Harrisons Navn var ikke bleven nævnt ved Bordet, 
og ingen. Hentydning havde røbet hendes Nærværelse, før 
samtlige ledende Damer én efter én blev søsyge, og Herrerne 
af en letforstaaelig Deltagelse for den Ubekendte kappedes om 
at bringe hende Kiks og russisk Kaviar. Glædet og oplivet 
indfandt Miss Harrison sig, iført en blændende kinesisk Silke- 
kjole, i Salonen. Bekendtskab med Herrerne blev indledet, og 
hurtigt lod den nydelige Dame sig overtale til at deltage i en 
lille Aftenfest, hvor Stemningens Bølger kappedes med Havets. 
Aftenen beviste forøvrigt, at der i Selskabet fandtes flere 
søstærke Herrer end almindeligt antaget, og at Mr. Smith 
fra Birmingham næsten var en Nelson. Sent blev det, før 
den fortræffelige Forretningsmand kom ned til Fruen, der be- 
kæmpede sin Søsyge med Pulvere og en lille Bouillon. 

Til Lykke for Alle bedagedes Vejret, og selskabelig 
Orden og Vedtægt bragtes atter tilveje i det lille Samfund. 
Nu sad ved den ene Bordende Kaptejnen og den katolske 
Priorinde fra Tientsin; ved den anden sad Mr. Smith, alvorligt 
konverserende den engelske Generalkonsuls Frue. Samtalen 
var ærbar. Den drejede sig om Vejret. Hvad Miss Harrison 
angik, meddeltes det, at hun læste slibrige Romaner i sin 
Kahyt. z 

Vandet blev imens gult. Vi sejlede ind i Yangtsekiang, 
den gule Flod, og øjnede Land. I Nærheden af Wusung, hvor 
Store Nordiske nedlagde sit første Kabel i Kina, kastede Kap- 
tejnen Anker, og paa en mindre Damper befordredes Passa- 
gererne op ad en af Kæmpeflodens store Bifloder, hvor vi efter 
to og en halv Times Sejlads øjnede en evropæisk By med 
Dampskorstene, industrielle Virksomheder og store evropæiske 
Husrækker. Fra et af Husene vajede de danske Farver, og 
paa Anlægsbroen tæt ved Huset saa jeg til min behagelige 
Overraskelse Bestyreren af Store Nordiske i Kina, Hr. J. Hen- 
ningsen. Vi var i Shanghaj. 

De i Østen bosatte Evropæeres Gæstfrihed' er lige saa 
rummelig som deres Boliger; men Rejsende vil dog hur- 
tigt lære at indse, at den personlige Frihed er nyttigere for 
dem end Familieliv og Selskab. En uhyre Afgrund synes at 
skille disse Evropæere fra Kina. Det Kendskab, de har til 
Landets Indbyggere, har de erhvervet sig af deres Tjenestefolk. 
Man træffer Evropæere, der har levet i Shanghaj en Menneske- 
alder, uden at de en eneste Gang har sat Foden indenfor 
den kinesiske By. 

Englændernes Bornerthed, hvor Talen var om de Indfødte, 
havde dog, som man kan tænke sig, ikke faaet Bugt med Hen- 
ningsens livlige Interesser. Endskønt han, som han ytrede, 
»Vvar færdig med Kineserne", forstod han, at en Rejsende ikke 
var kommen til Kina for at gaa i Middagsselskab og diskutere 
Rudyard Kiplings sidste Bog med engelske Damer. Han an- 
viste mig et Værelse, gav mig en kinesisk Tjener og sagde: 

»Vi spiser Frokost Klokken tolv og Middag Klokken syv; 
men De kan gaa og komme, som De har Lyst.” 

Det var en Frihed, hvorpaa jeg satte Pris. I de følgende 
Uger kunde der gaa Dage, uden at jeg saa min Vært. Vilde 
Tilfældet, at vi mødtes i Gadevrimlen, spiste vi til Middag 
sammen i Klubben, og efter Bordet samledes vi med Henning- 
sens gamle Venner, der tilhørte alle mulige Nationer. Saa 
perlede en ædel Druesaft i Glassene, Cigaren brændte, og det 
evige Spørgsmaal om Kinas Deling blev taget under Behand- 
ling. Det var et meget stort og indviklet Spørgsmaal, og til 
andre Vanskeligheder kom de Tilstedeværendes Uenighed, der 
paa en karakteristisk Maade afspejlede Uenigheden i det inter- 
nationale Diplomati. Det eneste Forslag, hvorom det som Regel 
lykkedes at samle de forskellige Nationer, var Forslaget om at 
slutte Aftenen — eller Natten — med et Godnat-Glas i den 
engelske Klub. 

At Shanghaj gør et behageligt evropæisk Indtryk forklarer 
Tilnavnet: Østasiens Paris. I Lighed med sin evropæiske 

Navne ligger Byen ved en Flod, der derved faar en vanske- 
ligere Opgave end nogen anden Flod i Verden: at bringe 
Seinen i Forglemmelse. Men alt, hvad der i fremmede Lande 
minder os om Seinen, vækker Længsel efter Evropa. Vi lader 
da Paris ude af Betragtning og holder os til Shanghaj. 

Hvad man ser, naar man kommer sejlende fra Havet, er 
paa den højre Side af Floden en Del Fabriker og en lang 
Række paladslignende Købmandshuse, og mellem Købmands- 
husene og Floden det store aabne og luftige Gadeanlæg, The 
Bund, som med Rette er alle Shanghajensernes Yndlings- 
valfartsted og Stolthed. The Bund, der udmunder i et 
smukt Parkanlæg, er i Strøgtiden lige saa befærdet som en 
evropæisk Hovedgade. I Parken spaserer kinesiske Amab'er 
(Ammer), der med deres skæve Øjne vaager over Evropæernes 
blege Afkom. Paa Fortovene vrimler hvidklædte Herrer og 
Damer, lyse Hatte dukker frem mellem røde Parasoller; man 
hører atter evropæisk Samtale, og Damer i udfordrende Dragter 
fører Tanken hen paa San Francisko. Det: evropæiske Indtryk 
øges yderligere ved Synet af de skinnende Ekvipager og fjer- 
lette Drosker, der i alle Retninger smutter hen ad Asfalten. 
Ja, i Sandhed! Her er noget, som flygtigt minder om Paris. 

Shanghaj (2: nær Havet) blev under Opiumskrigen i 1842 
erobret af Englænderne. Ved den saakaldte Nanking-Traktat 
blev Byen aabnet for den evropæiske Handel. Samtidigt aab- 
nedes Ningpo, Futschou, Amoy og Swatow. 

Af omstaaende Helsidebillede faar man en Forestilling 
om den evropæiske Del af Byen. Medens Damperen langsomt 
glider op ad Floden, skelner man med Lethed det amerikanske 
fra det engelske Kvarter; dernæst passerer man den franske 
Koncession. De førstnævnte to Nationer ejer ikke deres eget 
Landstykke. De har lejet det og svarer Kineserne en aarlig 
Afgift. Franskmændene derimod fik i 1833 et Stykke Land 
skænket, fordi de havde hjulpet den kinesiske Regering med 
at underkue Taiping-Rebellerne. Den franske Koncession er 

altsaa underkastet den franske Regerings Avtoritet. I retslig 
" Henseende staar samtlige Evropæere under Eksterritorial-Retten, 
d.v.s. at Konsulerne er de højeste juridiske Myndigheder 
og udøver deres eget Lands Ret. I kommunale Forhold 
er det engelske og det amerikanske Settlement en evropæisk 
By. Den regeres af en Borgerrepræsentation paa ni Medlemmer, 
mellem hvilke ikke blot findes Repræsentanter for de nævnte 
Nationaliteter, men hvori der f. Eks. ogsaa har siddet danske 
Shanghajensere. I de forskellige Kvarterer af Byen har Gaderne 
henholdsvis amerikanske, engelske og franske Navne, og i 
Færdslen skelnes uden Vanskelighed, i Typer og i Klædedragt, 
den forskellige Nationalitet. Særlig har Franskmændene ved 
ydre Kendemærker lag? an paa at særtegne deres lille Land- 
omraade, men i daglig Handel og Vandel og i Selskabslivet 
føler alle Evropæere sig som tilhørende samme By. Ameri- 
kanerne indretter sig hos Englænderne og Englænderne hos 
Amerikanerne, medens i den franske Del af Byen Kineserne 
næsten har fortrængt Franskmændene. At man i samtlige 
Kvarterer møder Russere minder os om Nordgrænsens Nær- 
hed. Ved det russiske Konsulat ligger foruden Banken det 
russiske Posthus. Paa Gaderne, hvor russiske Skilte er lige 
saa uforstaaelige som de kinesiske, vrimler det af russiske 
Matroser, der ved deres brede, flade Ansigter har en vis 
Lighed med de Indfødte. Shanghaj er overhovedet den By, 
hvor man paa Rejsen opefter møder Kinas frygtelige Naboer 
mod Nord. 

I Shanghajs Fremmedkoloni lever c. 6000 Evropæere. Men 
de betyder mere end 6000 almindelige Borgere i Evropa. 
Østens evropæiske Samfund er ikke svækkede af Prole- 
tariat. Evropæerne er Kontorfolk, Købmænd, Skibsrhedere og 
Bankmænd. Det er en civil Befolkning, der baade i Erhvervs- 
og Selskabslivet har gennemgaaet en Udvikling, som er upaa- 
virket af Vestens avtoritære Samfundsaand. I denne som i saa 
mange andre Henseender er Byen vidt forskellig fra Hongkong, 

der ledes af Hs. Ekscellence Gouvernøren i Spidsen for et 
evropæisk Hof. 

Særlig interessant er det da at se, hvorledes disse 6000 ci- 
vile Mennesker, der er henviste til sig selv, har dannet og ud- 
viklet et moderne Samfund. Evropæerne, der kom herud, 
medførte et Billede af Evropa. Men hvor dybt end dette Billede 
var præget i dem, omformede de det efter deres Behov. 
Resultatet blev et Miniatur-Evropa uden Statskirke, Militær- 
væsen og Øvrighed. Der var noget her, som Evropæerne 
skrabede af deres gamle Samfund. Det blev de raslende Sabler, 
Titlerne, Ordnerne og den officielle Højfornemhed. Borgerne i 
denne By har lige saa lidt haft Brug for Gouvernører og pen- 
sionerede Oberster som for Riddere og kgl. Hof-Skræddere og 
-Skomagere. De har skabt en simpel Samfundsorganisme, der 
administreres som en Bank. 

En Bank! Det lyder løjerligt, og dog maa det forstaas i 
den Grad bogstaveligt, at Shanghajenserne paa en aarlig Gene- 
ralforsamling vælger Bestyrelse og Direktør. Naar Aaret er 
tilende, aflægger Direktøren Regnskab og staar til Ansvar for 
sin Administration. Selvfølgelig tages der i Valget af Besty- 
relse udelukkende Hensyn til, om Vedkommende egner sig for 
Stillingen, og da alle Vælgerne er interesserede i Statstyrelsen 
paa samme Maade, som Aktionærerne er interesserede i et 
Aktieselskab, kan Meningerne om Kandidaterne være forskel- 
lige; men naar Valget er overstaaet, tilvejebringes atter Enig- 
hed, fordi Enhver direkte er interesseret i det Heles Vel. 

Dette Samfund er da ved sin Oprindelse og Ledelse uden 
Sidestykke i Verden. Det besynderligste er endda, at Byen 
er komplet uafhængig, skønt den ligger i en fremmed Stat. 
Evropæernes øvrige kinesiske Besiddelser, Hongkong, Kiaotchou, 
Waihaivei 0. s. v., regeres som evropæiske Kronlande. Shang- 
haj er en Republik af reneste Vand; og hvad der er endnu 
besynderligere, en Republik, som ikke har sit eget Flag. 
Tyskere og Franskmænd mødes i god Forstaaelse paa den 

minder den Rejsende om Evropa. Her samles Herrer og Damer 
til de store Fester, der er berømte over hele Østen, og i Sel- 
skab med den nydeligste af alle Københavnerinder er jeg saa 
heldig at blive Deltager i et Bal. 

Denne Dame er Fru Kate Skottowe, f. Henningsen, gift med 
Direktøren for Chartered Bank of India, Australia and China. 
Fru Skottowes Hjem paa Bund hører til de eleganteste i Shang- 
haj. Aflægger man den unge Frue en Visit om Eftermiddagen, 
befinder man sig i Hjærtet af det pulserende Selskabsliv. Mod- 
tagelsessalonen er overfyldt af Byens yngre og ældre Damer, 
der travlt diskuterer Selskabslivets sidste Nyheder, spiser tørre 
Kager og drikker The. ' 

Der er vist kun faa Steder i Verden, hvor der passerer 
saa meget interessant selskabeligt Nyt, og hvor det kolporteres 
og diskuteres saa flittigt som i Shanghaj. Mænd færdes med 
Kvinder under andre Forhold end i Vesten. Tonen er fri og 
tvangløs, hvad enten Herrer og Damer mødes paa Tennis- 
pladsen, foretager Flod- og Jagtture, eller gør Sommerudflugter til 
Japan og Væddeløbsrejser til Hongkong. Det er disse særlige 
Forhold, der forklarer de selskabelige Eksplosioner, som ofte 
kruser Livets Overflade i Østasiens Paris. 

Det selskabelige Sprængstof er saa meget farligere, som 
Byen væsenligst er beboet af Ungdom. I Raadhussalen, hvor 
Ballet holdes, befinder vi os mellem tusinde Damer og Herrer, 
af hvilke den ældste næppe er halvtresindstyve Aar. Hen- 
. sigten med Opholdet i Kina er i Løbet af den kortest mulige 
Tid at erhverve sig den størst mulige Formue, og naar Hen- 
sigten er naaet, drager de Ældre med et let Hjærte tilbage til 
Evropa og giver Plads for ny Ungdom. Ogsaa i en anden 
Henseende er Selskabet mærkeligt: De Tilstedeværende tilhører 
nogenlunde samme Stand. Her er ingen fornem Klasse, der 
paatvinger sig Opmærksomheden og forstyrrer de naturlige 
Bevægelser. Enhver kan upaavirket af andet end af sine egne 
Stemninger tømme Nydelsens Bæger. Dog spores selvfølgelig 

naar den unge og velopdragne Kineser vil glæde sine For- 
ældre, forærer han dem ikke en Livrente, men en Lig- 
kiste. Han gifter sig som Barn, ser sin Hustru første Gang 
paa Bryllupsdagen, og efter Ægteskabet begynder han at gøre 
Kur. ... saa fristes man til at gentage, hvad Grundtvig 
sagde om Ægypterne: ,De gør Brud paa Naturens soleklare 
Orden og kalder Højre Venstre!" Ja, dersom Naturen nu ogsaa 
virkelig havde blandet sig i, hvad der er Højre og Venstre — 
dog, det er vel et Menneskepaafund. 

Alligevel er det Bagvendtheden i den kinesiske Tankegang 
og i ethvert kinesisk Forhold, der stadigt vækker Evropæernes 
Vrede. Tidt hører man paa tysk-kinesiske Ølhuse et frygteligt 
Ordskvalder, der kort udtrykt kan samles i følgende Betragt- 
ning: ,Hvorfor opfører disse gule Karle sig ikke som de 
famose Kerle im Preussenland!f Ja, selv hos oplyste og 
tænksomme Evropæere finder man en vis Uvilje mod Kine- 
serne, fordi de ikke ,bærer sig ad som andre Mennesker", 
og denne Uvilje er tilsyneladende saa meget mere berettiget, 
som Japaneserne har smigret Evropæerne ved deres abekatte- 
agtige Efterlignen. De udannede Evropæere er krænkede 
over Kinesernes Mangel paa Lærvillighed, de dannede, fordi 
de dunkelt har en Følelse af den gule Races høje aandelige 
Standpunkt. En fransk Skribent har sammenlignet Mødet 
mellem det fattige, klassiske Kina og det velhavende Børs- 
evropa med et Møde mellem Oldtidens Sofokles og det tyvende 
Aarhundredes Rothschild. Men Lignelsen halter alene af den 
Grund, at Kinesernes Sofokles — i Modsætning til Grækernes — 
"er ukendt i Evropa. Han er nemlig ikke oversat. Om noget 
»Møde" i den almindelige Forstaaelse af Ordet er der desuden 
i vore Dage ikke længer Tale. Snarere om et Sammenstød — 
mellem Silke-Bærestolen og det gnistrende Lokomotiv! 

Tidt paa Vandringen gennem Nanking Road er min Tanke 
vendt tilbage til den bekendte Millionær og Fabrikant af Bager- 
ovne, Mr. Rolls fra Philadelphia, i hvis Selskab jeg engang be- 

Redskaberne, de anvender, er upraktiske, og selve Anvendelsen 
forekommer en Evropæer saa løjerlig bagvendt.  Saadan 
tænker man, idet man gaar og ser paa Værkstederne, og i 
disse Tanker afspejler sig just en Evropæers Hovmod. Hvilket 
Kursus i Beskedenhed faar man da ikke, naar man betræder 
Kunsthandlerens Butik! 

Thi findes der andet Steds i Verden en Menneskehaand, 
som evnede at fremstille saa besnærende Kunstværker som de, 
vi her ser forfærdigede af et Stykke Elfenben? Enhver af de 
fine Smaagenstande, man betragter, er præget af en forunderlig 
legende Ynde, af en ægte Kunstners maalbevidste Haand. Cicel- 
leringen er påa engang uangribelig, skarp og blød, harmonisk 
indgaaet i Grundlaget som Broderistingene i det gennemsigtige 
Stramaj. Overfladerne er med det inderligste Kendskab til 
Materialet varierede efter Elfenbenets Kvadrater, saa Lyset 
fanges, spredes og kastes tilbage med den største kunstneriske 
Virkning. Ældre Sager, der sælges, har af Haandens Slid og 
Tidens Paavirkning faaet den fine Alabastfarve, der bereder 
Kenderen saa megen Nydelse. Det gamle Elfenben er bleven 
gult som Rav. 

Men hvor kunstnerisk sikkert Elfenbensarbejdet er i Ud- 
førelsen, fordunkles det dog ganske af de herlige Arbejder, . 
Kineserne i Aartusinder har fremstillet og endnu den Dag i 
Dag fremstiller i Jadestenen, den haardeste og utilgængeligste 
af alle Stene, der findes i Jorden. De gule Mestre opflammes 
af Materialets Vanskelighed, i hvis Overvindelse de fejrer Kunst- 
industriens højeste Triumfer. Stenen, der skal være haardere 
end Diamanten, minder i sin Farve om det dybeste Blaa i 
Menneskets Øje. I sleben Tilstand aabenbarer den en mat be- 
snærende Pragt. Lydigt lader den sig af Mesteren forme til 
uforlignelige Smykker, til dejlige, kælne Ringe, som Kineserne 
i en tidlig Alder lægger om Arme og Ankler og bærer saa 
længe, de lever. Ved Forarbejdelsen af disse Smykker viser 

Mesteren Omfanget af sin Evne, og har han blot en eneste 
Gang forsøgt sin Kunst i Jaden, vil han betragte det som et 
Tilbageskridt at udføre Arbejder i de dyrere Stene, der er lettere 
at faa Bugt med, t. Eks. Kvarts, Hyolit, Ametyst, Onyx, Agat, 
Sardonyx, Crysophras og den grønlige Jaspis med de matte, røde 
Striber. Kineserens Redskaber, der forekommer os saa bagvendte, 
opsøger og afdækker med forbavsende Finhed de ægte Stenes 
Naturtegninger. Ofte nok har Vestens Kendere udtalt deres Be- 
undring for de Gules Smykker, af hvilke selv de simpleste tidt 
er Mesteres Værk. 

— Allerede i Tiden omkring Aar 1700 f. Kr. forfærdigede 
Kineserne brændte Lersager, og den keramiske Kunst blom- 
strede i Kinas Oldtid, ja naaede en Udvikling, der ikke senere 
er overtruffen. Den ældste Keramik (blaalig og uigennemsigtig) 
er fra det andet Aarhundrede f. Kr., men otte Aarhundreder 
hengik, før det lykkedes at fremstille det gennemsigtige Mate- 
riale og give det Klang. Omtrent ved Gorm den Gamles Re- 
geringstid i Danmark lavede Kineserne Porcelæn. 

Om Porcelæns-Industrien i Kina kunde Fagmænd skrive 
Bøger. Den kejserlige Porcelænsfabrik, der ligger ved Pojang- 
Søen i Provinsen Kiang-Si (midt mellem Canton og Shanghaj), 
er ni Hundrede Aar gammel, og skønt den ikke nu som for- 
hen beskæftiger en Million Arbejdere, sender den dog sin Røg 
i Vejret fra halvsjette Hundrede Ovne. Og skønt den ikke 
konkurrerer paa Verdensudstillinger eller overhovedet konkur- 
rerer, har den formaaet at bevare Agtelsen for sit Fabrikat. 

Porcelæns-Industrien i Kina falder i fem store Perioder, af 
hvilke de fire første er kendte af enhver Samler. Følgende 
Betegnelser svarer til disse fire Perioders Porcelæn. 

Omkring Aar 950: ,Porcelænet, der er blaat som Himlen 
efter Regn". Derefter med Aarhundreders Mellemrum det saa- 
kaldte ,Glasur-Porcelæn", ,Muselmands-Porcelæn”, og endelig 
(1550—1660) ,De store Familier", der betegner Industriens 
højeste Udvikling. Af de senere ,Familier" bør blandt de 

derne. Den lettere Afsætning og de billigere Priser har for- 
ringet Varen. 

Porcelænsmaleriet i Kina er særlig karakteristisk ved 
Kinesernes Lydighed mod visse Love, der er skabte af Over- 
levering og Religion. Rutinen bemægtigede sig baade Billed- 
huggere og Malere, og selv i de smukkeste Vaser spores det, 
at Kunstværket er et Produkt af Vedtægt, ikke af skabende 
Menneskers frit arbejdende Fantasi. 

De ornamentale Motiver, der anvendtes paa Porcelæn, Silke 
og malede Vægge, var enten geometriske eller naturlige. De 
geometriske udledte Kunstnerne af Konia, den oprindelige 
kinesiske Tegnskrift; de naturlige Motiver var en Gengivelse af 
de hellige Dyr, — Dragen, Enhjørningen, Føniksfuglen, Skild- 
padden, Jærven og Flagermusen. I den øvrige Kunstindustri 
bringes de samme Dyr til Anvendelse. Ofte vil man t. Eks. 
finde kunstnerisk forarbejdede Dørgreb fremstillede som 
Flagermus. Ryå 

En stor Ejendommelighed ved Kinesernes Kunstfrem- 
bringelser er Kunstnernes Forkærlighed for Misfostre og 
Uhyrer. Adskillige Evropæere har heri set Smagløshed, 
skønt en ædel Stræben snarere er Forklaringen.  Kine- 
siske Kunstneres Hang til Unatur er knyttet til de ned- 
arvede Forestillinger, der har blivende Indflydelse, selv om 
Kunsten langsomt hæves til et højere Kulturstandpunkt. Kunst- 
neren, der omformer og forvrænger Dyr og Mennesker, lyder 
en indre, voldsom Drift, som byder ham at opfatte Tingene i 
Henhold til den gamle Tro. Dyrene forvandles til fantastiske 
Skabninger og Menneskene til østerlandske Uhyrer. 

Endelig frembyder den kinesiske Tegnekunst endnu de to 
Ejendommeligheder, at Perspektivet savnes, og at Flertallet af 
Figurerne ses i en Bevægelse, der kommer indefra med 
næsten vulkansk Voldsomhed. Mangelen paa Perspektiv er dog 
selvfølgelig tilsigtet. Kineserne har ikke sat sig anden Opgave 

Gaarden og hidrørte fra Amtmandens Udraaber, der forkyndte 
de Omboende, at hans Herre havde indbudt mig. Udraaberen 
skal minde Gæsten om, at Tiden er forhaanden. Men naar 
han udbasunerer Indbydelsen, hædrer han den Paagældende og 
venter sig til Gengæld lidt Sølv. 

Det er behageligt at sidde i en Bærestol, naar man ved 
at bøje sig frem og tilbage har lært at følge Kuliernes Skridt- 
Tempo. I sindig Lunten bevægede vi os hen imod den østlige 
Indgang til Kineserbyen, som findes afbildet i Vignetten. Der 
var endnu en Times Tid til Middagen, men klog af tidligere 
Erfaringer opmuntrede jeg de piskebærende Heste med di- 
verse Tilraab. Visse Vanskeligheder er forbundne med at finde 
sig tilrette i de kinesiske Byer, og i dette Tilfælde øgedes Vanske- 
lighederne, idet det viste sig, at Amtmanden havde flere Pa- 
ladser, og at hans Tjener ikke vidste, hvor Middagen skulde holdes. 
Kineserne synes at savne Evne til præcise Angivelser, især hvor 
Talen er om Vej og Sti. Op ad en Bakke kan Vejen t. Eks. 
være fire Mile, ned ad Bakken er den to. Vejlængden bestem- 
mes efter Vanskeligheden, hvormed den gennemløbes. Alen- 
maalet retter sig efter Kostbarheden af det, der maales. En 
Tomme af en Messingstang er længere end en Tomme af en 
Sølvstang. Der er en vis Logik i Tingene, men som man kan 
tænke, staar den i omvendt Forhold til en hurtig Ekspedition! 

Imedens traver vi afsted — og ved ,vi" mener jeg de gule 
Herrer nedenunder — fra den evropæiske til den kinesiske 
Del af Byen. Det er en Rejse gennem tre Verdensdele, ned 
ad Broadway, gennem Oxford Street og hen ad Boulevard 
Montmartre ind i Kina. Husene bliver lavere, Gaderne 
smallere og Luften mættet af kinesiske Krydderier, der ikke 
minder os om fransk Essens. Under Bærebøren stønner 
Kulierne, idet de langsomt arbejder sig frem gennem den vok- 
sende Trængsel. Vandbærerne med deres vældige Aag og 
Spande spærrer Færdslen, afskyelige Tiggere strækker Hænderne 
i Vejret og strømmer over af Taksigelser, naar jeg tilkaster dem 

en Haandfuld Cash. Det er ikke nogen overdreven Flothed. Der 
gaar en halv Snes Stykker paa en dansk Øre! 

Man siger, at c. 200,000 Mennesker lever i denne By, 
der ofte minder den Rejsende om Canton. I Stuen til saa 
godt som alle Huse er der en Butik, hvori Kineser- 
købmanden sidder fordybet over Regnebrædtet eller staar i 
Døren og ligegyldig indaander den bedærvede Aftenluft. 
Opiumsrøgen siver ud af fedtede Thehuse, og gennem de 
aabne "Vinduer hører man en højrøstet Skænden, der for- 
modentligt er en venskabelig Samtale. Naar Kineserne raaber, 
er det af Glæde. Dyb Fortørnelse udtrykker de ved Tavshed. 

En Uge i Kina har ti Hverdage, men saa snart de er 
forbi, begynder der en ny Uge. Noget, der svarer til Søndag, 
kender de Gule ikke. Alligevel har de deres Helligdage. Er 
Rishøsten lykkeligt tilendebragt, og har den været bedre, end 
den plejer at være, bestemmer Vicekongen, at alt Arbejde 
skal hvile i fireogtyve Timer. Saa fyldes Gaderne af for- 
lystelsessyge Folk fra Landet, Krøblinge og Fattige kan i 
Dagens Anledning frit færdes mellem Templerne, og .Gaderne 
frembyder Billedet af et sælsomt Kaos, hvori de mest skri- 
gende Modsætninger er sammenblandede. Mennesker i Pragt 
og Glæde, i Fattigdom og Sorg. 

… Paa Pladsen, vi passerer, ligger to Rækker Krøblinge og 
Byldesyge, og mellem de sidste er der enkelte, hvis Legemer 
er bedækkede af rædselsfulde, gule Saarskorper. Det nytter 
ikke, man river sine Øjne fra dem, thi uimodstaaeligt drages 
Øjnene hen til dem igen. Her er Spedalske med Ansigter 
dækkede af kridhvide Lepra-Skæl, med Øjne, der sittrer 
under Solstraalerne og røber, at Lyset endnu kan trænge ind 
i Menneskeaadslet. Og hvor Tiggerne ikke i Forvejen ejer et 
tilstrækkeligt nervepirrende Ydre, søger de at vække Medliden- 
hed ved Selvpinsler. Paa Pladsen og i Gaderne, vi passerer, 
er der Tiggere, som kravler gennem Skarnet, og, idet de an- 
raaber om Almisse, dunker Nakken mod et Trappetrin, saa 

Amtmandens Sekretær, Onnan, der talte Fransk og senere blev 
min trofaste Ledsager gennem Shanghaj. 

Den tarveligt oplyste Vestibule var indrettet som en al- 
mindelig evropæisk Garderobe. Meget andet var der dog heller 
ikke her, der mindede om Evropa. En Dobbeltdør aabnede 
sig fra Garderoben ind til Modtagelsessalen, hvor jeg dybt 
bukkede for Værten og derefter blev præsenteret for de til- 
stedeværende Mandariner. Høfligt trykkede de deres egne 
Hænder, bøjede Hovederne forover, næsten lige ned til Knæene, 
og sagde: Tschingsching! (Hil være Dig!). Derefter kom Værtens 
Spørgsmaal, som altid er de samme: 

»Hvor længe har Deres Naade opholdt sig i Kina?” 

»Et Par Maaneder, Deres Ekscellence.” 

»Hvor gammel behager Deres Naade at være?" 

»Jeg er fyrretyve Aar, Deres Ekscellence.” 

Og Amtmanden sagde nu med stærkt Eftertryk: 

»Umuligt. I mine ringe Øjne synes Deres Naade mindst 
at være Halvfjers.” 

Det er den største Høflighed, en ældre kinesisk Herre kan 
vise en yngre, naar han tillægger ham sin egen Alder. Evro- 
pæere, der vil smigre gamle Kinesere ved at gøre dem yngre, 
begaar et Fejlgreb. Man skal gøre dem saa gamle som Metu- 
salem. 

Amtmandens Hus var et af de kinesiske Rigmandshuse, 
hvor ethvert Møbel har sin særlige Kunstværdi, men hvor 
det hænder, at man midt i den kinesiske Montering snub- 
ler over en eller anden evropæisk Fabriksgenstand.  Mod- 
tagelsesværelset var meget højt, holdt i lyse, festlige Farver. 
Ved Væggen slod brede Stole, hvorimellem lave Borde. Møb- 
lerne var af sort Træ fra Canton, ødselt prydet med Perlemor. 
Stuens Endevæg beherskedes af et Par store Staaspejle, i hvis 
sorte Rammer var indlagt blaa og hvide Stene. I Værelset var 
der mindst et halvt Hundrede Stole og ved hver Stol en 
bred, aaben Vase af kostbart kinesisk Porcelæn. Det var 

Spyttebakker. Rundt om paa de lyse Vægge hængte lange 
Billeder uden anden Ramme end en Trærulle, der for- 
neden strammede Billedet. Det var de kinesiske Kakemonos, 
det vil her sige Tushtegninger paa forgyldt Papir. Blomster- 
og Fuglebilleder dækkede den ene Væg, paa den anden hængte 
Billeder med kinesiske Skrifttegn, formodenligt Citater af Klas- 
sikerne. Paa en Forhøjning midt i Stuen stod to kinesiske 
Kæmpevaser og midt mellem Vaserne, i en Glaskiste, det kine- 
siske Scepter, kunstigt udskaaret af en ædel Sten. Paa en af 
Længdevæggene mellem et Par herlige Kakemonos hængte et 
almindeligt evropæisk Pendul-Ur. Værelset var ikke blot højt, 
det fyldte hele Husets Bredde og havde Vinduer til begge 
Sider. Følgeligt maatte det om Dagen være lyst og luftigt. De 
kinesiske Beboelseshuse minder om de engelske. De er en- 
Etages og bekvemme. Historisk siges de — som tidligere an- 
ført — at være Rekonstruktioner af det mongolske Telt. 

Fra Modtagelsessalen begav vi os omsider ind i Amt- 
mandens rummelige Spisestue, hvor ca. tredive lave Borde 
stod dækkede. Værten anmodede mig om at tage Plads ved 
et af Bordene, og til min Overraskelse satte han sig ved min 
Side. Dog kun et Øjeblik. Saa rejste han sig og forlod mig 
med en dyb Nejen. Ved denne Adfærd viste han, at han 
egenligt burde spise med den Fremmede, men at Hensynet til 
de fornemmere Herrer bød ham at overlade sin Plads til 
Onnan. Dennes Selskab var mig ogsaa kærere,.da han talte 
Fransk. i 

Amtmanden eller Taotaj, som han kaldes, var en gammel, 
bred Type, der gemytligt sjaskede omkring i blaa Silkeslobrok. 
Til hans mange pudsige Bevægelser svarede en godmodig 
Fadermine, en venlig Omhu og et livligt Snakketøj. Han lig- 
nede en Æventyrkonge, der tillige er en lun gammel Rad. 
Min Samtale med ham om Formiddagen blev ført ved Hjælp 
af Tolk, men dog havde han flere Gange overrasket mig ved 
pudsige Bemærkninger. Da Talen faldt paa de kinesiske 

Kvinder, kolporteres en uhyre Mængde Sladder, og i Sladderen 
hænder det, at der findes et Guldkorn, som ikke bør foragtes 
af Embedsmændene i en fjærn Provins. 

Vi havde imidlertid taget Plads, og Middagen var begyndt. 
Tjenere i mørkeblaa Dragter kom ind med smaa bitte Retter, 
den ene efter den anden, uden Ophør i halvfemte Time! 
Retterne, der næsten allesammen lignede Ragout, serveredes 
portionsvis i Metalskaale, medens andre Tjenere skænkede 
Risvin af et Fad, som stod paa Gløder. Nu og da fik Kine- 
serne et Glas hedt Vand, som de nedsvælgede med øjensynligt 
Velbehag. 

Det var et stort Held for mig, at min Bordfælle, Sekre- 
tæren Onnan, kunde opgive mig Navnene paa de fleste af de 
tresindstyve Retter, der var Grundlaget for Amtmandens Menu. 
Naar Forstaaelsen glippede, tegnede han mig Planten eller 
Dyret, der blev serveret. Jeg fik derved. lidt Indblik i en 
Kogekunst, som nok tør kaldes et Mysterium. Retterne ligner 
hverandre i en saadan Grad, at de fleste af dem kun kan skelnes 
paa Smagen, og er dette vanskeligt for en Kineser, er det selv- 
følgeligt ganske umuligt for en Evropæer. 

Det første mærkelige ved Bordet var Serveringen af en 
uhyre Mængde Vegetabilier, som vi ikke anvender paa samme 
Maade i Evropa. Majs, Hirse, Bambusskud og andre Grønt- 
sager, jeg ikke kendte, serveredes til kogt Ris. Overhovedet 
spillede Risen straks fra Middagens Begyndelse en Rolle, der 
tydeligt viste, at den er Kinesernes Nationalret. Naar to Kine- 
sere møder hinanden, siger de da heller ikke: 

»Goddag, hvorledes har Du det?" 

De siger: 

»Hil være Dig min ædle Broder. Hvorledes fordøjer Du 
Din Ris?” 

En fremtrædende Rolle spiller fremdeles Muslinger, Østers 
og alle mulige Arter af Fisk. En Mandarin fortalte mig, at 
den fineste Fisk i Kina ikke koster mere end fem-seks Øre 

der spises meget af de Gule. De tror, at Nyrerne fremmer 
"deres Haarvækst. 

Mellem disse herlige Sager faldt det vanskeligt at faa 
Øje paa saadanne Retter, der gennem Rejsendes Beskrivelser 
er blevne navnkundige i Evropa. Svaleredesuppen beredte mig 
endda en Skuffelse. Den er nemlig ikke, som sædvanligt an- 
taget, kogt paa virkelige Svalereder. Suppen er klar og gelé- 
agtig, tilberedt åf Sagogryn, der fremstilles af Marven af et 
Træ, i hvilket Svalerne bygger deres Reder. Svaleredesuppen 
er forøvrigt spiselig, hvad desværre ikke gælder andre Kineser- 
Rariteter, t. Eks. kogte Pattegrisetryner, Hajfinner, der ligner 
Flæskesvær, Græshopper i Olie, Fugletunger og Katteøjne, 
altsammen kogt i Olie. Det var en Gru! 

Retternes Rækkefølge skal være nøje foreskreven, hvad 
dog en Evropæer har meget vanskeligt ved at kontrollere. 
Derimod er der noget om, at Kineserne begynder med Des- 
serten og slutter Middagen med Bouillon. Væmmeligt var det 
at faa Pattegrisetryner i Olie, serverede til parfumeret Frugt, The 
til Muslinger, sur Salat til violette Sukkerstænger og Ris til Vand- 
melon, fremdeles Kanel-Æbler, Buddha-Fingre (en Art Banan) og 
Konfiturer af Ingefær. Med Risvinen forsonede man sig dog 
tilsidst, men pludseligt forsvandt den og erstattedes af koghedt 
klart Vand, som Tjeneren serverede i en flad Skaal. Det var 
som sagt en Gru! 

Flertallet af de Tilstedeværende syntes at være ældre 
Mandariner og højt paa Straa. I Nakken bar de Paafugle- 
fjeren med et eller to Øjne efter deres Grad. Pudsige saa de 
. ud i de lange Slobrokke, som de ikke havde skilt sig fra i 
Garderoben. Jo mere Overtøj, Kineseren bærer, desmere hædrer 
han sin Vært. Om Sommeren, naar det er varmt, skal et kine- 
sisk Middagsselskab frembyde den Besynderlighed, at Flertallet 
af Middagsherrerne efterhaanden affører sig baade Over- og 
Undertøj. Om Vinteren tillader de sig andre Friheder, som 
overrasker Evropæere. Maaske er det Mangelen af Damer, der 

forklarer disse Forhold. Alle Selskaber i Kina er Herre- 
selskaber. Ogsaa i Tilfælde, hvor Manden ikke har indbudt 
andre end Naboer og intime Venner, er hans Hustruer fra- 
værende. Men den kvindelige Nysgerrighed fornægter sig dog 
selvfølgelig heller ikke i Kina. Min Bordfælle peger paa et 
pulpiturlignende Tremmeværk i Salens Baggrund, og en livlig 
Pludren, der høres fra Tremmerne, røber tilstrækkeligt tydeligt 
det svage Køn. 

Samtalen ved Bordene lød i. Begyndelsen dæmpet, men 
den blev livligere og livligere, især efter at Værten havde rejst 
sig og anraabt sine Venner om Overbærenhed mod deres usle 
Tjener, dennes usle Hus og endnu uslere Kok. Han vidste, 
sagde han, at Maaltidet ikke kunde smage Gæster, der selv 
levede som Prinser. Han bønfaldt dem ikke at se paa Retterne 
men paa Værtens Hjærte. Dermed gjorde han et Svømmetag 
i Luften, førte Hænderne op mod Ansigtet og satte sig med et 
nervepirrende Kniks. 

Evropæere, der har levet en Menneskealder i Kina, erindrer 
aldrig at have set en perialiseret Indfødt. Om muligt er det 
Risvinen, der lærer de Gule Afholdenhed. Den har nøj- 
agtigt samme Smag som Søvand. Til Gengæld kan Kineserne — 
som iøvrigt de fleste planteædende Mennesker — spise sig be- 
rusede i Kød. Sikkert er det, at Ragout”erne ved Amtmandens 
Festmaaltid syntes at gaa de piskebærende Middagsherrer til 
Hovedet. Jo flere Ragout'er, de fik i Livet, jo gladere blev de. 
Værdige Mandariner skød forsorent Kalotten bag ad Nakken, 
de hængte Pisken op paa højre Øre, og de afførte sig saa 
mange Klæder, at de. tilsidst blev temmeligt nedringede, hvilket 
ikke var videre heldigt, da de havde vasket sig til højhalset. 
Kineseren er som Regel proper med sit Tøj, men han er næsten 
aldrig proper med sit Legeme. Badeværelser, Servanter, Vand- 
kar 0. lign. vil man forgæves søge efter i kinesiske Huse. 
Michelet kunde uden at krænke Sandheden gentage om Kine- 


serne, hvad han patetisk udraabte om de gamle Romere: 
Cavling: Østen. II. 12 

»Tusind Aar foruden Bad!" 

Af disse og andre Grunde maa et Middagsmaaltid i Kina 
blive mindre appetitligt. Man forsoner sig vanskeligt med de 
spisende Kineseres Smasken og endnu vanskeligere med deres 
fede Spytten og deres Snyden Næse over Skaalene. Da Knive 
og Gafler erstattes af de bekendte Pinde, maa en Evropæer, 
der ikke kan bruge dem, hjælpe sig ved at gennembore Kød- 
stykket med den ene Pind og ved Medvirkning af den anden 
føre den lækre Bid til Munden. En tjenstvillig Kineser, der 
galant kaldte sig mia ,stupide yngre Broder", var saa fore- 
kommende at give mig et Kursus i Brugen af den kinesiske 
Kniv og Gaffel og, da det ikke lykkedes, madede han mig med 
sine Pinde, hvad der gjorde stormende Lykke i Selskabet. Det 
klukkede i Mandarinernes tykke Maver, de smaskede, spyttede, 
snød Næser og tørrede Fingrene paa deres Bag. 

Ja, de silkeklædte Middagsherrer var efterhaanden blevet 
meget oprømte. Enkelte af dem tændte Piberne, mens andre 
slubrede frygteligt i Thekopperne, rejste sig og vrikkede løjerligt 
med Enderne, prikkede hinanden i Maverne, stak Fingrene i 
Vejret, brast i Latter, gentog den samme Bevægelse paany, 
den ene hurtigere end den anden, hvad der syntes aldeles 
sindssvagt, til jeg omsider opdagede, det var en Leg. 

Meget barnlig syntes denne Leg at være, men hvor man 
end kommer i Kina, morer den Kineserne. Naar en Kineser 
stikker tre Fingre i Vejret, svarer en anden med at stikke syv. 
Det gælder om saa hurtigt som muligt at udfylde Tallet ti. 

Samtidigt begyndte Mandarinerne at indgaa Væddemaal om 
Antallet af Kærner, der fandtes i en bestemt kinesisk Frugt, 
og da de havde faaet en Del Kærner paa Bordet, begyndte de, 
mens Maaltidet fremdeles fortsattes, at spille fan-tan. Fire 
Spillere holder hver paa sit af Tallene 1, 2, 3, 4. Derefter ud- 
tælles en Haandfuld Kærner i Bunker paa Fire. Indeholder 
den sidste Bunke tre Kærner, har Spiller Nr. 3 vundet, to 
Kærner, Spiller Nr. 2, 0. s. v. Fan-tan-Spillet er det nationale 

Spil i Kina og dyrkes med den største Lidenskab. Rundt om 
i Byerne finder man fan-tan-Spillehuse, der dog er indrettede 
saaledes, at flere end fire Spillere kan deltage i Partiet. 

Fingerlegen og fan-tan-Spillet lagde tilsidst i den Grad Be- 
slag paa Gæsterne i Amtmandens Spisesal, at de ganske glemte 
deres Mad. Tjenestefolkene i Køkkenet syntes ogsaa at glemme 
deres Opvask. De kom listende ind i Salen, hvor de tog Plads 
ved Væggene, stoppede Vandpiberne og dampede, saa det var 
en Lyst. I Røgskyerne svirrede Mandarinernes spidse Hoveder. 
Runde Tyksakke trippede fra Bord til Bord, de bukkede, saa 
Piskene snoede sig i Spiraler, de fortalte lystige klassiske Hi- 
storier, de stak til hinanden med Spisepindene, og de ømmede 
sig af Glæde over Livet og stønnede: 

Haah, hoh, hih, hæh, høhb! 

Men pludseligt midt i Lystigheden rejste Værten sig, og 
lige saa pludseligt indstillede Gæsterne deres Leg. De bukkede 
til Gulvet, næsten som paa Tælling, og faa Sekunder efter be- 
fandt vi os paa Gaden i den mørke Nat. 

Saaledes — hørte jeg senere — ender en kinesisk Middag. 
Selskabeligheden finder Sted ved Bordene, men næppe er den 
sidste Ret budt om, før Værten rejser sig, og Gæsterne skynd- 
somt tager Afsked. Middagen er forbi, og Værten vil ikke 
hindre de Fremmede i at komme hjem i rette Tid. 

Paa Vejen tilbage lod jeg en af Kulierne sætte sig op i 
Bærestolen. Selv tog jeg hans Plads forneden. Efter en Amt- 
mandsmiddag paa tresindstyve Retter trængte jeg til Motion. 

Men denne Adfærd var saa lidet stemmende med min 
Værdighed, at den indjog Kulierne en slem Forskrækkelse. Da 
jeg ved Ankomsten til den evropæiske Byport fornøjet af- 
skedigede dem med gode Drikkepenge, blev deres Øjne ganske 
stive, og en frygtelig Rædsel stod malet i de gule Fjæs. 

De troede, at den fremmede Djævel var gaaet fra For- 
standen! 

en ærværdig Mandarin fra Peking, der bukker under for 
utæmmelige Lidenskaber og styrter sig i Livsnydelsen som 
Møllet i et Lys. 

Gadens Thehuse, hvor Opium'en spiller en større Rolle 
end Theen, er mægtige fire-Etages Bygninger, der om Aftenen 
er stoppende fulde af drikkende og rygende Mennesker, Kine- 
sere, Fattige og Rige, Oldinge og Børn. I Stuen serveres der 
kinesiske Retter, i Etagerne ovenover hengiver de Gule sig til 
deres nationale Laster. Livlig og pludrende er Samtalen, thi 
Kineseren, som af Naturen er snakkesalig, bliver endnu mere 
snakkesalig, naar han har faaet sin Pibe Opium. Brudstykker 
af Sladren, som Tolken oversætter, vidner om Kineserens 
Aabenmundethed og ondskabsfulde Spottelyst. Intet er ham 
helligt, være sig Næstens Rygte, Naboens Familieliv eller den 
lokale Mandarin. Alt, hvad han kan sidde paa offentlige Steder 
og balre op om sine Koner, vilde i andre Folkeslag være 
uforeneligt med god Tone. Rundt om mellem de sladrende 
Kinesere ligger Opiumsrøgere paa Træbænke, enkelte af dem 
sover med et roligt Ansigtsudtryk, andre er paa Stadiet, da 
Snakkesaligheden ophører, og de sanselige Fornemmelser 
gennembæver Legemet. Som Modsætning er der Kinesere, 
påa hvem den fløjtelignende Pibe ikke synes at have gjort 
videre Virkning. De lægger Piben hen, rejser sig og for- 
svinder med et Smut. 

Vi sætter os og iagttager en Røger, der gennemløber alle 
Stadier, til han falder om paa Bænken. Følgende Forandringer 
foregaar i Mandens Væsen: 

Han træder ind og ser sig ængsteligt om, som fryg- 
tede han, at Nogen skulde forstyrre ham; med vimse Arm- 
bevægelser træffer han forskellige Forberedelser. Endelig er 
Tingene paa Plads. Kulien har bragt ham den mørke Pibe 
og en lille Glasflaske med Opium, som koster femten Cents. 
Mandens Ansigt straaler af en hæftig, næsten vellystig Glæde. 

Han stopper Piben, tænder den ved Spritflammen og ryger i 
febrilske Drag. 

To til tre Gange stopper han og ryger, før han har til- 
fredsstillet sin almindelige Trang. Imens er en stor For- 
andring foregaaet i hans Ydre. Han tiltaler Forbigaaende 
og byder dem at tage Plads. Han er meddelsom, han 
passiarer og drikker The. 

Men som han sidder gladest, farer han pludseligt sammen, 
famler efter Piben og stopper den paany. Han ryger, og 
langsomt faar hans Ansigt et forskrækket Udtryk. Hæn- 
derne med de lange Negle ryster, Trækkene bliver an- 
spændte, og hans naturlige gule Farve forsvinder for en stærk 
Bleghed. Store Sveddraaber perler paa hans Pande. Pulsen 
bliver svag. Han taber Piben og sover — 

Hos en almindelig Røger varer Opiums-Slumren to til tre 
Timer. I den Tid ligger han med lukkede Øjne, aaben 
Mund og optrukne Ben. Naar han paany vaagner, er 
han stiv og utilpas, uden Lyst til Mad og Drikke, træt af 
Livet, men med dunkle Erindringer om en fjærn Lyksalighed. 
Et Steds i hans Hjærne dæmrer der et Savn, og langsomt 
strømmer igennem ham en ubetvingelig Længsel efter mere 
Opium, og denne Længsel vokser og modnes til en urokkelig 
Beslutning om, at ingen menneskelig Magt skal kunne hindre 
ham i Tilfredsstillelsen af hans Lyst. 

En Kineser, der ikke er forfalden, ryger ti til tolv Piber 
om Dagen, en professionel Røger tyve til tredive. Bedøvelsen, 
som Rusen medfører, bliver efterhaanden permanent. Opiums- 
røgeren raver omkring i Halvsøvne, ofte overfaldes han af 
Svimmelhed eller af en deliristisk Trang til vilde sædelige Ud- 
skejelser. Men i alt, hvad han foretager sig, beherskes han af 
den ene frygtelige Tanke, at faa Opium, mere Opium. Det er 
en Lidenskab saa ubetvingelig, at han for at tilfredsstille den 
stjæler og myrder og sælger sine Børn. 

Brugen af Opium har ikke været kendt i Kina før Midten 

af det attende Aarhundrede. Det var Englænderne, der først 
begyndte at indføre den djævelske Valmuesaft fra Forindien, 
men endnu i 1780 indskrænkede Indførslen sig til ca. 1000 
Kasser om Aaret. Kineserne mærkede Faren, og Kejser 
Kia-King forbød ,den fremmede Gift", dog uden at Forbudet 
havde synderlig Virkning.  Valmuesaften smugledes ind i 
Masser, og endelig blev Kina i Opiumskrigen ved de brutaleste 
Magtmidler tvungen til at lade Opium”en passere gennem 
Traktathavnene. I Aarene, der er forløbne siden, har Eng- 
lænderne, paa samme Tid som Opiums-Lasten gjorde dem til 
prækende Moralister, aarligt indført Opium i Kina til Værdi af 
12 Millioner Pund Sterling. 

Engelske Forfattere, der skriver Bøger om det kinesiske 
Riges Forfald og lægger Ansvaret for dette paa den kinesiske 
Embedsstand, fordyber sig selvfølgeligt ikke i den frygtelige 
Andel, deres egen Nation har haft i Landets Ødelæggelse. 
Andre Skribenter, der væsenligt støtter sig til den engelske 
Literatur om Kina, har heller ikke tilstrækkeligt stærkt 
understreget, hvilken Skændighed de store engelske Køb- 
mænd har begaaet mod det gamle Folk.  Opiumsryg- 
ningen er af en beroligende, dulmende Virkning, der 
imødekommer de Gules Forestillinger om en jordisk Lykke- 
tilstand. Englænderne opmuntrede Kineserne til en Last, der 
blev saa meget frygteligere, som den paa Forhaand havde 
et Holdepunkt i Folkets Temperament. I Sandhed! Det er et 
haarrejsende Vidnesbyrd om evropæiske Kapitalisters Skamløs- 
hed, naar de i kristne Tidsskrifter lader Missionærerne tordne 
mod Ugudeligheden i et Samfund, som de selv af Havesyge 
systematisk har forgiftet og bragt til den yderste Fornedrelse. 
Hvilken Afsky maa den dannede og oplyste Kineser ikke føle 
for de Fremmede, naar han véd, at de store Opiumshuse i 
Foochow-Road er rejste for engelske Penge og ejes af engelske 
og amerikanske Spekulanter. Eller naar han véd, at visse af 
de kinesiske Blade, der særligt opflammer Kineserne til Had 

hvor en af Skuespillerne uden at falde ud af Rollen byder os 
en Stol. Der er ingen anden Plads for Evropæerne i de kine- 
siske Theatre. Højt hævet sidder man over den tætte Skov af 
Tilskuerhoveder, midt mellem Dramaets larmende Personer, og 
dog har man Følelsen af at være ganske ubemærket. Magisk 
fængsler Stykkets Handling hvert et Øje, der stirrer frem fra 
Galleri og Gulv. 

I sin indre Indretning er det kinesiske Theater væsenligt 
forskelligt fra Theatrene i Evropa. I Henseende til Rum- 
forhold minder det om en Cirkus, blot at en mægtig, aaben 
Scene skyder frem og indtager en Del af Pladsen paa Arenaen. 
Orkestret med de besynderlige Instrumenter er anbragt paa 
den ene Side af Scenen, der i Baggrunden holdes lukket af 
et mægtigt Tæppe. Som Regel findes der i dette et Par 
Døre. Det evropæiske Fortæppe derimod er ukendt paa de 
kinesiske Scener, og det er egenligt forbavsende, hvor lidt man 
savner det. Nye Personer i Stykket kommer ind fra Siderne 
og bevæger sig et Øjeblik mellem hverandre, til de pludseligt 
falder ind i Rollerne, og Handlingen gaar sin Gang. 

Da alting er omvendt i Kina, begynder Forestillingerne 
selvfølgeligt ikke med de evropæiske Theatres Indgangs- 
stykke, det saakaldte Lever de rideau. Kineserne er nemme at 
rive med, og da Theatrene vil forhindre, at Tilskuerne gaar 
hjem i altfor stærk Bevægelse, skal Indtrykket af det oprivende 
Drama mildnes med et Stykke af lettere Indhold, som altsaa 
slutter Aftenen. I Theatret, hvor vi befinder os, synes Fore- 
stillingen netop at være begyndt. En halv Snes Skuespillere 
med lange Skæg og rødt sminkede Ansigter fører en højrøstet 
Samtale, som Orkestret ledsager med uharmoniske Lyde. Det 
finere Publikum indfinder sig imens og fylder langsomt de 
bageste, dyrere Loger. Vældige Købmænd i knitrende Silke- 
frakker viser sig, ledsagede af spraglet paaklædte Damer med 
rødmalede Læber, sorte Øjenlaag, blegrøde Negle, Haaret fuldt 
af farvede Blomster og med Guld- og Sølvsmykker dinglende 

Grund, at de kinesiske Byer ved Mørkets Frembrud afspærres 
kvartérvis. Samkvem mellem Byens forskellige Dele kan alt- 
saa ikke finde Sted om Natten, og Tilskuerne vilde komme i 
Forlegenhed, naar de skulde hjem. I Shanghaj, hvor For- 
holdene er paavirkede af de Fremmedes Skikke, aabnes Thea- 
trene om Aftenen og lukkes noget efter Midnat. Byen har ialt 
ni større Theatre, hvor der paa forskellige Dialekter bydes et 
vidt forskelligt Repertoire. Theatret, hvis Forestilling vi over- 
værer, kaldes ,det grønne Pæretræs Theater". Det spiller 
klassiske Værker, væsenligst historiske Dramer, som enhver 
Kineser kender og forklarer sine Børn og Børnebørn. Den 
dramatiske Literatur i Kina raader ogsaa over lettere og mor- 
sommere Stykker, men at vise sig i et Theater, hvor saadanne 
opføres, er ikke Tegn paa Dannelse. Kritiken beskæftiger sig 
udelukkende med de gamle Arbejder, om hvilke der foreligger 
et betydeligt Antal grundige Bedømmelser. En Kritiker, som 
fatter sig i Korthed, skriver en Anmældelse, der fylder en Bog. 
Grundigere kritiske Arbejder kan være paa flere Bind. Ingen 
anset kinesisk Kritiker kan indskrænke sig til en Artikel i et 
Blad. 

I Forhold til de kinesiske Institutioners almindelige Ælde 
er Theatret ikke meget gammelt. De historiske Dramer, som 
spilles, er næsten uden Undtagelse forfattede i Tiden omkring 
Dynastiet Sung (960—1279). Under en af de foregaaende Kej- 
sere, Hin-Sung (kendt som Grundlægger af Akademiet Han-Lin), 
blev de gamle Mysterier fortrængte af de mere moderne Dra- 
mer. Kejseren var selv Sceneinstruktør og ledede Uddannelsen 
af tre Hundrede unge Skuespillerinder, som han senere ind- 
lemmede i sit Harem. At kinesiske Skuespillere endnu kalder 
sig ,den kejserlige Pærehaves Elever" skyldes den Tilfældighed, 
at de første Skuespillerinder uddannedes i en Pærehave, der 
laa i Nærheden af det kejserlige Palads. 

Baade Mands- og Kvinderoller paa det kinesiske Theater 
udførtes af Kvinder, indtil Kejser Yung-Tscheng forelskede sig 

i Hellas. De er unge, skønne og begavede, udrustede med 
Talent for alle Kunster og Videnskaber, men til at blive Hustru 
har de hverken Anlæg eller Lyst. Det er Dumas” Kameliadame 
i kinesisk Klædesmon. Men hun er anderledes lyrisk! Naar 
Lidenskabens Bølger river hende med sig, svarer hun Til- 
bederen i gruelig lange Vers. 

En anden staaende Person i de kinesiske Dramer er 
»Manden, der synger". Saa tidt han aabner Munden, udtrykker 
han sig i allerhøjeste Stil, og sjældent lyder hans Stemme, 
uden at den støttes af de Langpiskedes Musik. ,Manden, 
der synger" er en Slags Ordfører for den offentlige Mening, 
svarende til det græske Kor. Han gaar dog ikke ud 
af Stykkets Plan. Tværtimod, ved klassiske Citater op- 
ruller han Skuespillets vældige historiske Baggrund og sætter 
Handlingens Svinghjul i Bevægelse ved direkte Indgriben. Han 
er Dramaets egentlige Bærer, Digterens bevingede Tanke, den 
personificerede nationale Poesi. 

En nulevende kinesisk Kritiker har betegnet de Gules 
Theater som den »Store Institution, der viser Historiens smuk- 
keste Afsnit for de Uvidende." Ældre Kinesere saa i Theatret 
en moralsk Skole. Vore Dages Theater synes dog at glide 
bort fra dette Grundlag. Det vil snarere more og fornøje Publi- 
kum. Stykker, der gør Lykke, er først og fremmest lyriske Dramer, 
hvori de følsomme Partier synges af Skuespillerne og ledsages 
af Musiken; dernæst realistiske Komedier, i hvilke der optræder 
Personer fra det virkelige Liv. Vi finder her de meget talende 
Svigermødre, uforskammede Politibetjente, lumske Porcelæns- 
klinkere og rige, overmodige Thehandlere. Til Opførelsen 
benyttes det kinesiske Sprogs mangfoldige Variationer fra 
den jævne daglige Tale til det højeste klassiske Bogsprog, 
der lyder med en skrækkelig Fisteltone og ledsages af en 
haarrejsende Musik. De kinesiske Skuespillere ikke blot spiller 
Rollerne, de udfører dem mimisk. I Skuespillet, vi over- 
værer, er der t. Eks. et Bud, som sendes ud paa Landet for 

at finde en Guldring, der er nedgravet under et Træ. Budet 
vrinsker og løber, men han løber ikke ud. Med voksende Hast 
farer han rundt paa Scenen, til han forpustet standser ved en 
lille Kvist, der er fastbunden til en Stol. Det er Træet. Under 
Træet ligger Ringen, som Budet med alle Tegn paa dyb For- 
tvivlelse, der betyder Glæde, sætter paa sin Tommelfinger. 
Derefter farer han paany i store Cirkelringe rundt paa Scenen, 
til han omsider, yderligere forpustet, standser foran Lampe- 
rækken og raaber: Jeg fandt den dyrebare Ring! Alt, hvad 
der i dette Optrin vil forekomme Evropæere komisk, tiltaler de 
kinesiske Tilskuere, fordi det sysselsætter deres Fantasi. Naar 
Aftenens Skuespil begynder, træder Hovedpersonen frem mod 
Publikum. Han siger, hvem han er, og udreder i en lille Tale, 
hvilke Baand der knytter ham til Stykkets øvrige Personer. 
Fremdeles meddeler han, hvor Handlingen foregaar, om det er 
Vinter eller Sommer o. s. v. Naar den omstændelige Forklaring 
er tilende, spilles Stykket uden Ophold, og uden at noget 
Menneske kan skelne Akterne fra hverandre. Men de gule 
Tilskuere holder trofast ud en halv Nat. 

Tanken føres under en kinesisk Forestilling hen paa 
Shakespeares Tidsalder og det gamle engelske Theater. Man 
ser en to Alen høj Træpyramide, der forestiller et Bjærg, en lille 
Strimmel Papir, der forestiller en lang Slange, medens en Kop 
Vand, som kastes hen ad Scenen, er et fraadende Hav. Naar et 
Par Skuespillere lægger sig paa Gulvet, og andre Skuespillere 
brydes over dem, vil det betyde Indtagelsen af en Fæstning. 
Borde og Stole, der staar paa Scenen, drejes rundt og be- 
tragtes som usynlige. Maskering anvendes i et Omfang, der 
er vden Sidestykke paa andre Scener. Tidt ser man en 
Snes Skuespillere, som i vild Forvirring farer ud og ind med 
lange buskede Havmandsskæg i Ansigterne, sorte Duske i Nak- 
kerne, spidse Horn i Panderne og svansende Haler, vi behøver 
ikke at sige hvor; men pludseligt tager de det hele af og hyler 
frygteligt, uden at man begriber Grunden. Forvandlinger for 

aabent Tæppe er hyppige. Elskere optræder med Gammel- 
mands-Parykker, en Prins viser sig i Pjalter. Men midt i den 
almindelige Hylen og Tuden, Grynten og Bjæffen falder Prinsens 
Paryk og Laser, og paa Tilskuerpladsen breder en befriende 
Glæde sig fra Gulv til Loft. 

Tilskuerne, der har Plads paa Scenen, kan selvfølgeligt frit 
bevæge sig i Kulisserne. Sætstykker o. lign. generer ikke Ens 
Bevægelser. Alt, hvad man opdager af Dekorationer, ind- 
skrænker sig til det store Bagtæppe, der enten forestiller Ind- 
gangen til en Yamen, et Tempel eller en æventyrlig Skov. 
Gennem et Par Blinddøre i Bagtæppet kommer Skuespillerne 
fra Scenen ned i deres Foyer, en meget rummelig Sal, der paa 
engang tjener de Spillende som Opholds- og Paaklædnings- 
værelse, og hvor der, som maån let kan tænke sig, hersker en 
frygtelig Forvirring. Paa Væggene hænger kostbare Dragter, 
der ejes af en Udlejer, som kaldes ,Manden for Kisten". Drag- 
ternes Kostbarhed er nøje afpasset efter Selskabets kunstneriske 
Betydning. Naar der t. Eks. her paa Theatret anvendes røde 
Dragedragter forede med gul Silke, er det en given Sag, at 
denne Scene gør Fordring paa at være en Kunstanstalt. Iøvrigt 
tæller Personalet 64 Skuespillere, mellem hvilke man, som 
paa ethvert Theater i Kina, maa skelne mellem fire skarpt ad- 
skilte Klasser. Der er historiske Karakterskuespillere, Frem- 
stillere af borgerlige Roller, lavere komiske Roller og Djævle 
(en Slags Klovner, hvoraf der findes tre Klasser). Skuespillerne 
engageres for ti Maaneder, fra April til Februar, og har en 
Løn af 40 til 200 Kroner for hele Tiden og fri Station. Af 
afgørende Betydning for Kunstneren er hans Organ. Jo kraf- 
tigere Talestemme, des højere Folkeyndest og Løn. 

Skuespillerne i Kina nyder ikke en Agtelse, der staar i 
Forhold til Folkets stærke Theaterinteresse. Grunden er vel 
den, at deres Nomadetilværelse er stridende mod al kinesisk 
Sædvane, og at de i deres Optræden er prægede af det ideligt 
skiftende og ikke altid gode Selskab, hvori de færdes. Ikke 

blot er Skuespillerne foragtede, men Foragten nedarves paa deres 
Børn. Sønner af Skuespillere (og af Barberer) kan ikke ind- 
stille sig til de offentlige Eksaminer, de kan ikke beklæde 
offentligt Embede eller overhovedet hæve sig over deres Stand. 
En Mand, hvis Fader, Bedstefader eller Oldefader har tilhørt 
Skuespillernes foragtede Kaste, kan ikke ved Alverdens 
Rigdomme eller personlige Fortjenester bøde paa sin Byrd. 
Den fattigste Kuli vilde, selv om han var nok saa sulten, 
ikke nedlade sig til at spise af hans Fad. Det er en 
Uvilje, der er lige saa almindelig som uforklarlig. Skuespillerne 
fører den tilbage til Confucius, der, saa vidt det skønnes af 
hans Skrifter, ikke havde megen Agtelse for Theatret. 

Saa godt som alle Skuespillere i Kina tilhører omrejsende 
Selskaber, der i Byerne lejer et af de stenbyggede Theatre 
eller selv opfører et Theater af Træ. Hvor et bedre Selskab 
gæster en Provinsby, standser alt Arbejde. Almuens stærke 
Interesse for Theatret forklares almindeligt af Mangelen paa 
andre Adspredelser eller af de faa Hviledage, der er i Kina; 
men den egentlige Forklaring ligger, som man kan tænke, 
dybere. . Den maa søges i Folkets naturlige medfødte Mod- 
tagelighed for theatralsk Fremstilling. Kineserne er ligesom 
Latinerne i Vesten fødte Skuespillere. Med aldrig svigtende 
Evner magter de at give enhver kinesisk Tanke og Følelse 
dramatisk Udtryk. Livet, som det rører sig paa Gader og 
Stræder, byder i saa Henseende en mylrende Mængde Eks- 
empler. Med hvilken Lethed formaar Kineserkøbmanden 
ikke i Handel og Vandel at bøje sin Personlighed og sit Mine- 
spil efter hurtigt skiftende Stemninger, venskabelig Fore- 
kommenhed, enfoldig Glæde, Snuhed, List. 

Imedens er Skuespillet troligt gaaet sin Gang. Det standser 
dog pludseligt af en Aarsag, der unægtelig er lidt overraskende. 
En rig Kineser, forklarede man os, ønskede at se et Enakts- 
stykke og ledsagede sin Anmodning med en stegt Pattegris, 
som en af Tjenerne virkelig uden videre sætter op paa 

Livet rørte sig nøjagtig som om Aftenen. I Thehusene sad 
endnu enkelte Kinesere og sladrede, andre laa paa Bænkene og 
røg Opium. Samtalen var livlig, og flittigt tørrede de Disku- 
terende sig i Ansigterne med de varme Haandklæder, der ud 
ad Natten hører til en af Ejendommelighederne i et kinesisk 
Thehus. Et nubret Haandklæde dyppes i koghedt Vand. 
Det vrides ganske lidt og bæres omkring til Gæsterne, som 
hastigt lægger det paa deres Ansigter, hvorfra det atter 
hurtigt fjærnes. Temperaturforskellen foraarsage en behage- 
lig Afkølen. Gaderne frembyder imens et broget Billede af 
allehaande flagrende, forunderlige Klædedragter og Skikkelser 
fra Jordens fjærneste Egne. Letklædte japanesiske Geishaer 
stryger forbi kinesiske Glædespiger, der har bevaret de ær- 
bare Kvindedragter, som skjuler Legemets Form. Næsten alle 
Glædespiger i Kina er fra Canton, men som Regel fornægter 
de deres Fødeby. Det er nemlig finere at være fra Sutschou, 
og Pigerne har deres Ambition. Kulierne, der gaar og anbefaler 
dem, hvisker de Forbigaaende i Øret: 

»Ædle Olding! Behag at lade Dine Øjnes Diamanter funkle 
påa en Jomfru med klassisk Dannelse fra Sutschou.” 

Godaften Nielsen! 

Det var en af de danske Politibetjente (der er ialt tre), som 
netop gjorde Tjeneste i Foochow-Road. Jørgen Nielsen er en 
solid Sjællænder, der endnu næppe er kommen sig af sin For- 
bavselse over det gule Babylon, hvori han opretholder Ordenen 
paa tredie Aar. ,Det er heldigt,” siger han, ,at Kinamændene 
ikke drikker Spiritus; de sla's ikke. Naar de har røget 
Opium'en, er de færdige, og en anden En kan ta' sig en Bid 
Brød." 

Om Behandlingen af gule Arrestanter ytrer Nielsen: 

»Jeg er nu aldeles ikke for Prygl med Stok. Skal man 
sla' de Gule, stikker man dem bare uden Hundekunster et Par 
flade Øretæver. Det er en galant Behandling, og det véd de 
nogenlunde, hvad er, naar de da ellers faar den stukket ud 

med Akkurateshed. Trommehinder, siger De? Kender jeg ikke. 
To gode Flade, det er, hvad de Gule respekterer. Enten triller 
de for den ene eller for den anden. To hjemmelavede Øre- 
tæver, som sagt, eller ogsaa bare én, der synger. Væk er de 
i Gruset, naar man da rammer dem med Akkurateshed.” 

Det er pudsigt nok at møde danske Politibetjente i disse 
Omgivelser, men pudsigere er det dog at hilse paa en dansk 
Theaterdirektør. Jeg havde hørt, at et af de kinesiske Theatre 
var i Hænderne paa en Mand ved Navn Jespersen, og Be- 
tjenten, som forøvrigt ikke kendte Manden, pegede paa en to- 
Etages Bygning, der var behængt med røde Lygter og viste 
sig at være et Theater. Jeg sagde Farvel til Nielsen og an- 
modede Dørvogteren om at føre mig til Theatrets Direktør. 

Uden at forstaa min Anmodning navigerede Kineseren mig 
op i øverste Etage, hvorfra man havde Udsigt baade over 
Tilskuerplads og Scene. Theatret var omtrent af Størrelse som 
Kasino og fuldt fra Gulv til Loft. Paa Balkonen sad kinesiske 
Købmænd med deres Hustruer eller Friller, hvad der næsten 
er det samme, og paa de øverste Gallerier var der Plads for 
Kulier, som havde ledsaget deres Herskaber i Theatret. Baade 
nede og oppe blev der drukket The, som serveredes paa smaa 
Borde. Scenen, der var uden Tæppe, var netop fuld af Skue- 
spillere, som arbejdede af alle Kræfter. Frygtelige Uhyrer løb 
ud og ind, hylede og slog paa Tromme, assisterede af Orkestret, 
der sad paa Scenen. Stor Forfærdelse vakte det,-naar den 
onde Aand, en djævelsk Skikkelse i ildrøde Klæder, viste sig. 
De Medspillende skreg og futtede efter ham med kinesiske 
Pistoler og løst Krudt. 

I en Loge midt for Scenen sad en femogtredive-aarig Mand 
med blondt Skæg og blaa Øjne. Jeg hilste og tiltalte ham paa 
Dansk og fik dansk Genhilsen og Svar. J. P. Jespersen stod 
der paa det Visitkort, han rakte mig, idet han bad mig tage 
Plads og drikke en Kop The. 

Han var Søn af Vejentrepenør Jespersen i Vejle, fortalte 

stor, skyldtes særligt den Omstændighed, at de optrædende 
Kunstnere var Kvinder. De kinesiske Love sætter Dødstraf 
for Kvinder, der viser sig paa Scenen, men ikke destomindre, 
paastod Jespersen, fandtes der inde i Landet Hundreder af 
Theatre med Kineserinder, og hvad særlig hans Theater angik, 
havde han stillet det under evropæisk Retsbeskyttelse. Kvinde- 
theatre var noget Nyt i denne Del af Landet, og for yderligere 
at give det Nyhedens Interesse havde Jespersen begyndt at 
spille moderne Stykker. I Aften var der netop Premiére. En 
yngre lærd Kineser havde skrevet et Stykke, der skildrede 
Følgerne af overdreven Nydelse af Opium. Fremdeles skulde 
der til dette Stykke for første Gang anvendes Fortæppe. Flere 
af de andre Theaterejere havde givet Møde, og — som jeg selv 
kunde se — der var udsolgt Hus. 

Tilskuerne, fortalte Jespersen videre, bestod af Købmænd 
og deres Familier. At de gik forbi Kassen uden at betale, 
skyldtes den kinesiske Sædvane, at man inde i Theatret no- 
terede Tilskuernes Navne og Dagen efter opkrævede Billettens 
Pris. Pladserne kostede fra 20 til 60 Cents. Naar Theatret var 
udsolgt, gav det ialt 230 Dollars, hvad der efter kinesiske For- 
hold fandtes at være en stor Indtægt. Udgifterne var meget 
mindre end ved et evropæisk Theater. Personalet bestod af 
femogtredive Skuespillerinder, hvorimellem en kostbar Prima- 
donna fra Tientsin. Samtlige Skuespillerinder ejedes af en 
Sceneinstruktrice, der havde købt dem unge og opdraget dem 
for Scenen. Damerne var altsaa hendes Slavinder og havde 
intet at gøre med Direktionen. Jespersen pegede paa en halv 
Snes røde Skilte, der hængte ned fra Galleriet. Det var de op- 
trædende Skuespillerinders Navne. For de bedre Kræfters Ved- 
kommende var Navnene averterede med Guldbogstaver, for de 
ringeres med Tush. Trupen havde femogtredive Stykker paa 
Repertoiret, hvoraf en Snes var tusind Aar gamle, Resten af 
yngre Dato. Anmældelser fandtes ikke i de kinesiske Blade, 
men nu og da — som t. Eks. ved Premiéren i Aften — kom 

der Kineser-Reportere tilstede, og Dagen efter gav de Stykket . 
en Omtale, men de roste det ikke, hvis de ikke havde faaet 
søde Sager og Frugt. 

Premiéren var i fuld Gang. En Dame kom ind og viftede 
med et Lagen. Det var Fortæppet! Derefter begyndte Stykket 
med en Scene, som spilledes i en Opiumshule, men der var 
intet deri, der mindede om Virkeligheden. Ikke desmindre 
tegnede det til Sukces. Kineserne rejste sig og raabte Bravo, 
der paa Kinesisk lyder: 

Hau, hui, ei, wan huh, jah, hau! 

Medens Spillet fortsattes, bemærkede jeg, at flere Skue- 
spillerinder fra det tidligere Stykke indfandt sig i Parkettet. 
Jeg spurgte Jespersen, hvad det betød, og han gav mig 
herom en Række Oplysninger, der ikke blot belyser disse 
Damers men i Almindelighed Kinesernes Moral. 

Naar en mandlig Tilskuer ønsker at gøre Bekendtskab 
med en Skuespillerinde, sender han sin Kuli op og anmoder 
hende om at komme ned i Salen. Saa snart hun kan, ind- 
finder hun sig, iført sit Kostyme, og sætter sig ved Siden af 
Kineseren, med hvem hun forøvrigt ikke veksler et eneste Ord. 

Som Vederlag for Selskabet faar hun The, serveret i en 
blaa Kop, hvilket koster ti Cents mere end Thevand i de al- 
mindelige lyserøde Kopper. Den blaa Kop betyder, at hun 
ikke er en ærbar Kvinde, men Ærbarheden er saa lidet estimeret 
i det kinesiske Rige, at andre Kvinder ofte forlanger den blaa 
Kop, £ di den gør dem interessante. Foruden Theen maa 
Kineser:c. betale Skuespillerinden to Dollars, fordi hun der 
hos ham. Saafremt han efter Forestillingen yderligere vil fort- 
sætte det indledte Bekendtskab, maa han betale et dækket 
Bord til fem Personer (for Skuespillerindens Veninder og 
Tjenestefolk), som koster tolv Dollars. Ved denne Fremgangs- 
maade opnaar Kineseren en Gunst hos Skuespillerindens 
Kammerpige, der sædvanlig er en Skønhed. Men selve Skue- 
spillerinden erobrer han ikke, før han de følgende Dage har 

digtet Vers til hende og foræret hende Haarsmykker, Ringe etc. 
til Værdi af mindst et Par Hundrede Dollars. Denne Side af 
Theaterlivet tiltalte ikke Jespersen. ,Alle Kinesere,” sluttede 
han sin Beretning, ,er i sædelig Henseende noget Rak." 

Fra Direktørens Loge begav vi os ned i Salen, hvor Kon- 
trollørerne forgæves søgte at spærre Adgangen for Publikum, 
som vilde ind. Jespersen oplyste, at Grunden til det stærke 
Tilløb ikke blot var Premiéren, men ogsaa at han i Aften og 
de følgende Aftener havde nedsat Entréen med ti Cents. Saa- 
fremt de andre Theatre ikke gjorde det samme, haabede han 
paa en betydelig Merindtægt. Derefter tilkaldte han fra Gaden 
en kinesisk Politibetjent og bad ham opretholde Ordenen. Der 
havde kun en eneste Gang været Spektakler i Theatret, fortalte 
han, og for at undgaa Gentagelser havde han taget Urostifteren 
i Pisken, trukket ham frem for Scenen og med flad Haand 
tildelt ham en Ørefigen. Efter denne Afstraffelse, der fandt Sted 
i mange Hundrede Menneskers Nærværelse, havde den Paagæl- 
dende, en ung kinesisk Købmand, begaaet Selvmord. En 
dannet Kineser, der er bleven slaaet paa Kinden, maa dræbe 
Fornærmeren eller dø for egen Haand. 

Næste Formiddag besøgte jeg Hr. Jespersen i hans Hjem 
i Park-Road, der ligger ved den engelske Væddeløbsbane i 
Byens fornemste Kvarter. Theaterdirektøren beboede en net 
lille Lejlighed, hvor han tilsyneladende levede lykkeligt med en 
Kineserinde, der havde optraadt paa hans Theater. En Dreng 
med skæve Øjne og begyndende Haarpisk sprang omkring i 
Stuerne. Hans Navn var Jens. 

Heri var der dog aldeles intet, som forbavsede mig. Thi 
rejste man til Verdens fjærneste Egne, til Nebraskas Prærier 
eller Avstraliens Urskove, til de yderste Afkroge i Nord og 
Syd, i Øst og Vest, overalt vilde man finde en bosat dansk Mand. 

Og overalt vilde man faa, hvad ogsaa jeg — om For- 
middagen ved Nitiden — fik hos Jespersen: 

En dansk Snaps. 

mellem Kineserne indbyrdes er Landets Navn den Dag i Dag. 
Ved Betegnelsen ,det himmelske Rige", der har faaet en 
ironisk Biklang, tænkte Kineserne ikke alene paa deres eget 
Landomraade, men paa hele Jorden. Da der ikke findes noget 
Kina, findes der selvfølgeligt heller ikke , Kinesere". De Gule 
kalder sig efter to af deres mægtigste Kejsere for ,Sønner af 
Han" eller ,Tangs Mænd". 

Er det vanskeligt at udfinde, hvad Landet hedder, er det 
endda vanskeligere at faa en nogenlunde Forestilling om, hvor 
mange Mennesker der lever i det. Opgivelserne svinger mellem 
halvanden og halvfemte Hundrede Millioner, det vil sige, at 
man med Forskellen kunde befolke en Verdensdel. I snævreste 
Forstand er Kinas Overflade femten Gange saa stor som Stor- 
britanien, men medregnes Mandschuriet, Mongoliet og Turke- 
stan, bliver det kinesiske Landomraade omtrent en Tolvtedel 
af Jordens Overflade. Paa disse uhyre Strækninger levede der 
efter Folketællingen i 1842 c. 415 Millioner Mennesker. Ved 
Folketællingen i 1852 var Tallet steget til 450 Millioner, hvilket 
giver en aarlig Stigning af %/, p. Ct. Den første af de her 
nævnte Folketællinger foretoges paa den Maade, at Provinserne 
inddeltes i Distrikter med fra 500 til 3000 Indbyggere i hvert 
Distrikt. Embedsmændene fra Peking gik fra By til By. 
Husene fik Løbenumre, og paa Dørene blev opslaaet en Liste 
over Familiens Medlemmer. Da kinesiske Folketællinger ude- 
lukkende finder Sted af Hensyn til Beskatningen, tør det 
antages, at de er nogenlunde nøjagtige. Listen, der efterlades 
paa Dørene, bliver siddende og skal være læselig næste Folke- 
tælling, medens den forøvrigt i Afskrift indsendes til den lokale 
Øvrighed. 

Resultatet af Folketællingen i 1852 var altsaa, at Kina 
dengang havde et Indbyggerantal paa c. 450 Millioner 
Mennesker, og følgeligt burde Tallet i Øjeblikket være større. 
Snarere er det dog vistnok paa Grund af forskellige Forhold 
mindre. En stor Del af Befolkningen er udvandret til Avstra- 

lien, til det indiske Øhav og Amerika. Masser af den 
overflødige Befolkning er fra Landets Indre trykkede op i 
Mandschuriet, Mongoliet og Tibet. Fremdeles kostede det be- 
kendte Taiping-Oprør, der rasede fra 1850 til 1864, en uhyre 
Mængde Kinesere Livet. Tallet angives for ramme Alvor til 
50 Millioner. Det vil sige, at et Antal Mennesker, større end 
Frankrigs og Belgiens samlede Befolkninger, er gaaet til Grunde 
i et Oprør! 

Evropæere, der lever i Kina, har ved Lejlighed søgt 
at oplyse Verden om Landets virkelige Folkemængde. I de 
østlige Provinser har man t. Eks. ladet Indbyggerne tælle paa 
en Kvadratmil for derigennem at kunne beregne Indbygger- 
antallet i en større Landsdel. Ved denne Fremgangsmaade 
blev det godtgjort, at Folketallet i et nordligt beliggende 
Distrikt var 531 Mennesker paa Kvadratmilen (Belgiens Folke- 
tæthed vår til Sammenligning 534). Men i en sydligere Egn, 
hvor Landsbyerne laa tættere, gav den samme Tælling 2,129 
Mennesker, en Tæthed altsaa, der var c. fire Gange Belgiens. 
Forskellen mellem Indbyggerantallet paa den første og den 
sidste Kvadratmil belærer Evropæerne om, at Folketallet i Kina 
vanskeligt lader sig bestemme paa denne Maade. 

Foreløbigt maa man da blive staaende ved Tallet 400 
Millioner, der — hvadenten det er nogle Snese Millioner urigtigt 
til den ene eller den anden Side — viser os de uhyre Omrids 
af et Folk, som foruden at være det største og det ældste tillige 
er det mest stabile og det mest kompakte, der nogensinde 
har levet paa Jordens Overflade. Sammensat af Mongoler, 
Mandschurer, Burmesere, Malayer, Tibetanere og Turkomaner 
er samtlige Østasiens Gule egentlig en eneste vældig Race, for 
hvem det aandelige Midtpunkt har været den kinesiske Dannelse, 
og for hvem den politiske Akse, om hvilken hele Verdensdelen 
drejede sig, er den kinesiske Stat. De Gules skriftlige Annaler 
fører Forskeren saa langt tilbage, at han forbavset finder den 
evropæiske Oldtid foran sig i den kinesiske Middelalder, og 

Folks Fortid, kan altsaa gaa halvfemte Tusind Aar tilbage. 
Som Milepæle paa denne svimlende Tidsvej staar Kejserdømmets 
store Dynastier og inden for Dynastierne historiske Perioder 
paa tresindstyve Aar. Den første Kejser, der fuldt belyst 
hæver sig ud af Sagntiden, er den forfærdelige Hoangti, som 
kaldtes Himlens Søn. Derefter følger i Række de mægtige 
Dynastier Yao (2687—2217 f. Kr.), Hia (2217—1783), Chang 
(1783—1 134), Tcheu (1134—256), og Thsin (256—206). Disse 
Kejsere beherskede et Rige, som egenligt var sammensat af 
mange mindre Riger. Det Kina, vi i vore Dage kender, 
samledes først af Dynastiet Han (202 f. Kr. til 264 ef. Kr.), 
der hører til de berømteste af de kinesiske Dynastier. Det er 
efter dette Dynasti, at de Gule kalder sig ,Sønner af Han". 

Vi befinder os nu påa denne Side af Kristi Fødsel, og 
Dynastierne fortsættes opefter; Thsing (265—419), Soung (420— 
471), Tang (618—907) og de fem smaa Dynastier Soung (960-- 
1279). Derpaa følger det første mongolske Dynasti (1279— 
1308), Kejserhuset Ming (1308—1644) og endelig fra 1644 det 
nuværende mandschuriske Dynasti, der har hersket over Kina 
i halvtredie Hundrede Aar. 

Hvad angaar Regeringen af Landet, er der en forbavsende 
Lighe mellem det gamle og det ny Kina. Nærmest Kejseren 
stod ogsaa dengang et Raad af Vise, medens Landet admini- 
strativt regeredes af Ministre, for Agerdyrkning, Undervisning, 
Retsvæsen, Kunst, Templer og offentlige Arbejder, Stadens 
Ejendomme og endelig for Censur. Riget var delt i tolv 
Landsdele, der bestyredes af Guvernører. Tidligt blev Skovene 
ryddede, og de store Diger langs Floderne anlagte. Et 
berømt Edikt, der udstedtes Aar 1100 f. Kr., ordnede Maal og 
Vægt. Samtidigt blev Kompasset indført og benyttedes ikke blot 
af Søfarende, men af Karavanerne, der vedligeholdt Forbindelsen 
mellem Landets fjærnt fra hinanden liggende Egne. Astronomer, 
som virkede allerede under de første Kejsere, udgav en 
kinesisk Almanak. 

Wang. Forskere har her fundet det højeste Udtryk for Østens 
milde Visdom, og evropæiske Jurister, der har studeret Straffe- 
loven, priser dens Klarhed og Logik. Oversættelsen skyldes 
P. Paukier. Samtidigt begyndte Kineserne at bruge Lak og 
fabrikere Silke. Videnskabsmænd, hvis Navne den Dag i Dag 
kendes og æres i Østen, paaviste, at Jorden var en fladtrykt 
Kugle. Senere, c. 400 f. Kr. oplystes Kineserne om Krudtets 
Egenskaber og anvendte det til Skydevaaben. Samtidigt 
lagdes Grunden til den kinesiske Porcelæns-Industri, om hvis 
Omfang og kunstneriske Betydning man faar en Forestilling 
paa Musæer og Slotte i Evropa. I det franske Nationalbiblio- 
thek t. Eks. vil man finde Tegninger af 1400 kostbare Vaser, 
hvoraf de fleste er udførte i Kina før Kristi Fødsel. I 
samme Periode blomstrede alle Videnskaber og skønne Kunster, 
Historieskrivning, Filosofi og Literatur. Det var Kinas Guld- 
alder, om hvilken Nutidens Forskere erklærer, at den hævede 
det kinesiske Rige til en Kulturhøjde, som er uovertruffen i 
selve Kina og i adskillige Henseender er uovertruffen i Verden. 

Den første Kejser af Dynastiet Thsin (236—206 f. Kr.) hed 
Chi-Hoang-thi. Det er denne Kejser, der paa Grund af sin 
Person og sit Feltherretalent af Vestens Historikere har faaet Til- 
navnet ,Kinesernes Napoleon." Ved sejrrige Krigertog under- 
lagde han sig saa godt som hele Østasien. Mod Syd erobrede 
han Indokina og Tongking, mod Nord Mandschuriets vidtud- 
strakte Lande. Derefter satte han ved nyttige indre Re- 
former Kronen paa sit store Livsværk. Han indførte Tids- 
regningen efter Skudaar og reviderede den mangelfulde 
Almanak. Fra ham udgik Ideen til den fortræffelige kinesiske 
Matrikel, der er bleven Grundlaget for Kinesernes desværre 
meget mangelfulde Statistik. En mørkere Plet i Kejserens 
Historie er den store Bogbrand, han foranstaltede som 
Følge af et Sammenstød med Mandarinerne. Uerstattelige 
lærde Værker fortæredes af Flammerne. Slutteligt byggede 
han den kinesiske Mur. 

Efter Kejser Chi-Hoang-this urolige men geniale Regering 
fulgte Dynastiet Han's nationale Periode, der falder før og 
efter Kristi Fødsel. Et voksende borgerligt Velvære kendetegner 
dette Afsnit af det himmelske Riges Historie. Saltskatten af- 
- skaffedes, Hospitaler byggedes, en !omhyggelig Alderdomsfor- 
sørgelse indførtes, Pengevæsnet ordnedes, og for at finde Midler 
til de gennemgribende Reformer blev Luksusartikler ramte af 
en høj Skat. For Udviklingen af Industrien gjordes store 
Anstrængelser. Morbærtræer blev plantede, Silkeavlen ophjulpen, 
og for Folkets Oplysning blev sørget ved et nyt Skolevæsen. 
Han'ernes Regering falder sammen med den kinesiske Renais- 
sance, da den berømte Historiker Ssema-Thien levede og for- 
nyede Historieskrivningen. Endelig indførtes Buddhismen (65 
e. Kr.) som Kinas officielle Religion. 

Men de blidere Sæder svækkede Tronens Avtoritet, og 
Aar 220 e. Kr. gik Magten over til en General. Præsterne 
havde faaet megen Indflydelse, og paa Grund af indre Stridig- 
heder fulgte Dynastiskifterne hurtigt efter hverandre, dog uden 
at man derved sporede nogen videre Svækkelse i Rigets Styrke. 
Den gamle Stat udvidedes med betydelige Grænselande, t. Eks. 
Korea og Turkestan. De store kinesiske Kanaler blev anlagte, 
og i Aaret 422 begyndte Tilvirkningen af det i vore ABs 
saa eftertragtede kolorerede Porcelæn. 

Under Dynastiet Tang (618—907) flyttedes Residensen til 
Singanfu, og en af Tang-Kejserne grundede det endnu bestaaende 
Akademi.  Dødstraffen afskaffedes (men er senere paany 
indført), Skatterne blev forringede og Hæren forøget, til den 
talte 800,000 Mand. I Aaret 721 lykkedes det Kejserens 
”" Astronomer at bestemme Polarstjærnens Højde, Maanens Coor- 
dinater og Solens Deklination. Indbyggerantallet i det egentlige 
Kina menes paa denne Tid at have været 60 Millioner Mennesker, 
for hvilke den berømte Digter Li-tar-pe digtede sine skønne 
Sange og samtidigt skabte det ophøjede poetiske Sprog. 

Under de følgende fem mindre Dynastier hjemsøgtes Kina 

af indre Revolutioner, og Riget svækkedes, saa Mongolerne i 
Nordkina tilsidst dannede et uafhængigt Rige, for hvilket 
Kineseren Taitsu udraabtes til Konge 1161. Hundrede Aar 
forløb, og Mongolerne ejede imens saa megen Kraft, at de 
sejrrigt overvandt enhver Modstand og styrtede det kinesiske 
Dynasti. Mongolkongen Kubilai erobrede Kina, By for By, og 
byggede Peking, som han ophøjede til Hovedstad. Hans 
Sønnesøn indførte for første Gang Papirpenge, men da han 
samtidigt forsvarede en bestemt Sekt af Buddhismen, rejste 
Præsterne en frygtelig Opstand, under hvilken en genial Dag- 
lejersøn svang sig op til Fører for Bevægelsen og grundede 
Dynastiet Ming (1308). Med dette Dynasti, der bevarede Magten 
til Aar 1644, oprinder en forunderlig fredelig Tidsalder for de 
Gule. I Landet herskede Blikstille i Aarhundreder, og endnu den 
Dag i Dag lovsynger kinesiske Digtere Kejseren Ming, der 
»ikke havde nogen Historie" og altsaa efter kinesisk Opfattelse 
var større end en Helt. Ming-Dynastiets Regeringstid var en 
eneste Lykkeperiode. Generation fulgte efter Generation. 
Millioner fødtes, levede, døde og blev begravede — i 300 Aar. 

Aar 1644 blev Ming-Dynastiet omsider styrtet af de mand- 
schuriske Tartarer, og det mandschuriske Dynasti, der endnu 
regerer Kina, bemægtigede sig Tronen. Den anden af Dynastiets 
Herskere var den bekendte Kejser Kang-Hi, der kaldes Kinas 
Ludvig d. 14. Han erobrede Burma, Djungariet og Samar- 
kand men styrkede samtidigt Statens Pengevæsen ved 
Oprettelsen af et Reserveskatkammer. Rundhaandet beskyt- 
tede han Kunst og Literatur.  SUnder denne  Kejsers 
Regering kom de første franske Jesuiter til Peking og op- 
traadte som Videnskabsmænd, Mekanikere, Astronomer etc. og 
vandt almindelig Yndest. Kejseren tænkte endog paa at gaa 
over til den ny Lære, og i denne Tanke blev han bestyrket, da 
Jesuiterne smidigt indrettede Kristendommen efter Kinesernes 
Behov. Foruden at de strøg Treenigheden, lærte de Troen 
paa ,én stor Gud". Fremdeles gik de ind paa Forfædre- 

dyrkelsen, og naar en Kineser ikke havde mandligt Afkom, 
tillod de ham at leve i Polygami. En Kristendom, der viste sig 
at være i den Grad rummelig, tiltalte de Gules Magelighed, og til 
stigende Bekymring for Dominikanerne, der ogsaa prædikede i 
Kina, udvidede Jesuiterne deres Magt. Tilsidst skabte Misun- 
delsen Fjendskab mellem de to Ordner, en voldsom Strid udbrød, 
og den endte med, at Dominikanerne førte hæftigt Klagemaal 
til Paven. Imidlertid havde Kejseren og de dannede Kinesere 
med voksende Forundring set, hvad der var foregaaet. Uenig- 
heden om den kristne Lære blandt de Kristne havde vakt 
Kinesernes Forbavselse, og da Striden førtes med den katolske 
Kirkes giftigste Vaaben, tabte Kejseren og hans Omgivelser 
efterhaanden Agtelsen for begge Parter. Fremdeles tiltalte det 
ikke Kejseren, at en Kirkestrid i Kina var bleven indanket 
for en evropæisk Myndighed, og næppe hørte han, at et romersk 
Sendebud var undervejs til Peking, før han lod baade Jesu- 
iter og Dominikanere jage ud af Landet og fuldstændig forbød 
den katolske Religion. 

Saaledes havde da Kristendommens Forkyndere straks 
gjort et slet Indtryk i Kina, og ikke blot senere Missionærer 
men de Kristne overhovedet har lidt derunder. I vore Dage 
endelig er Missionærerne komne i Ledtog med Diplomåtiet 
og har faaet særlig Understøttelse i Evropa, hvad der selv- 
følgeligt har gjort dem yderligere ildesete blandt Kineserne. 

Franske Jesuiter var de første Evropæere, som for længere 
Tid tog fast Ophold mellem de Gule. Derefter kom Portugiserne 
til Macao og engelske Handlende til Canton og Shanghaj. 
Endelig hen mod Midten af Aarhundredet begyndte Evropæerne 
at trænge ind i det kinesiske Rige med væbnet Magt. 

Det første Felttog fandt Sted i Aarene 1840—1842, og det 
er betegnende for Evropa, som repræsenterede Vestens Aand i 
Østen, at Hensigten med Felttoget væsentligt var at tvinge 
Kineserne til at tage deres Opium fra Forindien. Kineserne 


bøjede sig tilsidst for Overmagten og indrømmede de Fremmede, 
Cavling: Østen. II. 14 

hvad de ønskede. For at lette Indførslen af Opium og andre 
Handelsvarer blev fem kinesiske Havnesteder aabnede, og 
Englænderne anlagde den stærkt befæstede By Hongkong. 
Endelig blev i 1849 visse Landstrækninger i Shanghaj afstaaede 
til Franskmændene, og i 1853 fik Evropæerne den tidligere 
omtalte Ø, Shameén, i Canton. Samtidigt begyndte Russerne 
fra Amurfloden at trænge ind i Nordkina. I 1858 besatte de 
Usuri-Bassinet, og i 1850 grundlagde de Vladiwostock, hvor 
de nu har rejst en stærk Fæstning. Samme Aar forenede 
Englands og Frankrigs Hærstyrker sig mod det kinesiske Rige 
og trængte under Paaskud af at ville hævne Drabet paa 
evropæiske Missionærer frem til Palikao, hvor en kinesisk Hær 
blev slaaet. Efter at de forenede Magter havde taget Peking, 
sikrede Englænderne sig en Række indbringende Handelsfordele 
i Mellemkina, medens Franskmændene satte sig fast i Syd- 
kina, i det saakaldte Kochinkina, som de pønsede paa at gøre til 
et fransk Kronland. 

Med rivende Hast var da Kina bleven berøvet de gamle 
Grænselande, der som en Vold havde skærmet det til alle 
Sider. Nu kunde det i Sandhed kaldes ,Riget i Midten", men 
det var midt mellem frygteligt bevæbnede Fjender. Mod Nord 
Russerne, der. stille men ustandseligt skød sig over Grænsen, 
mod Syd Franskmændene, der brændte efter Vaabenære, og 
paa Kysten Englænderne, der graadigt kastede sig over Landets 
Handel og Skibsfart. Indbyrdes uenige og ophidsede af Skin- 
syge begyndte Stormagterne en Politik, der efter tredive Aars 
Forløb har ført dem videre, end de vilde, saa de nu er over- 
mættede og maa standse, ængstelige for at revne af det store Rov. 

Hele Kejser- og Kongedømmer med Millioner af Indbyggere 
er løsnede fra den kinesiske Vasalkres. Selve Kina har 
mistet Byer og Havne, men uden at det mærkeligt nok har 
forandret stort i Tingenes Tilstand. I 1867 tog Frankrig 
det sydlige Kochinkina og Cambodja i Besiddelse, i 1883 
Annam og Tongking, i 1893 Laos-Staterne og i 1896, efter Over- 

faldet paa Siam, det store Dalstrøg ved Mekongflodens Udløb. 
Umærkeligt trængte Russerne sig længer og længer frem i 
Mandschuriet, i Turkestan naaede de Pamir, og de gik over 
Bjærgene ved Thiansam. Englænderne tog saa godt som hele 
Handelen paa Yangtsekiang. Engelske Embedsmænd bemæg- 
tigede sig Kontrollen af Ind- og Udførselstolden, og endelig 
nærmede Englænderne sig fra vestlig Side Kina ved Erobringen 
af Burma, Shanstaterne og de herreløse Grænselande, som 
tidligere tilhørte Siam. Enkelte af de erobrede Lande maatte 
Evropæerne købe i dyre Domme. Franskmændenes Krig mod 
Tongking og Englændernes mod Burma kostede Tusinder af 
evropæiske Soldater Livet. De Indfødte solgte deres Frihed for 
den højeste Pris. Gribende er Billedet, Historien tegner af de 
troskyldige Gule, der med deres primitive Vaaben, men med 
Løvemod forsvarede sig mod de fremmede Voldsmænd. 

Rystet i deres Inderste ved Synet af de hvide Mænds 
Fremtrængen i Østen havde Japaneserne gjort et pludseligt 
Omkring og med en Hurtighed, der røber dette Folks svageste 
Side, brudt med Fortiden og aabnet Landet for gennem- 
gribende evropæiske Reformer. Det halsbrækkende Forsøg var 
lykkedes, og ,Østens Englændere," der tørstede efter at prøve 
deres Kræfter, begik en Fejl, som de har angret siden. I 
Stedet for at slutte sig til deres naturlige Forbunds- og Race- 
fæller, Kineserne, paaførte de det store Broderrige Krig. 
Udfaldet er bekendt. Krigen endte med, at Kina ikke alene 
tabte Waihaiwei, Formosa og Pescadores- Øerne, men at dets 
militære Magtesløshed blottedes og yderligere til Japans Skade 
skærpede de fremtrængende Vestmagters Appetit. 

Fra nu af gik det Slag i Slag. En protestantisk Missionær 
blev myrdet; Tyskerne faldt ind paa Kysten og tvang 
Kineserne til Kiaotschaus ,Afstaaelse' paa Kontrakt," et Udtryk 
der blev opfundet for at skjule en Erobring. England tog Kho- 
kan og sikrede sig Aabningen af Sikiang. Frankrig forlangte 
og modtog Garantier for, at den kinesiske Regering ikke vilde 

I de halvfjerde Aarhundreder, som er forløbne, siden det 
mandschuriske Dynasti tilegnede sig Magten, har Mandschurerne 
næsten fuldstændigt assimileret sig med Nordkineserne. Ind- 
byggerne i de Provinser, der ligger nærmest Peking, har haft 
saa mange direkte og indirekte Fordele af Regeringen, at de 
gærne overser dens nationale Mangler. Ved kejserlige Gunst- 
bevisninger, især i Form af højere Embeder og Grader, har 
Nordkineserne faaet en Særstilling mellem det moderne Kinas 
ledende Mænd. 

Som stærkeste Modsætning til Forholdene i Norden har 
Sydkineserne derimod ikke blot bevaret deres rene Blod men 
ogsaa deres fjendtlige Følelser mod Mandschurerne. Embeds- 
mændene, der udsendtes fra Peking, erindrer altfor føleligt 
Sydkineserne om, at Mandschurerne er Fremmede og Erobrere. 
Ved anmassende Optræden og Pengegriskhed har disse Embeds- 
mænd gjort sig forhadte blandt de ægte Sønner af Han. For 
alle de Kinesere endelig, der i vore Dage vandrer Embedsvejen, 
er den nordlige Herkomst bleven uundgaaelig nødvendig til 
Opnaaelse af Gunstbevisninger og Forfremmelser, medens den 
sydlige Herkomst er bleven ensbetydende med Forbigaaelser 
og langsomt Avancement. 

Norden gør altsaa fælles Sag med Dynastiet. Syden 
pønser paa at styrte det og rejse et andet i dets Sted. Disse 
hinanden modsatte, fjendtlige Strømninger har deres Udspring i 
Historien, men udgaar i Øjeblikket fra Landets to hemmelige 
Foreninger, den nordlige ,Forfædrene", der sammen med Dyna- 
stiet vil styrke og opretholde den kinesiske Enhed, den sydlige 
»Nenufor', der egentlig er en Række af Foreninger, sammen- 
knyttede ved revolutionære og kommunistiske Ideer, som dog 
ikke er importerede fra Evropa. ,Nenufor's almindelige poli- 
tiske Formaal er et udrenset, nationalt Kina, regeret af et rent 
kinesisk Dynasti. FE 

Men i én Henseende har de hemmelige Foreninger samme 
Opfattelse. De finder, at de Fremmedes Indtrængen i Kina er 

en Ulykke og en Fare, og at Regeringen bør drive de ubudne 
Gæster ud med Magt. i 

Til Kinas andre Ulykker kommer altsaa, at Folket deler 
sig i to Partier paa Spørgsmaalet om det regerende Kejserhus. 
Der dæmrede i Sommeren 1900 et kinesisk Folkeønske om 
ved en almindelig Folkerejsning at knuse og tilintetgøre Evro- 
pæerne, men pludseligt trak Sydens Beboere sig tilbage og 
forholdt sig rolige. De haabede, at Stormagterne, som trængte 
ind i Norden, vilde tjene deres Planer ved at styrte det for- 
hadte Dynasti. 

Saaledes synes det da, som maatte Kina formedelst ydre 
Vold og indre stærke Brydninger langsomt skride videre mod 
sin Opløsning. Og det er næsten den største af de mange 
store Besynderligheder, der møder os i Østens gamle Kejser- 
rige, at det i den Grad er fjærnt fra det almindelige Verdens- 
samkvem og løsrevet fra enhver Forbindelse med Livet paa 
Klodens vestlige Halvkugle, at det med sine klassiske Kultur- 
levninger og sine 400 Millioner Mennesker kunde tænkes borte 
uden at forstyrre Kresløbet, uden at ryste Verdensordenen, 
ja næsten uden at efterlade noget Savn. 

Det er en Omstændighed, der i enkelte Henseender kan 
forklare de evropæiske Stormagters Optræden. Men den kan 
hverken forklare eller undskylde deres Moral. 

at en Franskmand ved Synet af en Kineser, der kom slæbende 
med en Sæk paa Ryggen, udbrød: 

»Han skal hen og bytte en Franc!" 

Kinesernes Nøjagtighed i Smaating har - krævet netop 
denne Mønt, der tillader dem at afpasse Prisen nøjagtigt efter 
Varens Værdi. Manglen paa Smaamønt vil som oftest berede 
Køberne Tab. I Amerika, t. Eks., hvor Skillemønten er en 
Cent (c. 4 Øre), købes en Æske Tændstikker ikke for 
mindre, og Købmanden tjener altsaa mere end hundrede p. 
Ct. I Kina kan man købe — og køber ofte — femten Tænd- 
stikker, som ikke koster. mere end de bør, fordi Kineserne har 
den lille Mønt. 

Tokronen deles altsaa i c. tusind Smaamønter, men iagttager 
man Handelen i Butikerne, opdager man hurtigt, at der er smaa 
Cash og store Cash, og at de ikke gælder lige meget. Frem- 
deles bemærker man, at der er visse Handlende, hos hvem 
Kineserne fortrinsvis anvender en bestemt Slags Cash, t. Eks. hos 
Slagterne de tyndslidte, hos Bagerne de tykkere o. s. v., det er et 
Pengevæsen, som med sine vrimlende Besynderligheder nok tør 
kaldes enestaaende. Man trængte næppe til Bunds deri, før 
man fik hvide Haar. 

Naar Kineserne betaler større Summer, betaler de i 
Kreditbreve eller i afskaarne Sølvplader efter Vægt. Sølvet 
transporteres i Barrer (de saakaldte Sycee'er, formede som 
kinesiske Damesko) og er stemplet af Købmanden, der 
har smeltet Barren. Som Vægtmedium benyttes den kinesiske 
Tael, der sædvanligt er 1'/, Unse, men — o Guder — vejer 
forskelligt,i de forskellige Provinser! Ved Handelens Afslutning 
maa det da nøje fastsættes, om Varen skal betales t. Eks. med 
Shanghaj-Tael eller Shangpin-Tael. Den sidste er fem p. Ct. 
tungere end den første. Tael er altsaa ikke en Mønt men en 
Vægt, og ydermere en i Landets forskellige Egne varierende 
Vægt. Til andre Ulemper ved det kinesiske Pengevæsen 
kommer Rentetabet, der er forbundet med at sende Sølv- 

barrer paa Muldyrkærrer gennem et Land af Kinas Størrelse. 
Resultatet er en frygtelig Usikkerhed, Masser af Misfor- 
staaelser og tilhørende Protester.  Veksler, Kreditbreve og 
Sedler anvendes kun faa Steder og rationelt næppe andre 
Steder end i de af Kystbyerne, hvor Pengevæsnet er under 
de evropæiske Bankers Kontrol. 

Thi endnu en stor Besynderlighed er det, at de i Landet 
bosiddende Fremmede har indført et komplet Møntsystem, 
som ogsaa mange Steder benyttes af de Indfødte. Spanierne 
og Portugiserne bragte den spanske Piaster ind i Kina, men 
Piastren er senere fortrængt af Sølvdollar'en, der laves i Meksiko 
og omtrent er værd Halvdelen af en amerikansk Dollar. Des- 
værre er Englændernes Sølvdollar næsten lige saa upraktisk i 
Handel og Vandel som Kinesernes Tael. Man opdager nemlig 
hurtigt, at den gælder forskelligt i de forskellige Byer. Sætter 
man 100 Dollars ind i en Hongkongbank, faar man t. Eks. ikke 
mere end 95 Dollars, naar man ønsker Pengene udbetalte i samme 
Banks Filialer i Shanghaj. Grundene forklares vidtløftigt af Eng- 
lændere, der har levet mange Aar i Østen, men Forfatteren 
erkender aabent sin komplette Mangel paa Forstaaelse. Ind- 
finder man sig med Akkreditiv og anmoder om at faa Penge 
udbetalt i en af disse Banker, opstaar der en Protokolforvirring 
med Sammenlæggen, Divideren og Subtraheren af Englændere 
og Kinesere, som trodser al Beskrivelse. Jo længer man 
venter, jo mere beskeden bliver man, og det er næsten en Over- 
raskelse, naar man dog tilsidst faar udbetalt noget af, hvad 
man har indskudt i Evropa. Det Hele faar man ikke! Om- 
kostningerne paa Stedet er nogenlunde afpassede efter An- 
strengelserne. Dollar'erne, der udbetales, er som Regel stemp- 
lede med Dørslag (af de kinesiske Banker, der derved for- 
. pligter sig til at tage det paagældende Pengestykke tilbage) og 
har ved Stemplingen faaet en konkav Form. Stemplingen af Dollar- 
stykket er mindre brugt i Nordkina, hvor Bankerne plejer at 
mærke det med Tush. Forholdet mellem Tael og Dollar 

bestemmes af Efterspørgslen, og i de større Byer, som t. Eks. 
Shanghaj, offentliggøres Kursen fire Gange daglig. Handler 
man i Butikerne, er der ufravigeligt et eller andet Dollar- 
stykke, som den ene Købmand efter indgaaende Undersøgelse 
kasserer, og som den anden med glædestraalende Ansigt 
modtager. Det er en mageløs Logik! Amerikanerne har søgt 
at sætte en noget større Dollar, den saakaldte Tradedollar, i 
Omløb, men uden Held. Andre Dollarstykker, t. Eks Drage- 
dollar'en fra Canton, synes heller ikke at nyde videre Anseelse. 
Kineserne, der gør Forretninger med Evropæere, vaager over 
Sølvets Vægt og Finhed, og ofte hænder det, naar man 
betaler, at Forretningsmanden tilkalder en af de lokale ,Shroffs”, 
der ,smager" Dollar'en, det vil sige bestemmer Pengestykkets 
aktuelle Sølvværdi i Forhold til den kinesiske Tael. 

Rejsende, der har ringe Tid, benytter udelukkende meksi- 
kanske Dollars, og følgelig mister man ved enhver Handel 
nogle Cents. Til den meksikanske Dollar hører Skillemønter 
paa fem, ti, tyve og halvtres Cents, og det er kun, hvor man 
handler med Kinesere, at man faar Penge igen i Cash. Ofte 
erhverver man sig da en Møntsamling for en Snes Øre. 
Cash'en har været kinesisk Mønt i fyrretyve Aarhundreder. 
Oprindelig var den spadeformet, men senere — hvad der vil 
sige paa Tiden omkring Kong Davids Tronbestigelse — blev 
den rund og fik det firkantede Hul i Midten. Det fortælles, 
at en kløg Kejser lod slaa en større Cash, som skulde gælde 
for tyve. Den cirkulerer endnu, men gælder for fire efter sin 
Vægt. Der var en anden og endnu klogere Kejser, som 
befalede, at alle Penge fra en vis Dag skulde gælde det 
dobbelte. Det skete. Men fra den samme Dag fik Køberne 
kun det halve for dem. Der er Cash i Omløb, som er over 
tre Hundrede Aar gamle, men i et Land, hvor Skolerne regner 
»den nyere Tid" fra Aaret 1644, maa et Pengestykke fra Tiden 
omkring Frederik den 3. være moderne Mønt. Den mest bruge- 
lige Cash i vore Dage samles i 500 til 1000 Stykker og trækkes 

påa en Hampesnor, der har Lighed med et Straa. Inde i Bu- 
tikerne, man gaar forbi, ser man en Kineser, der med Benene 
trukne op under sig sidder paa et Bord og tæller Cash. Naar 
Snoren knækker, — og det hænder — triller Cash'ene paa 
Gulvet og forsvinder i Muse- og Rottehuller, hvad der forøger 
Personalets Travlhed. I enkelte Landsdele udsteder de kine- 
siske Lokalbanker Sedler, som dog udelukkende cirkulerer 
i Bankens Opland. Pengesedlerne, af hvilke de mindste gælder 
c. 75 Øre, er egentlig kun den afrevne Halvdel af en hel 
Seddel. Banken opbevarer den anden Halvdel og nægter Mod- 
tagelse af en cirkulerende Seddel, hvis den ikke passer. til sit 
Supplement. Begge Stykker er forsynede med det samme 
Numer. Forøvrigt var der en kinesisk Kejser, som i Aaret 
1068 udstedte en Serie Seddelpenge uden at eje tilsvarende 
Metal. Af disse Sedler er der én, som — noget senere end 
Kejseren ventede det, — fik Kurs. Det er den, der findes i 
British Museum. 

De tre Artikler, der behersker Handelen i Kina, i Import 
og Eksport, er Opium, Silke og The. Den første af Artiklerne ind- 
føres i Landet, de sidste udføres. Englænderne i Forindien i For- 
bindelse med Indierne besørger Opiumshandelen, Franskmændene 
og Russerne Udførslen af Silke og The. Møder man paa Gaderne 
en engelsk, i tærnet Tøj indsvøbt Mumie, som ikke gider 
svare, naar man spørger, er det en Opiumshandler, født af 
engelske Forældre i Bombay og bosat i Hongkong. Falder 
man i Byernes Restavrationslokaler i Snak med et Par 
pilne franske Herrer, der ruller Cigaretter, drikker smaa 
Likører og siger Vittigheder om de Gule, er det et Par 
franske Silkehandlere, man har for sig. Næsten alle Østens 
Silkerejsende kommer fra Lyon, hvor Evnen til at ,føle”" Silken 
og til straks at kunne vurdere den skal være nedarvet i visse 
»Silkeslægter". Sejler man en Dag op ad Yangtsekiang- 
Floden og mellem Passagererne bemærker et Par skæggede 
Herrer, der bærer Astrakans-Huer og Pelskavajer i toogtyve 

Graders Varme, vil man næppe fejle, naar man gætter paa, at 
det er russiske ,Thesmagere”, der skal til Hankou og sætte Prisen 
paa den nye Høst. Ingen Pen formaar at udmale den Respekt og 
Højagtelse, hvormed de frysende Russere modtages, naar de 
omsider ankommer til den fjærne Theby. Stedets Honoratiores 
skænker Hundreder af Kopper The for dem. De smager, 
skyller deres Mund med Vand og smager videre.  Tilsidst 
skriver de et Par Tal og rejser uden at sige noget hjem 
til Nischnij-Nowgorod. Tallene er en Højesteretskendelse: The- 
priserne for det kommende Aar. Vi meddeler derefter nogle 
sammentrængte Oplysninger om Opium, Silke og The. 

Hvad Opium'en angaar, maa det næsten kaldes glædeligt, 
at Englænderne, af hvem den indiske Gift oprindeligt førtes 
til Kina, mere og mere mister Handelen, idet Kineserne 
selv har lært at dyrke Planten. Skønt det almindeligt paastaas, 
at Opiums-Valmuen er ødelæggende for de kinesiske Jorder, 
vil man i vore Dage finde den udbredt over næsten hele Landet. 
Herved bestyrkes .man i det almindelige Indtryk, at Opiums- 
Lasten er tiltagende og i Færd med at bemægtige sig ethvert 
Samfundslag. I Smaabyer, som t. Eks. Tjifu med 32,000 Ind- 
byggere, findes 132 offentlige Opiumshuse, og. hvor mange 
Hundreder findes der ikke i Canton og Shanghaj! Mindre- 
indførslen af forindisk Opium viser, at de Gule dyrker deres 
egen Opium, ikke at de ryger mindre. Til Shanghaj indførte 
Englænderne i 1882 tre Millioner Kilogram Opium, i 1897 kun 
en Million. I 1887 indførte de til Hongkong otte Millioner Kilo- 
gram, i 1897 kun to Millioner. Tallene tegner Tilbagegangen 
i det engelske Opiumsmarked. 

Kinas fornemste Kunder i Silke er Frankrig, Schweiz, 
og Amerika. Det største evropæiske Silkemarked var for et 
Par Menneskealdre siden London; i vore Dage er det spredt 
paa flere Byer, bl. a. Milano, Zurich og især Lyon. 

Kinesisk Silke fremstilles væsenligst af Silkeorme, der op- 
drættes paa Morbærtræets Blade, altsaa ligesom i Frankrig. 

Men i Shangtung og Mandschuriet finder man den saakaldte 
»Vilde Silkeorm", der lever paa Egetræer. Kinas brunlige Raa- 
silke, som bæres af evropæiske Damer, hidrører fra den vilde 
Orm. 

Men hvadenten Ormen lever paa Morbærtræets eller Ege- 
træets Blade, afsætter den en Puppe, som i Udseende og Be- 
skaffenhed minder om en lille Ten. Silkeindustriens første 
Opgave er fra denne Ten at spinde Traaden over paa en 
anden og større Ten. Traaden skal dog først løsnes, hvor- 
for man lægger Puppen i kogende Vand.  Afspindingen 
foretages med Haanden eller ved Maskinhjælp, og alt efter- 
som den første eller anden af de tvende Fremgangsmaader an- 
vendes, fremkommer henholdsvis den ujævne og den fine 
Silke. Kineserne, der indser Fordelene ved at forlade Haand- 
kraften, har siden Krigen med Japan oprettet ikke færre 
end fireogtyve Silkespinderier i Shanghaj og Omegn, og da 
kinesiske industrielle Etablissementer hører til Seværdighederne 
i Kina, aflægger vi Fabrikerne et Besøg. 

De store Silkespinderier, som tilsammen er en hel Bydel, 
ligger i en nordlig Forstad. Foruden af Skure og Pakhuse 
bestaar det enkelte Spinderi af en uhyre stor firkantet Bygning, 
der er to Etager høj. Indvendig i hver Etage rummer den en 
stor Sal. Her ser vi Damp-Tenene, flere Tusind i Antal, op- 
stillede i lange Rækker, den ene ved Siden af den anden. 
Ved hver Ten sidder en Kineserinde, og under Tenen ligger 
Pupperne svømmende i en Skaal med Vand, som holdes varmt 
ved Hjælp af Damp. Opgaven, der skal løses, er tilsyneladende 
simpel. Fra de mange smaa, svømmende Tene skal Silketraaden 
haspes over paa Maskin-Tenen. Men Arbejdet vanskelig- 
gøres, da det ikke er alle Pupper, der kan bruges, og af de 
gode Pupper endda kun de inderste Lag. Det yderste 
Væv, som Franskmændene kalder frisson, afhaspes særligt og 
benyttes til en billigere Vare. Fabrikatets Finhed beror paa, 
at Traaden er ensartet, helt igennem ens lind og ens tyk. Det 

gælder altsaa om at finde lige fine Pupper og paa. Pupperne 
de ensartede Silkelag, og endelig gælder det at kunne knytte 
de forskellige Puppers Traade sammen, uden at Øjet opdager 
Sammenknytningen. Megen Omhu og Øvelse kræves for at 
afhaspe disse Traade, der er af en spindelvævagtig Finhed. 
Time efter Time sidder Kvinderne taalmodigt ved Skaalene 
og vedligeholder Forbindelsen mellem deres Pupper og den store 
Ten. Kæmpesålen med de alvorlige gule Ansigter mellem 
snurrende, blinkende Maskiner er det besynderligste Fabriklivs- 
billede, man kan tænke sig. Kinesiske Fabrikarbejdersker er 
her beskæftigede i egentlige industrielle Etablissementer, og 
iagttager man, med hvilken Dygtighed og Taalmodighed de 
udfører deres Gærning, kan man uden at være Spaamand for- 
udsige, at de engang i Tiden vil fortrænge de hvide Arbejdere 
fra Fabrikerne i Evropa. 

Som Fabrikland vil det himmelske Rige vistnok trygt 
kunne lide paa sit Proletariat. Derimod skal Overledelsen af 
Fabrikerne væreZmangelfuld. Kineserne savner Evnen til at 
administrere store Foretagender, hvad der ikke maa forundre, 
naar man betænker, at de i Aartusinder har levet et patriar- 
kalsk Liv. Fødte Fabrikfolk er Kineserne ikke; men til Gen- 
gæld er de begærlige efter Fremskridt og meget lærenemme, 
naar det gælder at tjene Penge. Nylig har de t. Eks. op- 
rettet en Skole i Hankou, hvor indfødte Lærere, der har 
studeret i Frankrig, meddeler Undervisning i rationel Silkeavl. 
Denne Skole vil utvivlsomt faa Betydning. Silkeavlen er 
indbringende. Fra Canton alene udføres aarligt Silke til 
Værdi af c. fyrretyve Millioner Francs; fra Shanghaj til Værdi 
af c. hundrede Millioner Francs. ' ' 

Thebusken vokser paa Højene i Hupe, Kiangsi og Fokien, 
det vil sige paa Højlandet mellem de to Kæmpefloder Yangise- 
kiang og Hsikiang, der ved Udløbene markeres af Shanghaj 
og Canton. I Maanederne Maj og Juni samles Bladene. Først 
plukkes de smaa, derefter de større Blade, alt som de vokser og 

by, har Russerne anlagt vidtløftige Fabriker, hvor den daarlige 
The knuses og forvandles til Briketter. Mængder af disse sendes - 
ad Flod- og Karavanvejen til Sibirien, eller de transporteres 
bort med Dampere, der gaar omkring Evropa og op til Jenis- 
sei ved Bredden af det kariske Hav. Naar Briketterne, der 
ligner Mursten, overhældes med 'hedt Vand, fremkommer en 
stærk The, som de Indfødte drikker til deres Ris. I enkelte 
af Sibiriens udstrakte Egne benyttes de mindre Thebriketter som 
Pengestykker. 

Kinas aarlige Theudførsel andrager c. firsindstyve Millioner 
Francs, men Hovedmassen af Theen; forbruges i selve Landet, 
hvor The er Nationaldrik. Da Kineserne ikke rister den The, 
de selv drikker, smager den ikke Fremmede. Tilmed drikker 
de Gule den uden Sukker og Fløde. 

Evropæere, der har Forretninger med kinesiske Købmænd, 
roser dem for deres store Flid, for deres letvakte Elskværdighed, 
deres Troskab mod mundtlige Aftaler og Respekt for ind- 
gaaede Kontrakter. Naar en Forretning skal gøres, vil Kineseren, 
mens Forhandlingen gaar for sig, forsøge alle Kneb, men er 
Sagen bragt i Orden, kan man trygt stole paa hans Ord. Det 
bedste Bevis i saa Henseende er det Faktum, at de franske 
Silkehandlere, der køber for betydelige Summer, indskrænker 
sig til i Silkekøbmandens Nærværelse at indføre den afsluttede 
Forretning i en Bog. Det er besværligt nok at komme til en Aftale 
og at faa den godkendt af Kineseren, men er Aftalen truffen, 
overholder han den i ethvert Punkt. 

Kineserkøbmandens snakkesalige Vidtløftighed, der bringer 
fremmede Handlende til Fortvivlelse, hænger nøje sammen 
med hans almindelige Trang til Overvejelse af de mindste 
Ubetydeligheder, til haarfine Bestemmelser af enhver Art. Der 
er heri en Vanskelighed for Handelssamkvemmet, som paa den 
anden Side lettes ved Kinesernes Lyst til Spekulation. Næppe 
er der Tale om at spekulere, før den gule Købmand opfatter 
Forretningen som Spil. Yderligere udvikles denne Svaghed 


Google 


234 


af de kinesiske Pengeinstitutioner, der med en Letsin- 
dighed, som vilde forbavse i Evropa, indrømmer en Forret- 
ningsmand Kredit. Lokalbanker med en Kapital (i Sølv- 
barrer) paa 20,000 Kr. vides at have Sedler ude til et Beløb 
af 400,000 Kr. Men da disse Banker virker indenfor et snævert 
Omraade, arbejder de med et Kendskab til Forhold og Personer, 
der dog. som oftest forebygger Katastrofer. Renten af Ud- 
laanene regnes ikke for et Aar eller en Maaned, men for en 
Dag. Alle Forhold i Kina er indstillede paa de haarfineste 
Bestemmelser, ogsaa Rentefoden. Den varierer daglig ofte 
flere Gange, hvad der underholder og glæder Laantageren. At 
følge Svingningerne er hans højeste Nydelse. Renten af Laan 
mod Sikkerhed stiger fra tre til seksogtredive p. Ct. pro Anno. 
Det er en Rentefod, der i Forbindelse med Cash'en maa forklare 
Landets enestaaende Pengecirkulation. Formuerne er smaa, 
og Laanekasser, der ejer Sølvbarrer til Værdi af 80,000 Kr., 
nyder Anseelse som betydelige Institutioner. Saaledes viser 
det sig da ved nærmere Betragtning, at Pengeforholdene i 
Kina, som Evropæerne finder meningsløse, er nøje tillæmpede 
efter Landets Forhold og svarende til den Enkeltes Behov. 
Pengene, der rinder i fine Strømme, befrugter Millioner af 
Foretagender. Forskellen mellem Kina og Evropa er i pengelig 
Henseende Forskellen mellem den lette Dagregn, der med en 
mild Væde bader Landet, og et Skybrud, der oversvømmer 
en enkelt Egn. 

Kineseren overholder indgaaede Forpligtelser, men i visse 
Forhold har |han en Opfattelse af det Tilladelige, som er vidt 
forskellig fra en Evropæers Opfattelse. At levere Varer, der 
er forfalskede eller ringere end den stipulerede, vil han som 
Regel ikke anse for Bedrageri. Han kender ikke det arabiske 
Ordsprog: Første Gang, Du bedrager mig, er det Din Fejl, anden 
Gang er det min! Naar Silkebonden leverer Varer, der skal 
vejes, har han med Omhu indsyet Rævehagel i enkelte Pupper. 
Afhænder han porøse Stoffer, forøger han deres Vægt ved An- 

end til tre og en halv. En Herre anklager sin Tjener for at 
have stjaalet en Dollar, og Tjeneren benægter det af al Magt. 
Indicierne er imidlertid saa afgørende, at Tjeneren uomtvisteligt 
er en Tyv. Og nu. Bekender han? Aldeles ikke. Han nøjes 
med ”at gøre en Indrømmelse, idet han t. Eks. afleverer 
Dollaren ved hemmeligt at lægge den paa den Bestjaalnes 
Bord. Han har dermed indirekte tilstaaet, at han er Tyven, 
men han har bevaret ,det ydre Skin”. 

I Kinas større Byer er Købmændene forenede i Syndi- 
kater, som i mange Henseender svarer til de evropæiske 
Handelskamre.  Syndikaterne, der i den indre Bystyrelse 
gavnligt modvirker de videnskabeligt uddannede Mandariners 
Overledelse, indtager i Handelstanden nogenlunde samme 
Stilling som Familieretterne paa Landet. Deres vigtigste Op- 
gave er at mægle Fred, men samtidigt varetager de Byens 
Tarv paa andre Maader, t. Eks. ledes. Brandvæsnet af Syn- 
dikaterne med ubestridelig Dygtighed. Unge Handelsmænd gør 
Tjeneste i Korpset og modtager ikke andet Vederlag end de 
Foræringer, der godvilligt skænkes dem af Husejere, for hvem 
det brænder. Mærkeligt er det, at disse, selv om de er uskyldige 
i Branden, idømmes en anselig Mulkt. 

Da store Formuer er temmelig sjældne i Kina, savnes det 
materielle Holdepunkt, der er Betingelsen for industrielle Fore- 
tagenders Anlæg. Hertil kommer endvidere andre særlige 
Forhold, der hæmmer saadanne Foretagenders Udvikling. Naar 
en Kineser t. Eks. grunder en større Virksomhed, er det en 
Selvfølge, at hans femogtyve Brødre, Svogre og Fættere straks 
faar overdraget de ledende Stillinger. Foretagendet er dermed 
dødsdømt. For Evropæere og evropæisk Kapital vil Kina da i 
kommende Menneskealdre aabne et Spillerum, om hvis Omfang 
og Betydning man endnu næppe har nogen Forestilling. Tusinder 
af Broer vil blive byggede, Tusinder af Jærnbaner vil blive 
anlagte, vældige Fabrikbyer vil opstaa, og — hvad der betyder 
mere — Silkeavlen og Minedriften vil hver for sig blive ud- 

viklet efter evropæiske Mønstre. Af Hensyn til Fong-choué og 
anden Overtro søger Kineseren saa godt som ikke efter Guld 
i Bjærgene. Det kinesiske Guld findes i Mandschuriets Floder. 
Der udføres aarlig for tredive Millioner Francs. 

Naar man betænker, at Yangtsekiang-Floden er 2800 Mile 
lang, at Oceandamperne kan besejle den de første 500 Mile, og 
at der i Dalen, hvorigennem den vælter sine gule Vandmasser, 
lever 120 Millioner Mennesker, saa forstaar man blot af Tallenes 
gigantiske Omrids, hvad det vil sige at tage Del i Handelen 
paa denne ene Flod. 

Hvad det gælder for Evropæere er at finde en eller anden 
fremmed Ting, som falder i de Gules Smag.  Japaneserne 
begyndte t. Eks. at indføre de billige Bomuldsparaplyer, som 
gjorde stor Lykke; efter kort Tids Forløb er Indførslen aarligt 
steget til 350,000 Stykker, og den vil være mange Gange for- 
doblet i Løbet af et Par Aar. Rivende Afsætning finder visse 
Bomuldstøjer, som væsentligst fabrikeres af Englændere og 
Tyskere, fremdeles Ure og Vinduesruder, der rundt om i Kina 
begynder at afløse de gamle oliede Papirruder. 

En Evropæers Forretning i Kina vil enten hurtigt gaa i 
Stykker eller antage en østlig Storhandels svimlende Dimen- 
sioner. De mindre Forretninger er i Hænderne paa Kineserne, og 
med dem er Konkurrencen umulig, alene fordi den konkurrerende 
Fremmede vanskeligt lærer Landets Sprog. Man træffer vel- 
begavede Evropæere, der har levet en Menneskealder i Kina 
uden at have tilegnet sig ti Ord. Studiet vilde koste dem for 
megen Tid. Handelen med de Indfødte maa altsaa foregaa ved 
Hjælp af Mellemmand, den saakaldte Comprador, der indleder 
Forretningen og gør Tjeneste som Tolk.  Compradoren 
spiller en indgribende Rolle i Østens Handelsliv. Udgaaet 
af en Købmandsfamilie, eller vel endog selv en tidligere 
Købmand, er han nøje kendt med de lokale Forhold. Han har 
belevne evropæiske Manerer, lidt evropæisk i sin Klædedragt, t. 
Eks. paa Hovedet en graa Filthat og paa Fødderne Fjeder- 

Kina (ikke i Hongkong, der er en engelsk Frihavn), aarlig drikker 
Vin, Champagne og Likører til et Beløb af to Millioner Francs. 
Det er 250 Francs pr. Hoved, medregnet Kvinder og Børn. 

Gamle Optegnelser lærer os, at danske Skibe i Midten af 
det attende Aarhundrede var hyppige Gæster paa Kinakysten, hvor 
danske Købmænd drev blomstrende Forretninger. Syd om Afrika 
førtes Østens Produkter hjem til Toldboden, hvor Kina-Skipperen, 
naar han steg i Land, blev fejret som en Helt. For hundrede 
Aar siden skal Kinafarerne have bragt en guldindvirket Bære- 
stol til Danmark. I den satte man i mange Aar den bjemvendte 
Skipper og bar ham i Triumftog op til Københavns Børs. 

Men Sejlskibene fortrængtes af Damperne. De gamle Sejl- 
skibsselskaber, der havde behersket Verdenshavene, forvandledes 
til industrielle Foretagender, hvor Sømandssnille og et Par 
tomme Hænder vejede mindre end Bogholderi og Kapital. Ved 
Sønderjyllands Afstaaelse endelig kom Flertallet af de danske 
Kinafarere under tysk Flag. De var hjemmehørende i Aabenraa. 
Danskernes Forbindelse med Kina brast, og det eneste, der nu 
minder os om disse Tider, er de kostbare kinesiske Vaser og 
udskaarne Ting i Sten og Elfenben, som hist og her opbevares 
i gamle københavnske Hjem. 

Saa skabtes der uventet ved et Sammenstød af forskellige 
Omstændigheder en ny dansk-kinesisk Interesse. Store Nordiske 
Telegrafselskab blev dannet og fik Hovedsæde i København. 
Selskabet befrugtede dog ikke dansk Foretagsomhed, og 
materielt kom det ikke til at betyde meget for sit Hjem- 
land. Om Store Nørdiske har der overhovedet været liden 
Tale i Danmark. Uhyre Afstande skilte Hovedkontoret fra 
Linierne paa Kinakysten, og dansk Publikum var ikke direkte 
interesseret i Selskabets Anliggender, da det væsenligst arbej- 
dede med fremmed Kapital. Store Nordiske havde da ogsaa 
floreret i mere end en Menneskealder, før et dansk Handels- 
selskab — Østasiatisk Kompagni — i September 1900 er- 

de kinesiske Kommentatorer (en Slags filologiske Æstetikere) at 
beskæftige sig med Arbejdet. Er det betydeligt, vil deres 
Forklaringer i Løbet af et Aartusinde fylde et Hus. 

Bibliotekaren paa Cantons By-Bibliotek, hvor vi befandt os, 
hed Ling-Hi. Lidt latterlig saa han ud med sin Mandarin- 
værdighed broderet paa den tykke Mave og med det tynde 
Rottehaleskæg, der laa som Blækstreger i hans gule Ansigt; 
men det komiske i Ydret svækkedes af hans høje Værdigheder. 
Ling-Hi havde kommenteret Mencius i enogtyve tykke Bind; 
han var Medlem af Eksamenskommissionen, og Kejseren havde 
dekoreret ham med Ordenen Fu. Denne Orden, der er meget 
anset. blandt de Gule, indskrænker sig forøvrigt til en Strimmel 
rødt Papir, paa hvilket Kejseren har skrevet Fu. Ordet be- 
tyder Rigdom eller Lykke, hvad der i Kina er det samme. 
Jeg spaserer altsaa gennem Biblioteket i Selskab med Ling-Hi, 
Ridder af Fu! 

De kinesiske Biblioteker er forskellige fra de evropæiske i 
den Henseende, at de ikke laaner Bøger ud til Publikum, men 
at det er Publikum, der laaner Bøger ud til Biblioteket eller 
maaske rettere skænker dette Bøger. For værdifulde Gaver 
kan Giverne gøre Regning paa Belønninger. Bøgerne — eller 
Bogrullerne — opbevares i store Trækister. Paa flækkede 
Bambusstænger, der er opstillede foran Kisterne, findes Bogens 
Titel og Forfatterens Navn. 

Ling-Ri vidste ikke, hvor mange Bind der var i Biblio- 
teket, eller maaske forstod han ikke Spørgsmaalet. Til Gengæld 
foreviste han en engelsk Liste, der øjensynlig skyldtes en 
Missionær. Paa Listen fandtes følgende Fortegnelse over 
Bøgerne og deres Indhold: 

Hellige og klassiske Værker, Encyklopædier, Kinas Historie, 
Geografi, Sprog, Lovgivning, Agerdyrkning, Lægevidenskab, 
Matematik og Astronomi, Peking-Gazette for de sidste tre Aar- 
hundreder, Biografier af berømte kinesiske Mænd, Statsafhand- 
linger, militære Værker, elegiske Digte og kinesiske Folkesange, 

Værkerne nævnes Laotses 930 Bøger om Sædelære og 70 Bøger 
om Magi. Hans bedste Værk om Te og Tao, der er oversat 
paa Engelsk, kan slet ikke læses, siger Kineserne, uden Nøgle- 
kommentarerne, der ogsaa findes i Tibet. Til de Opgaver, der 
venter Vestens Lærde, hører en Undersøgelse af disse Paastande 
og en Oversigt over den kinesiske Literatur. Det historiske 
Katalog, der alene omfatter Bøgerne i de kejserlige Biblioteker, 
er et Værk paa ikke mindre end 200 Bind. 

En Udsigt over Kinas uhyre Literatur er da som Ud- 
sigten over et Ocean. Men hist og her skimter man en 
vældig Klippe, der med evigt lysende Tinde rager op fra Bog- 
havets størknede Masse, og paa disse Klipper skal vi hastigt 
pege, idet vi foruden til Shen-Lin og Bibliotekaren Ling-Hi 
støtter os til mundtlige og skriftlige Meddelelser fra den engelske 
Sinolog, F. Huberty James, der er ansat ved det kejserlige 
kinesiske Universitet. 

Efter disse Hjemmelsmænd inddeler Kineserne deres Lite- 
" ratur (hvad der snævrere udtrykt vil sige Indholdet af de fire 
kejserlige Biblioteker) i følgende store Grupper: 1) klassiske 
Værker, 2) historiske Værker, 3) filosofiske Værker og 4) Skøn- 
literatur. I disse Afdelinger nævner vi de mest ansete Værker 
og de berømteste Forfatternavne, idet vi med Syvmilestøvler 
farer gennem Aartusinder. 

Klassiske Værker. Højt op over Bjærgene af Bøger, der til- 
sammen udgør Gruppen af klassiske Værker, rager den kine- 
siske Literaturs grundlæggende Kæmpeværk, Forvandlingernes 
Bog. Det er et Værk i fire Dele, der i aandelig Henseende 
er Kinas Genesis. Første Del af Værket tillægges da ogsaa 
selve Kinas Grundlægger, den første Kejser af Dynastiet Yao. 
(2687 f. Kr.). Anden Del af Værket er en Fortolkning af første 
og siges at være skreven 1400 Aar senere af den literære 
Prins, Weng Wang. Tredie Del tillægges dennes Søn, Hertugen 
af Chow. Fjerde Del er skreven af Confucius. Bogens Kærne 
er første Del, som dog vistnok er af dunkel Oprindelse. De tre 

at de har mistet Nøglerne, og at de bør finde dem igen. .... det 
er den gamle Mythe om det tabte Paradis. 

Hvad Vestens Lærde har skrevet om Bogen, er efter Kineser- 
nes Formening et afgørende Bevis paa Evropæernes manglende 
Forstaaelse af Dybden i kinesisk Tankeliv. Enkelte Sinologer 
mener, det er en Spaabog. De udtaler, at dens Hovedindhold er 
tomme Abstraktioner, der er saa fjærne som vel muligt fra 
Filosofi og Videnskab. Af en anden Mening er dog Professor 
Lacouperie. Han udvikler, at første Del er skreven ca. 3000 
Aar f. Kr. under Indvandringen fra Accadia, og at Bogen er 
saa langt fra at være en Skæbnebog, at den snarere maa kaldes 
en kinesisk Oldtidshistorie, der giver os paalidelige Oplysninger 
om Sæder, Skikke, Sprog og Skrifter i en forhistorisk "Tid. 
Bogens vældige Alder — den er 5000 Aar gammel — maa 
gøre den til Kildeskrift for Oldgranskere. i 

Men for Kina selv er Forvandlingernes Bog en Ulykke. 
Den har i Aartusinder hvilet over Landet som en Mare. Millioner 
efter Millioner af Kinesere har anvendt et uhyre Arbejde paa 
at tilegne sig og for Andre at forklare Tanker, der dog er 
tænkte i Menneskehedens Barndom og ikke mere evner aandeligt 
at bære et Folk. 

Historiens Bog. I denne ældgamle Bog, som Vestens 
Sinologer sætter højere end den foregaaende, gives Meddelelser, 
der kaster Lys over mange interessante Forhold. Dele' af 
Bogen er t. Eks. helligede Astronomien, som Oldtidens Lærde i 
Kina dyrkede med Lidenskab, og hvori de bredere Lag af 
Befolkningen søgte og fik Forklaring af Naturens uforstaaelige 
Fænomener. Historiens Bog forbavser ved et vist Frisind. Y- 
Yin, der var Minister hos Kejser Cheng-Tang (1766 f. Kr.), ud- 
taler bl. a., at en Minister, der ikke revser Kejseren for hans 
Laster, bør brændemærkes og være Genstand for offentlig 


Sinolog, dannet af lat: sina, Kina, og gr. logos, Tale, Betegnelse paa 
Vestens Lærde, der har kastet sig over Studiet af kinesisk Sprog, Historie 
og Literatur. 

Foragt. Hvor mange Ministre turde i vor Tid sige noget 
lignende! Af Historiens Bog læres, at Kineserne byggede Fyr- 
taarne for 5000 Aar tilbage, og at de 1000 Aar f. Kr. diskuterede 
det samme Spørgsmaal, der paa danske Valgtribuner hedder 
»den fattige Mands Snaps." Kejseren Wen forbød enhver An- 
vendelse af Spiritus udenfor de religiøse Ceremonier, og Fuld- 
skab lod han straffe med Tab af borgerlige Rettigheder og Til- 
intetgørelse af Ejendom. For Totalafholdsbevægelsen har denne 
Kejser da haft større Betydning end noget andet Menneske i 
Verden. Selv drak han kun The, og Milliarder af Mennesker 
har i Aartusinder fulgt hans Eksempel. I Nydelsen af Spi- 
ritus er Kineserne den Dag i Dag Verdens sobreste Folk. 

Versenes Bog. I denne Bog findes Vers, kinesiske Oder 
og Ballader fra Tiden omkring 1700—600 f. Kr. Bogen, der 
ikke er inddelt i nogen bestemt kronologisk Orden, omfatter 
alle mulige Vers fra patriotiske Sange til Elskovsdigte. Tidt 
har de gamle Digtere givet deres Tanker et moderne Udtryk, 
t. Eks. i disse Vers, der kaldes Bristede Baand. 


Mindes Du dengang, vi fulgtes ad 
da den unge Kærlighed fyldte os. 
Haand i Haand, næsten ét Legeme, 
vandrede vi samme Vej. 


Aarene veg, og nu Dine Ord 
lyder med Spot og Foragt. 

Din Kærlighed er dødet, 

og Troskabsbaandene bristede. — 

Med et vældigt: Spring gennem tre Aartusinder fortsætter 
man med Heinrich Heine: 

Es ist eine alte Geschichte, 
doch wird es immer neu! 

Ceremoniernes Bog. En Samling af omhyggeligt udarbejdede 
Regler for Regenters og Statsmænds Pligter samt Forskrifter for 
Tempelceremonier. Bogen omhandler ikke blot officielle' For- 
maliteter, den giver ogsaa Regler for korrekt Optræden i det 

private Liv, Ceremoniernes Bog, der læses og blindt følges, 
har maaske mere end noget andet Værk skabt den kinesiske 
Civilisations ydre Former. Ingen Evropæer, der studerer. Kina 
og Kineserne, kan undlade at læse denne Bog, hvoraf de lettest 
tilgængelige Partier er oversatte paa Engelsk og Fransk. 

Foraars- og Efteraars-Optegnelserne. Dette Værk er det 
femte og sidste af Kinesernes store klassiske Værker. Det 
indeholder Lu's Historie og menes forfattet af Confucius, der 
som bekendt var født i Lu. Kinesiske Lærde berømmer Værket 
for dets fine Stil. I Lighed med de fire tidligere nævnte Værker 
har Foraars- og Efteraars-Optegnelserne frembragt saa mange 
Kommentarer og lærde Afhandlinger, at disse efter Kinesernes 
Sigende vilde fylde et stort evropæisk Bibliotek. 

I Rangen nærmest de fem klassiske Bøger anbringer 
Kineserne de 

Fire Bøger. Den første af disse er: Det store Studium, der 
er skreven af Confucius i Forening med den berømteste af hans 
Disciple, Tseng-Tsan. Det store Studium, som de gule Lærde 
henregner til den kinesiske Literaturs Perler, omhandler fire 
Spørgsmaal, af hvilke det første og vanskeligste er: ,,At forædle 
sig selv;" det andet og mindre vanskelige: ,At være Over- 
hovedet i en Familie;" det tredie og endnu mindre vanskelige: 
»At styre en Stat," og endelig det fjerde, der slet ikke er for- 
bundet med nogen Vanskelighed: ,At være Kejser." Titlerne 
paa de fire Bøger røber Tanken og Dybden. Bogen anses for 
at være det mest typiske confucianske Værk. 

Den anden af de fire Bøger er det eneste af alle Kinas 
klassiske Værker, der er kendt og læst af et større Publikum 
i Evropa. Det er Bogen om Den gyldne Middelvej, skreven af 
Confucius's Sønnesøn, Tsz-Sz. 

Den tredie af de fire Bøger indeholder Confucius's Samtaler 
med sine Disciple. Bogens Betydning for Kina kan uden 
Overdrivelse sammenlignes med Bibelens for Vesten. I Sam- 
talerne finder vi den berømte confucianske Begrebsbestemmelse 

Tænker. Hans Syn var vidt, hans Tanke fri, og mindst 
frygtede han Magthaverne, naar han paa Folkets Vegne udtalte 
sig mod Uretfærdigheden. Selv levede han efter den bekendte 
mencius'ske Leveregel, der lyder: ,I Medgang at dele sine 
Tanker og Ideer med Folket, i Modgang selv at leve efter dem; 
ikke at blive forringet ved Rigdom, ikke at forandre sine An- 
skuelser i Fattigdom, ikke at frygte nogen Fare eller bøje sig 
for de Mægtige, det er en Mands rette Vej.” 

Mencius, hvis Skrifter i Aartusinder har været læste og 
elsket af Millioner, er saa lidet kendt af Evropæere, at hans 
Navn end ikke nævnes i Larousses Leksikon. 

Kinas historiske Bøger. Beskedent erklærer Vestens Sino- 
loger, at Kinas historiske Bøger (ialt 1633 vældige Bind) over- 
stiger deres Kræfter. Om de sidste tretten Aar alene findes 
150 Bøger. Kineserne paastaar, at herligere Læsning eksi- 
sterer ikke i Verden, og mærkeligt skulde det ogsaa synes, om 
en saa stor Historie, nedskreven af saa mange fremragende 
Forfattere, ikke indeholdt i alt Fald nogle udmærkede Sider. 
De historiske Bøger meddeler Skildringer af ypperlige Kejsere, 
store Vismænd, berømte Helte, snilde Mandariner, glimrende 
Poeter, opofrende Lærde, Mænd og Kvinder, der i Kina er 
kendte af Alle, men ganske ukendte i Evropa. Kinesiske bio- 
grafiske Leksikoner er vrimlende fulde af Navne, som ideligt 
prises i Sange og Ballader, øjensynligt Navne lig Dyveke, Tycho 
Brahe, Tordenskjold og Olaf Rye. 

Ordbøgerne og den encyklopædiske Literatur indtager en 
imponerende Plads i de kinesiske Biblioteker. ,Den viden- 
skabelige Fortolker" er samlet Aar 400 f. Kr. af Confucius's 
Discipel, Tsz Hsia. En Del af dette Værk er en Ordbog, der er 
forfattet af Hertugen af Chow 1200 Aar f. Kr. og vel maa 
anses for at være Verdens ældste Ordbog. 

Skønliteratur. Af skønliterære Værker ejer Kineserne, efter 
hvad de selv paastaar, uforgængelige Perler. Højst mellem 
Forfatterne i denne Afdeling af Literaturen sætter de gule 

Smagsdommere Han-Wen-Kung, der var Poet, Essayist, Stats- 
mand og Filosof. Hans Skrifter har i umindelige Tider været 
de kinesiske Skønaanders Stolthed, og han er lige læst og 
beundret den Dag i Dag. En anden berømt Forfatter var Pu-Sung- 
ling fra Shangtung, der almindelig kaldes ,den sidste af de 
Udødelige". Over Døren til sit Digterkammer havde han 
skrevet: 

»Lad Bøgerne være Dine Venner i Nattens Timer!" 

»Lad Din Pen sætte Foraarsblomster ved Vintertide!” 

Af de herlige klassiske Citater, der straaler fra hans 
Værker, kan man slutte, at han maa have læst i Klassikerne 
Dag og Nat. Hans Bog ,Sælsomme Historier" er skreven 1679. 
Højtstaaende Personer i Peking blev fornærmede over dens 
Indhold, og Bogen blev forbudt, hvad der selvfølgelig yderligere 
bidrog til dens Udbredelse. Ogsaa mellem de Gule er Inter- 
essen let at vække for den forbudne Frugt.  ,Sælsomme 
Historier” læses af enhver dannet Kineser og læres udenad af 
Landets Ungdom. Men iøvrigt at nævne Navnene paa de 
berømteste skønliterære Forfattere i Kina vilde føre altfor vidt. 
Det er Navne, der er Vestens Læsere ligegyldige, t. Eks. Li- 
Wen-Shu, Shu-Kwang. 0. s. v. Men det er værdt at bemærke, 
at der ogsaa i denne Afdeling findes Forfattere fra den nyere 
Tid. 

Romaner anses i Kina for en lavere Gren af Literaturen 
og er ikke tildelt nogen særlig Plads i Bøgernes Ordensrække. 
Ikke desmindre læses Romanerne af Folket med lige saa stor 
Interesse som i Evropa; de findes i Mængder i ethvert kine- 
sisk Bibliotek. 

Fabler og Æventyr. Den første af de talrige kinesiske 
Fabler tillægges en Prins ved Navn Su-Tai, der levede omkring 
Aar 318 f. Kr. Flere Smaastater kæmpede indbyrdes, og i en 
lille Fabel, som vi skal gengive, raadede Prinsen dem til 
Forlig. 

Fablen lyder: 

En Musling sad og solede sig paa Flodbredden, da en 
Rørdrum kom flyvende og forsøgte at snappe den. Men hurtigt 
klappede Muslingen sine Skaller sammen, og Rørdrummen sad 
fangen som i en Skruestik. 

Listig sagde Rørdrummen: 

»Dersom Du ikke slipper mig løs, vil der i Dag eller i 
Morgen dø en Musling.”" 

Men klogt svarede Muslingen: 

»Dersom jeg holder Dit Hoved fast, vil der i Dag eller i 
Morgen dø en Rørdrum."” 

I det samme kom en Fisker gaaende. Han tog dem begge 
og puttede dem i sin Kurv. 

Mærkelig er Fabelen om den kinesiske Rip van Winkle: 
En Mand ved Navn Wang kom en Dag vandrende i Bjærgene, 
hvor han traf nogle gamle Mænd, som spillede Skak. Han 
betragtede dem, indtil han rædselslagen opdagede, at Skaftet 
” paa Øksen, han bar i Bæltet, var smuldret hen i Støv. Syv 
Menneskealdre var henrundne 1 et Øjeblik. 

Har Kineserne ikke ejet en Æsop, — hvad vi forøvrigt er 
uvidende om — har de til Gengæld haft en Swift. Englænderen 
Mr. Giles meddeler den evropæiske Læseverden Oversættelsen 
af en Satire, der paafaldende minder om Gullivers Rejse, 
blot at Rejsen hos den kinesiske Forfatter ikke gaar til Lille- 
putternes men til de ædle Mænds Land. Titlen røber Ind- 
holdet af Historien. Enhver i dette Land, høj og lav, fattig og 
rig, viste sig at være hensynsfuld, velvillig og ærbødig. Paa 
Torvet sagde Køberen til Sælgeren: 

»Tjen mig i, Kære, at fordoble Prisen paa Dine Varer. 
Jeg skammer mig ved at modtage dem for slig ussel Betaling." 

Men Købmanden svarede : 

»Ingenlunde. Jeg er skamfuld over den høje Pris, jeg har 
forlangt, og Du maa ikke narre mig ved at betale det dobbelte —" 
og saaledes videre i satiriske Vendinger til Enden af Historien. 

Kinesiske Ordsprog. Naar man har modtaget et nok saa 

flygtigt Indtryk af den kinesiske Literaturs ydre Omrids, — og 
at give andet har selvfølgeligt ikke været Hensigten med disse 
Linier — forekommer det En besynderligt, at det eneste 
Kendskab, Evropæerne har til den uhyre Masse af kinesiske 
literære Værker, er Kendskabet til enkelte kinesiske Ordsprog. 
Grunden er ve den, at Oversætterne har haft lettere ved at tilegne 
sig Indholdet af et Ordsprog end af et Digterværk. Af de 
mange udmærkede kinesiske Ordsprog anfører vi et Par, som 
vi ikke tidligere har set i dansk Oversættelse: 

Bygger Du alle Vegne, saa byg lavt. 

Fine Sandheder trænger ikke ind i grove Øren. 

Der findes flere ranke Træer end Mennesker. 

Den ene Mand lægger en Vej, den anden vandrer over den. 

Guld prøves ved Ild, Mænd ved Guld. 

Bedre ikke at være end intet at være. 

En Dag i Sorg er længere end en Maaned i Glæde. 

Lykkelig den, der bekæmper sig selv; ulykkelig den, der 
bekæmper Andre. 

Ingen Moder er hæslig i sit eget Barns Øje. — 

Vi slutter med en Sætning af Confucius, hvis Lærdomme 
er levende i kinesiske Ordsprog: 

Dersom Du mistror en Mand, saa antag ham ikke. Der- 
som Du antager en Mand, saa mistro ham ikke. 

»Det er muligt," siger F. Huberty James, ,at den kinesiske 
Literatur har visse Mangler. Men uden Tvivl har Evropæerne 
lagt Hovedvægten paa Manglerne. Heller ikke har de ejet til- 
strækkelig Indsigt til Vurdering af hele Literaturens virkelige 
Værd. Det dybere Kendskab, vi besidder til de mere kendte 
Verdensliteraturer, gør os uskikkede til at yde de kinesiske 
Digtere fuld Retfærdighed. Hvorledes skal vi kunne bedømme dem 
uden at tage Hensyn til deres særlige Race-Egenskaber og til 
deres afsondrede Stilling, som har paavirket deres aandelige Liv? 
Det er vel muligt, at den kinesiske Literatur ikke maaler sig 
med Hebræernes i ophøjet Granskning, med Grækernes i Form 

og originalt Aandsindhold og med Hinduernes i aandelig frisk 
Skønhed, men hertil maa man svare: Hvilken Literatur gør vel 
det? Jeg gentager, at Forskellen langt fra er saa betydelig, 
som man mener i Evropa. Kinas Vismænd ejede Lidenskab 
for Retfærdighed, Omsorg for Menneskeheden, Kærlighed til det 
Skønne, Forstaaelse af det Ophøjede paa Jorden og i Himlen. 
Kinas Tænkere gravede dybt; i barnlig Fromhed knælede de 
for det store Ukendte. Kinas Digtere har udtrykt de fineste 
Følelser, der findes i en Menneskesjæl; og saa meget er vist, 
at tænker vi paa disse Mænds taalmodige Arbejde, paa deres 
Forskning, deres Trang til literær Gerning, saa maa vi tøjle 
Fantasien, naar vi vil udmale os, hvor vidt de havde kunnet 
naa med Vestens Hjælpemidler. Thi det maa aldrig glemmes, at 
Kineserne har udført dette aandelige Kæmpearbejde paa samme 
Tid, de viste os det enestaaende Billede af en Nation, der var 
sig selv nok". 

En anden Sinolog, Professor Legge siger: 

»Kinas literære Mark er lige saa uhyre i sit Omfang, som 
den er tillokkende. Det er dens Overflade, vi har berørt; intet 
andet. Og vi har kun berørt den hist og her paa et tilfældigt 
Sted”. 

Fra disse hurtige Bemærkninger om Literaturen vender vi 
os til Pressen, der — skønt Kina ejer det ældste Blad i 
Verden — endnu synes at befinde sig i sin første Udvik- 
ling. Kineserne ofrer ikke megen Tid paa offentlige 
Spørgsmaal. Deres Familiefølelse er saa stærk, at den har 
svækket Samfundsfølelsen. Det store Land har ingen offentlig 
Mening. Hvad der foregaar i Dag, optegnes i Annalerne og 
fortolkes i Skrifter, som læses om mange Aar. Fremdeles 
savner den kinesiske Presse det uhyre Sprængstof, som ved 
Brydninger mellem de politiske Partier dagligt kastes paa det 
evropæiske Pressebaal. En vis Modsætning er ganske vist til- 
stede mellem Syd- og Nordkina, men det er væsentligst en 
Modsætning, der bunder i den forskellige Opfattelse af det 

mandschuriske Dynasti; den kan altsaa ikke diskuteres offentligt. 
I evropæisk Forstaaelse af Ordet har Kina ingen indre 
Politik. 

Da literære Spørgsmaal endelig behandles i Bøger, maa 
Pressen indskrænke sig til Meddelelsen af Dagsnyt. Men heller 
ikke i saa Henseende er den af nogen virkelig Betydning. For- 
bindelsen mellem Landets vidt udstrakte Dele er meget mangel- 
fuld, og de færreste af Bladene benytter den kinesiske Telegraf. 
Disse Forhold forklarer, at Halvdelen af Kineserne ikke anede 
noget om Krigen med Japan, før den var afsluttet. Pudsige 
Meddelelser fylder Bladene. En Beretning om Slaget ved Auster- 
litz t. Eks. dumper pludseligt ind i Spalterne og bliver refereret 
med en Interesse, som om det var en Aktualitet. 

I en eller anden lille Gade i Canton finder man et Blad- 
kontor, hvor Redaktøren sidder begravet mellem Papirruller og 
med en drabelig Pensel i Haanden redigerer sin Avis. Ord- 
tegnene, der udtrykker hans Tanker, nedfældes ved Hjælp af 
Tush paa silkefint Papir. Bagest i Stuen eller i et Værelse 
over Gaarden ser vi det lille Trykkeri, der ikke er saa vidt 
forskelligt fra et Bladtrykkeri i Danmark. Typerne er dog 
noget større. De forfærdiges af Træ, eller rettere, de er ud- 
skaarne i den ene Ende af en Træblok. Hver Type er et 
Ord, og da Ordenes Antal, og følgeligt ogsaa Typernes, er saa 
betydeligt, arbejder den kinesiske Sætter indenfor en Ramme 
af Sætkasser, der lukker sig om ham som en Brønd. Ved 
gentagne Besøg paa Bladkontorerne i forskellige af de større 
Byer samlede Forfatteren ialt 69 forskellige kinesiske Blade, 
som vistnok repræsenterer hele den kinesiske Dagpresse. Mellem 
Bladene findes de fire Berlingske Tidender, af hvilke det ældste, 
King Pao, har udgaaet i 1100 Aar. De andre tre hedder Yne-che- 
mwei-chu, Kwan-chu-koh-mwei-Pao og Chou-Pao. Samtlige fire 
Blade er Regeringsblade, hvis væsenligste Opgave er at videre- 
befordre de sidst udstedte Anordninger og Dekreter. Af Nyheder 
meddeler de intet udover, hvad der foregaar ved Hoffet, det 

vil sige, hvad Kejseren har foretaget sig den foregaaende 
Maaned. King Pao (i Evropa kendt under Navnet Peking 
Gazette) er grundet i Dynastiet Tangs Dage og synes dagligt at 
være udkommen i de forløbne 1100 Aar. Bladets gamle 
Aargange, der er opbevarede, maa blive en Guldgrube for Historie- 
forskerne, skønt iøvrigt Gennemlæsningen af de 400,000 Blade vil 
sætte dem paa en haard Taalmodighedsprøve. Peking-Gazette, der 
væsentligst skrives for Mandarinerne, trykkes med vanskeligt 
læselige Trætyper paa tyndt, porøst, graat Papir, som laves af 
Træ. Spalteantallet retter sig efter Stoffets Mængde. Annoncer 
og lignende moderne Henvendelser søger man selvfølgeligt for- 
gæves i Bladenes Metusalem, og endnu mindre, hvad der minder 
om Reklame. Gazette de France og Times praler ofte af deres 
høje Aldre, skønt de — maalte med den kinesiske Alen — er 
rene Gimmerlam. Aldrig med den mindste Krølle har Ber- 
lingeren i Peking ladet sine Læsere mærke, at den har 1100 
Aar paa Bagen! 

For Blade i evropæisk Forstand synes Kineserne at have 
fattet nogen Interesse ved deres stigende Kendskab til den 
evropæiske Presse, og af egentlige kinesiske Dagblade, der 
bringer Artikler, Nyheder og Telegrammer, findes der nu i Kina 
seks, af hvilke det ene udgaar i Canton, Resten i Shanghaj. 
Det mest udbredte af disse Blade er Koh-ming-Pao, der 
er en Blanding af et Blad og et Lotteri. Koh-ming-Pao bringer 
i hvert Numer en Lotteriseddel, som i Forbindelse med Bladet 
koster c. 20 Øre. Listerne fra Kiang-Lotteriets Trækninger 
følges. Abonnenterne, der har Held med sig, faar deres Gevinster 
udbetalte i Form af Silkemalerier, som de kan ombytte med 
Kontanter. Værdien af den højeste Gevinst er c. 500 Kroner. 
Bladet udgaar seks Gange om Maaneden, hvad der svarer til 
Kiang-Lotteriets Trækninger. 

Paa Forsiden af de sidstnævnte Blade findes Annoncer, som 
ofte er illustrerede. Derefter følger i Bladets forskellige Af- 
delinger de officielle Meddelelser fra Provinserne, ledende Ar- 

tikler om lokale eller udenrigske Forhold, kejserlige Edikter 
(som er Aftryk af Peking-Gazette), Telegrammer (oversatte 
fra engelske og japanske Blade), Breve fra Landets Indre, især 
om Oversvømmelser, Hungersnød 0. s. v., altsammen krydret 
med klassiske Citater, fremdeles en udenlandsk Oversigt, der 
er overskrevet med de forskellige Landes Navne og mere 
beskæftiger sig med Nyheder, Jærnbaneulykker, Mord, o. s. v. 
end med de politiske Forhold. Endelig slutter Bladet med en 
uhyre Brevkasse, i hvilken Redaktøren rundhaandet meddeler 
Svar paa Spørgsmaal. Der er en Kineser, som ønsker Op- 
lysninger om Thedyrkningen paa Ceylon, en anden spørger om 
Betingelserne for Udvandring til Avstralien, en tredie udbeder 
sig Besked om Længden af de engelske Panserskibe. Mange 
Spørgsmaal vidner om en folkelig Nysgerrighed og Interesse, 
som man ikke havde ventet sig i Kina. 

Foruden de egentlige kinesiske Blade udgives der i 
Kyststæderne et betydeligt Antal Maanedskrifter, Dag- og Uge- 
blade, der redigeres af Kinesere, men ejes af Evropæere, Japa- 
nesere og Amerikanere. De fleste i Kina udkommende engelske 
Blade har en kinesisk Udgave, og Missionærer, som ikke har 
andet at bestille, udsender aarligt Masser af Missionsblade og 
Traktater. Det mest udbredte Blad i Kina, Shen Pao, ejes af 
Englændere. Handelsberetningerne, det bringer, læses af enhver 
kinesisk Købmand. Endelig udgives der i Kyststæderne ad- 
skillige Vittighedsblade, ja i Shanghaj endogsaa et Skandaleblad, 
der særligt bringer Meddelelser fra Livet i Foochow Road. 
Mange af disse Blade tjener Evropæernes og især Japanesernes 
politiske Interesser, andre er oprettede af evropæiske Redak- 
tører, som bejler til den kolossale Læsekres. Et Blad, der 
henvendte sig til 400 Millioner Læsere og behagede dem, vilde 
faa en Udbredelse, som distancerede alle andre Blade i Verden. 
Men endnu er det ikke lykkedes Evropæerne at forme det 
kinesiske Bladforetagende, der svarer til Le petit Journal. 

At Kineserne ikke er et avislæsende Folkeslag, fremgaar 

som Kinas: Skulde der ikke i dette uhyre Resultat af 
aandeligt Arbejde skjule sig en eller anden for Evropæerne 
tilgængelig Aand? En kinesisk Shakespeare, en Goethe, en 
Stuart Mill? Er det muligt overhovedet at give nogen Bestem- 
melse af Menneskehedens aandelige Udviklingstrin, før man 
har gennemlæst de fire Biblioteker? I Cantons Kunstbutiker 
lærer vi, at de gule Mestre har fundet plastisk Udtryk for et 
Skønhedsideal, som er deres eget, men som ingenlunde er 
fjærnere fra Vestens Forestillinger, end at det ogsaa kunde 
blive vort. Det laa da nær at antage, at der fandtes et lige 
saa tilgængeligt kunstnerisk Udtryk i den kinesiske Literatur, 
en ukendt Kraft, der — ligesom den indiske Buddha — kunde 
faa Betydning for den vestlige Civilisation. 

Fremdeles. Hvad véd vi om de kinesiske Komponister, 
hvis Tal skal være Legio? Intet. Den Musik, vi hører i Thea- 
trene, forekommer os utaalelig. Men hvad har ikke udmærkede 
Musikkyndige blot for tyve Aar siden skrevet om Wagner, der 
nu dyrkes og forgudes i Evropa.. Smagen skifter, og naar 
Kina aandeligt opdages, er det ikke udelukket, at vi vil faa 
kinesiske Digte og Romaner, kinesiske Theaterstykker og en 
Art kinesisk Symfoni. 

Om Oprindelsen til den kinesiske Musik fortæller man, at Kejse- 
ren Kwang-ti, befalede sin Minister at afskære visse Bambusrør paa 
en bestemt Maade. Han pustede i dem, og Lydene, de frembragte, 
lignede Tonerne fra den berømte Fugl, Fung-Huang, den kine- 
siske Fugl Føniks. Legenden meddeler, at Hanfuglen havde 
seks Toner, Hunfuglen andre seks. Hanfuglens Toner var de 
samme, der i den evropæiske Musik betegnes ved C, D, E, 
Fis, Gis, Ais. Hunfuglens Toner svarede til Cis, Dis, F, G, A, H. 
Altsaa: Hanfuglen gav seks særlige Toner, begyndende med C 
og stigende opefter. Hunfuglen gav andre seks, begyndende 
med Cis. Naar Fuglene skiftevis sang en Tone, dannedes en 
kromatisk Skala. Kejserens Minister, der tilskar Fløjterne efter 

Fuglenes Toner, skabte saaledes de tolv Lu, hvad der paa Dansk 
vil sige Stemmepiberne. 

Om den kinesiske Musiks Ælde vides, at der, endnu længe 
før Confucius levede paa Jorden, fandtes Musiklærere. Man hen- 
regnede Musiken til de seks folkelige Kunstarter, og i den 
skematiske kinesiske Opdragelse lærte Drengene Musik fra deres 
tolvte Aar. Samtidigt begyndte de at læse Poesi. 

Mærkelige Forestillinger knytter sig i Kina til Musik, — 
Forestillinger, der synes os barokke, men som maaske bereder 
de Gule Nydelser, vi ikke fatter. De fem Toner, der svarer 
til vore: Do, Re, Mi, Sol, La, faar af Kineserne følgende For- 
klaring: I Himlen svarer Tonerne til fem Planeters Væsen; 
paa Jorden er det Elementernes Sjæle; i Mennesket symboli- 
serer de fem Organer: Do, Milten; Re, Lungerne; Mi, Leveren; 
Sol, Hjærtet og La, Maven. De syv Toner i Skalaen svarer 
til de tre Magter, Himlen, Jorden og Mennesket og de fire 
Aarstider. De tolv Halvtoner i Skalaen svarer til Aarets tolv 
Maaneder og Dagens tolv Timer. Tonen Do frembringer en 
Følelse af Velvære, Re Trang til Ærlighed, Mi Barmhjærtighed, 
Sol Godgørenhed, La Længsel efter Gud. 

Kineserne kender ikke flerstemmig Sang, og aldrig har 
… man fundet harmoniserede Melodier i nogen kinesisk Node- 
bog. Selve Melodien og intet andet er skreven. Den øvrige 
Verdens Musikharmonier er ganske ubegribelige og uforstaaelige 
for Kineserne. De finder dem barbariske. Kinesiske Melodi- 
bøger indskrænker sig til at betegne de forskellige Arter af 
Musik, der foreskrives til de forskellige Lejligheder, t. Eks. Be- 
" gravelser, Bryllupper, o. s. v. Her finder vi en Musik fra 2600 
Aar f. Kr, som selvfølgeligt er den ældste Musik i Verden. Andre 
Musikbøger indeholder Musik til Anvendelse ved Fester for 
Confucius. At en af Melodibøgerne er udkommen i Aaret 1882 
beviser, at Musikinteressen er levende til den nyeste Tid. 

Kineserne inddeler deres musikalske Instrumenter i otte 


Klasser, alt eftersom Instrumenterne er forfærdigede af Metal, 
Cavling: Østen. IL 17 

Svenskerne, der meget stærkt led under Afbrydelsen, var i 
lang Tid henviste til at lade deres Telegrammer gaa fra Malmø 
med Postskib til Lybæk. Efter Freden anlagde de selv en 
svensk Linie over Rygen. Da Linien over Tønningen ophørte 
at arbejde efter Krigen, var Danskerne henviste til enten at 
sende deres Telegrammer over Sverrig eller sende dem 
gennem Hertugdømmerne via Tyskland. Kravet stilledes da 
selvfølgeligt om at faa en direkte Linie til England. Imedens 
var Tanken om en nordlig Atlanterhavslinie holdt i Live i 
Kanada, og en Kres af indflydelsesrige Kanadiere, der henvendte 
sig til den danske Regering, erholdt Koncession paa to Linier, 
én mellem Danmark og England, en anden mellem Danmark og 
Norge. Derefter grundedes i London et Selskab, som kaldte 
sig: The North-Atlantic Telegraph-Company, og i dette Selskabs 
Bestyrelse indtraadte daværende Etatsraad Tietgen, der — til- 
skyndet af en dansk Købmand i Newcastle, Hr. H. G. Erichsen 
— havde fattet en levende Interesse for de paabegyndte store 
Telegrafanlæg. 

Selskabets egentlige Formaal var altsaa Anlæget af et 
nordatlantisk Kabel, men hele denne Basis for dets Bestaaen 
faldt bort, da det i Sommeren 1866 lykkedes at fuldføre de to 
første direkte Kabler over Atlanterhavet. Under disse Forhold 
kunde Selskabet ikke finde Kapital, og den engelske Kabel- 
fabrikant, Mr. Newall, besluttede derfor paa egen Haand at an- 
lægge det dansk-engelske og det dansk-norske Kabel; til 
Udførelsen af dette Foretagende sikrede han sig Tietgens Bi- 
stand. 

Newall anlagde nu i Aaret 1867 det dansk-norske Kabel 
mellem Hirtshals og Arendal. Da dette Arbejde var i Orden, 
tænkte han paa at gaa i Gang med den dansk-engelske Linie. 
Imidlertid manøvrerede Tietgen saa behændigt, at han fik 
dannet et dansk-norsk-engelsk Telegraf-Selskab, der havde til 
Hensigt at anlægge Linien til England og erhverve den nyligt 
anlagde dansk-norske Linie. Begge Dele lykkedes. Tietgen 

blev Selskabets Formand; Aktiekapitalen, 1,800,000 Kroner, 
tegnedes, og en Telegraflinie blev anlagt mellem Søndervig 
paa Jyllands Vestkyst og et Punkt i Nærheden af Newcastle. 

Samtidigt fik Tietgen i 1868 af Danmark og Rusland Kon- 
cession paa en Telegraflinie mellem Møen, Bornholm og Libau. 
Paa denne Koncession oprettedes den dansk-russiske Linie. 
Saaledes bestod der nu de tre følgende Telegraf-Selskaber: 

Det dansk-norsk-engelske Selskab, der ejede Kablerne 
mellem Danmark og Norge og mellem Danmark og England. 

Det dansk-russiske Selskab, der ejede Kablet mellem Dan- 
mark og Rusland og havde Tilsagn om Koncession paa et An- 
læg mellem Sverrig og Rusland, og 

Det norsk-britiske Selskab, der traf Forberedelser til An- 
læg af et Kabel mellem Norge og Skotland. 

Der var mange Grunde, som talte for at lade disse tre 
Selskaber gaa op i en større Enhed. Driften vilde derved 
betydelig lettes, og for et enkelt Selskab vilde det blive mindre 
vanskeligt at faa Aktierne indførte paa Londons Børs. Det 
lykkedes da ogsaa Tietgen efter nogen Modstand fra norsk 
Side at faa Sammenslutningen i Stand. Den iste Juni 1869 
gik de tre Selskaber op i Det Store Nordiske Telegraf-Selskab 
med en Aktiekapital paa 7,200,000 Kr. og Hovedsæde i 
København. 

Det nydannede Selskab ejede følgende Kabellinier: 


Mellem Danmark og Norge................ 67 danske Mil. 
— Danmark og England...........….. 334 — 
— Danmark og Rusland.…........….. 304 — 
— Norge og Skotland................ 266 — 
—  Sverrig og Rusland................ 96 — 





1067 danske Mil. 


Hele dette Selskab var, som man har set, udsprunget af 
Oberst Shaffners Planer om et nordligt Telegrafanlæg mellem 
Evropa og Amerika, og mærkeligt nok var det nye Planer 

om at knytte de to Verdensdele sammen ved en anden Linie, 
der nu skulde føre Store Nordiske ud i Østasien. 

Da man i sin Tid til ingen. Nytte havde bortødslet for 
over 50 Millioner Kr. Kabel paa at forbinde England med 
Nordamerika, vendte Ingeniørerne Blikket mod Østen, og ved 
en Betragtning af Landkortet slog det dem, at Sibirien blot 
ved et Stræde var adskilt fra Alaska, og at det til Trods 
for den uhyre Omvej vilde være muligt at forbinde Evropa 
med Amerika ved at føre Linien denne Vej. Planen var saare 
simpel, og den var næppe fremsat, før store Kræfter sattes i 
Bevægelse for at faa den udført. I Aaret 1865 begyndte 
Amerikanerne fra deres Side og Russerne fra deres, men da 
det allerede i 1866 lykkedes at nedlægge Atlanterhavskablet, 
interesserede det paabegyndte Foretagende ikke længer Ameri- 
kanerne, som opgav det. Russerne, der saaledes blev ladte 
i Stikken, havde imedens anlagt en stor Del af den sibiriske 
Linie, og for at gøre denne frugtbringende rettede de deres 
Opmærksomhed paa Kina. Mandarinernes Fordomme mod 
Evropæerne og deres Opfindelser var dog saa stærke, at Rus- 
serne ikke fik Tilladelse til at føre Linien til Peking. Alt, 
hvad de opnaaede, var et Løfte om, at de fortrinsvis skulde 
komme i Betragtning, dersom Kineserne engang i Tiden vilde 
give Evropæerne Koncession paa telegrafiske Anlæg. 

Russerne havde altsaa ikke opnaaet, hvad de ønskede, al 
sætte Evropa i telegrafisk Forbindelse med det himmelske 
Rige; men da de havde anlagt Linien gennem Sibirien og 
maatte bruge den til noget, saa besluttede de at føre den til 
Vladiwostock og om muligt derfra ved Hjælp af undersøiske 
Kabler at sætte den i Forbindelse med Japan og Byerne paa 
Kinakysten. Tidspunktet, paa hvilket Russerne fattede denne 
Beslutning, faldt sammen med de Danskes Anlæg af Linierne i 
Østersøen, et Arbejde, hvormed Store Nordiskes ledende Mænd 
havde knyttet Forbindelse med Lederne af det russiske Tele- 
grafvæsen. Særligt syntes den dygtige russiske Telegrafdirektør, 

Ltders, at have forstaaet Betydningen af en sibirisk-russisk 
Landlinie, der ved begge Ender havde Tilslutning til danske 
Linier. Hertil kom for Russerne som en behagelig Om- 
stændighed, at Danmark var en politisk nevtral Nation. Liders 
opfordrede da sine danske Venner til at deltage i Konkurrencen 
om Anlæg og Drift af Telegrafkabler mellem Vladiwostock og 
Kina-Japan. 

Det blev overdraget Kammerherre J. Sick, tidligere dansk 
Gesandt i Haag, at rejse til St. Petersborg og forberede Sagen. 
Det kom til vidtløftige Underhandlinger, og den 23. Oktober 
1869 blev Koncessionen paa de nævnte Telegrafanlæg over- 
draget et dansk Konsortium, hvis Formand var Etatsraad 
Tietgen. Konsortiet erholdt tredive Aars Eneret paa Driften 
af det nye Anlæg, medens Russerne paa deres Side forpligtede 
sig til at gennemføre den sibiriske Linie til Vladiwostock. 

Selvfølgeligt løftede der sig her i Landet Røster mod et 
Foretagende, ved hvilket man uden Kendskab til Forholdene 
og påa et meget usikkert Grundlag skulde skride til en 
Aktiekapitals-Udvidelse paa elleve Millioner Kroner. Usikker- 
heden var saa meget større, som man aldeles ikke vidste, 
om de japanske og kinesiske Regeringer vilde tillade at 
lande et Kabel paa deres Kyster, ja det var endda tvivlsomt, 
om Englænderne vilde give den samme Tilladelse i Hongkong. 
Som Resultat af samtlige Betragtninger mente Tietgen, det 
var heldigst foreløbigt at holde de østasiatiske Linier udenfor 
Store Nordiske, . og efter hans Forslag oprettedes derfor et 
helt nyt Selskab: Store Nordiske Kina og Japan Extension 
Telegraf-Selskab, der konstitueredes den 9. Januar 1870 med 
Tietgen som Formand. Nogle Dage senere aabnédes Aktie- 
tegningen, og allerede den 18. Januar var de elleve Millioner 
tegnede; de tre Fjerdedele i London, Resten i København. 

Nu gjaldt det at optræde uden lang Betænkning, thi ved 
Rygtet om de Danskes Forehavende var der i England bleven 
dannet et mægtigt østasiatisk Telegrafselskab, der agtede at lægge 

elleve Millioner Kroner — til Pris for Vejrets uberegnelige 
Luner. Det gjaldt et endnu vanskeligere Arbejdes Udførelse i 
Land, hvor Hindringer, der let kunde blive uoverstigelige, vilde 
finde frodig Vækst i den japanske Mistænksomhed, det kine- 
siske Fremmedhad og den engelske Skinsyge. 

Og de danske Mænd, der fortrøstningsfulde og uden Tøven 
gav sig i Kast med Arbejdet til Trods for alle disse Vanskelig- 
heder, havde ikke megen Ballast af. Erfaringer, og, hvad der 
var det værste, de maatte optræde uden den personlige Fri- 
modighed, der skabes af en stor Nation som Rygstød. Men 
de stolede paa Lykken, paa deres Energi og deres Mod. 

Ingen af dem havde dog vistnok forudset alle de Uheld og 
Ulykker, som i lang Tid standsede deres Fremgang. Der var 
sikkert Tider, hvor Viljen slappedes, og Lederne var nær For- 
tvivlelse. Men de mange Vanskeligheder, der tilsidst overvandtes, 
viste sig senere at have været en fortrinlig Skole for de danske 
Telegrafmænd. Det lykkedes dem at nedlægge Kablet fra Hong- 
kong til Wusung og videre til Shanghaj. Herfra førtes det til Naga- 
saki, og endelig blev denne By sat i Forbindelse med Vladiwo- 
stock. Beretningerne om, hvorledes Suenson ved Nattetider gik 
i Land paa Kinas Kyst og uden Tilladelse hos de kinesiske 
Øvrigheder landede Kablet, og overhovedet Beretningerne om det 
undersøiske Kabels Nedlæggelse under Storm og Uvejr, om 
Kampene mod Kinesernes Overtro og mod de ledende engelske 
Købmænds Modstand, alt dette er et uskrevet Blad af Dan- 
marks nyere Historie. Det burde skrives og som en Saga 
om danske Mænds Daad gaa i Arv til kommende Slægter. 

Den 17. November 1871 blev den sibiriske Linie aabnet, 
og Forbindelsen var dermed tilvejebragt mellem Store Nordiskes 
Linier i Evropa og i Østen. Tiden var altsaa kommen til en 
Forening af de to Selskaber, og paa en Generalforsamling, der 
afholdtes den 23. Februar 1872, fandt Sammenslutningen Sted. 
Under begejstrede Hurraraab fra Forsamlingen proklameredes 
det nye Store Nordiske Telegraf-Selskabs Stiftelse med en 

kloge og maalbevidste Kamp. Snart optraadte han som Diplo- 
maternes Fortrolige, snart arbejdede han snildt i deres Skygge; 
han gik Omveje, han bøjede af, men han gjorde aldrig nogen 
Indrømmelse paa Bekostning af Store Nordiskes Værdighed. 
Om denne Mands Arbejde har man i Danmark ingen Forestilling. 
Det er før ualmindeligt. Store Nordiske hører til de solideste 
og mest indbringende af Østens Foretagender. Det er Suen- 
sons Værk. ' 

I Kinas indre Forhold har de danske Telegrafmænd haft 
en Betydning, som Historieskriveren vanskeligt kan lade uomtalt. 
Medens andre Fremmede anmassende forstyrrede Landets 
fredelige Udvikling, befordrede danske Ingeniører den, idet de 
gennem Telegrafen satte Kejserdømmet og dets ukendte Millioner 
Mennesker i Forbindelse med Omverdenen. Man kan forestille 
sig, hvilken Betydning dette hurtige Meddelelsesmiddel havde 
for et isoleret Folk. Af meget større Betydning for Kina blev 
det dog, at Danskerne anlagde den indenrigske kinesiske Tele- 
graf, der hurtigt udviklede sig og blev et Kæmpe-Net. I første 
Henseende har Store Nordiske set paa sine egne Interesser, i 
sidste væsentligst paa Kinas. Det skyldes Suensons kloge Over- 
ledelse, at Udviklingen af de to Telegrafvirksomheder, den danske 
og den kinesiske, har suppleret hinanden og til gensidig For- 
del arbejdet Haand i Haand. 

1 et tæt befolket Land som Kina, hvor Postforbindelsen fra 
gammel Tid har fundet Sted ved Hjælp af løbende og ridende 
Kurerer, maatte Telegrafen — for at bruge en Vending, der er 
som skabt for Anledningen, — udfylde et længe næret Savn. 
Endnu i Aaret 1876 fandtes ikke andre Landlinier i Kina end 
Store Nordiskes Linie fra Shanghaj til Kystbyen Wusung; men 
hurtigere, end man havde ventet, blev den taget i Brug. 
Overalt i Verden, selv i Kina, er Selvopholdelsesdriften 
stærkere end gammel Overtro. Fremadstræbende kinesiske 
Købmænd var ikke længe om at opdage, at de ved Hjælp af 
Telegrafeu kunde erholde vigtige Handelsmeddelelser, som deres 

Linien og lod Tilladelsen gaa videre til Store Nordiske. Saaledes 
byggede Danskerne i Aaret 1876 den første selvstændige 
Telegraflinie, der overhovedet er bygget i det kinesiske Rige. 
Arbejdets Udførelse vanskeliggjordes ved Kinesernes Overtro. 
Af Hensyn til Fong-choué'en maatte Telegrafstængerne t. Eks. 
ikke sættes paa Jorden. Til al Held lod det sig gøre at plante 
dem langs Bredden af en Flod. 

Under Arbejdet var Henningsen kommen i Berøring med 
højtstaaende Kinesere, hvis Tillid han havde forstaaet at vinde. 
Suenson gav ham frie Hænder, og efter lange og indviklede 
Forhandlinger lykkedes det ham at erhverve den første større 
Telegraf-Koncession, som Kineserne har meddelt Fremmede. 
Koncessionen var saa meget mere betydende for Danskerne, 
som de allerede havde en Station i Kystbyen Amoy, der ligger 
120 Mile sydligere end Futschow. Ved Koncessionen fik de 
Tilladelse til at lægge en Linie mellem de to Byer. 

Under Ledelse af Ingeniør Hoffmeyer, der senere afløstes 
af Ingeniør C. Bojesen, paabegyndtes Arbejdet i Oktober 1874. 
Udgangspunktet var Futschow. Men ret langt var man 
ikke kommen, før de stedlige Avtoriteter, der havde faaet 
Stikordet fra Peking, hvor Centralregeringen var utilfreds med 
den givne Tilladelse, paa enhver Maade søgte at hindre Fore- 
tagendet. Den ophidsede Landbefolkning forulempede paa 
forskellige Maader Ingeniørerne, indtil der til Slutning fandt 
et alvorligt Overfald Sted paa Arbejderkolonnen. De kine- 
siske Daglejere mishandledes, Materiellet ødelagdes og bort- 
slæbtes, og Arbejdet maatte omsider indstilles paa ubestemt 
Tid. , 

Et nyt Forsøg, der, efter at Selskabet var kommen til en 
Forstaaelse med Avtoriteterne, gjordes nogle Maaneder senere, 
havde samme Virkning. Det stod klart for Danskerne, at de maatte 
opgive hele Foretagendet. Efter langvarige og bevægede 
mundtlige og skriftlige Forhandlinger, der førtes af General 
Rosløff, som i ekstraordinær Mission var sendt til Kina, blev 

som lededes af Kaptejn Henrik Bohr, udviklede sig hurtigt 
under Medhjælp af danske Telegraf-Embedsmænd, blandt hvilke 
bør nævnes C. C. Sonne, 0. Møller og H. C. Schiern. Den 
sidstnævnte har anlagt næsten alle de kinesiske Linier i Nord- 
kina. Under Krigen med Frankrig 1884—1885 sattes disse Linier 
i Forbindelse med Linierne i Syden, og langsomt udvidedes 
Telegrafnettet, indtil det omsider spændte over næsten alle 
større Byer. For Tiden findes der i Kina c. 450 indenlandske 
Stationer med kinesiske Bestyrere og langt over 10,000 Mile 
Traad. Taksterne er høje og meget komplicerede, men 
Manglen paa moderne Postvæsen tvinger Købmændene til at 
sende deres uformelige kinesiske Ordtegn pr. Elektricitet. 
Udviklingen af det kinesiske Telegrafvæsen rummede en vis 
Fare for Store Nordiske, men denne Fare synes afværget efter 
de nylig sluttede Forhandlinger, der har varet i tolv Aar. 
Store Nordiskes Stamlinie indskrænker sig jo nemlig til Kabler, 
der forbinder Hongkong-Øen med Shanghaj og denne By med 
Nagasaki og Vladiwostock. Naar Selskabet skal tale til Evropa 
(saadan hedder det i Telegrafsproget), sker det enten over den 
nordlige russiske Linie eller over den sydlige engelske Linie, 
Eastern Ezætension. Det laa da nær for Kineserne at forene 
deres indenlandske Linier med de sibiriske eller indiske 
Hovedlinier og gaa uden om Store Nordiske, der i saa Fald 
vilde miste hele Kinas Telegramudveksling med Evropa. Dette 
skete virkelig, da Kineserne paa ikke mindre end tre Punkter 
fik Tilslutning til den russiske Linie. Under disse for de danske 
Interesser truende Forhold blev der indledet Underhandlinger 
med det Formaal at faa den kinesiske, den russiske og den 
danske Linie forenede om en fælles Takst. Dette lykkedes ved 
en vigtig Overenskomst, som Henningsen afsluttede i 1897. 
Samtidig havde Store Nordiske adskillige Bryderier med 
Japan, hvor det fik Fodfæste, da det i 1871 landede Shanghaj- 
Vladiwostock-Kablerne i Nagasaki. Kablerne, der den Dag i 
Dag er Japans eneste Forbindelseslinier med Omverdenen, blev 


Google 





Helen af året boede Ternen, her Kr 
od frille vielse fre 





følte Donierne al fn Togenib 


de Bokseren den Sunesen HD. Bd Skr 
Surdkn, bane AT Fyre og Emre, Leje 





Google 











PSR 

ding og Anlnget af et Kabel ever dt sille Gerun. Mon: 
beg fekereg feder hhrodgr bensåbed 
Alperne sker I BRIK mme Bee sk mk 
Aolonsl me Det pantere Kiel SO Fram Or 
Sdr erne 1 Hoose 1 foniage Sloan 
Ang Parhathenigt aen rn mb grmnen Era suk 

tale Af dr Dorsk & Sbungtaj er Enheder Slere 
Nordin, Telapribterne eF Ser Mænd af den Bree Op 














Google 


282 


træden og stilfærdige Tone, der særtegner Sønner af danske 
Embedsmandsfamilier. lagttager man dem i det praktiske Arbejde, 
gør de Indtryk af at være Kontorfolk, nøjagtige og flittige, 
men ogsaa lidt kuede af den evige Regelmæssighed, mærkede 
af en mekanisk Pligtfornemmelse, der langsomt dræber deres 
Initiativ.. Ungdommelig Æventyrlyst ejer de færreste af dem. 
De er inde paa en sikker Embedsbane, og af Livet, der ligger 
foran dem, venter de sig ikke store Overraskelser. 

Efter danske Forhold er Telegrafembedsmændene særdeles 
vellønnede. Begyndelsesgagen i Østen er 366 Kroner om 
Maaneden, men anderledes stiller det sig, naar Hensyn tages 
til de specielle Levevilkaar i Byer som Shanghaj. Den bedre 
Middelklasse, hvortil Telegrafisterne naturligt hører, findes ikke 
i dette Samfund. En ung, debuterende Mand i Livet maa straks 
søge sit sociale Holdepunkt i Overklassen, det vil sige, sætte sig 
paa lige Fod med Købmænd og Bankierer. Han maa vise sig 
i Klubben, gaa klædt som Englænder, gøre Visitter og kort 
sagt være Gentleman ikke blot i Ordets egentlige men tillige i 
dets udvendige Betydning. Store Nordiske sætter Pris paa, at 
Telegrafisterne socialt fører sig med Anstand. Der er ingen 
Mellemvej, og de maa ikke gøre Gæld. 

De yngre af Selskabets Funktionærer er da utvivlsomt 
vanskeligere stillede end unge Mænd, der med lignende Op- 
dragelse og Forudsætninger skal bane sig en Vej i Hjemlandet. 
Deres Ungdom gaar tabt i Østens selskabelige Tomhed, og 
medens deres Venner og Jævnaldrende i Købmandsstanden 
tjener Formuer og returnerer til Evropa, er de selv fordømte til at 
blive. De enerveres i et Samfund, som ideligt opløses og for- 
nyes, og hvor alle Sprog har lige Ret. Gifter de sig, hvad 
de iøvrigt neppe tør tænke paa, før de efter mange Aars 
Tjeneste er rykkede op i overordnede Stillinger, er For- 
holdene uheldige for Familielivet. Børnene sygner hen i Op- 
væksten og maa sendes til Danmark, Hustruen følger Børnene, 
og Faderen bliver alene tilbage i Shanghaj. Store Nordiskes 

det kinesiske Toldvæsen og forbavsede saavel Kinesere som 
Evropæere ved sin overlegne Ledelse af Embedet. Foruden at 
sikre Stormagterne deres Krigsskådeserstatning skulde Robert 
Hart tilvejebringe betryggende Tilstande for de evropæiske 
Handlende; begge Dele lykkedes ham over al Forventning. 

I enhver af Traktathavnene ansatte Robert Hart en Kommis- 
sionær (Direktør), hvem den lokale Told blev underlagt. Denne 
Direktør blev bistaaet af en Stab, det saakaldte Indoors-Perso- 
nale eller Stab af Toldassistenter. Ialt findes der i Kina 
tredive Direktører (hvorimellem Danskeren I. F. Oiesen), c. fem 
Hundrede Indoors-Assistenter (hvorimellem Th. Mutnter og K. H. 
Lindholm) og c. femten Hundrede Outdoors-Toldbetjente, hvor- 
imellem mindst et halvt Hundrede Danske, spredte over hele 
Riget. Robert Hart, som leder Toldetaten fra Peking, an- 
sætter personligt alle sine Embedsmænd, evropæiske som kinesiske. 
Forinden Ansættelsen maa de unge Mennesker, der indtræder 
i Indoor-staff, underkaste sig en Eksamen, som afholdes af den 
kinesisk-engelske Toldkommission i London. Til Eksamenen 
kræves en vis Indsigt i Kinesisk. Mellem Indoors- og Outdoors- 
Personalet er der i social Henseende draget en skarp Grænse- 
linie. Medlemmerne af Qutdoors-Klassen optages t. Eks. ikke i 
de engelske Klubber. i 

Da Robert Hart grundigt havde omændret Toldvæsnet, 
viste det sig, at Pengene flød ind i rigelige Mængder. Til 
Kinesernes Overraskelse kunde han betale Krigsskadeserstat- 
ningen i Løbet af tre Aar. Behageligt overrasket ved denne 
uanede Rigdomskilde gjorde Kejserhoffet Robert Hart et Tilbud 
om at forblive i sin Stilling. Han tog mod Tilbudet og ud- 
nævntes til kinesisk Embedsmand med Titel af Minister for det 
kejserlige kinesiske Toldvæsen. Det skulde hurtigt vise sig, 
hvad denne Udnævnelse betød for Kina. 

Da nemlig Kina efter Krigen med Japan i 1894 skulde udbe- 
tale Krigsskadeserstatningen, manglede Mandarinerne Penge og 
søgte at rejse fire Hundrede Millioner Dollars ved et Statslaan. 

maaske vil falde ham betydeligt vanskeligere at reformere. 
Men ingen Anden kunde gaa til dette Kæmpearbejde med 
Robert Harts Indsigt i kinesiske Forhold, med hans Energi og 
Avtoritet. Mægtigere Evropæer end Hart findes for Tiden ikke 
i Kina. 

Under Robert Harts Qutdoors-Personale sorterer Fyr- og 
Vagervæsnet samt Patrouillebaadene, der skal passe paa kine- 
siske Sørøvere. I Fyrvæsnets Tjeneste er en halv Snes Danske 
ansatte, og i en af Patrouillebaadene finder vi som Fører den 
fortræffelige dånske Kaptejn N. P. Andersen, gift med en 
Kineserinde, som hører til det bedste Selskab i Shanghaj. 

Danske af forskellige Livsstillinger har da fundet Vejen 
ud til Kina, men de Danske, man særligt ventede, de unge 
danske Købmænd, der paa egen Haand begiver sig til fremmede 
Lande, findes ikke. Her var dog deres Plads. Kina staar 
aaben for Enhver, og Portugisere, Schweitzere og Hollændere, 
der leder opblomstrende Forretninger, lærer os, hvor ugrundet 
Talen er om smaa Nationers Vanskeligheder ved at bryde sig 
en Vej. Snarere kan de smaa Lande gøre sig forskellige 
Fordele af de store Landes indbyrdes Skinsyge. Suenson 
kunde tale med derom! 

Hvordan forklarer man sig da, at unge danske Købmænd 
ikke rejser ud? Opdragelsen har sin Del af Skylden. Ingen 
vækker Drengenes Interesse for - det Fremmede. Hvad for- 
tæller vore Opdragere os om Verdens største Kejserrige? Intet, 
for de véd Intet. Hertil slutter sig Ministres og ledende Poli- 
tikeres komplette Ligegyldighed for den Side af Opdragelsen, 
der aabner Barnet Udsigter til den vide Horisont. Verdens- 
borgere har vi ikke mange af i Danmark. Hvilken komisk 
Modstand blev der ikke rejst, da Tanken fremsattes om ,Val- 
kyriens" Udsendelse? Tilsidst maatte en Bidragsliste gaa rundt, 
og da Orlogsmanden lettede, var det paa — Subskription! Et Sub- 
skriptionsskib, der sejler ud i Østen med det danske Flag! Dog, 
det er heller ikke Orlogsskibe, der bryder Baner for de danske 

skjuler sig for Evropæere. Hvorledes skrive om disse for- 
underlige, uforstaaelige Mennesker uden først at bede Læseren 
tilgive, at man ikke har levet blandt dem i hundrede Aar. 

For sidste Gang vandrede jeg da. gennem de Gules Gader, 
som jeg vidste, jeg aldrig vilde glemme. I Baggrunden af 
Urtekrambutiken, halvt skjult af Daaser og Kasser, sidder den 
flittige Købmand, bøjet over sit Regnebrædt, nøjagtigt som han 
har siddet i Aartusinder, og som han vil vedblive at sidde til 
evig Tid. I Døren til hans Hus staar et Par dejlige gamle Kællinger 
og skændes, og ikke blot skændes de med Munden, de skændes 
med Arme og Ben, med Over- og Underkrop. Deres Legems- 
dele synes indbyrdes uenige, hvad der nøje svarer til de 
eksploderende Bevægelser i den kinesiske Malerkunst. Wangha! 
Wangha! Wanghadan — raaber den ene Kælling til den 
anden, hvad der er den yderste Forhaanelse. Wangha betyder 
Skildpaddeæg, og det er saa fornærmeligt, fordi Kineserne tror, 
at Skildpadden hengiver sig til Slangen og avler sine Unger i 
Unatur. Wangha! Wangha! — I herlige gamle Kællinger! 
Jeres Mage i Pudsighed findes ikke i den vide Verden! 

Ned ad Gaden kommer et Par Kineserynglinge med 
AÅrmene slyngede om hinanden, forenede ved den blide Venne- 
følelse, der hele Livet kan knytte to Kinesere sammen. I et 
af Husene er der Fest. Hvinende Fløjtetoner høres over Gaden, 
og Vennerne standser og lytter til Musiken med forstaaende 
Smil. Kineserne har ingen Fædrelandssange, ingen National- 
hymne, ingen populære Melodier, som nynnes af Alle, men 
naar visse Toner, der for vore Øren klinger uharmoniske og 
falske, lyder fra deres Instrumenter, er et aandeligt Velbehag 
kendeligt i deres Blik. Modtageligheden for musikalske Ind- 
tryk synes at være almindelig blandt de Gule. Spilles der i 
en kinesisk Gade, vil man bemærke Rikscha-Kulier, som 
lyttende standser. Her er der dog en Kuli, som er standset 
mod sin Villie. Den kinesiske Politibetjent har bundet ham 

med Haarpisken til en Lygtepæl. Jeg løser ham og rækker 
ham et Ticentstykke, som han et Øjeblik lynslaaet betragter. 
Hans Sindsbevægelse er voldsom. Pludseligt mærker han, at 
han er fri — og løber. Han løber vist endnu! 

Jeg gaar om Bord og finder uniformerede Dværg-Japanesere, 
der modtager Passagererne med paatrængende Høflighed, be- 
mægtiger sig deres Bagage og klipper deres Billet. Paa en 
Kineser kalder man en halv Snes Gange. En halv Snes Japa- 
nesere kommer løbende, blot man kalder én Gang. Kaptejnen 
om Bord er paaklædt halvt som Admiral, halvt som Portier, 
og dog kan man forveksle ham med Stewarderne, der gaar 
i korte, mørke Trøjer med Snore og blanke Knapper, en 
Mode, de har laant fra Bremer-Lloyd. Farven staar kun slet 
til deres mørkegule, flade Fjæs. 

Hvor behageligt overrasket blev jeg ikke, da jeg kom ned 
i min Kahyt og fandt min tro Kineserkuli, Buddha, beskæftiget 
med at opstille mine Smaating, nøjagtigt som han havde op- 
stillet dem i Land. Buddha besad min fulde Tillid. Han op- 
bevarede Nøglerne til mine Kufferter, og tidt havde jeg betroet 
ham Penge. De var lige saa sikre i hans Hænder som i 
nogen Bank. Paa den anden Side undlod han ikke at snyde 
mig for en lille Tiøre, naar han købte et eller andet for mig, 
og i mit Lintøj plejede han at lægge et Par gamle, flossede 
Manchetter i Stedet for et Par ny. Men det var Buddhas 
squeeze, som oven i Købet var hans Stolthed, da han opkrævede 
den efter et særligt fint System. Buddha havde lært squeezen af 
sin Fader; der igen havde lært den o.s.v...... opefter i 
Aartusinder. Hvor unyttigt at protestere mod Historien! 

Ja, kære Buddha, efter evropæiske Begreber har Du pudset 
mig for nogle Smaapenge, men, efter en Moral, jeg bøjer mig 
for, fordi den er saa gammel, har Du aldrig bestjaalet mig for 
en Øre. Du er min gode Ven. Maatte jeg endnu engang 
møde dig i Verden med et Par nye Flipper. Kære Buddha! 
Farvel. — 

Nej, først maatte Buddha fortælle mig, at jeg kunde gøre 
Regning paa den allerbedste Opvartning. Han havde nøje instru- 
eret Stewarderne for hele Rejsen. Saa vimsede han omkring 
og støvede af! Og saa skulde jeg da se paa mine Kufferter, 
som han netop havde overmalet med hellige kinesiske Skrift- 
tegn. Der var et Tegn for Vindens Gud og et for Regnens 
Gud, og der var Tegn for Stjærnerne, for lykkeligt Ægteskab 
og endelig et vældigt Krebsetegn, som gjorde alle de andre 
overflødige; det sikrede mig nemlig et godt Udkomme, Helbred 
og et lykkeligt Liv....... 

Jeg omfavnede min tro Buddha, der uden at bevæge en 
Mine stillede sig op paa Land. Damperen svingede langsomt, 
og snart laa vi i Strømmen, der skulde bære os til Wusung. 

Farvel Kina! Farvel. — 

Vi bakkede forbi Hongkong-Damperen, der havde kastet 
Anker ved den venstre Flodbred. Elektriske Buelamper 
hængte over Rælingerne, og i det hvide Lysskær saa vi Sving- 
kraner i Bevægelse og under Kranerne Baade, mylrende fulde 
af Kinesere, der sprang omkring mellem runde Kasser. Dam- 
peren laa og lossede — Lig. 

Jeg kendte disse Ligkister eller rettere Kasser, som jeg 
ofte havde set Kineser-Snedkere forfærdige i San Francisko. 
Kassens Sider, dens Laag og Bund sammenspigres af det halv- 
runde Yderlag, der skæres af en Træstamme. Udvendigt faar 
Ligkisten derved Stammens runde Form. Kinesere, der er ud- 
vandrede til Amerika, er næsten uden Undtagelse Medlemmer 
af den hemmelige Forening, De seks Kompagnier, der har 
Hovedsæde i San Francisko. Mod et vist aarligt Kontingent 
sikrer et Medlem sig, at Foreningen i Tilfælde af Dødsfald 
lader hans Lig besørge hjem til Kina og afleverer det i hans 
Fødesogn. Da Fragten for et Lig paa de amerikanske Dampere 
koster ligesaa meget som en Passagerbillet ti første Klasse, har 
Kineserne, i Betragtning af det store Antal Døde, de forsender, af- 
sluttet en Overenskomst med Dampskibslinien, der forpligter denne 

til at transportere Ligene under Rubriken Fiskeben. Paa 
Dampernes Fragtlister bemærker man da ogsaa påaafaldende 
Masser af denne Vare. 

Ved Ankomsten til Hongkong afleveres Kisterne til det 
kinesiske Tung-Wah-Hospital, der i Forstaaelse med De seks 
Kompagnier viderebefordrer de Døde til deres Fødesogn. Paa 
hjemadgaaende Dampere er der som Regel en Del syge og 
elendige Kinesere, hvem Døden overrasker, før de genser deres 
Moderland. Saadanne Døde har Dampskibsselskabet ved Kontrakt 
forpligtet sig til ikke at kaste i Havet. Ligene nedlægges i en 
af de Kister, Skibet altid medfører, og paa et Bord ved Kisten 
henstiller den Afdødes Medrejsende et Fad med Brystsukker. 
De kinesiske Passagerer indfinder sig og spiser hver et 
Sukkerstykke, som de betaler med en halv Dollar. Ved 
denne fromme Handling sikrer de sig Lykke og et langt 
Liv, og for Pengene, der er indkomne, balsamerer Skibslægen 
den Døde. Liget vikles ind, lægges atter i Kisten og afleveres 
i Hongkong. 

Tidt, naar Talen falder paa Kina, siger Evropæerne: ,Ja, 
i Dynastiet Tangs Dage ejede den gule Race visse gode Egen- 
skaber, Arbejdsevne, Nøjsomhed, Kærlighed til Fædrelandet 
etc. — men nu?" Jo, Talen er her netop om de Gules Egenskaber 
og Følelser nu. Vi har skildret Kineserne i deres daglige, 
borgerlige Forhold, og hvor mangelfuld Skildringen end har været, 
har den peget paa de ydre Omrids af et enestaaende 
nøjsomt, flittigt, fredeligt, borgerligt anlagt Folk. ,Men," ind- 
vender man videre: ,et Folk, der ikke ejer Patriotisme!" Og 
det er sandt. Fra ældgamle Dage maatte det himmelske Rige 
alene ved sin Størrelse og ved sin aandelige Overlegenhed 
komme til at indtage en saadan Stilling i Østen, at det uden 
militære Foranstaltninger sikrede sig en varig Fred. Erobrer- 
lysten maatte naturligt svækkes i en Stat, der stod som 
Kæmpen mellem Dværge. Men hvor Erobrerlysten, der nøje 
falder sammen med den evropæiske Patriotisme, fattedes, ud- 

vikledes en anden Følelse, der er mindre udviklet i Evropa, den 
uegennyttige Kærlighed til Moderjorden, der næst efter Kærligheden 
til Familien vel er den reneste og dyrebareste af alle menne- 
skelige Følelser. Det er denne flammende, lige ungdommelige 
Moderjord-Forgudelse, der fylder og følger Kineserne, hvorhen 
de saa end drager i Verden. Den byder dem, hvadenten 
levende eller døde, at gøre Rejsen tilbage over de store Have, 
hjem til den fædrene Mark. Denne hellige Kærlighed er det, 
der luer over de fattige Kister, som i Nattens Mørke udskibes. 
Det er i al sin Simpelhed et gribende Skuespil, et Vidnesbyrd 
om stærke Følelser, der endnu i lange Tider vil opretholde det 
gamle, mærkelige Rige, som langsomt forsvinder for mit Øje i 
det sitrende Lysskær. 

Vi sejlede i to Dage og Nætter uden at opleve noget. 
Endelig øjnede vi Land. ' 

FEE Japan! Grønne Øer i lyserøde Bølger, Æventyrbyer, 
indhyllede i Sagn og Mythe, Blomstermarker, hvor luftlette 
Musmis i rosenfarvede Kimonos drikker The og spiller paa lette 
Strænge .... saadan tænker man sig Japan. Et Østerland, hvor 
Luftverdenens Féer stiger ned og vandrer hen over gennem- 
sigtige Bjærge, hvor der i ethvert Hus bor en Søster til Pierre 
Lotis lille Kone, Mme Chrysanthéme, hvor Livet rører sig i 
stille Solskin, badet i Farver, gennemstrømmet af Livsglæde — 
som paa et Billede af Watteau. 

Alt, hvad jeg havde læst og hørt om Japan, steg frem for 
mine Tanker, da Damperen langsomt passerede de grønne 
Smaager, der ligger foran Nagasaki-Fjorden. I to Dage havde 
vi sejlet gennem Slud og Mørke, nu følte vi os i en varmere 
Luftstrøm. Foraaret mødte os paa Tærskelen til Mikadoens 
Rige, en lys, livsforfriskende Modsætning til den mørke Blæse- 
kulde i Shanghaj. 

Vi løb ind mellem Øerne, da Karantænedamperen med det 
japanske Flag vajende agterude nærmede sig og standsede 
os. Fire Læger entrede op ad Skibssiden, og Lejligheden til- 

der handlede efter nøje foreskrevne Ordrer og gjorde deres 
Pligt. 

Damperen satte sig atter i Bevægelse og gled langsomt ind 
i Fjorden, der er saa kendt fra Billeder og Beskrivelser. Den 
minder lidt om Sognefjord i Norge. Bjærgene hæver sig 
temmeligt stejlt fra Havet og tegner sig mod Himmelen med 
særdeles nydelige Linier. Men desværre skæmmes Naturen af 
Reklameplakater, røde og gule Uhyrer, som Japaneserne har 
anbragt og fremdeles anbringer paa de grønne Skrænter. Jeg 
blev lidt overrasket ved Synet af denne grovkornede Amerika- 
nisme, og yderligere overrasket blev jeg, da jeg tilfældigt 
bemærkede, at Kaptejnen lige over Hovedet paa mig afførte sig 
sine evropæiske Laksko og, idet hån kommanderede videre, 
luftede sine Tæer. 

Endelig opdager vi for Enden af den lange Fjord en By, 
som ved sin Størrelse, sin amphitheatralske Beliggenhed, sine 
Teglstenstage og enkelte Fabrikskorstene forbavsende minder 
om Svendborg. I Henseende til Naturskønhed synes det syd- 
lige Japan dog ikke at kunne maale sig med det sydlige Fyen. 
Paa det japanske Landskab passer Ordet pittoresque. Alt er 
nydeligt, saa artistisk arrangeret og virker fint i Afstand, men 
nærmere beset savner man den nordevropæiske Naturs Nuancer 
og dens Dybde. Indsejlingen til Nagasaki er en Kulisse, som 
behager Øjet, et Billede, der straks kunde sættes i Glas og 
Ramme. Men skønnere end disse bladløse Syrénlunde er de 
blomstrende Æblehaver ved Troense. Skade kun, at hverken 
Svendborg eller Troense er opdagede af Pierre Loti! 

Imedens har Damperen kastet Anker, og om Bord paa en 
Samban nærmer vi os Land. Ned langs med Floden ser vi en 
Række tre-Etages Huse af et temmeligt evropæisk Udseende og 
paa Gaderne foran Husene en uhyre Række Rikschaer, for- 
spændte med Kulier, der bærer stramtsiddende Lærredsdragter 
og runde Hatte af Terrinform. I Havnen hersker ingen Travl- 
hed, hvad der bekræfter Rygtet om, at Nagasaki befinder sig i 

næsten som en Keglekugle fløj hen ad Jorden. Dette Buk 
afleverede Japaneserne fire—fem Gange, idet de frembragte en 
Lyd, som om de havde Munden fuld af hedt Vand. Hvor 
umuligt for en Fremmed at efterligne dette Buk! Hvor umuligt 
at efterligne denne Lyd! Det nytter lidet, at jeg gør komplicerede 
Forsøg. 

Men næppe er disse Legemsøvelser tilende, før Japaneserne 
udtaler Ønsket om at besigtige mit Rejsegods, og Besigtigelsen 
foregaar paa den Maade, at hvert Klædningsstykke tages frem, 
bredes ud og underkastes et Eftersyn, der næsten kan kaldes 
en Kritik. Toldembedsmændene endevender alt, men da de 
kommer til de toldpligtige Sager, overraskes jeg paa behageligste 
Maade ved at se dem lukke Kufferten med et nyt mageløst 
Skrabud. 

Ja, det er overraskende, hvor megen Virkning høflig Op- 
træden gør paa Japaneserne, og meget mere overraskende, hvor 
de kan ærgre En, saafremt man glemmer at behandle dem som 
Kæmper. Tidt er der noget komisk i denne stillestaaende 
Fordring paa udvendige Høflighedsbeviser, men det er klogt at 
rette sig efter Moden. Ret længe har man ikke levet i Japan, 
før man er ganske lind i Ryggen. Til de Fordele, der flyder af 
at være et dannet Menneske, føjer sig da Velbefindendet ved 
en sund Motion. 

Jeg ser mig om i det nærmeste Kvarter, hvor den første 
store Modsætning til Byerne i Kina er Gadernes evropæiske 
Bredde. Bærestole bruges ikke. Samfærdselsvejene er beregnede 
paa Vogne. Denne Del af Byen kunde i sit hele Anlæg lige 
saa godt være Svendborg som Nagasaki. Her er en bred 
Havnegade med evropæiske, røde Stenhuse, Store Nordiskes 
Bygning, Posthus og den japanesiske Telegraf. Op over Skraa- 
ningen endelig ligger der et. Gadenet, som i Anlæget minder 
om en evropæisk By. 

Men ser man nøjere til, bliver man straks slaaet af en hel 
Række Besynderligheder. Vi befinder os i Lilleputternes Land. 

sidder paa en firkantet Forhøjning og ved Kundens Indtræden 
hilser ved at kaste sig næsegrus paa Bastmaatten. Derefter 
faar man en lille Stol, og tæt ved Stolen stilles et Ildbækken 
med Trægløder. Man sætter sig, varmer Hænderne, og Handelen 
gaar sin Gang. 

Paa Gaderne som i Butikerne modtager man da et blandet, 
sønderrevet Indtryk. Overalt er der noget Gammelt, som for- 
svinder, og noget Nyt, som endnu ikke har faaet faste Former, 
og som synes at ligge paa tværs af Folkets Liv. I en Forretning, 
hvor vi søger efter gamle Vaaben, finder vi et større Lager af 
tyske, kirurgiske Instrumenter, desuden Knive fra Liverpool og 
Leeds. Betegnende for Bevægelsen i Folket er det store Antal 
Forretninger med Rejsetøj. Saadanne Forretninger og Tingenes 
billige Priser særtegner overalt i Verden et Fremtidsfolk. Buti- 
kerne og Rejsetøjets Udstyr minder om Chicago og New York. 

Fremmed Paavirkning var jo det, man havde ventet: Amerika 
og Evropa i japansk Klædesmon'! Og dog bereder det En en Overra- 
skelse. Man har i Kina set et ældgammelt Folk med en tusindaarig 
Kultur, der til Trods for alle Omskiftelser er forbleven næ- 
sten uforandret. Her staar man i et Folk af Dværge, der er 
saa travlt beskæftiget med at efterligne de Fremmede, at noget 
utiltalende Abeagtigt præger deres lærvillige Dygtighed. Man 
smiler, naar man paa Nagasakis Gader møder Japanesere, 
der har iført sig de evropæiske Støvler, men uden paa Støvlerne 
bærer japanesiske Træsandaler med to Tommer høje Hæle, og 
man smiler, naar man ser en Damehat, der som en Pandekage 
hænger paa den indfødte Modedames Hoved. Værst er det 
endda, naar Dragten hverken er det ene eller det andet, og Japa- 
neser og Japaneserinde bogstavelig talt befinder sig i evropæisk 
Puppetilstand. 

Men just som man gaar igennem Nagasaki og begynder at 
ærgre sig over dette Japan, der synes at være en halvfærdig 
Udgave af Evropa, standser man i en gammel Bydel, som er 
forbleven uberørt af Omvæltningerne, og her føler man da 

stolens Tidsalder bogstavelig talt er sprunget lige ind i Jærn- 
banens. Japan har — ene af alle Folk i Østen — vovet dette 
Spring. 

Fra Vestibulen ser vi Rejsende komme kørende i Rik- 
schaer og betale Hesten, der, naar Pengene erlægges, optræder 
som Kusk. Forsinkede Fodgængere ser paa Urene og stikker 
højre Haand i Bukselommen nøjagtigt som Efternølerne i Evropa. 
Flertallet af Passagererne har Træklampe-Sandaler paa Fødderne 
og gør et klaprende Spektakel. Deres Dragter er besynderligere, 
end man havde tænkt sig. Ved Siden af en Japaneserinde i 
slaabroklignende Kimono og evropæisk Hat spaserer en bar- 
hovedet Herre i Redingote og Trætøfler. Mere end Halvdelen 
af Mændene er barhovede, ofte med et Lommetørklæde bundet 
om Haaret. Adelige Rejsende gaar i engelske Turistdragter, 
hvorover de har kastet det smukke mørke Japaneserslag, der 
minder om en evropæisk Støvfrakke. Deres Tjenere er bar- 
benede og har Herrens Vaabenmærke indsyet paa Ryggen. 
Pakkerne, de bærer, er indsvøbte i hvide Tøjstykker. En frem- 
herskende Skik i Japan er Anvendelsen af Tøj til Indpakning. 
Avisdrengene, som sværmer om med Bunker af Blade, maa 
ikke udraabe Avisernes Titler; i Stedet for paakalder de Opmærk- 
somheden ved en lille Klokke, der er bunden fast til deres ene 
Ben. Tiggerne, som staar ved Indgangen til Stationen, blæser 
paa Horn. Over Skuldrene af et Par Haandværkssvende hænger 
evropæiske Save og Økser. Paa Svendenes Trøjer staar med store 
Bogstaver skrevet deres Haandtering. De er Snedkere. Jærnbane- 
betjentene har deres Navne, Numre og Stillinger indsyet paa 
Uniformerne og malet paa de røde Papirslygter, de ved Nattetide 
fører med sig. Adelen og Evropæerne kører paa første Klasse, de 
halvt evropæisk paaklædte Japanesere paa anden, det egentlige Folk 
paa tredie. I Ventesalene, der er tarveligt udstyrede, hænger 
Landets større Dagblade. Japaneserne standser og sluger i 
Forbifarten en lille Nyhed. Blade sælges forøvrigt allevegne 
og finder rivende Afsætning. 

Ved Udgangen fra Ventesalen undersøges Billetterne om- 
hyggeligt, og hen over Luftbroer dirigeres Passagererne til den 
anden Side af Sporene. Af Usikkerheden i Bevægelserne 
slutter man, hvor vanskeligt det har været at indøve Menig- 
mand til Jærnbanen. Skønt Japaneserne er lærenemme, vil der 

hengaa lang Tid, før de vænner sig til det ny Transportmiddel. Jærn- 
banerne i Evropa blev indførte Stykke for Stykke og var forud 
kendte af Almuen gennem Billeder og Beskrivelser. Her, hvor 
de var ganske ny, indførtes de i alle Landets vidtadskilte Dele 
paa én Gang. i 
Den første Jærnbane i 'Japan, Banen mellem Tokio og 

Yokohama, blev indviet 1872. Samtidigt paabegyndtes Anlæget 
af den japanske Stambane, og 2000 Mile Jærnbanespor ned- 
lagdes gennem Japan i største Hast. Stambanens Retning 
bestemtes af de naturlige Forhold: Et Hovedspor gennem 
Øerne, og fra Hovedsporet Sidelinier til alle større Byer. 
Halvdelen af Jærnbanerne ejes af Staten, der de sidste tyve 
Aar har bygget Baner for 98 Millioner Kr., Halvdelen af 
Selskaber, der gør indbringende Forretninger. Paa Statens 
Baner alene befordredes i Aaret 1899 noget over 24 Millioner 
Passagerer, af hvilke ikke mindre end 93 p. Ct. paa tredie 
Klasse. Banen i Japan kan da siges at være taget i Brug af 
hele Folket. 

Om den japanske Stambanes Beliggenhed faar man en 
Forestilling af det vedføjede Kort. Naar man har kørt fra 
Nagasaki til Moji, sejler man med en Færge til Shbimonoseki 
(hvor Freden sluttedes med Kina) og fortsætter Rejsen langs 
Bredden af den saakaldte Indlands-Sø, det vil sige Strædet, der 
adskiller de to sydligste Øer. Strædet, som mange rejsende For- 
fattere har beskrevet, bliver bredere, jo længere man kommer 
op mod Kobe, og samtidigt forvandles det til en Skærgåaard af 
den mest henrivende Naturskønhed. "'Hundreder af runde Øer, 
der synes at svømme i Vandskorpen, kappes om at vise 
de fineste Nuancer af lysegule, gyldengule, rødgule og endnu 
en Uendelighed af gule Farver. I Aftentimerne, naar flammende 
Taageflager bølger over Indlands-Søen, forekommer det En, at 
Skærene forvandles til Smaragder, der funkler gennem en uhyre 
Brand. 

Man passerer Havnebyen Kobe, der er uden Interesse, og 
man vakler ikke mellem Kioto, det gamle Kongesæde, og Osaka, 
Nyjapans Chicago. Det er dog det Japan, der kommer, vi vil 
se! Det Japan, der forsvinder eller er forsvunden, hører hjemme 
i Musæerne. Det er pænt i Glasskabe. Men mere løjerligt 
end rimeligt forekommer det En, naar man i selve Landet 


finder Shintotempler med elektrisk Lys og W. C. 
Cavling: Østen. Il. 90 


Google 


310 


Vi kører, og forude øjner vi en vældig sort Flage, der paa 
tynde, mørke Stængler staar i Luften. Det er det fjærne 
Billede af en Fabriksby. Røgmassen, der mørk og flosset 
hænger under Himlen, vækker Forestllingen om arbejdende 
Maskiner, om Vestlandenes travle Eksistenskamp, om Kappelyst, 
Værdier og Formuer, men ogsaa om Industriens Natside, om 
mørke Proletarhære med blege Børn og Kvinder, om Trods 
og Had. 

Toget iler hen over en uhyre Slette, hvor snavsede Arbejdere 
hist og her ligger og slikker Solskin. Vi nærmer os Japans 
Birmingham, og en indfødt Rejsende, med hvem jeg samtaler, 
forklarer mig Hemmeligheden ved denne i Evropa lidet kendte 
Fabriksby. 

Han siger: 

»Osaka er udelukkende grundet og udviklet påa den billige 
Produktion. Tænker vi os t. Eks., at et vist Kvantum Tænd- 
stiker koster 10 Kr. at fabrikere i Jønkøping og 6 Kroner 
i Osaka, såa kan vi herfra levere dette Kvantum i 
Marseille for otte Kroner. Vi underbyder den svenske 
Konkurrent. Arbejdslønnen er saa billig i Japan, at vi ikke 
blot formaar at holde de Fremmede ude af Landet, vi kan 
uden Hensyn til Afstandene møde dem i deres eget Land. Paa 
dette Grundlag er Osaka allerede bleven et af Verdens betyde- 
ligste Fabrikcentrer, og Byen har endnu langtfra naaet sin 
endelige Udvikling.” 

Osaka turde være den By i Japan, hvor Lejligheden er 
gunstigst til Studiet af Afstanden mellem før og nu. Den 
gamle Bydel har nogenlunde bevaret sit oprindelige Udseende, 
men lader man sig ro et lille Stykke ned ad Yodogawa- 
Floden, befinder man sig i en amerikansk Fabriksby med 
vældige, sværtede Fabrikbygninger, hvorfra der staar en 
djævelsk Larm. Tykt ligger Kulrøgen over disse trøstesløse 
Kvarterer. Halvmørket skjuler de Tusinder af Virksomheder 
og de blinkende Maskiner, der sladrende multiplicerer Menne- 

savner Originalitet, at de har faaet deres Kunst fra Korea- 
nerne, deres Industri fra Kina, og at de har laant Evropæernes 
Civilisation. Det er sandt. Japan minder om en Yngling, der 
… med Oldingeansigt staar i Døren og raaber til de Forbi- 
gaaende: ,Mine Herrer og Damer, hvad er til Deres Tjeneste?" 
Der er heri en Mangel paa Personlighed, som virker frastødende, 
især naar den jævnstilles Kinesernes rørende Troskab mod 
gamle Sædvaner. Men bortset fra dette er der endda tilstræk- 
keligt at beundre. Japaneserne er i Øjeblikkets Opbrusning 
gaaet videre, end de burde, — man har jo set dem gaa saa 
vidt, at de for Alvor diskuterede Spørgsmaalet om at skifte 
Sprog og tale Engelsk, — men selv om man smiler ad for- 
skellige Latterligheder, maa det erkendes, at uden ganske 
usædvanlige aandelige og materielle Evner havde intet Folk i 
Verden gennemført en saadan Omvæltning. Den lader sig 
endnu ikke overskue i sin hele Udstrækning. Evropæiske 
Digtere begræder den tabte japanske Poesiverden, men Køb- 
mændene i Evropa frygter for den opdukkende Konkurrent. 
Det moderne Japans Udvikling ligger mellem disse Yderlig- 
heder: De evropæiske Poeters Jeremiader og de evropæiske 
Købmænds Skræk. i 

Men forstaaeligt er det, at evropæiske Fremskridt frister 
dette Folk af Efterlignere. Hvad Evropæerne teknisk og 
industrielt havde været Aarhundreder om at skabe, tog Japa- 
neserne fuldt færdigt, stillede det op og satte det i Gang. Her 
er Fabriker for Tilvirkning af Cement, Tæpper, Sæbe, Tænd- 
stiker, Ure, Bicykler og Glas. Fremdeles ligger i Osaka 
store Staalstøberier og mægtige Værksteder til Forarbejdelse af 
alle Slags Maskiner. De japanske Bomuldsmøller skal allerede 
være slemme Konkurrenter til Bomuldsfabrikerne i Lanca- 
shire. Overhovedet er det af de evropæiske Industrier særligt 
den engelske og den tyske, der trues af det opdukkende 
Industriland. 

Det vilde i disse Linier føre os for vidt at gennemgaa Fabrik- 

viklet og vanskelig, end man havde tænkt sig. De bekendte 
sorte Træbakker t. Eks. stryges først med knust Hamp og 
Lim. Herover lægges et lille Hamplag, der atter dækkes med 
en gennemsigtig Hampklædning. Over dette Grundlag stryges 
Lakken gentagne Gange saaledes, at den tørrés mellem hver 
Strygning. Sluttelig slibes Bakken med en Slibesten og pudses 
med et Pulver af Dyrehorn. 

Det er ikke opmuntrende for Japaneserne, at de fremmede 
Købere næsten aldrig har Begreb om Lakarbejde. De 
skambyder Købmanden for hans lakerede Kunstværker og 
betaler høje Priser for Juks. Træsorterne, der anvendes til de 
dyrere Sager, er Hinoki og Kiri. Træbakkerne laves af Sugi. 
Lakken, der ogsaa anvendes til Lakering af Metaller, har i 
Naturtilstand en brunlig Farve, der ved Paastrygning bliver 
glinsende sort. Det er mærkeligt, at Lakovertrækket tørrer 
hurtigst i et mørkt og fugtigt Værelse. Lakskallen er saa 
holdbar, at den kan anvendes indvendigt i Bægre, af hvilke 
de Indfødte drikker deres hede The. Overhovedet er der ikke 
mange Nødvendighedsgenstande i en japanesisk Husstand, 
hvortil der ikke er anvendt Lak. 

Er selve Lakeringen vanskelig, saa er det endnu vanske- 
ligere at overføre Billeder paa Lakken. Lakererne, der 
arbejder i drivhuslignende Lokaler, begynder med at tage et 
Stykke fint, ganske tyndt Papir, som de omhyggeligt præparerer 
med Lim og Alun. Derefter tegnes Billedet paa den ene Side 
af Papiret, paa den anden Side optrækkes Billedets Yder- 
kanter i Lak. Ved Optrækningen, hvorunder Lakken holdes 
flydende med Trækul, anvendes en fin Pensel af Rottehaar. 
Naar disse Forberedelser er tilende, udbredes Papiret med 
Laksiden nedad over den Ting, påa hvilken Billedet ønskes 
overført, og stryges med en Malerspatel af Hvalfiskeben. Papiret 
fjærnes, og Billedet staar paa Genstanden. Det er værdt at 
lægge Mærke til, at Lakerekunsten i Japan allerede blomstrede 
for tusind Aar siden, men at den største Lakerer, der nogen- 

sinde har levet, Mesteren Shikota Lerbin, døde i Aaret 1891. 
Lakerekunsten kan da siges at have naaet sin højeste Udvikling 
i vor Tid. 

I Osaka som overalt, hvor man i Japan ønsker at bese en 
offentlig eller privat Virksomhed, gives Tilladelsen af selve 
Direktøren, og det er først efter en etikettemæssig Melding, 
Ophold i Venteværelse etc., at man modtages i en Slags 
Avdiens. Naar det, hvorom man anmoder, efter mange og 
lange Skrabud fra begge Sider er bevilget, faar man en 
engelsktalende Ledsager med som Fører og behandles over- 
hovedet med Forekommenhed, idet man dog har Følelsen af, 
at man er en besværlig Gæst. 

Om Flertallet af Osakas Virksomheder gælder, at de er 
Efterligninger af de tilsvarende Virksomheder i Evropa. Mønten, 
hvor der udelukkende laves Guld- og Sølvpenge, kunde t. Eks. lige 
saa godt ligge i London. Japans Papirpenge forfærdiges i 
Tokio. Paa næste Side findes et Billede af en Seddel, som vidner 
om den herskende gode Smag. For fyrretyve Aar siden, da 
Landet endnu faktisk var lukket for Omverdenen, reguleredes 
Pengemarkedet af de udenlandske Banker, men ved den 
voksende Handel blev Papirpengene bragte i Anvendelse og 
holdte i Pari ved Hjælp af Sølv. Efter Krigen, da en voldsom 
Udvikling pludselig foregik i Industrien, indsaa Regeringen 
Nødvendigheden af fremmede Kapitalers Tilstedekomst, men 
med et Pengevæsen, som endnu var baseret paa Sølvmøntfoden, 
viste det sig vanskeligt, ja næsten umuligt at faa Laan. Under 
disse Forhold besluttede Regeringen at ombytte Sølvmøntfoden 
med Guld, og en Reform af Pengevæsnet blev gennemført 
med Dygtighed og Kraft. 

I en By som Osaka ventede man maaske at finde 
Spirerne til saadanne sociale Fænomener, der i Evropa følger 
den store Industri, og virkelig spores der i Nydannelsens 
Kaos Bevægelser, som Evropæere vanskeligt misforstaar. 
Fabrikcentrerne oversvømmes af Folk fra Landet, og særligt i 

hold udvikler sig i Japan, kan det forudsiges, at Socialismen 
snart vil holde sit Indtog i Osaka. 

Den Misfornøjelse, Maskinindustrien overalt skaber nedefter, 
kan allerede siges at være ret almindelig. Det er vistnok 
rent tilfældigt, at den endnu ikke er kommen til Udbrud. 
Strejker anvendes, men de har indtil Dato været begrænsede 
til et enkelt Fag. En Strejke, Bygningssnedkerne nylig er- 
klærede i Kobe, endte med, at Principalerne maatte forkorte 
Arbejdsdagen til tolv Timer. Den var tidligere fjorten. Over- 
spekulationen har allerede lammet adskillige Virksomheder, og 
Guldmøntfodens Indførelse i Forbindelse med en almindelig 
Prisstigning i alle Forhold, ikke mindst i Lønforholdene, har 
særlig ramt den unge Industri. Et Land springer ikke 
uden Rystelser fra Bærestolen ind i et første Klasses Luksus- 
tog. Det er urigtigt at forlade sig paa de Evropæere, man møder 
i Osaka, da de som Regel nærer et glødende Had til Landets 
Indbyggere. Men uinteresserede Sagkyndige, der har studeret 
Japanesernes Fabrikvæsen, paastaar ofte, at  Tekniken 
er lige saa ussel, som Forretningslivet er løst og usikkert. Og 
tør man slutte sig til noget af Falliternes Antal, saa er 
mange af de moderniserede japanske Byer og ganske særligt 
Osaka Spekulationscentrer af samme Beskaffenhed som Esbjærg, 
blot i meget større Udgaver. Forretningsforholdene er prægede 
af Løshed, og Fabrikaterne, der fremstilles, bidrager til den 
almindelige Demoralisation. Japanesernes Evne som Efterlig- 
nere er beundringsværdig, men betragter man de enkelte Virk- 
somheder, faar det Hele et betænkeligt Præg af Humbug. Det 
er ikke noget bestemt Land, der efterlignes, det er paa engang 
hele Evropa og Amerika. Urfabrikerne laver amerikanske 
Kronometre, Knivfabrikerne engelske Knive, Bomuldspinderierne 
tyske Tøjer, og Tændstikfabrikerne svenske Tændstiker — 
altsammen med Eftergørelse af vedkommende Fabrikers Mærker. 
Paa Japanesernes Tændstiker t. Eks. staar der Jønkøping og 
»tåndas endast" 0. s. v. Det er saadanne Falsknerier, 

senterede i Osaka. Der er maaske ikke et halvt Hundrede 
i hele Byen. Derimod er der mange Kinesere, som gør Tjeneste 
paa Kontorerne og ganske særligt gør Tjeneste som Kasserere. 
I næsten alle betydeligere Kontorer i Japan ser man den 
langpiskede Kontormand siddende bag sit Gitter, komplet lige- 
gyldig for alt andet i Verden end for sine Pengestabler og sit 
kinesiske Regnebrædt. Kassererne er som Regel Medlemmer 
af et Selskab, der har sit Hovedkontor i Hongkong. Dette 
mærkelige Selskab, der raader over betydelige Pengemidler, 
anbringer Kinesere og paatager sig Garantien for deres Færd. 
Løber de med Kassen, maa Foreningen betale Pengene. Af 
Evropæerne kaldes disse Kasserere for Shroffs. Deres Holdning 
og Optræden alene maaler Afstanden mellem Østens to store 
Folk. Hvor Japanesere gør Forretninger med hinanden ind- 
byrdes, 'opsættes der en Kontrakt, som begge Parter straks 
forsøger at bryde. Gør en Japaneser Forretning med en 
Kineser, indskrænker Kontrakten sig til den Sidstes mundtlige 
Erklæring: can do. Direktøren for Hongkong- og Shanghaj- 
Bank, der for nylig trak sig tilbage, erklærede i en offentlig 
Tale, at han i de fyrretyve Aar, i hvilke han havde beklædt 
sin Stilling, aldrig var bleven bedraget af en Kineser. Det er 
saadanne Ytringer, der opretholder Agtelsen for en Nation, 
som militært er bleven slaaet til Jorden af Japan. Men hvor 
betegnende er det ikke, at Sejrherrerne har stillet de Besejrede 
ved Pengekassen ! 

i hinandens Arme, men man skal vide at beherske sig, 
naar man er New York Heralds Korrespondent. Jeg stod og 
vaskede mig, da Bass kom ind i Stuen og sagde: ,Goddag, 
glæder mig gamle Dreng! Brilliant. Kejseren er i Farvandet. 
Han kører over Pladsen. Vil Du se ham, saa i Tøjet. Aliright!" 

Vi spaserede hen over en udstrakt Fælled, der ligger lige 
foran Hotellet, altsaa inde i Tokio By. Midt paa Fælleden saa 
vi et firkantet Kompleks af Bygninger, omgivne af hvide, 
maleriske Mure, der atter var beskyttede af en bred Grav. 
Ved Broen, hvor vi standsede, stod opstillet et Kompagni 
Soldater, der var iførte amerikanske Uniformer, som de bar med 
upaaklagelig Holdning. Øverst paa Tornystrene var fastbundet 
et lille Tinkrus, bestemt for Soldaternes daglige Ration af Ris. 
I Vagthuset stod en Telefon, og da en japansk Officer gik 
hen og telefonerede, bemærkede jeg, at han i Stedet for Hallo 
raabte: Oi! Qi! Bass, der kom fra Philippinerne, mente, at 
Japaneserne havde faaet dette Raab fra Spanierne, der raaber 
Oyez! Oyez! I alle andre Lande raaber man Hallo! For 
Rigtigheden af disse Oplysninger maa jeg dog henholde mig 
til Bass. 

Paa Plænen legede nogle japanske Drenge, hvad der 
beredte mig en virkelig Glæde. Det var længe siden, jeg paa 
min Rejse havde set legende Børn. Drengene, som løb om- 
kring i spraglede Slaabrokke, havde Forældrenes Navn og 
Adresse indsyet paa deres Ryg. Fjærnere paa Plænen saa 
vi unge Japanesere, der red paa Cykler, som de efter 
deres Jinrikschaer kalder Jintensha (Hjulbefordring for Mænd). 
Kvindelige Cyklister er ukendte i Japan, hvor Kvinden over- 
hovedet ikke er kommen rigtig med i det moderne Fremskridt. 
Iøvrigt var Plænen indfattet af vældige nyopførte Bygninger; del 
var Ministerierne. Bass trak paa Skuldrene og henkastede 
sin staaende Bemærkning: 

»Daarlig Efterligning af Amerika!" 

Ved Ankomsten til Japan modtager man et Indtryk, som 

senere paa mange Maader bekræftes, at Japaneserne snarere er 
paavirkede af deres Genboer, Amerikanerne, end af de fjærnere 
levende Evropæere. Maaske har det været heldigt for dem, at 
de straks efterlignede en Samfundsordning, der var saa afvigende 
fra deres egen, at de i alle Forhold maatte begynde paa bar 
Bund. Evropæiske Reformer lod sig dog vanskeligt stykkevis 
overføre og indpode i et Folk med østasiatiske Sædvaner. 
Japaneserne maatte gøre Skridtet fuldt ud, og i saa Henseende 
egnede den amerikanske Samfundsordens ydre Former sig som 
den største Modsætning, der fandtes til deres egen. Desværre 
er der i den almindelige Omvæltning foruden mange gode 
amerikanske Fremskridt ogsaa indført adskillige grimme Ame- 
rikanismer. Vi har tidligere omtalt  Rovdriften i Osaka. 
Et helt Kapitel kunde fremdeles skrives om Konkurrencen 
med den tilhørende amerikanske Reklame i Tokio. Byens største 
Handlende søger ved latterlige engelske Skilte over Dørene at 
tildrage sig Opmærksomhed. En Juvelerer kalder sig t. Eks. 
»Genever-Dreng", en større Viktualiehandler ,Jack Hønseæg", 
og en Skrædder ,Georg Washington". Det er Smagløsheder, 
som nøje svarer til Forbillederne i Chicago. 

Da vi havde spaseret paa Plænen en Snes Minutter, blev 
vi opmærksomme paa Kejserens Landauer, der forspændt med 
to Heste kom kørende hen mod Porten, og samtidigt havde vi 
Lejlighed til at iagttage denne Fyrste, der indtil for en 
Menneskealder siden levede som Fange i sit Slot. 

Kejser Mutsu Hito er født 1852 og besteg i 1863 Tronen, 
elleve Aar gammel. I sit trettende Aar blev han formælet med 
Haruko, Datter af en japansk Fyrste. Hun var to Aar ældre 
end sin Brudgom. Af en Japaneser at være var Kejseren 
usædvanlig stor, næsten statelig. Forøvrigt besidder han de ydre 
Mærker, der gør Racen uskøn efter en Evropæers Opfattelse af 
Skønhed. I det flade bleggule Ansigt sidder et Par stikkende 
sorte Øjne, der, efter hvad man paastaar, aldrig har set paa 
noget Menneske. Det mørke Haar er meget svært, Næsen bred, 

Skægget tyndt og langt og hele Hovedet paa engang afskræk- 
kende og interessant. Da Mutsu Hito besteg Tronen, levede 
han i Kioto i Mikadoernes Palads. Han havde aldrig set en 
Mark, et Bjærg, et Skib, ja næppe nok en borgerlig Undersaat. 
Hans Livsløb var bestemt af Landets Tradition. Han skulde 
være Skyggekejser som de andre Kejsere i den uhyre Række 
af Forgængere (han er den 123. Kejser i et Dynasti, der har 
regeret i Japan i 2,500 Aar). Men pludselig brød han ud og 
styrtede Shogunen (Japans Premierminister), der i Kraft af 
aarhundredgamle Traditioner regerede Landet. Mutsu Hito 
antog evropæiske Skikke og Klædedragt; han flyttede Kejser- 
sædet fra Kioto til Tokio og skænkede sit Folk en fri Forfatning, 
hvorom vi senere skal tale. Enhver af disse Handlinger havde 
hævet en japansk Kejser til Udødelighedens Tinde. Vældige 
Opgaver, om hvilke tidligere Mikadoer ikke havde haft nogen 
Anelse, tog han dristig op, og deres Løsning er knyttet til 
hans Navn. I Kejser Mutsu Hito har Revolutionen haft sin 
første Repræsentant paa Tronen. Han har aandeligt og 
materielt revolutioneret et Land af Frankrigs Størrelse. Han 
har — med Hjælpere som Ito, Yamagata, Aoki, Kurado, Mutsu 
og Okubo — tilført Civilisationen og Fremskridtet en Hær paa 
41 Millioner Mennesker, og endda har han midt i dette vældige 
Arbejde faaet Tid til at overvinde Kina. Man kan sige, 
om man vil, åt det moderne Japan frembyder Billedet af 
mange mærkelige, ja latterlige Modsigelser. Hvorledes kan det 
være andet? Man kan mene, at Japaneserne endnu havde 
kunnet leve lykkeligt i deres gamle Forestillinger. Men tidligere 
eller senere maatte Springet gøres! Og tror man overhovedet 
"paa Folkets Lykke gennem Evropas aandelige Oplysning og 
tekniske Fremskridt i Erhvervslivet, saa har Kejser Mutsu Hito 
gjort et enestaaende Livsværk. Hans Navn er næsten ukendt 
i Evropa. Men det vil faa sin Plads mellem Historiens største 
Navne. 

Kejserens hele Modtagelighed for evropæisk Paavirkning er 

Bass var urolig og talte med sig selv. Tidt standsede han og 
noterede en Tanke, og bedst som han gik paa Gaden, sagde 
han: . 

»Paa Gensyn! Jeg maa hen og gi' New York et lille 
Puf!« 

Det vil sige telegrafere til New York Herald. 

Jeg spaserede gennem Byen, hvad der let lader sig 
gøre med et Kort i Haanden. Tokios Grundplan minder 
om Københavns. Hvad der hjemme svarer til Havnen er her 
Floden. Slotsholms-Kanalen er i Tokio den brede Grav, der 
følger Murene om Kejserens Palads. Den Forskel er der dog, 
at den japanske Slotsholm i Omfang er omtrent saa stor 
som hele Københavns Grundplan. Byen har en tilsvarende 
forbavsende Udstrækning. Man gaar i Timer gennem de op- 
kørte Gader med de lave Huse, hvori de uanselige Mennesker 
vimser om som Rotter. Nu og da passerer man en Park, hvor 
Kirsebærtræer blomstrer. Det er en Qase. Snart forsvinder 
man paany i en Labyrint af Gader. 

En Time senere, da det var Aften, standsede jeg foran en 
muret Port. Ved den ene Side af Porten stod en Taarepil, 
ved den anden en Politibetjent. Det var Indgangen til Tokios 
Yoshivara, en af de besynderligste Seværdigheder i Japan. 

Man glemmer aldrig det Øjeblik, man første Gang be- 
træder Stedet. Ned gennem milelange Gader ligger høje 
Huse, der forneden er et eneste Glasvindue. Fra Gaden 
kan man overskue Husenes underste Etager, i hvilke der i 
stærk kunstig Belysning sidder unge, besynderlige Kvinder 
med blege Voksansigter, ballonagtige Frisurer, røde Læber, 
mørke Perleøjne, allesammen prægede af en forunderlig Sørg- 
modighed. Og disse Kvinder er dog Glædespiger. De sidder 
ganske stille; de bevæger sig ikke, de smiler ikke, og fra 
deres Læber udgaar der intet Raab og Skrig. De ligner Død- 
ninge i fagre Brudedragter. 

Forbavset gaar man gennem Yoshivara, der viser sig at 

indfandt der sig aarligt 180 Prinser i Tokio, og da enhver af 
Prinserne var ledsaget af mange Riddere og Knægte, ud- 
viklede der sig et galant Liv, som i Aaret 1656 blev henlagt 
til et bestemt Kvarter. Det er Yoshivara. I vore Dage har 
det 4—5000 kvindelige Indbyggere. 

Paa et af Staten oprettet Kvindehospital i Yoshivara 
gav Lægerne mig en Del Oplysninger, som viser Japanesernes 
stærke Trang til Orden. Her ser vi dem overlegent administrere 
Forhold, der endnu langtfra kan siges at være administrerede i 
evropæiske Folkecentrer som London og Paris. 

Reglementerne for Yoshivara hviler udelukkende paa gamle 
Sædvaner, der fik Lovskraft i 1881. Vidtløftige Bestemmel- 
ser hindrer uværdige Personer i at faa Borgerskab som 
Værter. Ved Slutningen af Maaneden betaler Værten 10 p. Ct. 
af hele Indtægten foruden 20 Øre for hver Klient. Af andre 
mærkelige Indtægter, der tilfalder Politikassen, kan nævnes 
Skat paa Skilte, utugtige Fotografier og obskøn Dans. 

Meget mærkelig er den Bestemmelse, at Værten ved Klien- 
tens Indtræden i Huset er nødsaget til at spørge om hans Navn 
og Stilling. Begge Dele indføres i en Fremmedbog, og Klienten 
maa endda selv skrive Navnet. Skriver han et andet, straffes han 
for Falsk. Baade Publikum og Politi har Adgang til Gennemsyn 
af Bøgerne, der er af særlig Interesse, ikke blot fordi de op- 
lyser, hvem der søger Husene, men ogsaa fordi de oplyser, 
hvor mange Penge de Paagældende har brugt der under deres 
Ophold. 

Klienten modtager nemlig, naar han forlader Huset, en 
Regning, der i Udseende minder om en Hotelregning, blot at der 
mellem Posterne findes en Post for Glædespigen. Man forstaar 
Betydningen af Systemet, der gennemføres med den største 
Alvor. Har en Bankkasserer t. Eks. en Aften udgivet nogle 
Hundrede Kroner, vil hans Overordnede Dagen efter faa 
Meddelelse fra Politiet. Protokollerne i Yoshivara er da af 
gode Grunde frygtede af Tokios Levemænd. 

Ito tilhører Rigsdagens Opposition. Han bemærkede hurtigt 
Fejltagelsen og stillede sig med stor Takt paa Plads 
mellem Partierne. Samtidigt skitserede han Japans Historie 
de sidste tyve Aar, og hvad han i saa Henseende oplyste, bør 
gengives, da det er af mere end almindelig Interesse. Men 
først maa vi til Forstaaelse af, hvad der siden 1871 er fore- 
gaaet i Japan, omtale den gamle Tingenes Tilstand. 

Det er bekendt, at Japan i Aarhundreder havde to Regenter, 
en Mikado, der levede afsondret som en Slags Halvgud i Kioto, 
og en Shogun, der var Landets egentlige Hersker og residerede 
i Tokio. Berømtest mellem Shogunfamilierne var Tokugawa- 
erne, der kom til Magten 1603. Den første af dem delte Japan 
i 300 Distrikter, som han lod bestyre af Adelsmænd, de saa- 
kaldte Daiminoer og Samurais. Hvert Aar ved en bestemt 
Tid maatte alle Adelige møde i Tokio og yde Shogunen Hyldest. 
Shogun-Tiden fra 1603—1871 er den af Digterne besungne 
feudale Riddertid i Landet. For Adelsmænd, Hoffolk, Riddere 
og Digtere var det en gylden Tid. For Menigmand i Japan 
var det en Nødstid. 

Den første Rystelse i disse Tilstande indtraf, da Amerika- 
neren, Admiral Perry, i 1854 kom sejlende til Japan og tvang 
Shogunen til at afslutte en Traktat. Tidligere havde Mikadoens 
Rige været lige saa afspærret fra Omverdenen som Kina. Nu 
aabnedes to Havne. Men dette Brud med de gamle Traditioner 
vakte levende Misfornøjelse i Landet, og af Misfornøjelsen 
skabtes den moderne nationale Strømning, der i Følge sin 
Natur maatte udmunde i Ønsket om en Centralisation af Magten. 
Japan havde været en feudal Stat med mange svage Styrelser, 
nu da Faren truede udefra, vaagnede Ønsket om en Stat med 
én Monark og én stærk Styrelse. Da Shogunen repræsenterede 
Mangestyret, samlede de ny Strømninger sig om Mikadoen. 
Til denne Strømkæntring i de øverste Klassers Tænkemaade 
bidrog fremdeles, at Shogunerne havde begaaet en Række Fejl. 
Først havde de ladet den unge Landadel opdrage i Confucius's 

i syv Departementer, der overtoges af Satoku'er (Ministre). 
Konsejlspræsidenten skulde være en Prins af Blodet, de øvrige 
Ministre adelige. Til dette store Brud med Fortiden sluttede 
sig Indførelse af evropæisk Klædedragt og talrige selskabelige 
og administrative Reformer, og endelig sammenkaldte Kejseren 
d. 14. Marts 1869 Rigets Lensbesiddere og Mægtige til en høj- 
tidelig Forsamling, hvor han med myndig Røst oplæste de 
senere saa berømte fem Artikler om Menneskerettighederne. 
De virkede paa Adelsmændene som en Bombe, men hen- 
revne af Øjeblikkets Alvor rejste de sig uvilkaarligt og 
raabte: ,Vi vil lyde Kejserens høje Villie, vi vil bortrydde 
hans Bekymringer, eller vi vil dø!" Adelens Magt var fældet. 
Kejseren rejste sig og sagde bevæget: 

»Dersom der fremtidigt findes et ulykkeligt Menneske i 
Japans Rige, da er det vor egen Skyld!" 

En Række gennemgribende Reformer vendte derefter op og 
ned paa det Bestaaende. I Aaret 1871 blev Feudalstaterne op- 
hævede og Landet delt i Amter. Tusinder af Adelsmænd 
mistede, hvad de ejede, men de fik Ansættelse i Hæren. 
Imedens var Folket bleven vakt til Selvfølelse. En Presse 
udvikledes efter engelsk Mønster, og i talrige Forsamlinger 
optraadte Talere, der opfordrede Regeringen til at gaa videre 
paa den nye Bane. Kejseren var nærmest stemt for langsomt 
Fremskridt, men da store Folketalere som Gato, Eto og Itagoki 
i en Adresse tolkede Kravet om en fri Forfatning, og da 
Adressen havde fundet levende Tilslutning over hele Landet, 
besluttede Kejseren at berolige Folkestemningen. I 1875 
sammenkaldte han en Forsamling af Præfekter, der tog Sæde 
som et raadgivende Senat. 

Det var, som man kan tænke, en Foranstaltning, der ikke 
tilfredsstillede Nogen. Ministeriet var sammensat af Godsejere, 
og Rygtet fortalte over hele Landet, at Kejseren blev holdt i 
Uvidenhed om Folkets Ønsker. Bladene rettede voldsomme 
Angreb paa Ministeriet, der svarede ved at udstede en fore- 

Under denne Bevægelse dannede de Liberale et Parti, for 
hvilket den bekendte liberale Politiker Itagoki Taisuke blev 
Fører, og uventet fik Partiet et godt Kort paa Haan- 
den, idet Regeringen begik et Misgreb ved Afhændelsen 
af nogle Statsdomæner, der solgtes til en politisk Tilhænger 
for 600,000 Kroner, medens der var andre Købere, som vilde 
overtage Domænerne for 2,800,000 Kroner. Det var Draaben, 
der fik Bægeret til at flyde over. Rundt om i Landet prækedes 
aabent Oprør, og en Revolution syntes uundgaaelig, da Kejseren 
pludseligt standsede Bevægelsen ved en resolut personlig Ind- 
griben. Han annulerede Handelen og gav Folket Løfte om en 
Konstitution. Det var i Aaret 1881. Rigsdagens Sammen- 
træden blev bestemt til Aaret 1890. 

I de mellemliggende ni Aar udskilte der sig af det poli- 
tiske Kaos to skarpt adskilte Partier, det liberale, der støttedes 
af den besiddelsesløse Befolkning, og det moderate Venstre, 
som nærmest repræsenterede Landadelen og det faatallige 
Bourgeoisi. De egentlige Konservative, tilhørende det saa- 
kaldte imperialistiske Parti, druknede i deres egen Afmagt. 
Vidt forskelligt Syn paa mange Forhold skilte de Liberale fra 
de Moderate, og voldsomme Stridigheder udbrød mellem de to 
Partier, indtil de Moderate nærmede sig Regeringen. Denne 
var fremdeles sammensat af Godsejere, som ingenlunde optraadte 
frihedsfjendsk. Med Omsigt og Klogskab forberedte Ministrene Ind- 
førelsen af den fri Forfatning.  Forretningsgangen i Ministeri- 
erne blev ordnet efter evropæisk Mønster, og med Kejserens 
Bifald ophævedes den Bestemmelse, at Konsejlspræsidenten 
skulde være en Prins. Marquis Ito, der var Sjælen i de 
ledende Krese, blev den første almindelige Adelsmand, som 
kom i Spidsen for et Ministerium. 

I Aaret 1889 endelig fik Japan sin Grundlov, om hvilken 
det er nok at sige, at den i mange Henseender minder om 
den danske. Samtidigt amnesterede Kejseren politiske Forbry- 
dere, og Rigsdagen traadte sammen i Tokio. Det kunde ikke 

Ved Krigens Slutning bebrejdede samtlige Partier Rege- 
ringen, at den havde opgivet Liao-Tang. Harmen var endog 
saa stærk i Kamrene, at de Liberale og de Moderate gjorde 
fælles Sag og dannede et Reformvenstre. Dette udgjorde nu 
en mægtig Majoritet. Flere Afstemninger gik Ministeriet Ito 
imod, og Marquis'en indgav derfor omsider sin Dimission. 
Saaledes sejrede Parlamentarismen, efter at en Række Gods- 
ejerministerier havde regeret Landet i tredive Aar. 

Et parlamentarisk Ministerium, det første i Japan, blev dannet 
1898; men sammensat, som det var, af modstridende moderate 
og liberale Elementer maatte det springe i Stykker ved den 
første Modstand. Det faldt fra hinanden næsten af sig selv. 
Godsejerne tog atter Magten og har styret Japan siden. Man 
har bebrejdet dem, at Landets materielle Udvikling har været 
dem mere magtpaaliggende end dets aandelige Fremskridt, men 
Ingen nægter, at de har gennemført en Række indgribende 
Reformer, der ikke blot viser politisk Kløgt, men virkeligt 
Frisind. Af særlig Vigtighed for Landet er forskellige Over- 
enskomster, Ministeriet har afsluttet med fremmede Magter. 
De betydeligste er Loven af 17. Juli 1899, der stiller de i 
Japan boende Evropæere under japansk Ret. Fremdeles Alliance- 
Traktaten med England af Februar 1902. Ved denne har 
Japan faaet sin difinitive Anerkendelse som en med evropæiske 
Stormagter ligestillet Stat. 

Der er i denne korte Oversigt, som væsentligst skyldes. 
Marquis Ito, et ukorrekt Punkt. Den fremdrager ingenlunde 
tilstrækkeligt Marquis'ens Navn. Som Gesandt i Kina forbe- 
redte han den kinesiske Krig, og under denne spillede han en. 
Rolle, der vil give ham en smuk Plads i Japans nyere Historie. 
Mindre kendt, men af endnu større Betydning, er den person-. 
lige Indflydelse, han har haft paa Kejseren. Det siges t. Eks., 
at han har skrevet Japans Grundlov. Men da jeg hentydede 
til disse Forhold, smilede han og sagde: 

J. Hitomi, som i mange Aar har været Pariserkorrespondent 
for Kokumin. 

Skaberen af den japanske Presse, oplyste Hitomi, var 
Englænderen John Blach, som i 1872 startede det første ja- 
panske politiske Dagblad, Zasshi-Shimbun (Den politiske Avis). 
Alle tidligere Blade havde været literære, men i den politiske 
Gæringstid opstod der over 1500 Dag- og Ugeblade i Løbet af 
et Par Aar. 

Alene i Tokio findes der i Øjeblikket 16 egentlige politiske 
Dagblade, som repræsenterer de forskellige Afskygninger fra 
Konservativ til Radikal. Det største af Bladene er det, i hvis 
Kontorer vi befinder os, Regeringsbladet Asaki Skinpos. Det 
trykkes baade i Tokio og i Kobe og har et samlet Oplag 
paa 300,000 Eksemplarer, hvad der er enestaaende i Japan. 
Blade med en Udbredelse af en halv Snes Tusind regnes ellers 
for betydelige. Asaki Skinpos' ydre Apparat, Bygninger, Kon- 
torer, 0. s. v. er meget simpelt, og da Medarbejdernes Løn er ringe 
og Papiret billigt, er Driften af Bladet ikke forbunden med 
betydelige Omkostninger. Flertallet af Bladenes Redaktører er 
Politikere, men næsten alle de politiske Blade har en Straamand, 
der i Japan bærer Navnet Kachot-Redaktør. 

Fra Redaktionskontorerne kom vi gennem Trykkeriet, der 
alene ved sin Størrelse overrasker en Evropæer. Den enkelte 
Sætter maa paa Grund af Typernes Mængde arbejde i et særligt 
Værelse. Da Japaneserne ligesom Kineserne bruger Ordtegn, 
d. v. s., at ethvert Ord har en særlig Type, følger det af sig 
selv, at Antallet af Typer er betydeligt og optager megen 
Plads. Til Sætning af et Blads Nyhedsstof kræves c. 4,500 
Typer og 47 saakaldte Kana, c. et særligt Skriftsprog, som 
i visse Tilfælde blandes ind mellem de almindelige Ordtegn. 
Fremdeles kræver Sætningen af officielle Meddelelser andre 
2,500 Typer og af politiske Diskussioner yderligere 4000. 
En Sætters Værelse rummer c. 10,000 Typer, der staar i 
Kæmpesætkasser op ad Væggene. Midt i Værelset arbejder 

Sætteren ved et Bord, paa hvilket han foruden Manuskriptet 
har de 47 Kana-Bogstaver. Hans Bestilling indskrænker sig til 
at afklippe Linierne af Manuskriptet og fordele dem mellem 
Drengene, der løber hen til Sætkasserne, idet de højt udraaber 
det Ord, de søger. Naar Drengen har sat en Linie, tilføjer 
Sætteren de nødvendige Kana og anbringer Linien paa sin 
Plads. Da Drengene uafbrudt raaber i Munden paa hverandre, 
hersker der et frygteligt Spektakel i Sætterierne; desuagtet 
gaar Arbejdet rask fra Haanden. Sætteredskaberne, Maskinerne, 
Stereotypien, 0. s. v. er direkte overførte fra Nordamerika. Det 
eneste, der savnes, er en Sættemaskine, som kunde binde an 
med 10,000 japanske Typer. Den vil dog næppe blive indført, 
før Japaneserne, hvad de i Øjeblikket er beskæftigede med, har 
faaet afskaffet de kinesiske Skrifttegn, som ofte bruges, og har 
reduceret deres Alfabet. 

Paa Vejen hjem var Bass baade ærgerlig og tavs. Det 
anede mig, at der var noget i Vejen med Pengelaanet i Eng- 
land. Jeg udfrittede ham, men han var hverken til at bide 
eller stikke i. Jeg spurgte, og jeg fik mutte Svar. 

Først ud ad Aftenen erfarede jeg, at et af Yokohamas 
Nyhedsblade, der skrives efter de bedste amerikanske Mønstre, 
om Morgenen havde udbasuneret hele Hemmeligheden, som 
selvfølgelig straks var bleven telegraferet til alle Verdens 
Hjørner og Kanter, ogsaa til New York. 

Bass, der ikke kunde læse Japansk, udbrød indigneret: 

»Og dette Blad laa i Morges paa min egen Overdyne. 
Jeg har ligget og sovet i to Timer under to Spalter Indis- 
kretion.” 

»En fin Rekord!" 

»Japan er i Grunden ingen daarlig Efterligning af Amerika!" 

»Jeg maa hen og gi' New York et Puf!« 

Menneskene lige saa ejendommelige som indladende. Alt 
dette i Forening skabte en Begejstring hos de Rejsende, som 
har sat sig Mærker i Alverdens Literaturer, dog ikke i den 
danske. Engelske Rejsebøger om Japan fra den sidste Menne- 
skealder er tilsammen et Bogbjærg. 

Men nu vil Japan snart være et smukt moderne Land, 
Østasiens Norge eller Schweiz. I Øjeblikket er det en Blanding 
af Antikvitet og nyeste Patent. Det Gamle virker ingenlunde 
med . samme ærværdige Ælde som i Kina, det nye er ofte 
ufuldkomment eller komisk. Kina staar endnu i Oldtidens 
forunderlige Belysning, medens Japan, der med Selvfølelse peger 
paa Fortiden, ikke kan føre sin Historie meget længere tilbage end 
til Kristi Fødsel. Landets nyere Historie begynder først ved 
Åaret 1871, og paa Rejsen har man uophørligt de to skarpt 
adskilte Tidsperioder for Øje. Her sidder vi t. Eks. i et første 
Klasses Tog og ser paa Risbønder, der dyrker deres Jord med 
Redskaber, som minder os om Redskaberne, der forevises i 
de ægyptiske Musæer. Plovene er nøjagtige Udgaver af Bøn- 
dernes Plove under Faraonerne. Landbruget i Japan synes 
overhovedet ikke paavirket af det moderne Fremskridt, hvad 
der er saa meget mærkeligere, som det dog er Landets største 
Indtægtskilde. Endnu for fyrretyve Aar siden havde Japaneserne 
hverken oversøisk Handel eller Industri. De levede af Ager- 
dyrkningen, der i alt væsenligt mindede om Agerdyrkningen i 
Kina. De japanske Bønder kendte hverken Grise, Geder, 
Faar, Kalkuner eller Gæs. Af Hornkvæget, som fandtes 
sparsomt, spiste de ikke Kødet, drak de ikke Mælken; selv- 
følgelig forstod de heller ikke at lave Smør. Ikke desmindre 
var Bønderne socialt højere stillede end Haandværkerne og 
Købmændene. I Rang fulgte de efter Samurai'erne, det vil 
sige Krigerne. I vore Dages Japan er Jorderne udstykkede i 
ganske smaa Gaarde. En Bonde raader sjældent over større 
Jordtilliggende, end at han kan dyrke det i Forening med sin 
Søn. Japan er et Bjærgland, hvoraf i Øjeblikket kun en Tolvte- 

— Åfsted ilte Toget fra By til By, over Marker og gennem 
Skove, til Japan endelig laa indhyllet i den mørke Nat. Saa 
svøbte jeg mig i min Kappe og talte med mig selv: Sove, 
sove, sove, og i Morgen vaagne op igen, langt herfra, men ikke 
ved mit Maal, thi hvor er Maalet for et Menneskes Rejse..... 
det sang gennem Svellerne, det klang gennem Bræddevæggene, 
og det blændede Øjnene, til jeg pludseligt sprang i Vej- 
ret og saa' Kupéen opfyldt af et kridhvidt Lys. Natten var 
forbi, og alt, hvad der udenfor omgav det raslende Tog, og alt, 
hvad der indenfor fyldte den støvede Kupé, var gennemsigtigt 
som et Sølvskær, og Sølvskæret naaede lige op til Himlen. Vi 
kørte mellem Bjærge, der var klædte i Sne. Fra Foraaret 
i Tokio var Toget løbet op i Rikuokus Snemarker. Kupéen 
opvarmedes nu med Trægløder, og paa Stationerne, vi passerede, 
kom de Rejsende indhyllede i laadne Pelse og Kapper. Over- 
gangen fra Markerne med de blomstrende Kirsebærtræer til 
Bjærgene med de hvide Snetinder gjorde et besynderligt Indtryk. 
Men henrykt hilste jeg den blændende skønne Vinterdag; den 
syntes mig en kær Ven. 

Sent om Eftermiddagen ankom Toget til Aomori, hvor 
Rejsen afbrydes af det berygtede Tsugaru Sund, der, som man 
ser paa Kortet (Pag. 308), adskiller den japanske Midterø fra 
Øen Jesso. Paa Grund af Stormvejr havde Overfarten været 
afbrudt men skulde netop genoptages. Skibet laa parat; det 
var en gammel, raadden Skonnert, hvori var indlagt en 
Dampmaskine og et Par Kedler, der futtede og spruttede 
gennem det møre Skrog. Først efter fireogtyve Timers 
Anstrængelse lykkedes det Vraget at slippe over til den anden 
Side. Undervejs ser man om Bagbord det japanske Hav, om 
Styrbord Oceanet, og idet man nyder Udsigten, husker man, at 
her, hvor de to Have mødes, gaar de højeste Bølger i Verden. 
Saa finder man sig hyggelig tilmode paa den raadne Damper, 
der er Japanesernes eneste Forbindelsesmiddel mellem de to 
Øer. 

Kystbyen Mororan, hvor vi omsider landede, har ingen 
anden Interesse for en Rejsende, end at den er Endestation 
for Sapporo-Banen. Byen er en eneste tilsneet Gade, beboet af 
Købmænd, der sidder i deres Butiker og varmer sig ved smaa 
Fyrfade. Forhaabentlig er deres Beskæftigelse lige saa ind- 
bringende, som den er behagelig. Træbygningerne er én-Etages, 
og naar man har set det lille Thehus, i hvilket der lever fire 
blege Geishaer, kan man roligt forlade Stedet. Rejsen til 
Sapporo, som man derefter tiltræder, varer ti Timer. Toget 
kører mellem himmelhøje Bjærge, der er sneklædte fra 
Fod til Top. Med lange Mellemrum ligger der i Dalene en lille 
By, som Toget holder og snuser til. I Byen er en Træstation 
med Posthus, Telegraf, Telefon og med en elektrisk Klokke, 
der kimer lige saa irriterende, som de elektriske Klokker 
kimer paa Jærnbanestationerne i Frankrig. Man kører og 
kører, forfulgt af den evige Kimen, der lyder i Snelandskabet 
som Civilisationens sidste Angstraab. 

Vi befinder os da nu paa en Breddegrad, som ligger 
nordligere end Vladiwostock. Ind mellem Jessos Bjærge blæser 
iskolde Vinde fra Sibirien og det ochotschiske Hav. Lavere 
og lavere bliver Temperaturen, højere og højere bliver 
Menneskene. Nordjapaneserne er veludviklede og bredskuldrede 
og af et andet og mere fribaarent Udseende end Indbyggerne 
i Nagasaki og Tokio. Rejsebogen meddeler, at de er mindre 
høflige, hvad jeg dog vanskeligt kan kontrollere, da jeg kun 
kan gøre mig forstaaelig ved Anvendelsen af Fingersproget. 
I en tysk Professors Bog, jeg medfører, arbejder jeg mig 
gennem lærde Kommentarer til Vokalernes Omlyde i Jesso- 
Dialekten. Det er grumme underholdende, men efter flere 
Timers Studium er jeg ikke naaet videre end til Omlyden af 
en eneste Vokal. Desværre snubler jeg derefter over en 
Note, hvori Forfatteren gør det indvundne Resultat til Genstand 
for en hensynsløs Kritik. Ængsteligt klynger jeg mig til 
Vokalen, men Professoren er grusom. I vældige, alvorlige 

Det er en Replik, som ikke undlader at gøre Virkning 
i berejst Selskab. Og hvad ofrer man ikke paa en god 
Replik! 

De ægte Ainos — for straks at sige det — er Japans 
Urindvaanere, af hvilke der paa Jesso findes 1700 (ialt lever 
700,000 Mennesker paa Øen). Men det er noget af en Skuffelse, 
saafremt man venter at se dem paa Jærnbanegaarden i Sapporo. 
Skuffelsen er endda saa meget større, som man snart erfarer, 
at Aino'erne er noget fordrukkent Rak, der holdes afsondrede 
i en fjærnere beliggende, skidden Bydel. Det er meget ned- 
slaaende, men til Gengæld hæver det Humøret, at Drageren 
uden videre bærer Ens Bagage hen i Kejserens Palads. 

Paladset viser sig at være en to-Etages Stenbygning, 
maaske den eneste Stenbygning, der findes i hele Byen. Naar 
Kejseren ikke er i Sapporo, — og han har næppe nogensinde 
været der — benyttes Bygningen som Hotel. I Stueetagen 
findes tre Uhyrer af Værelser, og i hvert af Værelserne 
et Møbel, der er en Seværdighed i denne Del af Japan. Det 
er en evropæisk Seng! At Evropæerne gaar i Seng, vækker 
altid Japanesernes Forbavselse. Selv lægger de sig paa Daglig- 
stuegulvet. Deres Skik at sove paa Gulvene maa være en af 
Grundene til den gennemførte Renlighed i deres Huse. Alle 
Gulve er belagte med Tatomi, fine Sivmaatter, der behandles 
med samme Hensyn, hvormed vi hjemme behandler Bordduge. 
En Tatomi skiftes t. Eks., naar den plettes af en Draabe The. 
Paa Tærskelen til en Japanesers Bolig affører man sig Støvlerne 
og gaar ind paa Strømpesokker. 1 Stuerne er der hverken 
Stole, Borde eller Sofaer. Unge Mennesker lægger sig paa 
Gulvet, ældre og mere ansete Personer hædres med en lille 
Pude. I Sapporo faar man desuden et Fyrfad, som man flytter 
rundt om Legemet, hvor det er koldest. Flytningen af Fyr- 
fadet bringer stadig Evropæeren i Forlegenhed. 

Foruden Stuernes Properhed vidner de talrige Badeind- 
retninger om Japanesernes usædvanlige Renlighedssans. I 

stiger ned i Vandet. De øser det staaende paa Gulvet over 
Legemet med en Skaal. 

Sapporo, der er Hovedstaden paa Jesso, gør som næsten 
alle Byer i Japan Indtrykket af at være bygget i Gaar. Det 
bør dog ikke overraske at se saa mange nyopførte Kvarterer 
i Byer, hvor alle Huse er af Træ, og hvor Ildebrande uop- 
hørligt lægger store Kvarterer i Aske. Stenhuse findes saa 
godt som ikke i Japan, og naar man betænker, at de letfængelige 
Træbygninger opvarmes med Fyrfade, er det egentligt mærk- 
værdigt, at det ikke brænder altid.  Fyrfadet er uund- 
gaaeligt paa Jesso. Man kommer ind i en Butik, hvor 
Købmanden og hans Familie sidder i Baggrunden paa en 
Maatte. Smilende træder et Par unge Piger nærmere med en 
lille Pude. Man lægger sig, og et Par andre unge Piger kommer 
lige saa smilende med det varme Fyrfad, som de stiller paa 
et Stykke duftende Træ. Købmanden skænker en Kop The, 
og paa alle Ansigter læses Glæde og Forventning ved Tanken 
om, hvad den Fremmede vil fortælle, og stor er derfor 
Skuffelsen, naar det viser sig, at en Samtale ikke kan komme 
i Stand. Paa Spørgsmaalet Oh kuni wa? (Hvilket er deres 
ærede Fødeland?) har jeg svaret Evropa. Men efter at et Par 
lignende Spørgsmaal og Svar er udvekslede, standser Samtalen 
af sig selv. Havde jeg endda haft min eneste Vokal! 

Flertallet af Butikerne i Sapporo er smaa Forretninger, 
hvor almindelige Nødvendighedsartikler forhandles. Dog ogsaa 
her finder man en Udløber for det moderne Associationssystem. 
Byen har sit Magasin. Det er adskilligt mindre end Magasin 
du Nord, men er iøvrigt ligesom dette en Efterligning af 
Magasin du Louvre. Forretningens forskellige Afdelinger 
svulmer af Sager, der er fabrikerede i Osaka, men ogsaa 
af de gamle japanske Nødvendighedsartikler, der ingenlunde er 
gaaede af Brug i disse Egne. 

Ejeren af Forretningen, Mr. Osiki, der har faaet sin kom- 
mercielle Uddannelse i Lyon, fortæller, at det især er Kvinderne, 

kvemmere end de snævre evropæiske Klædedragter; og hvad 
de lavere Klasser angaar, har de en rodfæstet Uvillie mod 
Fjedersko og Filthat.  Spørgsmaalet om Klædedragten er 
meget vigtigt, da Familier, der har antaget den evropæiske 
Mode, ogsaa finder sig forpligtede til at indføre evropæiske 
Husskikke. Osiki illustrerer dette med et Eksempel, som i al 
sin Simpelhed kaster Lys over fyrretyve Millioner Menneskers 
Privatliv. Dersom min Kone, siger han, havde baaret evropæisk 
Hat og Kjole, maatte jeg nu gaa ind og hente hende og 
præsentere Dem, da De er Husets Gæst. Men hun er Japa- 
neserinde, og Deres Besøg er hende uvedkommende. De 
evropæiske Hensyn til en Dame er ukendte i det gamle Japan. 
Naar Herren gaar i Theatret med sin Hustru, er det ham, der 
først betræder Stedet. Bærer han en Flip om Halsen og en 
høj Rat paa Hovedet, maa han gaa bagefter og overlade sin 
Ledsagerinde det bedste Sæde. Kvinderne i Japan har da haft 
en let forstaaelig Interesse af at fremme Vestens Skikke, og 
dog er det dem, der stædigt holder paa det Gamle. Kejserens 
Moder, som nyligt døde, gjorde lige til det sidste Modstand mod 
de evropæiske Dragter; og den nuværende Kejserinde, der i 
saa mange Henseender har været Kejseren en klog Raadgiverske, 
har hemmeligt modarbejdet ham, hvor Talen var om Kvindernes 
Emancipation. ,De vil faa en Japaneser til at indrømme Nød- 
vendigheden af evropæiske Fremskridt," sagde Osiki.  ,Il 
Sapporo t. Eks. har vi baade Musæum, elektrisk Lysstation og 
Telefon. Men De vil vanskeligt kunne overvinde en Japanesers 
Afsky for den evropæiske Blaastrømpe. Det er en Fremtoning, 
som er ganske uforenelig med vore Sædvaner, vort daglige 
Liv og vor Natur." i ' 

Og efter at jeg havde gjort Bekendtskab med Osikis Hustru 
og hans vidunderligt skønne, attenaarige Datter, skildrede han 
mig sit Lands Kvinder som lydige, stilfærdige og bly. Unge 
Piger holder sig fjærnt fra unge Mænd, de trykker ikke disses 
Haand. 1 Selskab tør de ikke tale, ikke spise, og de tier eller 


Google 












358 


bortgifter deres Datter, dog sjælden mod hendes Villie, og i 
Valget af en Svigersøn er Spørgsmaalet om Formue mindre 
afgørende end Spørgsmaalet om Vedkommendes Vandel, Hel- 
bred, Familieforhold og Karaktér. 

Japans gamle Riddere kendte ikke de evropæiske Ridderes 
Galanteri mod Kvinder. De behandlede dem sam Børn, og 
saaledes behandler Mændene dem den Dag i Dag. En Kvinde 
i Japan er Kærlighed og ikke andet. Naar hendes Mand er 
død, berøver hun sig selv det skønneste, hun ejer, sit dejlige 
Haar. Hun afklipper det og lægger det i sin Husbonds Grav. 
At Enken gifter sig er uhørt. Kvinderne i Japan ejer da alle 
en Kvindes og navnligt en Ægtehustrus ædleste Dyder, og det 
er letforstaaeligt, at Japaneserne er vrede paa evropæiske 
Forfattere, der har skildret Japaneserinderne efter det Intryk, 
de har erhvervet sig i Thehusene og i Byernes Yoshivaraer. 
Særligt har Vreden samlet sig om Skildringen af Me Chrysan- 
théme, der jo iøvrigt er Pierre Lotis svageste Arbejde. Den 
franske Akademikers lille Kæreste fra Nagasaki er lyst i 
Rigets Ban. 

Forøvrigt er der Grunde nok, som undskylder, at rejsende 
Forfattere har forvekslet Japaneserinderne med Geishaer, thi 
for Ægtemændene i Japan er Geishaerne i en vis Henseende 
Familielivets Supplement. Herpaa giver min udmærkede Vært, 
Osiki, mig selv det mest slaaende Bevis, idet han inviterer 
mig til Middag, ikke i sit Hjem, men i et Thehus. En Japa- 
neser, der vil hædre og glæde en Fremmed, fører ham fra 
Hjemmet hen i Thehuset, derefter til et Theater og fra Theatret 
til et Yoshivara. Det er Landets Skik. 

Undervejs til Thehuset gjorde Osiki mig opmærksom paa 
adskillige Smaating, der i Sapporo minder om det gamle Japan. 
Hist og her saa vi paa Husene en Pap-Karpe, der dinglede fra 
en Stang. Fisken tilkendegiver en Søns Fødsel. En Pudsighed 
ved gamle japanske Døre er Laasens Anbringelse paa Dør- 
stolpen. Nøglen drejes til højre; i nyere Huse drejes den paa 

klæde, der minder om en dansk Blindebuk. Fremdeles over 
Postbude i blaa, moderne Uniformer, over Magikere og Danse- 
piger, Akrobater med ildrøde Flonels Turbaner og Tiggere, der af 
Skamfuldhed over deres Stilling bærer Masker — — en Strøm 
af løjerlige Silhouetter glider hen over Gadernes Snelagen. 

Karakteristisk for større Provinsbyer som Sapporo er 
Manglen paa Templer, Kirker, Præster, Munke, og hvad der 
ellers kunde henlede Tanken paa et Forsyn. Kineserne har dog 
visse overtroiske Forestillinger, der knytter dem til Præste- 
standen, men ogsaa disse savnes i det moderne Japan. Folkets 
Opfattelse af Religionen er vistnok klarest udtrykt af den højt 
ansete Pædagog og Tænker, Fukazawa, der siger i et nyligt 
udkommen lille Arbejde: 

»Til Opretholdelsen af Fred og Orden kræves en eller anden 
Religion. Selv har jeg ingen religiøs Trang, og man kan 
altsaa, om man vil, bebrejde mig, at jeg raader Andre til at 
tro, hvad jeg personlig ikke selv tror. Min Samvittighed for- 
byder mig at klæde mig i Livsanskuelser, som ikke findes i 
mit Hjærte. Af Religioner har vi flere Slags, Buddhisme, 
Kristendom m. m. Der er samme Forskel paa dem, som der 
er paa sort og grøn The; det er næsten ligegyldigt, om Du 
drikker den ene eller den anden, men for Præsten gælder det 
at faa dem, der ikke drikker, til at vænne sig til den ny 
Smag. Præsterne minder mig om Thehandlere, der er ivrige 
efter at sælge deres egne Varer. Til Gengæld maa det kaldes 
stridende mod almindelige Købmandsregler, naar de taler ned- 
sættende om andre Handlendes Fabrikater. Snarere skulde de 
vrage deres eget og sælge det til billig Pris.” 

Denne mildest talt gemytlige Ugudelighed hos en af 
Landets Tænkere synes at svare til Livet i Sapporo. Byens 
kostbareste Bygning er ikke, som man skulde antage, et 
Buddhatempel, men et Thehus. Næppe staar man paa dets 
Tærskel, før man omringes af de nydeligste Geishaer, der 
leende sjokker afsted i Guldtøfler, henter Hynder, Thestel, 

duftende Vand og Instrumenter. I disse Omgivelser lægger vi 
os paa Gulvet ved et veldækket japansk Bord. 

Man spiser tre Gange om Dagen i Japan, og til hvert af 
Maaltiderne faar man varm Mad. Ligesom i Kina er det 
vanskeligt at skelne Retterne fra hverandre. Grøntsager spiller 
en fremtrædende Rolle, fremdeles Fisk, Fuglevildt og Flæsk, 
skaaret i smaa Stykker, stuvet og overhældt med Saucer. 
Mange af Retterne er velsmagende, maaske lidt ferske. Man 
spiser med de saakaldte hoshi, Spisepinde, der er lavede af 
Træ, Elfenben eller Sølv, ja Guld. Er 
Pindene af Træ, tilintetgøres de efter Maal- 
tidet. Retterne serveres i Træfade, som 
man holder i den venstre Haand. Den højre 
er mere end tilstrækkeligt beskæftiget med 
Pindene. Da Maaltidet indtages liggende, 
dækkes der et meget lavt Bord til hver 
Person. Evropæiske Drikkevarer er paa 
Mode, baade Vin og Øl. Middagen slutter 
med sukrede Kager og grøn The. At Maal- 
tidet er saa tiltalende og appetitligt skyl- 
des baade Anretningen og det gode Selskab. Spisepinde. 
Naar Geishaerne har baaret Maden frem, 
sætter de sig paa Gulvet og. forlyster Gæsterne med deres 
Sang. De er allesammen saa stilfærdigt nydelige, saa venligt 
lattermilde, at man ønsker, Middagen maatte vare længe. 
Mest ligner disse unge Piger franske Statistinder fra ,Mikadoen", 
og pudsigt er det overhovedet, saa det moderne Japan minder en 
Rejsende om Operetten. Det skyldes maaske Bruddet mellem 
Nyt og Gammelt, Usikkerheden og de flydende Grænser i alle 
Forhold; det skyldes ogsaa Japanesernes Mangel paa Soliditet, 
det flagrende ubestemmelige i Dragt og Væsen, der giver dem 
et artistisk Præg. Det er betegnende nok, at Kinas største 
Filosof, Confucius, var en Hader af Theatret, medens Japan, der 

aldrig fostrede nogen Filosof, har ejet Østens Shakespeare og 
lige op til Nutiden har en blomstrende dramatisk Literatur. 

Ledsagede af Geishaerne kører vi fra Thehuset til Theatret 
i Sapporo, hænger Overtøj og Støvler og indtager vor Plads 
(liggende paa Gulvet) i første Parket. Theatrene i Japan 
minder i Bygningen om Theatrene i Evropa, blot at de er 
bredere og sjældent har mere end én Balkon. Fra talrige 
elektriske Lampetter straaler Lyset over Salens Vægge og 
det store aabne Gulv, der er belagt med fine Sivmaatter. 
Pludrende Garderobekoner bringer Tilskueren Fyrfade med 
Gløder, Albuepuder og The. Orkestret er omtrent som i 
Evropa, men en løjerlig Indretning vækker den Fremmedes 
Opmærksomhed. Fra den ene Side af Scenen udgaar en 
Luftbro, som hen over Orkester og Publikum skaber Forbin- 
delse mellem Scenen og Theatrets Baggrund. Naar Fore- 
stillingen begynder, opdager man i hvilken Hensigt. Der 
kommer udefra en Skuespiller marcherende over Broen, og af 
de Agerende modtages han med alle Tegn paa Overraskelse. 
Det er Skuespillets staaende Person, der ,vender hjem fra 
fremmede Lande". 

En Theaterforestilling hedder paa Japansk No. Den om- 
fatter fire- fem Stykker, men da Pavserne udfyldes af Mono- 
loger, gaar Tæppet ikke ned. Scenegulvet er en Slags Dreje- 
skive, der bevæges om en Akse. Naar Akten ender, drejer 
Scenen rundt, og Dekorationer og Kulisser forsvinder i Bag- 
grunden, hvor en anden Dekoration staar opstillet og føres 
frem for Publikum. Theatrets Indretning siges at være ufor- 
andret siden det tolvte Aarhundredes Begyndelse. Repertoiret 
sammensættes af komiske Stykker, de saakaldte Sarugaku, og 
alvorlige Stykker Dengakuga. Japans gamle Riddere var ivrige 
Theatergængere; ofte kastede de i Begejstring baade Vaaben 
og kostbare Kapper op paa Scenen. Under Tokugawaerne, i 
Begyndelsen af det syttende Aarhundrede, fremstod det senere 
saa berømte Marionettheater, og samtidigt fødtes Japans 

paa Repertoiret og hævder sin Plads ved Siden af moderne 
Digtere. 

Paa Evropæere gør en japansk Theaterforestilling nogen- 
lunde samme Indtryk som en Theaterforestilling i Kina. Alt 
er os fremmed og ufatteligt, Skuespillernes konvulsiviske Bevæ- 
gelser, deres Stemmeføring og Mimik. Theatret, der efter 
evropæisk Opfattelse skal gengive det Liv, vi lever, viser os 
paa disse Scener fremmede Væsner, der synes flyttede til 
Jorden fra en fjærn Planet. Ofte udføres Kvinderoller af Mænd, 
men noget Forbud som i Kina findes ikke mod, at Kvinder 
optræder paa Theatret. Dragterne, Skuespillerne bærer i de 
historiske Dramer, er ægte Ridderdragter, og Theatret siges 
alene af denne Grund at være en Guldgrube for Arkæologer 
og overhovedet for Enhver, der studerer den japanske Middel- 
alder. Andre Tilskuere morer sig over visse Pudsigheder. 
. Naar t. Eks. en større Rollehavende har en afgørende Scene, 
.træder en sort Tjener hen og lader Lyset fra en Lygte 
falde over hans Ansigt. Tilskuerne kan saaledes bedre 
se den Paagældendes Mimik. Tjeneren forudsættes at være 
"usynlig. En anden Person paa Scenen, der ogsaa tænkes 
usynlig, er Suffløren. Han sidder mellem de Spillende og 
- sufflerer dem med Fistelstemme. Det mærkelige er imidler- 
tid, at han ved Slutningen af større Scener rejser sig og 
holder en Lovtale over Kunstneren, der spiller Rollen, ja det 
hænder, at han priser ham i Sang. 

Den berømteste af nulevende Skuespillere i Japan er Dan- 
juro, der ogsaa er en stor Danser. Det siges, at hans For- 
fædre i ni Generationer har været Landets største Skuespillere, 
og det er tænkeligt, thi japansk Skik byder, at en betydelig 
Kunstner adopterer sin bedst begavede Elev. Adoptionssystemet 
er mere almindeligt i Japan end i Evropa. Kræmmeren adopterer 
sin bedste Svend, Bonden sin paalideligste Karl. I denne 
Sædvane findes Forklaringen til flere mærkelige Forhold, 

påa deres Overlæber. Til Trods for disse Menneskers raa 
Udseende skal de være venligsindede og milde, men de er 
skidne og frygteligt fordrukne. Aino'erne kan hverken læse 
eller skrive; den eneste teoretiske Viden, de besidder, er 
Kendskabet til deres meget indviklede Talsystem. Naar en 
Urindvaaner vil fortælle, at han f. Eks. er 39 Aar gammel, saa 
siger han: ,Jeg er ni Aar lagt til to Snese mindre end ti.” At 
kunne tale Ainosk er en Raritet mellem Sprogkyndige, hvad 
der ikke er saa underligt, naar man betænker, at det mellem 
Rejsende er noget usædvanligt blot at have set en Aino. Som 
tidligere fremhævet optages man paa dette Grundlag i en 
højere Klasse, hvor man uden Anstrengelse bliver staaende til 
sin Dødsdag og maaske fremdeles. Jeg har set en Aino! 
Rejsen er forbi, og jeg kan vende hjem til København! 

— Men først omfavnede jeg min Ven Osiki og kyssede 
hans Datters Haand. Fin og gennemsigtig, melankolsk og 
stille, et Aandevæsen klædt i Therosens Blade, stod hun tanke- 
fuld og rødmende i Husets Dør. 

Aldrig har jeg set saa dejlige Øjne i en Japaneserindes 
blege Ansigt, aldrig saa fint et Hoved, saa kønt et kulsort 
Haar. En kridhvid Iris sad i hendes Barm. Den funklede i 
Lysstraalerne som en Diamant. 

— — — Toget peb, og atter følte jeg dette Ryk i Vogn- 
rækken, som sprænger Venskaber, Tankespind og Baand. 
Langsomt sank Sapporo sammen i en Taageplet, der opløstes i 
det Fjærne — som alle andre Byer, Mennesker og Erin- 
dringer opløses og forsvinder paa en Rejse. Hvor er de alle 
nu? At skilles fra dem gik dog gennem Marv og Ben og Sjæl 
og Sind. 

»Well. Der bliver noget tilbage hvert Sted,” siger min 
Nabo i Kupéen, en radmager Amerikaner, der som Resultat af 
mange og lange Rejser bogstavelig talt er reduceret til en Rejse- 
kappe med Hat og Stok. Men han har set en Aino. — 

Og jeg har faaet en Iris! 

gule Brinker — alt dette vaktes saa levende til Live, mens 
Kortene gik rundt, og Stormen tudede paa det japanske Hav. 

Efter fire Dages Uvejr passerede vi Nagasaki og styrede 
gennem de gule Vandmasser, der fylder Havet mange Mile 
udfor Mundingen af Floden Yangtsekiang. Vi nikkede til For- 
mosa, vi kastede Pelsene og de uldne Vanter, og pludselig brød 
Solen frem og straalede i sin varme Vælde. Vi passerede 
Hongkong. 

Denne pludselige Overgang fra Vinter til Sommer er en stor 
Besynderlighed. I mindre end en Uge oplever man den hele 
uhyre, ubegribelige Naturomvæltning, der hjemme foregaar i 
Tiden mellem Februar og Juli — ja, mere end det! Fra isnende 
Sibirievinde hensættes vi til Ækvators Troperegioner, fra 30 
Graders Kulde til et Himmelrum, der er et eneste flammende 
Ildhav. Saa vender vi op og ned paa Kufferterne og trækker 
i de hvide Dragter, mens Sodavandsflaskernes Propper knalder 
som en himmelsk Lyd. 

Endelig en Eftermiddag opdager vi i Solskinnet et Par 
hvide Prikker. Det er Singapore. Lodsen med den røde Næse 
kommer ud og lægger Damperen hen, og naar vi har ankret, 
omringes vi af Kulpramme og stormes af Handelsmænd, der 
sælger Slanger, Aber og andre Tropedyr. Vi kender Lodsen, 
Baadene og Handelsmændene fra Udrejsen, og ogsaa i det 
øvrige Liv paa QØRheden genfinder vi de samme Ansigter, 
Bevægelser, Raab og Skrig. Her, hvor vi dengang saa et frisk 
pulserende Havneliv, synes vi nu at se en uhyre mekanisk 
Virksomhed: Dampere, der kommer og faar Kul og Proviant og 
Gods, og andre Dampere, der hurtigt ankrer paa de tomme 
Pladser. Det Hele er et vældigt Urværk, hvori vi selv er et 
Tik — Tak. 

Naar Skibet har passeret Singapore, begynder Rejsen over 
det store indiske Ocean. Den varer en Maaned, — den varmeste 
vi har levet! Dagene er saa nøjagtig ens, at man tilsidst synes, 
de allesammen er en eneste Dag, og inderligt ønsker man, den 

de store evropæiske Selskabers saavel i Henseende til Hurtig- 
hed som til Pragt. 

En Morgen endelig gik der et Lettelsens Suk igennem alt 
Levende om Bord paa Cathay. Vi passerede Perim og befandt 
os i det røde Hav. Det var i Maj, da Heden paa Havet frygtes 
af alle Søfarende, men videre generende kunde den ikke siges 
at være for os, der kom fra det ostindiske Ocean. Det blæste 
lidt, og Bølgerne rejste sig, men Ørkenheden havde svækket 
deres Styrke. At Luften er tynd og Havet varmt og dorsk 
forklarer, at Sejlskibene, vi møder, vugger og duver men 
ingen Vegne kommer. Og dog har de udspændt deres kolos- 
sale Sejl. 

I Port Tewfik fortalte man os, at Pestflaget vajede over 
Port Said. Byen var lukket, og henrykte passerede vi den, thi 
forude hilste Middelhavet os med sin kølige, befriende Brise. 
Da Cathay seks Dåge derefter vuggedes over Atlanterhavets Bølger, 
følte vi os under en anden Himmel, i et andet Klima, næsten 
som paa et hjemligt Hav. 

Ildevarslende træder et Forbjærg frem fra Spaniens yderste 
Vestkyst. Stejlt staar det i Havet, som rasende kaster sig 
mod dets Fod. Aldrig glemmer man det skumle Stenbjærg, 
omsværmet af skrigende Maager, ludende over Tusinder af 
Grave. Cap Finisterre hedder det: Verdens Ende. — — 

Fra den biscayiske Havbugt, hvor Damperen bæres over 
halvmilelange Dønninger, gaar Farten videre, til vi omsider 
indhylles i fugtige Taager, der ruger over den engelske Kanal. 
Hvilken Ulykke, at denne smalle Samfærdselsvej, den stærkest 
befærdede i Verden, skal være saa besværlig at befare! Alle 
Søkaptejner frygter den.  Hvinende Angstraab fra Cathays. 
Sirener skærer gennem Havgusen, og fra Havgusen høres. 
andre Sireners angstfulde, hvinende Skrig som Svar. Styr- 
mændene lodder, og Kaptejnen raaber: ,Lad den faa Krogen"! 
Det vil sige: Lad os kaste Anker. Men der er ingen Bund. 
Hvor kvalfulde maa ikke disse Timer være for den pligtop-- 

fyldende Skibsfører! Han véd, at dumdristige engelske Kaptejner 
løber gennem Taagen for fuld Kraft. Han véd, at gamle 
raadne Sejlskibe driver om og spekulerer i et Sammenstød, — 
det kaldes ,Skippere, som driver for en ny Hat" — og han 
er ikke uvidende om, hvor vanskeligt han er stillet, saafremt han 
kolliderer med en Englænder, og Sagen kommer for en engelsk 
Ret. Hemmelige Stemmer tilhvisker ham! ,Sæt Kraft paa! 
Slip ud i sigtbart Vejr!" Andre hemmelige Stemmer tilhvisker 
ham! ,Vogt Dig! Du er lige under Øen Wight!" Han drejer 
paa Maskinklokken, og Skruen bevæger sig, men Loddet 
maaler Dybden, og rædselslagen slaar han Bak. Om Styrbord 
hører han et Sejlskibs Klemten, om Bagbord nærmer sig en 
tudende Damper. Han stirrer haabløst, thi tættere og tættere 
lægger Taagen sig om hans Blik. Ganske stille er det, men 
ind i den frygtelige Stilhed skærer Dampernes Angstskrig, som 
skar de gennem hans Øren fra alle Verdenshjørner. Om Bag- 
bord indbilder han sig at se en vældig Tremasters mørke 
Rigning, om Styrbord en hurtiggaaende Kanalbaad fra 
Southhampton og lige forude de vældige Omrids af en Ocean- 
flyver, der i næste Øjeblik vil sende ham til Havsens Bund. 
Saa endelig siger han: ,Lad staa til i Guds Navn!" 

— — — En frisk, østlig Brise løftede Taagen og rullede 
den sammen til en kridhvid Hovedpude, som heldigvis forsvandt 
i Luften. Vi ser os sejlende paa det aabne Hav! Damperne piler 
hid og did i alle Retninger, og mellem Sejlskibene, der fredeligt 
krydser langs med Kysten, opdager vi et straalende Fyr. Det 
viser sig at være Folkstone, og forude øjner vi et Hav, vi 
kender: Vesterhavet. Det hilser os indladende: , Værsaa-artig! 
Denne Vej!" 

»Hvad kan nu Du præstere?” siger vi til Vesterhavet, der 
forekommer os som en Vandpyt. Men Vesterhavet gør sit 
Bedste. Det lufter frisk. Det blæser næsten, og Bølgerne har 
i Modsætning til Tropernes Bølger en voldsom Kraft. Braad- 


søerne falder over Skibets Stævn som Klippestykker, og tidt 

sitrer det uhyre Skrog fra For til Agter, næsten som om det stod 
paa Grund. Sejsten Tusind Mile har vi sejlet, men her for 
første Gang ser vi et virkeligt oprørt, et stridigt Hav. 

Imedens synes Skibene, vi passerer, at blive mindre. Cathay, 
der påa de østlige Have forekom os uanselig, vokser og bliver 
i Sammenligning med de forbigaaende Dampere en Kæmpe. 
Intet Skib viser sig uden at mange Spørgsmaal rejses: Om 
hvor det skal hen. Om Maden er god om Bord, og om Kaptejnen 
har sin Kone med? En lille Skonnert med Kludene oppe kaldes 
»en Svensker, der sejler med Insekter", og en gammel Galease 
giver to af Søfolkene Anledning til følgende klassiske Replik- 
skifte: 

— ,Det er. en Stavanger, — eller jeg har aldrig faret 
til Søs!" 

— »,En Stavanger! Det er jo en Marstaller!" 

— ,Rigtig min Gut! Han har ligget tre Dage under 
Kronborg og kigget efter Vind!" 

— »Til Rhederen prajede ham og høfligst bad ham liste 
af.” — 

— »Men først gik han nok i Land og soldede to Dage i 
Helsingør!" 

— ,Forstaar sig — mens de andre låa og aad af Provi- 
anten." 

— ,0g nu joller han til England paa det bare Fedtebrød!" 

— — Land! En kridhvid Stribe, der faar Hjærtet til at 
banke. Det er Skagen. Vi stopper ud for Grenen og køber 
Torsk hos en af Fiskerne. Vi hilser ham paa Dansk, og han 
har ingen Anelse om, hvor det forbavser os, da vi faar dansk 
Genhilsen. ,Farvelf, siger han. Det lyder som Musik. 

En stille sollys Morgen var det, da Cathay efter halvtredie 
Maaneders Rejse, nymalet, blank og proper passerede Kronborg 
og stod op igennem Øresund. Festlig som paa en Pinsemorgen 
— og denne Morgen var det just — laa Kysten derinde, klædt 
i Foraarets friske, fine Blade. Fra Bøgetræer og blomstrende 

Kastanier blinkede Villaernes Vinduer som tændte Lys, og 
mellem Villaerne og Blomsterhaverne skimtede vi Landsbyer, 
Vindmøller, Marker og Enge. Men hvad mon det var, der des- 
foruden mødte os paa denne Strandbred? Ikke alene var det 
Husene, Træerne, Landsbyerne og Engene, de rislende Bække, 
Krat og Skovbryn, Vejgrøft og Løvetand, Sommerfugl og Guld- 
smed, Kløvermark og Bondegaard, Firben og Snog, legende 
Ræv og Grævling, men det var Sjælens fine Tankespind, hvor- 
fra Erindringstraadene slynger sig om Menneskene, Sproget, 
Fødelandet, Historien og den dyrebare Jord. Alt, hvad der er 
Livet for et Menneske, og som vi havde længtes og sukket 
efter i fremmede Lande, laa derinde, stille og fredeligt i Pinse- 
morgenens lyse Solskin. Ikke skønnere Kyst havde vi set paa 
denne Rejse. Ikke skønnere Land. i 

Og da jeg, gladere end jeg længe havde været, gik gennem 
Frihavnen, faldt min Tanke paa et Par Verslinier, som Direktør 
Andersen har gjort til sit Valgsprog. Med dem skal jeg slutte 
disse Blade, der være ham tilegnede i Hengivenhed og med 
Tak for Venskab. 

De lyder: 

Øst og Vest, 
Hjemme bedst. 

Under Udarbejdelsen af det foreliggende Værk er særligt be- 
nyttet følgende Forfatteres Arbejder: 

H. N. Andersen: Indberetning angaaende Forholdene i Øst- 
asien. EÆ. Bard: Les Chinois chez eux. Douglas: The Story of 
the Nations. Paul Goldmann: Ein Sommer in China. Oscar 
Hansen: De østasiatiske Religioner. J. Henningsen: Djung Rhua 
Dji. J. J. Maitignon: Superstition, Crime et Misére en Chine. 
Albert de Pouvourville: L'Empire du Milieu (denne Forfatters Ar- 
bejder maa anbefales Enhver, der søger grundig Viden om For- 
holdene i Østen, særligt i de franske Kolonier). Arthur H. Smséth: 
Chinese Characteristics. Samme: Village Life in China. J. Hitomi: 
Le Japon. Fremdeles engelske og amerikanske Tidsskrifter, samt 
lokale engelske Blade. Paa Afsnittet om Kina har Direktør J. 
Henningsen læst en sidste Korrektur. 

